༄༅། །མུ་ཏིག་རིན་པོ་ཆེ་ཕྲེང་བའི་རྒྱུད་ཅེས་བྱ་བ་བཞུགས།

རྒྱ་གར་སྐད་དུ། རཏྣ་མུཀྟ་མཱ་ལཱ་ཏནྟྲ་ནཱ་མ། བོད་སྐད་དུ། མུ་ཏིག་རིན་པོ་ཆེ་ཕྲེང་བའི་རྒྱུད་ཅེས་བྱ་བ། བཅོམ་ལྡན་འདས་ངོ་བོ་རིག་པའི་བདག་ཉིད་འཁྲུལ་པ་མི་མངའ་བ་ཉིད་ལ་ཕྱག་འཚལ་ལོ། །འདི་སྐད་བདག་གིས་བསྟན་པའི་དུས་གཅིག་ན། ཀྱེ་མ་རང་ཤེས་རིག་གི་རྒྱལ་པོར་སྣང་བའི་ཕྱིར་འཁྲུལ་པའི་བདག་ཉིད་ཆེན་པོ་རྣམས་ཉོན་ཅིག །གཞི་རིག་པ་ལས་འདས་པར་བྱ་བའི་ཡུལ་མེད་ང་མེད་པའི་སྔོན་རོལ་ན། ཀ་དག་རང་དུ་གནས་པ་འཁྲུལ་པ་མེད་པའི་རིག་པ།འཁྲུལ་པའི་བདག་ཉིད་ཅན་ཞེས་བྱ་བ་ལྷུན་གྲུབ་པ་ཡོད་དེ། དེ་ལས་དེ་མ་དག་པ་ལས་འདི་ལྟར་སྣང་བའི་ཆོ་འཕྲུལ་ཕྱི་སྣོད་དང་ནང་བཅུད་ཆེན་པོ་ཆེར་བྱུང་སྟེ། རང་སྣང་དུ་འཁྲུལ་པས་མ་བགོས་པའི་ཡུལ་སོ་སོར་ཤར་རོ། །དེའི་ཚེ་ཡིད་བྱེད་པ་པོ་ཀུན་ཏུ་བཟང་པོ་སྣང་བ་འདུ་བྱེད་ཀྱི་རྒྱལ་པོ། སྣང་བ་ལ་རང་དང་བདག་ཏུ་རིས་སུ་འབྱེད་པའི་རིག་པས་ངོ་བོ་མ་གཡོས་ཀྱང་སྣང་བའི་རྟོག་པ་དུ་མ་ལྟར་བདག་འཛིན་དུ་བྱུང་ངོ་། །འཁྲུལ་པའི་སྣང་བ་རང་དྭངས་སུ་དག་སྣང་ཞིང་ཁམས་སུ་རིག་པ་བཞི་ལ་བཟློག་པའི་ཐབས་མཆོག་ཏུ་ བླ་མའི་མན་ངག་ངས་བསྟན་གྱིས།ལེགས་པའི་ལུས་ངག་ཡིད་གསུམ་ཚུལ་གསུམ་གྱིས་ཉོན་ཅིག །དེ་ནས་སྡུད་པ་པོའི་དོན་ཁོང་དུ་རྟོགས་པས་ གསང་བའི་བདག་པོས་ཇི་ལྟར་གསུངས་པའི་དོན་ཁོང་དུ་ཆུད་ནས་འདི་སྐད་ཅེས་སྨྲས་སོ། །འདི་སྐད་རྟོགས་པ་ཆེ་བས་སྒྲོ་སྐུར་དང་བྲལ་བདག་གིས་ཐོས་པའི་དུས་གཅིག་ཐོས་པ་ཆེ་བར་སྟོན་ན། མ་འཁྲུལ་པའི་རིག་པ་ཀ་དག་ཏུ་ ཆ་ཡིས་མ་བགོས་པའི་སྣང་བ་སོ་སོར་དག་པའི་ཡུལ་གཞལ་ཡས་ཁང་དམ་པ། རང་རང་གི་ཐུགས་ཙིཏྟའི་དཀྱིལ་འཁོར་ན། སངས་རྒྱས་ཀྱི་སྣང་ བ་དཔྱོད་པའི་ཤེས་རབ་རིག་པ་རྡོ་རྗེ་རྣོན་པོའི་སྐུ་དང༌། རིག་པ་རང་གི་ངོ་བོ་རྡོ་རྗེ་ལུ་གུ་རྒྱུད་ཀྱི་སྐུ་དང་། རིག་པ་རང་བཞིན་རང་སྣང་གི་སྐུ་དང་། རིག་པ་རང་དྭངས་སུ་ཅོག་བཞག་གི་སྐུ་དང་།རིག་པ་ཐོགས་པ་མེད་པའི་རང་དག་ཏུ་གནས་སྐུ་དང་། རིག་པ་གཅེར་སྣང་མཐོང་བ་གཅེར་གྲོལ་དུ་བྱུང་གི་སྐུ་དང༌། དེ་ཐམས་ཅད་ཀྱང་ངོ་བོ་ཀ་དག་ལ་རིག་པ་ངོ་བོའི་སྐུ་ལས་མ་གཡོས་ཏེ།རང་བཞིན་གྱི་སྣང་བ་མདོར་བསྟན་པ་ངོ་བོའི་འཁོར་བསམ་གྱིས་མི་ཁྱབ་པ་དང་། དྲི་མ་མེད་པ་དཀར་བ་དང་།མ་བཙལ་རྫོགས་པ་དམར་བ་དང་། ཡོན་ཏན་འབྱུང་སེར་བ་དང་། མ་རྩོལ་རང་གྲུབ་ལྗང་གུ་དང་། མི་འགྱུར་བ་མཐིང་ག་ལ་སོགས་ཏེ། ནང་རང་སྣང་གི་འཁོར་བསམ་གྱིས་མི་ཁྱབ་པ་དང༌།རང་ཉིད་དང་། ཕྱི་ཡུལ་གྱི་འཁོར་འཁོར་གཉིས་ལ་མདོར་བསྟན་འདི་ལྟ་སྟེ།རིག་པའི་ངོ་བོ་ལས་འདི་ལྟར་འབྱུང་དེ་བཞིན་གཤེགས་པའི་རིགས་དང་། འཇིགས་པ་མེད་པས་རྡོ་རྗེའི་རིགས་དང་། ཡོན་ཏན་རྫོགས་པས་རིན་པོ་ཆེའི་རིགས་དང་། གོས་པ་མེད་པས་པདྨའི་རིགས་དང་། བྱ་བ་དང་བྲལ་བས་ ལས་ཀྱི་རིགས་དང་། འདི་ལྟར་ཀྱང་འབྱུང་ཁྲོ་བོ་ཕྱག་ན་རྡོ་རྗེ་དང་། རྟ་མགྲིན་དང་། ཡེ་ཤེས་ཀྱི་གཤིན་རྗེ་དང་། ལས་ཀྱི་མཁའ་འགྲོ་མའི་ངོ་བོ་སྟོང་པ་ཤེས་རབ་ཏུ་སྣང་ཚོགས་ལ་སོགས་ཏེ། དཔག་ཏུ་མེད་པ་དང༌། ཕྱི་ཡུལ་ལ་སྣང་བ་འདུལ་བའི་འཁོར་ཐུབ་པ་དྲུག་སྤྲུལ་སྐུ་ལྟར་དང་། འགྲོ་བ་འདུལ་བའི་སྤྲུལ་པའི་སྐུ་རིག་པ་སྣ་ཚོགས་པ་བསམ་གྱིས་མི་ཁྱབ་པ་དང་། འཛིན་བྱེད་རིག་པ་ངོ་བོ་ལས་འཇིག་རྟེན་པ་ལྟར་ འཁྲུལ་པའི་འཁོར་འདི་ལྟ་སྟེ། རྒྱུ་བདག་ཉིད་གཅིག་པ་དང༌། ལྷན་ཅིག་སྐྱེས་པ་ཀུན་ཏུ་བརྟགས་པའི་མ་རིག་པ་དང་། བསམ་པ་སེམས་དང་། ཡིད་དང་། ཀུན་ཏུ་འཆར་བྱེད་དང་གཏན་ལ་འབེབས་པ་ངེས་པར་འཇོག་པའི་ཡིད་ཀྱི་རྣམ་ཤེས། ཉོན་མོངས་པ་འདོད་ཆགས་དང་། ཞེ་སྡང་དང་། གཏི་མུག་དང༌། ང་རྒྱལ་དང༌། ཕྲག་དོག་གོ། ། ལྔ་དང་། ཡུལ་འཛིན་པ་དང༌། རྟོག་པ་སེམས་དང་དང༌། མི་དགེ་བ་བཅུ་ ལ་སོགས་པ་དང༌། དེའི་སྣང་བའི་འཁོར་དབང་པོ་ལ་སོགས་པ་མདོར་བསྟན་འདི་ལྟ་སྟེ། ཡུལ་སྣོད་དང་། ཤེས་པ་བཅུད་དང་། དྲན་པ་ཡིད་དང༌། མཐོང་བྱེད་མིག་དང་། ཉན་བྱེད་རྣ་བ་དང་།སྣོམ་བྱེད་སྣ་དང་། མྱོང་བྱེད་ ལྕེ་དང་། འདུ་བྱེད་ཕུང་པོ་དང་། གཟུགས་འདུས་ལ་རགས་པ་དང་། སྒྲ་སྟོང་པ་དབྱེར་མེད་དང༌། དྲི་ཞེན་པ་རང་གྲོལ་དང༌། རོ་ཐོགས་པ་མེད་པ་དང༌། རེག་བྱ་ཐུགས་རྗེ་གཞི་སྣང་དང་། ཆོས་དབྱེར་མེད་ཡུལ་དག་ཏུ་ ལ་སོགས་པ་དང་། རིགས་དྲུག་ལྟར་འབྱུང་བ་མདོར་བསྟན་ལྷ་དང་། ལྷ་མ་ཡིན་དང༌། དྲི་ཟ་དང༌། བྱང་ཆུབ་སེམས་དཔའི་འཁོར་དོན་དམ་ཀུན་རྫོབ་གཅེར་གྲོལ་བསམ་གྱིས་མི་ཁྱབ་པ་དང་། ཡུལ་གཉེན་པོ་མཉམ་པོར་འདུལ་བ་འདུལ་བ་དང༌། ཟབ་མོ་མདོ་སྡེ་དང་། རིག་པ་དངོས་མངོན་སྣང་མངོན་པ་ལ་སོགས་པ་དང་།ལྟ་བ་ངན་པ་རྣམས་ནི་རང་ལོག་འཇིག་ཚོགས་སུ་བལྟ་བ་དང་། དགེ་འདུན་ཆོས་དང་གང་ཟག་རང་གྲོལ་ཉན་ཐོས་དང་། རྟེན་འབྲེལ་རང་དག་རང་རྒྱལ་དང་། དོན་དམ་ཀུན་རྫོ་བ་གཅེར་གྲོལ་བྱང་ཆུབ་སེམས་དཔའ་དང་། ཕྱི་ལྟར་ ཀྲི་ཡ་དང་། ཨུ་པ་དང༌། ཡོ་ག་དང༌། ནང་ལྟར་མ་ཧཱ་དང་།ཨ་ནུ་དང་། ཐམས་ཅད་རང་བཞིན་དུ་གྱུར་ ཨ་ཏི་ལ་སོགས་ཏེ་དཔག་ཏུ་མེད་པའི་འཁོར་སྣ་ཚོགས་སུ་སྣང་བ་དང་། ཐབས་ཅིག་ཏུ་བཞུགས་སོ། །ཞེས་མུ་ཏིག་ཕྲེང་བའི་རྒྱུད་གསང་བ་ལས། གླེང་གཞིའི་ལེའུ་སྟེ་དང་པོའོ།། །།དེ་ནས་བཅོམ་ལྡན་འདས་འཁྲུལ་པ་ལྷུན་གྲུབ་ལ་འཁྲུལ་པའི་རྒྱུ་སངས་པ་ཐམས་ཅད་དག་པའི་མངའ་བདག་ལ། སྡུད་པ་པོ་གསང་བའི་བདག་པོ་ལ་སོགས་པའི་རིགས་གསུམ་གྱི་ཁྲོ་བོ་རྣམས་ཀྱིས་འདི་སྐད་ཅེས་གསོལ་ཏོ། །ངོ་བོའི་སྒོ་ནས་བོས་པ་ཀྱེ་ཀྱེ་བཅོམ་ལྡན་འཁྲུལ་མེད་སྐུ། །ཁམས་གསུམ་འཁོར་བའི་སེམས་ཅན་རྣམས། །ངོ་བོ་ལས་འཁྲུལ་པ་ལྡོག་ན་ཇི་ལྟར་གཞི་རང་དག་ཏུ་ལྡོག །བདག་ཅག་རྣམས་ལ་བཀའ་སྩོལ་ཅིག །དེ་ནས་བཅོམ་ལྡན་རྡོ་རྗེ་སེམས་དཔའ་དེས། །ཉེ་བའི་འཁོར་ལ་བཀའ་སྩལ་པ། ། ཀྱེ་མ་ཉོན་ཅིག་གསང་བའི་བདག །དང་པོ་གཞི་ངོ་བོ་ཀ་དག་དེ་ལ་འཁྲུལ་མེད་ཀྱང༌། །སེམས་ཅན་བློ་ལ་གཞི་རང་དག་ཏུའཁྲུལ་པ་སྟེ། །དེ་ཡང་རིག་པའི་ཡེ་ཤེས་རང་སྣང་དུ་ཀྱི། །དམ་པའི་གདམས་པའི་རྩི་ཡིས་དོན་ལ་ཐེབས་གྱུར་ན། །ཡེ་ནས་འཁྲུལ་མ་མྱོང་བས་འཁྲུལ་པ་དང་པོའི་གཞི་ལ་ལྡོག །རང་རིག་ཡེ་ཤེས་རྟོགས་དཀའ་བ། ། བློའི་སྤྱོད་ཡུལ་དུ་མ་གྱུར་པ།གཞི་ལ་ངོ་བོ་རིག་པ་བཅུད་དུ་འདྲིལ་བ་སྙིང་པོ་མི་རྟོག་ཅན། །བར་དོ་ལ་འཁྲུལ་པ་རང་གི་ངོ་བོ་ལ་གདར་ཤ་བཅད་པའི་ཐབས། །མ་རིག་འཁོར་བ་འདས་རང་དག་ཏུ་སོང་བའི་ཡེ་ཤེས་སུ་བདའ། །ལུ་གུ་རྒྱུད་ལ་རང་རིག་ཏུ་རང་གྲོལ་རྟག་ཏུ་བལྟ། །ཅིར་སྣང་རིག་པའི་སྣང་བ་སྣ་ཚོགས་སུ་གྲོལ་བ་ཀློང་དུ་བསྐྱལ། །རང་རིག་དང་པོའི་སོ་ལ་ངོ་བོ་ཀ་དག་ཏུ་བཞག །མ་རིག་པ་རྒྱུ་བདག་ཉིད་གཅིག་པའི་ཕྱིར་ཉིད་རྩད་ནས་བཅད། །ཡེ་ཤེས་སྣང་བ་བལྟ་བ་མངོན་སུམ་དུ་མིག་ནས་འཆར། །འཁྲུལ་པ་ཡེ་དག་ཡིན་ལྡོག་ན་མ་ལ་ལྡོག །ཡེ་ཤེས་སྣང་བ་བར་དོར་བུ་ལ་སྣང་། །སེམས་ཀྱི་རྩད་བཅད་སེམས་དང་ཡེ་ཤེས་ཀྱི་དབྱེ་བ་ཡེ་ཤེས་ཀློང༌། །མ་རིག་ཕུགས་དེད་མ་རིག་པ་རང་དག་ལུ་གུ་རྒྱུད། །སྒོ་ལྔའི་རྒྱུན་བཅད་འཛིན་པ་རང་གྲོལ་དུ་ཡེ་ཤེས་གསལ། །རིག་པའི་མཐོང་ཕྱོ་སྟོང་གསལ་གཉིས་མེད་སྣང་བར་འགྱུར། །འཁྲུལ་སྣང་རང་དྭངས་ཡུལ་ཕྱུང་རིག་པ་ཀ་དག་ཏུ་རང་། །ཡིད་རང་དག་དྲན་པ་རྒྱུན་བཅད་ཆོས་སྐུའི་ངང༌། །འཁོར་བ་སྤྱི་ཕྱུང་སྐུ་གསུམ་རང་རྫོགས་སུ་གནས་གསལ། །སྟོང་པ་དངོས་མེད་ལས་ལོག་པ་གསལ་བས་མཛེས། །དུག་ལྔ་ ཡེ་ཤེས་ལྔར་རང་གྲོལ་མདོར་ཕྱུང་སྨན་གྱི་ངང༌། །འཁོར་འདས་སྟོན་པས་མུན་པའི་རྒྱུ་ཟད་སྒྲོན་མ་ཉིད། །འཁྲུལ་པའི་རྒྱུ་ཡེ་ནས་མེད་པས་ཟད་ཡེ་ཤེས་གྲོགས། །གསལ་བའི་སྐུ་འབར་གཉིས་མེད་ངང་། །འོད་ལྔ་བྱ་བ་སོ་སོ་མ་ཡིན། བེམ་རིག་གཉིས་མེད་འཁོར་བ་རང་དག་ཏུ་སངས། །དོན་གྱི་ཡེ་ཤེས་རིག་པ་རང་དག་གཞི་ལ་ལྡོག །དོན་དམ་ཀུན་རྫོབ་སྤྲོས་བྲལ་སྣང་བ་སྣ་ཚོགས་གཉིས་མེད་པའོ། །ཨེ་མ་རྟ་མགྲིན་རྒྱལ་པོ་ཉོན། །སེམས་ཀྱི་གནས་ཕྱུང་བསམ་པས་མ་རྙེད་པའི་ཡེ་ཤེས་ཉིད། །རྐྱེན་སྣང་ཡུལ་མེད་མངོན་ཡིད་མ་བཅོས་པས་མ་བསྒྱུར་ཅིག་ཆར་བ། །འཁྲུལ་རང་པ་ལྡོག་པའི་ལྡོག་ས་ངོ་བོ་ནི། །ལུ་གུ་རྒྱུད་དུ་ཐམས་ཅད་རིག་པ་རང་དག་ཏུ་སངས། །དྲན་མེད་ཡིད་མེད་པའི་ཡུལ་གྱི་དཀྱིལ་འཁོར་དུ། །རྣམ་རྟོག་འཛིན་པ་ལས་གྲོལ་རྒྱུད་ཆེན་རིག་པ་ཉིད་གསལ། །དྲན་པའི་ཡིད་ཀྱི་སྣང་བ་ཅི་སྙེད་པ། །འཁྲུལ་པ་ཆེན་པོའི་རྒྱུ་བདག་ཏུ་བཟུང་བ་ཡིན་པས། །དྲན་པ་སངས་པའི་ནམ་མཁའ་བྱ་བྱེད་དང་བྲལ་བ་ལ། །འཁྲུལ་པ་དེ་ཉིད་ལྟ་སྟངས་གསུམ་བཟློག་པར་བྱ། །ཆོས་ཉིད་ཡུལ་གྱི་རང་གི་ངོ་བོ་ཤར་བ་སྣང་བ་ལ། །བསམ་པའི་སེམས་སྣ་ཚོགས་སྣང་བའི་དངོས་པོ་ཇི་སྙེད་པ། །སྣང་བ་འཁྲུལ་གཞི་འཁྲུལ་དང་མ་རིག་འཁོར་བའི་རྒྱུ་ཡིན་པས། །བསམ་པ་སེམས་མེད་པའི་རང་རིག་པ་ལ། །དོན་གྱི་མིག་གིས་དེ་ཉིད་བཟློག་པར་བྱ། །སྐུ་དང་ཡེ་ཤེས་ཀྱི་རང་བཞིན་ལུ་གུ་རྒྱུད་ཀྱི་སྣང་བ་ལ། །ཡིད་དང་བྲལ་བའི་འཛིན་པའི་རྟོག་པ་ཇི་སྙེད་པ། །དེ་ཉིད་འཁྲུལ་པ་འདི་ལྟར་སྣང་བའི་དངོས་ཡིན་པས། །རྟོགས་པར་བྱེད་པའི་ཤེས་རབ་རང་གི་ངོ་བོ་ཀྱིས། །བརྟགས་ཏེ་རང་སྣང་ཡུལ་ལ་ཤེས་པ་རང་དག་ཏུ་བལྟ། །འཁོར་འདས་ཆོས་རྣམས་ཀུན་གྱི་རྩ་བ་ནི། །དྲན་རིག་གཉིས་ལས་མ་འདས་སོ། །ཀྱེ་མ་ཉོན་ཅིག་གཤིན་རྗེའི་རྒྱལ་པོ་ཁྱོད། །རང་རིག་ཡེ་ཤེས་རང་གདངས་དང་བཅས་པ་འོད་འབར་བས། །རང་རིག་རྟོགས་པའི་རྒྱལ་པོ་ གོང་ན་མེད་ངོ་བོ་ ཀ་དག་ཉིད། །དབྱིངས་རྣམ་པར་དག་པའི་སྒྲོན་མ་དང་ལུ་གུ་རྒྱུད་ཀྱི་སྐུ། །གོམས་པ། དེ་ལས་ཡེངས་པ་མེད་པའི་ཉམས་སུ་བླངས་པས་ཕྱིར། །རྒྱུན་གྱི་རྟོགས་པ་ཆེན་པོར་བསྟན། །དྲན་བྱེད་བློ་ལ་སྣང་བ་རྣམས། ། ཡིད་རང་བྱུང་གི་ཡེ་ཤེས་རིག་པའི་རྒྱལ་པོའི་སྐུ་ལུ་གུ་རྒྱུད་ ལ་ལྟོས། །རིག་པ་འགྱུར་མེད་དེ་མི་འགྱུར་བ་ཡིན་ཡེ་ཤེས་ལྔ་སྐུ། །ཡེ་ནས་སྤྲོས་བྲལ་རང་གསལ་ཆོས་ཉིད་ཡུལ་ལ་འཕྱོའོ། །ཆོས་ཉིད་སྟོང་པའི་ཡུལ་གནས་པ། །མ་གཡོས་པ། སྟོང་པ་ཉིད་ཀྱི་དངོས་པོ་ལས་འདས་པའི་ཡེ་ཤེས་ལ། །སྐུ་ཡི་སྣང་བ་ངོ་བོ་མི་འགྱུར་བ་བསམ་མི་ཁྱབ། །སྣང་བའི་ཆོས་ཉིད་སྐྱེ་མེད་ལ། །སྐུ་གསུམ་ཆོས་ཉིད་སྐྱེ་མེད་ནི། །སེམས་ཀྱིས་ བསམ་འདས་དངོས་པོར་ཡུལ་ལ་བདག་ཏུ་མི་འཛིན་པས། །སྐུ་ ལུ་གུ་རྒྱུད་ལྟར་སྣང་ཞིང་འོད་ ལྔ་ལྟར་འབྱུང༌། །དཔེ་གཅིག་ལ་འོག་གི་རིག་པའི་སྣང་བ་ ལས་བྱུང་བའི་འོད་གསལ་བ། །ཞེས་པ་ནས། སྣ་ཚོགས་ཞེན་པ་རང་གྲོལ་མ་རིག་པ་ཉིད་རིག་པར་གྲོལ་ཏེ། །ཞེས་པའི་བར་འདི་ན་བྱུང་བ་འདི་གཉིས་གང་ཡིན་གཅིག་གོང་འོག་འཁྲུགས་པ་ཡིན་འདུག་པས་དཔྱད། ཆོས་སྐུ་དེའི་རང་བཞིན་ཉིད་ཀྱི་སྣང་བ་ནི། །དྲན་བྱེད་བསམ་པའི་ཆོས་ཡིད་དང་སེམས་ལས་འདས། །ཆོས་ཉིད་མ་གཡོས་པའི་དབྱིངས་ རྒྱ་མ་ཆད་པ་ ལས་རང་བྱུང་བས། །རྣམ་རྟོག་རང་གི་མདུད་པ་ཡིད་མ་གཡོས་པས་གྲོལ། །རྩོལ་སྒྲུབ་དང་བྲལ་བ་བྱ་བྱེད་རྒྱུན་དུ་མི་སྣང་བས། །བར་དོ་ལ་འཁྲུལ་པའི་ཡེ་ཤེས་མ་ལ་ཞ །དེ་ཚེ་རང་བྱུང་ཡེ་ཤེས་བདག་མེད་པས། །ངོ་བོ་རང་གྲོལ་བས་ ལུ་གུ་རྒྱུད་དུ་ཤར། །དེ་ལ་འཛིན་པ་མེད་པའི་རང་སྣང་ནི། །གཟུང་བས་མ་ཟིན་ སྣང་ལ་རང་བཞིན་མེད་པ་ཆུ་ཟླ་འདྲ། ། ཤེས་རབ་ཀྱི་རྩལ་ཐོགས་པ་མེད་པའི་རང་གྲོལ་ནི། ། ཁྱུང་ཆེན་ནམ་མཁར་ལྡིང་བ་བཞིན། །སྤྲོ་བསྡུ་མ་བྱས་རང་སར་གྲོལ། །རྩོལ་སྒྲུབ་མེད་པར་རང་རྫོགས། རིག་པ་ཉིད་ཀྱི་གཟུང་བར་དཀའ་བ་ངོ་བོ་ནི། །མིག་གི་ཡུལ་དུ་སྤྲོ་མེད་བསྡུ་མེད་ངང་དུ་རང་ཤུགས་སུ་གྲོལ། །ཆོས་ཀྱི་སྐུ་ཡི་ ལུ་གུ་རྒྱུད་ཀྱི་རང་སྣང་ནི། །སྣང་བ་ཐད་ཀར་ཐད་ཀ་ཙམ་དུ་སྣང་བ་ལས། །དངོས་པོ་དྲན་བྱེད་ཡིད་ལས་འདས་པའི་རིག་པ། མཚན་མར་བདག་འཛིན་དུ་སྣང་བ་ཐམས་ཅད་ཀུན། །སྐྱེ་མེད་ ཡེ་ནས་རིག་པ་རང་གྲོལ་དུ་ཆོས་སྐུ་ཐོབ་པའོ། །ཨེ་མ་ཧོ། རིག་པའི་ཡེ་ཤེས་ཡུལ་ལ་སྣང་མེད་པས། །བེམས་པོའི་སྣང་བས་ཟང་ཐལ་དུ་ང་མི་བསྒྲིབ། །སྟོང་པའི་ཆོས་ཉིད་དངོས་པོའི་ཡུལ་མེད་པས། །སྟོང་པ་ཉིད་རང་གསལ་ལ་ང་མི་གནས། །སྒོ་ལྔའི་ཡུལ་མཚན་མར་འཛིན་པ་དངོས་དག་པས། ། གཟུགས་ལ་སོགས་པར་འཛིན་པའི་ཆོས་ལ་ང་མི་གནས། །ཤེས་རབ་ཆེན་པོ་ཐོག་བབས་ལས་རང་བྱུང་བས། །སྡེ་སྣོད་ཆོས་ལ་ཚིག་དང་ཡི་གེ་ལས་གྲོལ་བ་ང་མི་གནས། །ང་ལ་ཐུགས་རྗེ་ཀུན་སྣང་གི་ངང་དགེ་དང་སྡིག་མེད་པས། །རིག་པ་ཡེ་སངས་རྒྱས་པས་འཁོར་བའི་ཆོས་ལ་ང་མི་གནས། །ཞེས་མུ་ཏིག་ཕྲེང་བའི་རྒྱུད་གསང་བ་ལས། འཁྲུལ་པ་གཞི་ལས་ལྡོག་པའི་ལེའུ་སྟེ་གཉིས་པའོ།།དེ་ནས་ཁྲོ་བོའི་དང་པོ་སྒྲོན་མའི་སྣང་བ་སྟོན་པ་རྒྱལ་པོ་རྟ་མགྲིན་གྱིས་འདི་སྐད་ཅེས་གསོལ་ཏོ། །གཉིས་པ་འཁྲུལ་པ་དང་དངོས་སུ་འདུ་བ་སྟོན་པ། ཀྱེ་ཀྱེ་བཅོམ་ལྡན་རྡོ་རྗེ་འཆང་། །རང་རིག་ཡེ་ཤེས་ཆེན་པོའི་རང་གནས་ཀྱི་ལུང་། །ངེས་པའི་རྒྱལ་པོས་བཀའ་སྩོལ་ཅིག །དེ་ནས་བཅོམ་ལྡན་རྡོ་རྗེ་འཆང་། །སྐྱོན་མེད་མ་བཞུགས་པ་ཡི་སྟན་ལས་འོད་ལྔའི་ཞལ་ཕྱག་ཏུ་ལངས། །སརྦ་འདུས་ཧ་སྒྲ་བརྗོད་ཆོས་ཐམས་ཅད་སྟོང་པ་ཉིད་ཀྱི་ངང་དུ་འདུ་བར་བསྟན་ནས། །འདུས་པའི་ཚོགས་ ཁྲོ་བོ་ ལ་བཀའ་སྩལ་པ། །ཀྱེ་ཀྱེ་ཉོན་ཅིག་ཉན་པར་རྣ་བ་གཏད་པར་བསྐུལ་བ་འདུས་པའི་འཁོར། །རྒྱུད་ཀྱི་ཆེ་བ་སྣང་བྱེད་སྒྲོན་མ་འབར་བ་འདི། ། རྒྱུད་ཀྱི་དོན་འདི་ཆོས་ཀྱི་སྐུ་དང་དབྱེར་མེད་པས། །རང་རིག་ཡུལ་གྱི་རྣལ་འབྱོར་པས་སྤྱོད་ལམ་ནི། །གདམས་ངག་མི་འགྱུར་བར་རྟགས་ཚང་ཐབས་ཀྱི་སྐུ་ལས་ཤེས་རབ་ཉིད། །དབྱིངས་དག་པ་འགག་མེད་ཀློང་དུ་ཐམས་ཅད་རོལ། །གསང་བའི་ཡེ་ཤེས་རང་ལ་གནས་པ་འགྱུར་མེད་པས། །རང་བཞིན་སྣང་བ་འོད་སྣང་དུ་གྲོལ་བས་རང་སྣང་དུ་རྡོ་རྗེ་ལུ་གུ་རྒྱུད་མ་འགགས་པ། །ཀ་དག་པས་ངོ་བོ་ཉིད་ཀྱི་སྐུ་ལྟར་འཕྲོ། །བྱ་བྱེད་གཉིས་རྩོལ་སྒྲུབ་ཀྱི་མཐའ་དཔྱད་པ་ལས་རབ་འདས་པས། །ཆོས་ཉིད་སྟོང་པ་ཉིད་སྤྲོས་དང་བྲལ་ཡང་ཐུགས་རྗེ་གོམ་འགགས་པར་འཆར་ཡུལ་ལ་གཟིགས་སྣང་མཁྱེན། །རྫོགས་པ་བྱང་ཆུབ་ཀྱི་སྒྲོན་མའི་ཡེ་ཤེས་ཐིག་ལེ་གསལ། །རིག་པའི་སྐུ་ལ་ཆོས་ཉིད་གསལ། །སྒྲོན་མ་ཉིད་ཀྱི་སྣང་བ་དབྱིངས་རིག་འདུ་འབྲལ་མེད་པར་བསྟན་ཡིན། །དེ་ནས་སྣང་བའི་རང་སྣང་གི་ཡུལ་འཁྲུལ་སྣང་ཡུལ་ལ་སྣང་བའི་གོ་འབྱེད་པས། །རིག་པའི་ གཅིག་ཡིན་སྣང་བ་སྤྲོས་དང་བྲལ་བས་ཐ་དད་མིན། །རྟོགས་པར་དཀའ་བ་གསང་བའི་སྤྱི་རྒྱ་ལྟ་བའི་དོན་རླབས་ཆེན་འདི། །སངས་རྒྱས་ཀུན་དང་མཉམ་སྦྱོར་བས། །རྫོགས་ཆེན་རང་གནས་ཀྱི་དོན། མཐའ་ཡས་ཉིད་ལས་ སྣ་ཚོགས་སུ་སྣང་བ་ངོ་བོ་གཅིག་ཏུ་གནས་དབུས་མི་དམིགས། །དོན་དམ་གཞལ་ཡས་འདས་པའི་སྣང་བ་ཡེ་ཤེས་ལྔར་སྣང་བས། །ཀུན་རྫོབ་ཡེ་ཤེས་སྣ་ཚོགས་ཏེ། །བཏགས་པ་ཙམ་དུ་བསྟན། སྐུ་ལྟར་ ལུ་གུ་རྒྱུད་སྣང་ཞིང་རིག་པ་ངོ་བོ་བདེན་པ་གཉིས་དབྱེར་མེད་འདུས། །ཕྲ་རགས་སྣ་ཚོགས་འབྱུང་བའི་རྡུལ་དང་རྡུལ་ཕྲན་ལས་གྲུབ་པ་རྣམས་སྣང་བ་ཡང༌། །ཡེ་ཤེས་དོན་ལ་རང་གི་ངོ་བོ་ལ་བསྒྲིབ་མི་འགྱུར། །འདོད་པ་སྐོང་བ་རིན་ཆེན་གཙུག་གི་མུན་པ་སེལ་བ་མར་མེ་བཞིན། །འོད་དང་འོད་ཁྱིམ་གྱི་ཚུལ་དུ་སྣང་བའི་འོད་འདི་དཔག་ཏུ་མེད། །རིག་པའི་སྣང་བ་ལས་བྱུང་བའི་འོད་གསལ་བས། །ད་ལྟ་དང་བར་དོ་ལ་སྐུ་གསུམ་རྒྱལ་བའི་ཞིང་ཁམས་ཀ་དག་གསལ། །མན་ངག་རིན་ཆེན་མིག་གི་ངོ་བོ་ལ་མངོན་སྣང་བས། །བྱང་ཆུབ་ས་ལ་ སྐུ་གསུམ་དབྱེར་མེད་དུ་ཕ་རོལ་ཕྱིན། །གཏན་ལ་མི་ཕེབས་བརྗོད་དུ་མེད་ཅིང་སྐུར་སྣང་བའོ། །ཡུལ་ལ་མངོན་སུམ་ཡོད་དོ། །ཀྱེ་ཀྱེ་གསང་བདག་རྡོ་རྗེ་འཛིན། །འཁྲུལ་པ་ལ་བཟླའ་བའི་མན་ངག་དངོས་བསྟན།འཁོར་བ་ཉིད་རང་སྣང་དུ་ཤེས་པའི་ཀྱི་དོན་རྟོགས་ན། །འཁོར་བ་ཉིད་མྱང་འདས་སུ་གྲོལ་ནས་མྱ་ངན་འདས་ཞེས་ཡོད་མ་ཡིན། །འདོད་ཆགས་ཞེ་སྡང་ལ་སོགས་པ་ཉོན་མོངས་ལྔ་ཡི་དོན་རྟོགས་ན། །ཡེ་ཤེས་མིང་དུ་ཡོད་མ་ཡིན། །ཡེ་ཤེས་ལྔ་རང་གྲོལ་མཚན་ཉིད་འཛིན་པའི་གཞི་གནས་ཀྱང་ཡེ་ཤེས་ལྔ།སྡུག་བསྔལ་ཉིད་ཀྱི་དོན་རྟོགས་ན། །བདེ་བ་བསྐྱེད་པར་བྱེད་པའི་སྡུག་བསྔལ་ཡིན།བདེ་བ་དེ་ཉིད་རང་བདེ་བར་གྲོལ་ ཆེན་པོ་བཙལ་དུ་མེད། །སྐྱོན་གྱི་མཐའ་མེད་ན་ཡོན་ཏན་མི་རྙེད་ཉིད་རབ་རྟོགས་ན། །སྐྱོན་ཉིད་རང་གིས་རང་གྲོལ་བའི་ཕྱིར་ཡོན་ཏན་ཆེན་པོ་བཙལ་མི་དགོས། །འཁྲུལ་པ་ཉིད་ཀྱི་དོན་རིག་པ་ཡེ་ནས་འཁྲུལ་པ་མེད་པར་རྟོགས་ན། །འཁྲུལ་མེད་རིག་པ་དེ་ཉིད་རང་ཐོག་ཏུ་རང་གྲོལ་བས་བཙལ་མི་དགོས། །འབྱུང་ལྔ་ས་སྲ་བ་ལ་སོགས་པས་བསྟན་པ་ཉིད་ཀྱི་དོན་རྟོགས་ན། །ཆེན་པོ་ལྔ་དྭངས་མ་འོད་ལྔར་གསལ་བ་ཉིད་བབས་ཀྱིས་འགྲུབ། །མ་རིག་ཉིད་ཀྱི་རྩད་ཆོད་འཁོར་བ་རང་དག་ཏུ་ཤེས་ན། །རིག་པའི་སྐུ་ཉིད་དེ་ལས་གཞན་དུ་བཙལ་དུ་མེད་མ་བསྒྲུབས་འགྲུབ། །སེམས་ཅན་ཉིད་ཀྱི་དོན་ཡེ་སངས་རྒྱས་པར་ཤེས་ན། །རང་བྱུང་སངས་རྒྱས་ཉིད་ཀྱང་མ་བཙལ་རྙེད། །སྣ་ཚོགས་སྣང་བའི་དོན་རྟོགས་དབང་པོ་ལ་སོགས་རང་གྲོལ་དུ་ཤེས་ན། །རང་རིག་འོད་སྣང་རང་བཞིན་དག་པའི་འོད་ལྔ་མ་བཙལ་རྙེད། །རྟོག་པ་ཉིད་འཛིན་མེད་དུ་རང་གྲོལ་ཀྱི་རྗེས་ཆོད་ན། །འཁྲུལ་པ་དེ་ཉིད་བདག་འཛིན་ཟད་པས་རང་སར་གྲོལ། །སྟོང་པ་སྣང་བའི་དོན་རྟོགས་དབྱེར་མེད་ཟང་ཐལ་དུ་ཤེས་ན། །ཡེ་ཤེས་གསལ་ཞིང་མི་འགྱུར་བའི་ངོས་ནས་སྐུ་ཡང་ལྷུན་གྱིས་གྲུབ། །དངོས་པོར་སྣང་བའི་ཕུགས་མཐོང་ན། །སྟོང་པ་ཡེ་གྲོལ་དུ་རྟོགས།སྟོང་པ་ཉིད་ཀྱང་ ཡེ་ནས་སྟོང་པ་ མ་བསྒྲུབས་རྫོགས། །ཆོས་སྐྱེ་མེད་རང་གྲོལ་དུ་ཤེས་ན་ཉིད་ཨ་ཡི་དོན་རྟོགས་ན། །སྐྱེ་མེད་ཆོས་ཉིད་ཕ་རོལ་ཕྱིན། །རིག་པ་འཆི་མེད་དུ་རང་གྲོལ། ཨེ་མ་ཧོ། རང་སྣང་སྟོང་པ་ཉིད་ཀྱི་རྒྱ། །སྣང་བ་ལ་ཡེ་ཤེས་ཀྱི་རྒྱས་བཏབ་པ་བསྟན།སྟོང་འབྱམས་ཡེ་ཤེས་སྐུ་ཡི་རྒྱ། །གསལ་སྟོང་དབྱེར་མེད།སྣ་ཚོགས་སེམས་ཉིད་རིག་པའི་རྒྱ། །བདེ་སྟོང་དབྱེར་མེད། རྣམ་དག་ཀློང་ཡངས་ཡེ་ཤེས་རྒྱ། །དབྱིངས་རིག་དབྱེར་མེད།མཚན་མ་དངོས་དག་རང་རིག་རྒྱ། །དྲན་པ་ལ་རིག་པས་རྒྱས་བཏབ་པས་ཡུལ་རིག་དབྱེར་མེད།སྣང་བ་རང་རྫོགས་དབྱིངས་ཀྱི་རྒྱ། །འབྱུང་བ་ལ་སྣང་བ་དབྱིངས་ཀྱིས་རྒྱས་བཏབ་པས་དབྱིངས་འཁར་བར་གསལ་བའི་ཡེ་ཤེས་སོ། །སྤྱོད་པ་རྨད་བྱུང་སྣང་བའི་རྒྱ། །སྣང་བ་ལ་རང་དབང་བསྒྱུར་བས།བསྒོམ་པ་རྨད་བྱུང་སེམས་ཀྱི་རྒྱ། །ཉིན་མཚན་ཁ་སྦྱོར་བས།ལྟ་བ་རྨད་བྱུང་ནམ་མཁའི་རྒྱ། །མངལ་གྱི་གྲོང་ཁྱེར་རྒྱུན་ཆད་པས་རིག་པ་དང་ནམ་མཁའ་འབྲེལ། འབྲས་བུ་རྨད་བྱུང་ཆིག་ཆོད་རྒྱ། །རིག་པ་རྒྱུར་མི་ལྡོག །ཡེ་ཤེས་རྨད་བྱུང་སྟོང་པའི་རྒྱ། །གཞི་འཛིན་པའི་ཡེ་ཤེས་གསུམ།ཆོས་ཉིད་རྨད་བྱུང་རོལ་པའི་རྒྱ། །གཞི་མ་བཅོས་པའི་རང་སྣང་ལས་ཐམས་ཅད་རང་གྲོལ།རྟོགས་པ་རྨད་བྱུང་ཤེས་རབ་རྒྱ། །རང་རིག་པའི་གདེང་གིས་སྟོང་གསལ་ངོ་བོ་མཉམ་ཉིད།ངོ་བོ་རྨད་བྱུང་རྒྱུན་ཆད་མེད་པར་རང་སྣང་བས་ལུག་རྒྱུད་རྒྱ། །ཡང་དག་རྨད་བྱུང་རིག་པའི་རྒྱའོ། །དྲི་མ་ལས་འདས་པའི་རིག་པ། བལྟ་བ་གཉིས་མེད་ཀྱི་དོན་བསྟན་ ཨེ་མ་ཧོ། གསང་བའི་བདག་པོ་ཆེན་པོ་ཉོན། །མ་བསྐུར་བའི་དབང་རང་རྫོགས་སུ་བསྟན་པ་གསང་བའི་དབང་ཉིད་རབ་རྫོགས་པ། །སྙིང་པོ་བཅུད་ཀྱི་གདམས་ངག་འདི། །ཐབས་ཁྱད་པར་ཅན། སྙིང་པོ་ཉིད་ལ་རིག་པའི་བཅུད་གོམས་པའི་གནད་སྙིང་པོ་བརྟན། །ངེས་པའི་དོན་བཅུད་གསུམ་མན་ངག་འདི། །གསང་སྔགས་ཀྱི་གདམས་པ་བརྡའ་དང་འབྲེལ་བ།རྒྱུད་ཀྱི་གཙོ་བོ་མཐར་ཐུག་འདི་ཉིད་ཀྱི་གཞུང་ལྔ་བྱ་འགྱུར། །དོན་དམ་ཀུན་རྫོབ་བདེན་པ་གཅིག་ཏུ་རྟོགས་གཉིས་མེད་པས། །རང་སྣང་ཡུལ་ན་རང་གིས་གྲོལ་བས་ན་བདེ་བ་ཆེ། །ཆོས་ཉིད་མཉམ་པ་ཉིད་དུ་ཤེས་པས་གཉིས་སུ་མེད་པའི་རྟགས། །སྣང་བའི་རྗེས་སུ་མི་འབྲང་ཞིང༌། །བས་རིག་པ་མ་དཔྱད་པ།ཡུལ་སྣ་ཚོགས་སུ་ཀུན་ཏུ་སྣང་ཞིང་གཉིས་སུ་མེད། །བྱ་བྱེད་ཆོས་ལ་བྱས་ཆོས་ལས་འདས་པས་མི་གནས་པ། །རང་སྣང་ཡུལ་ལ་གཉིས་སུ་མེད། །ཐིག་ལེ་ཉག་གཅིག་ཏུ་གནས།གཅིག་དང་དུ་མར་འདས་པས་གྲངས་ཟད་མི་འབྱེད་པས། །རྟོགས་པའི་དུས་ན་དེ་རང་ཐོག་ཏུ་གྲོལ་བས་གཉིས་སུ་མེད། །གསང་སྔགས་ཐབས་ཁྱད་པར་ཅན་ལ་བརྟེན་ནས་སྐྱེ་བ་ལ་ཚེགས་མེད་པས། །གོ་བའི་དུས་ན་ཆིག་ཆོད་དུ་གོ་བས་ གཉིས་སུ་མེད། །འཁྲུལ་པའི་ཡུལ་སེམས་ཅན་གྱི་སྣང་བ་ ལ་སྣ་ཚོགས་ཀྱང༌། །དོན་དམ་ཉིད་ལ་གཅིག་ཡོད་ན་གསུམ་ལ་སོགས་པའི་གྲངས་དུ་མར་འགྱུར་བས་གཅིག་གཉིས་མེད། །ཕྱི་ནང་ཡུལ་ལ་གཅིག་ཀྱང་མེད། །དེ་ཕྱིར་སྣང་བ་ཅེར་གཞག་ཏུ་བསྟན། ཤེས་པའི་དུས་ན་ཐམས་ཅད་རང་གི་ངོ་བོར་གྲོལ་བས་སྣ་ཚོགས་འབྱུང་། །སྣ་ཚོགས་ཞེན་པ་མ་རིག་པ་ཉིད་རིག་པར་གྲོལ་རང་གྲོལ་ཏེ། །ཆོས་ཉིད་གོ་ནས་གཉིས་མེད་ངང༌། །དེ་ཕྱིར་ཆོས་ཐམས་ཅད་གཉིས་མེད་དུ་རྟོགས་པར་བྱ།འཁྲུལ་སྣང་རང་ལོག་ཏུཤེས་ན་རིགས་ནི་རྩད་ཆོད་ན། །དེ་ཉིད་རང་རིག་པའི་ཡེ་ཤེས་རང་རིག་ངོ་བོ་གཉིས་སུ་མེད། །ཞིང་ཁམས་རྣམ་དག་རང་ལ་སྣང་བ་པའོ། །ཞེས་མུ་ཏིག་ཕྲེང་བ་རིན་པོ་ཆེའི་རྒྱུད་གསང་བ་ལས། འཁྲུལ་པ་ལ་བཟླ་བར་བསྟན་པའི་ལེའུ་སྟེ་གསུམ་པའོ།། །།དེ་ནས་ཆོས་ཉིད་ཀྱི་རྒྱན་བསྟན་རྟ་མགྲིན་དབང་གིས་རྒྱལ་པོས་འདི་སྐད་ཅེས་ཞུས་སོ། །ཀྱེ་ཀྱེ་བཅོམ་ལྡན་ཐུགས་རྗེ་ཅན། །བདག་ཅག་རང་རིག་རྗེས་མཐུན་ལ། །ས་དང་མཉམ་པའི་ཕྱིར། ཆོས་ཉིད་དབྱིངས་ཀྱི་རང་བཞིན་ལྷུན་གྱིས་གྲུབ་པའི་རིག་པའི་བསྟན་པ་གསུངས། །དེ་སྐད་རབ་ཏུ་ཞུས་པ་དང་། །སྟོན་པ་བཅོམ་ལྡན་རྡོ་རྗེ་དཔའ་བོ་དེས། །ཏིང་ངེ་འཛིན་ཆོས་ཉིད་མཉམ་པ་ ལས་བཞེངས་ནས་ནི། །ཉེ་བའི་འཁོར་ལ་བཀའ་སྩལ་པ། །ཀྱེ་ཀྱེ་རྟ་མགྲིན་དབང་རྒྱལ་ཉོན། །ང་ཡིས་བསྟན་གྱིས་ལེགས་པར་ཉོན། །ཆོས་དབྱིངས་རྒྱན་དང་ལྡན་པའི་ཕྱིར། །སྒྲོན་མ་ལ་བྱ།སངས་རྒྱས་ཀུན་གྱི་ཡེ་ཤེས་སྐུ། །རིག་པ་ལ། རྒྱུ་དག་པའི་རིག་པ་ སངས་རྒྱས་སེམས་ཅན་ཀུན་གྱི་དུར། །ཐིམ་ཞིང་ཡང་དག་དོན་ངོ་བོ་ལ་སྤྱོད། །རིག་པ་ཐོག་མར་སྐྱེ་མ་མྱོང་སྐྱེ་མེད་སྣང་བ་ནི། །སྐྱེ་བྱ་སྐྱེ་བྱེད་གཉིས་ལས་འདས། །རྒྱུ་མེད་རྐྱེན་མེད།གསང་བའི་སྐུ་མི་འགྱུར་ཤེས་ཤིང་རང་རིག་པ་དང་རིག་པའི་ངང༌། །དངོས་པོ་མེད།རྣམ་པར་དག་ཉོན་མོངས་པའི་རྣམ་པར་རྟོག་པ་ཟད་པའི་ཆོས་ཉིད་ལ། །ཐུགས་རྗེས་ཐམས་ཅད་བག་ཆགས་ལས་འདས་པས་བཅོས་ཤིང་བཅད་དུ་མེད། །ཆོས་ཉིད་དབྱིངས་ཀྱི་རྒྱན་བཟང་ཐིག་ལེ་པོ། །ཐིག་ལེའི་སྣང་བ་ གཞིའི་ཐིག་ལེ།ལམ་གྱི་ཐིག་ལེ། འབྲས་བུའི་ཐིག་ལེ། བཟང་པོ་བཟང་པོས་བརྒྱན་པ་དང་མཐའ་ཡས་ཤིང་། །སྐུ་ཡི་ངོ་བོ་བཟང་པོའི་རྒྱན་དང་བཟང་པོའི་རྩེ་མོའི་ཐིག་ལེ་ལ་རྒྱུན་ཆད་མེད་ལུ་གུ་རྒྱུད། །ཡེ་ཤེས་ ལྔ་སྣང་བའི་འོད་ཟེར་ལྔ། །རང་བཞིན།སངས་རྒྱས་ཀུན་གྱི་ལམ་ནམ་མཁའ་རང་གསལ་གྱི་སྐུ། །ཆོས་ཉིད་ཡངས་པའི་ནམ་མཁའ་རང་གསལ་དཀྱིལ་འཁོར་དུ། །གསང་སྔགས་ཐབས་ཀྱི་སྤྱོད་པ་ནི། །སྟོན་པ་བཅོམ་ལྡན་རྡོ་རྗེ་སེམས་དཔས་བསྟན། །ཨེ་མ་ཧོ། ཡེ་ཤེས་འབྱུང་ཚུལ་སྟོན།སྣང་བ་ཆེན་པོ་གསལ་བ་ཆེ། །དག་པའི་ཡེ་ཤེས་ ལྔའི་ཆ་འོད་དུ་གསལ། །ཆོས་ཉིད་སྤྲོས་པ་མེད་པའི་ཀ་དག་ལ་འོད་ལས་ཀྱང་འདས་ ཀློང༌། །འགྱུར་མེད་ཕོ་རང་བཞིན་ཅན་ཁྲང་ལྷུན་འབྱམས་འདི། །སོ་སོར་སྣང་ཞིང་སེམས་ཅན་དོན་བྱེད་པས། །རང་རིག་ཆོས་སྐུ་རང་དག་གི་ཡེ་ཤེས་སྐུ་ཡི་ཀློང་། །དངོས་མེད་སྟོང་པའི་ཡེ་ཤེས་གསལ་ཆ་མཁའ་ལ་སྣ་ཚོགས་སུ་རོལ། །ཡང་དག་ཀ་དག་ལས་ཡེ་ཤེས་མ་འགགས་ལྷུན་གྲུབ་ཏུ་ཡངས། །ཏིང་འཛིན་ཡེ་ཤེས་ཤེས་རབ་ཀྱི་རྩལ་མེ་དང་འདྲ། །ཡང་དག་ཡེ་ཤེས་རླུང་དང་འདྲ། །མ་བསྐྱོད་ཡེ་ཤེས་ཐབས་གསང་གཞི་ལས་མ་གཡོས་ཞིང་། །ཆོས་ཉིད་ལུས་ཀྱི་རྒྱན་བཟང་བ། །ལོངས་སྐུའི་འོད་ལྔ།ཆོས་ཀྱི་སྐུ་ཡི་སྤྱོད་པ་ནི། །སྣ་ཚོགས་ཁ་དོག་ལས་འདས་པའི་འོད་ལ་སྤྱོད།སངས་རྒྱས་ཀུན་གྱི་སྤྱོད་པ་དང་། །སེམས་གཉིས་སུ་མེད་པའི་དོན་བསྟན།ཐིག་ལེ་རྣམས་རྩ་བ་ཞི་ནས་ཀྱི་བཞུགས་ས་སྣང་ཞིང་འགྲོ་འོང་མེད་ནི། །ངང་གིས་མ་བཅོས་གཞི་ལས་མ་གཡོས་རྟོག་པས་གཡོ་བ་མེད། །ལྟ་བའི་ཡེ་ཤེས་རང་གི་ངོ་བོའི་སྒོ་ནས་ཐབས་མཁས་པས། །རིག་པ་ཉིད་མི་བསྐྱོད་རྡོ་རྗེ་སེམས་དཔའི་ངང་། །སྣ་ཚོགས་རོལ་པའི་སྐུ་བསྟན་པས། །རྒྱུན་ཏུ་སྤྱོད་པ་བསྟན།རྒྱུན་ཏུ་བྲེང་ཆགས་སྣང་ཞིང་རྣམ་པར་རོལ། །གསང་སྔགས་ཐབས་ཀྱི་སྒོ་མང་བས། །སྣ་ཚོགས་ཀྱི་སྒོ་ནས་གྲོལ་བས། དཔེ་དོན་རྟགས་ཀྱི་ཡིད་ཆེས་གསུམ་གྱིས་རབ་ཏུ་བསྟན། །ཆོས་རྣམས་ཀུན་གྱི་རྩ་བ་ནི། །གཞི་རིག་པ་ཆོས་ཀྱི་སྐུ།སྤྱོད་པ་མ་སྤྱད་སྣང་བའི་མ་བསྒྱུར་རང་སར་གྲོལ། །ཐབས་གདམས་ངག་ལས་སྐུ་ལྟར་སྣང་བ་དག །གསང་སྔགས་ལམ་བར་དོ་ལས་ཡེ་ཤེས་ཀྱི་སྐུ་ལ་གནས་པ་ཡི། །བསམ་འདས་ བསམ་དུ་མེད་རབ་དག་དྲི་མ་མེད་ས་ཆུ་མེ་རླུང་གི་སྣང་བ་ཟད་ཡུལ་ལས་འདས། །བག་ཆགས་ཡུལ་ཕུང་པོ་རྣམས་སྐུ་ཡི་ངང་། །གསང་སྔགས་ཐམས་ཅད་ཐབས་ལ་ཐུག །བླ་མའི་གདམས་ངག་ལ་རག་ལས་པས་ཡུལ་བདག་ཏུ་མ་བཟུང་བ་ཡེ་ནས་རང་ལ་གནས་པ།ཆགས་མེད་ཡེ་ཤེས་གསུང་གི་ངང་། །ལྷུན་རྫོགས་ཆེན་པོའི་ལྟ་བར་བསྟན། །སྣ་ཚོགས་པའི་ཆས་སངས་རྒྱས་ཀུན་དང་མཉམ་སྦྱོར་ཞིང་། །ཐུགས་རྗེ་ཉོན་མོངས་པའི་དྲི་མ་སྐྱོན་མེད་རྣམ་པར་དག །ཤེས་རབ་ཆེན་པོར་རང་གི་སྤྱོད་ཡུལ་དུ་གྱུར་པའོ། །སྟོང་དག་འཁྲུལ་པ་རང་དག་ཏུ་བསྟན་ ཡེ་ཤེས་རང་བྱུང་བ། །ཆོས་རྣམས་ཀུན་གྱི་རྩ་བ་རིག་པ་ནི། །གསང་སྔགས་ལུ་གུ་རྒྱུད་ཀྱི་ངང༌། །རིག་པ་འབྲེལ་མ་ཆད་པར་གནས་པ།ཆོས་རྣམས་ཀུན་གྱི་རང་ལས་བྱུང་བ་ནི། །དབྱིངས་ཀྱི་སྒྲོན་མ་ཐབས་ཀྱི་རྒྱ། །དབྱིངས་འདུ་འབྲལ་མེད་པར་རྟོགས།ཆོས་སྐུ་རང་གི་དབང་པོའི་སྤྱོད་ཡུལ་དུ་དངོས་པོའི་ལམ་དུ་སྣང་། །དྲི་མ་མེད་པའི་ཡེ་ཤེས་ཀ་དག་ཏུ་གནས་པ་ནི་ནི། །དངོས་པོས་སྟོང་པའི་ཡུལ་གྱི་གནད་དུ་གསལ་བས་ཁྱབ་རིམ་པས་ཆེའོ་བརྡེག །མན་ངག་རྒྱལ་པོ་ངོ་བོ་གཅིག་ཏུ་གྲོལ་བས་ཡུལ་དུ་མ་བཅིངས་སྤྱི་བཅིངས་ངང་། །ཐམས་ཅད་རང་སྣང་ལུ་གུ་རྒྱུད་ལྷུན་རྫོགས་པའོ། །ཨེ་མ་ཧོ། རྣལ་འབྱོར་ཀུན་གྱི་ལྟ་བ་ནི། །འཁྲུལ་པའི་གནས་བཟློག་པ་བསྟན། སེམས་ཡེ་ཤེས་དབྱེ་སེམས་ཀྱི་སྒོ་བཅད་རྣམ་རྟོག་དྭངས། །ཁྱིམ་དབྱིངས་ཡངས་ཕུགས་རྡིབ་ལྟ་བ་རྟོགས་པའི་མཐའ་ཐབས་ཐུན་མོང་མ་ཡིན་པ་མན་ངག་ནི། །འདོད་པའི་སྒོ་བཅད་ཡེ་ཤེས་འོད་ལྔ་རང་སོ་ལ་གནས་ནང་དུ་གསལ། ། ཙིཏྟར།ཆོས་ཉིད་ཀུན་ཡུལ་ལ་སྣང་ཆོས་སྐུ་ལམ་དུ་ཁྱེར་དག་སྣང་ལ་ཅེར་བཞག་ཏུ་བལྟ་ན་ཡེ་ཤེས་སྣང་བ་དག །ཁྱི་རྐུན་མདོར་ཕྱུང་ ཡིད་འགྱུ་བ་རང་སངས་རིག་པའི་ངོ་བོ་དྲན་མེད་དུ་རང་གྲོལ་ ཟིན། །མཚན་མ་ཟིལ་གནོན་དངོས་པོ་ཐམས་ཅད་སྟོང་པར་བསྐྱལ་འཁྲུལ་པའི་སྣང་བ་རྒྱ་ཡིས་བཏབ། །ཡེ་ཤེས་ལྔ་རིག་པ་འགྱུར་མེད་ཀློང་ཡངས་འོད་དབྱིངས་ཀུན་ཏུ་ཆུབ། །ཤེས་རབ་བརྗིད་པའི་རང་སྣང་འབྱུང་བྱེད་ཆོས་ཉིད་མ་བཅོས་སྒོ་ལྔའི་ཡུལ་དུ་ཆོད། ། རྒྱུ་ཡིས་མ་བསྐྱེད་པར་རྐྱེན་བྲལ་ཆོས་ཉིད་སྙིང་པོ་བཅུད་དུ་དྲིལ་བའི་རིག་པ་ཀུན་གྱི་སྙིང་པོར་གནས། །སྣང་བ་འཁྲུལ་སྣང་སྐད་ཅིག་ཆིག་ཆོད་ཤེས་རབ་ཀྱི་རིག་པ་མཁའ་ལ་རྒྱུག །ཨེ་མ་ཧོ། འཁྲུལ་པ་ཞིང་ཁམས་སུ་བསྐྱལ་བ་བསྟན།རང་རིག་ཡེ་ཤེས་ངོ་བོ་བསམ་འདས་མ་གཡོས་ངང་དུ་ཞོག །མ་རིག་པ་ཉིད་རྒྱུ་བདག་ཉིད་གཅིག་ཕྱིར་ ཀློང་དུ་སྐྱོལ། །འཁོར་བ་ཉིད་ཀྱང་ཡེ་མེད་དུ་ཤེས་པས་འདས་པའི་དངོས་པོ་ཡིན་པའི་ཕྱིར་རུ་ནས་བཟློག །སྤྱད་པས་མ་ཕྱེད་ཡུལ་དུ་མི་རྟོག་པའི་ཡེ་ཤེས་འབྱུང་བ་ལས་འདས་པ་མེད། །རྩ་བ་ཉོན་མོངས་ལྔ་དག་ཡེ་ཤེས་ལྔ་སྐུ་ལྔ། །དྲན་བྱེད་འགྱུ་བྱེད་རང་སར་གྲོལ་སངས་པས་ཐམས་ཅད་རིག་པར་གཅིག་རང་རིག་དག །སེམས་ཅན་ཀུན་གྱི་ལམ་ལ་སྒྲོན་མ་བཞི་རྣམ་པར་སྣང་། །ཀུན་གཞི་རང་གི་ལུས་ཀྱི་མེ་ལོང་ལ། །དངོས་པོ་མེད་པ་སྟོང་རིག་གསལ་བའི་གཞི་ཤེས་རིག་ཏུ་བསྟན་པས། །གཞན་དངོས་པོ་མེད་བྱུང་འཁྲུལ་པ་ཤེས་རིག་གཞི་ལ་བསྐྱལ། །ནས་འོང་དུ་རེ་བའི་རྟོག་པ་བཅད།ཕུང་པོ་གཟུགས། ཚོར་བ། འདུ་ཤེས།འདུ་བྱེད་རྣམས་ལྔ་ཉིད་རྒྱུ་མེད་པས། །འཁྲུལ་པའི་ལུས་ནི་རང་དག་ཏུ་རང་ལུས་ཡེ་ནས་མངོན་སངས་རྒྱས། །འབྱུང་བ་ལྔ་ཉིད་ཡེ་ནས་དག་སྣང་ཡུལ་སྣང་དྭངས་པས། །འདི་ལྟར་སྣང་བ་འོད་གསལ་དྲི་མས་མ་བསྒྲིབས་པ་ཉིད་དུ་གྲོལ། །དབང་པོ་ལྔ་མིག །རྣ་བ། སྣ། ལྕེ། ལུས་དེའོ། །ཡུལ་རང་སར་བཞག་པས་ཉིད་ཅེར་བཞག་པས། །འཛིན་པའི་ཡུལ་ལྔ་སྒྲ་ལ་སོགས་པ་ཆོས་སྐུའི་བདག་ཉིད་དུ་རང་སར་གྲོལ། །ཉོན་མོངས་ལྔ་ཉིད་འདོད་ཆགས་སོགས་དུག་ལྔ་རང་གིས་རང་གྲོལ་བ་རང་ཡིན་པས། །ཁམས་གསུམ་ཉིད་ནི་འདོད་ཁམས། གཟུགས་ཁམས། གཟུགས་མེད་པའི་ཁམས་ཡེ་ནས་རང་གྲོལ་བ་ཡིན་པའི་གནད་གཞི་ལ་བསྐྱལ། །མ་རིག་པ་ཉིད་ཡེ་ནས་རིག་པར་གནས་པའི་ཕྱིར་རང་བྱུང་བས། །འཁྲུལ་པའི་རྒྱུ་ཉིད་ཡེ་ནས་འབད་མེད་སངས། །ཀུན་གཞི་རང་ལུས་ཆོས་སྐུར་རང་ཤར་བས། །རྒྱུད་ཀྱི་སྐྱེ་བ་ཕྱིས་མི་ལེན་པར་རང་གྲོལ་རྩད་ནས་བཅད། །ཡིད་བཞིན་ཀུན་ཏུ་འཁྱམ་པའི་ཡིད་གཏན་ལ་འབེབས་པ་ངེས་པར་འཛིན་པའི་ཡིད་ཀྱི་རྣམ་པར་ཤེས་པ་དགོངས་པར་ཡེ་གནས་པས། །འགྱུ་བྱེད་རྣམས་ནི་དྲན་བྱེད་བློ་ལས་འདས་པའི་ཕྱིར་རང་བཞག་ཡིན། །དབུགས་ ལས་ཀྱི་རླུང་ཡེ་ནས་རང་བཞིན་མེད་པ་ནི་ཡེ་ནས་རྒྱུན་ཆད་པས། །སྐྱེ་ཤི་གདོད་ནས་ཡོད་མ་ཡིན། །རིག་པ་སྐྱེ་མེད་དུ་གྲོལ་བས་ངོ་བོ་ལ་འཆི་བ་མེད་སངས་རྒྱས་པའོ། །འདོད་པའི་ཡོན་ཏན་ གཟུགས་སྒྲ་དྲི་རོ་རེག་པའི་ཡོན་ཏན་དུ་ཡེ་ནས་ ཡེ་རྫོགས་པས་ཡུལ་བདག་རྟོག་གི་བློ་དང་བྲལ་བར་ཤེས་པའི་ཕྱིར་ཞེན་པའི་མཐའ་ནི་བསྒོམ་པ་ཉིད། །ཡན་ལག་མ་བསྐྱོད་ཡེ་ཕྱིན་པས། །མ་སོང་གནས་སུ་དག་པའི་ཡེ་ཤེས་འོད་གསལ་ཞེས་བྱ།འགྲོ་བའི་ལམ་ཉིད་ཡེ་ནས་བགྲོད། །རང་བྱུང་གནས་བཞིན་དུ་འགྲོ་བའི་ལམ་མེད།སྨྲས་པའི་ངག་ནི་ གྲག་སྟོང་ཡེ་གྲོལ་དུ་བརྗོད་མེད་པས། །གཞི་རིག་པ་ཉིད་བསམ་ལས་འདས་པས་ཡེ་ནས་སྨྲ་བསམ་ཡུལ་ལས་བློ་ཟད་པས་འདས། །བསམ་མེད་པའི་འཕྲོ་འདུ་ཡེ་སྟོང་སེམས་ཡེ་ནས་དྲན་པ་མེད་ནས་གནས་མ་གྲུབ་པར་གནས་པའོ། །པས། །ཡེ་ནས་བསམ་གཏན་ཆེན་པོར་གནས། །རང་བཞིན་གྱི་བསམ་གཏན་གདོད་མ་ནས་གནས་པའོ། །དྲི་འབྱུང་བའི་དྲི་མ་འཁྲུལ་པའི་ཉོན་མོངས་པའི་མ་རྣམས་ནི་རང་དག་པས། །ཆོས་སྐུ་གང་གིས་ཀྱང་མ་བསྒྲིབས་པ།དྲི་མེད་ཟང་ཐལ་ཆེན་པོར་གནས། །དེ་ཡང་རྩོལ་སྒྲུབ་ཀྱིས་མ་རྙེད་པས་བྱས་པ་བྱུང་བ་མེད་པའི་ཕྱིར། །ཐོག་མ་ཉིད་ནས་གཞིས་རྩོལ་སྒྲུབ་ཀྱིས་མི་རྙེད་བྱ་བྱེད་བྲལ། །གཞི་ནས་གཞན་འབྱུང་ཆོས་མེད་པས། །རང་ཡིན་པའི་ཕྱིར། ཐོག་མ་ནས་གདོད་ནས་རང་བྱུང་ཉག་གཅིག་གོ། །རིག་པ་རྟོགས་པར་དཀའ་ཞིང་ཟབ་མོ་སྐུ་གཅིག་པུའོ། །གཅིག་དེ་ཡང་གཉིས་སུ་མེད་པའི་རིག་པས་དང་གཉིས་ཀྱི་གྲངས་ཟད་པས། །སྤྲོས་པ་དང་བྲལ་བའི་ཐིག་ལེ་ཟླ་དང་བྲལ་བ་རིག་པའི་སྤྲོས་པ་མེད་པ་ཉིད། །མུན་པ་འཁོར་བ་ཡེ་ནས་བུདྡྷ་བས་གདོད་ནས་རྣམ་དག་པས། །རང་ལ་གནས་པའི་རིག་པའི་སྣང་བ་འོད་ལྔ་གསལ་ཁྱབ། །འཁོར་བ་རྒྱུ་མེད་འགགས་རིག་པའི་འདུག་ས་རྙེད་ཟིན་པས། །ཡེ་ནས་སངས་རྒྱས་ཉིད་ཀྱི་ས། །གཞན་ནས་མེད་པར་ཡིད་ཆེས་པའི་ཕྱིར་རང་བུདྡྷའོ། །མཚན་མའི་སྣང་བའི་བདག་འཛིན་ཅིར་སྣང་ཐམས་ཅད་དུ་དངོས་པོ་སྟོང་སངས་པས། །ཡུལ་ལ་མི་གནས་པའི་ཡེ་ཤེས་བློ་དང་དངོས་པོ་ལས་འདས་པའོ། །བདག་འཛིན་བློ་ནི་ཡེ་ནས་ཟད། །རྐྱེན་རྣམས་རྐྱེན་གྱིས་མེ་ལོང་གི་བཞིན་མེ་ལོང་གིས་གྲོལ་བར་བྱ་སྙམ་པའི་རྟོག་པ་དང་བཅས་པ་རང་སར་འགྱུར་ཏེ་སངས་རྒྱས་པའོ། །རང་གྲོལ་བས། །ལྟོས་ཆོས་རྣམས་ནི་ཡུལ་རྐྱེན་སྣ་ཚོགས་པ་རྣམས་དེ་ཉིད་ལ་དེ་ཉིད་དུ་ཅོག་བཞག་པའོ། །དེ་ནས་རྟ་མགྲིན་རྒྱལ་པོ་ཉིད། །སྣང་བ་དེ་ཀུན་རང་གྲོལ་བས། །དེ་ནས་སྣང་བ་ཐམས་ཅད་རང་གྲོལ་བས་རིགས་ཀྱི་ཁྲོ་བོ་རྣམས་ངོ་མཚར་རྒྱས་པར་བསྟན་ཏོ། །ངོ་མཚར་མཆོག་ཏུ་རབ་ཏུ་དགའ་བ་སྐྱེས་གྱུར་ནས་ནི། །འདི་ལྟ་བུའི་དོན་ནི་ཡེ་ནས་གནས་པར་འདུག་པས་སེམས་ཅན་ཀུན་གྱིས་མ་གོ་བ་ནི་ཇི་ལྟ་བུ་ཞེས་བརྒྱལ་ཞིང་ས་ལ་རབ་ཏུ་འགྱེལ། །དེ་ནས་དེ་དག་བརྒྱལ་བ་བསླང་བའི་དོན་དུ་སྤྱོད་ལམ་ཐམས་ཅད་བུདྡྷ་བར་བསྟན་རྡོ་རྗེ་འཆང་ཆེན་དེས། །དེ་ལྟར་རིགས་ཀྱི་ཁྲོ་བོ་རྟ་མགྲིན་ལ་སོགས་པ་བརྒྱལ་བ་བསླང་བའི་ཕྱིར། །འདི་སྐད་ཅེས་གསུང་གིས་དེ་ལ་སྤྲོ་བ་བསྐྱེད་ནས་ནི་ཆེད་དུ་བརྗོད། །ཨེ་མ་གོང་གི་དེ་དག་ དེ་ལྟར་སྣང་བ་རྣམས། །འཁྲུལ་པ་ཉིད་ཀྱང་དེ་དག་འཁྲུལ་པའི་སྣང་བ་ཡིན་ཀྱང་རང་གྲོལ་ན། །འཁྲུལ་མེད་སྣང་བ་ཅིས་མི་གྲོལ། །ཇི་ལྟར་སྤྱོད་ལམ་སྨྲ་བ་དང་ ལུས་ཀྱི་བྱ་བྱེད་རྣམས། །དངོས་མེད་སྟོང་ཤེས་བྱ་རིག་འོད་གསལ་བའི་སྤྱོད་པ་དེ་ཡང་རང་བྱུང་གི་སྤྱོད་པར་བསྟན་ཡིན། །བཟང་དང་ངན་པའི་རྟོག་པ་རྣམས། །རྟོག་པ་རང་དག་ཏུ་གནས།བསྒོམ་པ་ཆུ་བོའི་ཀློང་ཆེན་ཡིན། །གཞན་བསྒོམ་དུ་མེད་པར་བསྟན། ལོག་ལྟ་ ཉན་ཐོས་ལ་སོགས་པ་ཡང་དག་རྟག་ཆད་འདོད་པ་རྣམས། །རྣལ་འབྱོར་རིས་མེད་རིག་པའི་ངོ་བོར་ཐམས་ཅད་རྫོགས་པར་ཁྱེར་བས་ལྟ་བ་ཡིན། ། སྤྱོད་པ་རེ་དང་དོགས་པར་བྲལ་བས་འཛིན་པ་ཀུན། ། འཁོར་བས་མ་གོས་ཟང་མ་ཐལ་བྱུང་རྐྱེན་གྱིས་མ་བསྒྲིབས་འབྲས་བུ་རྒྱུར་མི་ལྡོག་ཡིན། །ཕྱག་རྒྱ་ཆེན་པོ་མངོན་འདོད་པས། །རྟོགས་པ་གཞན་ལ་རག་མ་ལུས་པར་བསྟན།སྟོང་གསུམ་ཐམས་ཅད་འདི་ལྟར་སྣང་བ་རང་བཞིན་གྱི་དཀྱིལ་འཁོར་ལ། །ཆར་དང་ཁུ་རླངས་རང་བྱུང་གི་ཆག་ཆག་བཏབ། །རྩོལ་སྒྲུབ་བྱ་མི་དགོས། ས་ལམ་འདོད་པ་ནི་ཐིག་ལེ་ཡིན་པར་བསྟན་ནས་རྩོལ་བ་མ་བྱས་པར་འགྲོ་བའི་ལམ་དམིགས་ཐིག་ཆེན་ཏེ། །རྐང་པའི་རྗེས་ནི་རྡུལ་ཚོན་རིས། །འབྱེད་མི་དགོས།འགྲོ་བར་འདོད་པ་སྟངས་སྟབས་ཉིད། །ཐམས་ཅད་སྟངས་སྟབས་རྡོ་རྗེའི་འགྲོས་ཀྱིས་རྣམ་རྟོག་གི་བགེགས་བསལ།ཡན་ལག་བསྐྱོད་པ་མ་བྱས་པའི་རིག་པ། ཇི་ལྟར་བྱས་ཕྱག་རྒྱས་རང་བྱུང་ལྷ་དང་སྤྲད་པའི་ཕྱག་རྒྱའོ། །ཇི་ལྟར་སྨྲས་པ་རང་གི་ངག་ཐམས་ཅད་སྔགས་ཡིན་པས་སྙིང་པོ་ཐམས་ཅད་རང་ལ་རྫོགས་པའི་རིག་པའི་ལྷ་སྟེ་སྔགས་ཀྱི་ཚིག །བསམ་པ་རྣམས་ནི་རང་གི་དྲན་བསམ་རྣམས་ཀྱིས་རིག་པའི་ལྷ་གསལ་བ་བསྐྱེད་རིམ་ཡིན། །ཡིད་ལ་རང་གི་ཡིད་ལ་ཅི་འགྱུ་ཐམས་ཅད་མ་བྱས་པའི་མཆོད་པས་ལུ་གུ་རྒྱུད་ཀྱི་དངོས་གྲུབ་ཐོབ་པོ་འགྱུ་བ་མཆོད་པ་ཉིད། །མིག་གིས་མཐོང་ཚད་གཟུགས་སུ་སྣང་བ་ལྷ་ཡི་སྐུ། །སྒྲ་ཆེན་པོ་རང་དང་གཞན་གྱིས་བརྗོད་པ་རོལ་མོ་ཉིད། །རང་བཞིན་གྱི་ཁྱད་པར་རང་གི་ལུས་ནི་བུམ་པ་ཡིན་ལ། །རང་གི་སྐྲ་ནི་ལོ་འདབ་བུམ་པའི་ཁ་རྒྱན་རྒྱན་གྱི་ཚུལ་མཛེས། །ཁྲག་དང་ཆུ་སེར་ཆུ་རྣམས་བུམ་ཆུ་ཉིད། །རང་གི་དོན་སྙིང་ལ་སོགས་རྫས་ཀྱིས་གཏམས། །རང་ལ་སྣང་བའི་དབང་ཡེ་ནས་རང་ལ་གནས་པས་རྫས་དང་རྩོལ་བས་དོན་དམ་མི་ཐོབ་གསུང་རྣམས་བྱིན། །ཡེ་གདོད་མ་ནས་དབང་བཞི་རྫོགས་སུ་བསྐུར་བའོ། །མ་བསྐུར་ཉིད་ལ་རྫོགས་པའོ། །དེའི་གྲོགས་དམ་ཚིག་གང་ཞེ་ན་འདའ་བར་འདོད་པ་དམ་ཚིག་ལ། །བསྲུང་བར་འདོད་པ་བཅིངས་པ་ཉིད། །དགྲོལ་བར་འདོད་པ་ཆེད་དུ་བསྒྲུབས་ན་འཆིང་བའི་རྒྱུ་བྱས་ཤིང་བསྒྲུབས་ན་ཉམས་པ་སྟེ། །མེད་པར་འདོད་པ་ཐུབ་མཆོག་ཡེ་ནས་བསྲུངས་པ་དང་བྲལ་བ་ཡིན། །བཟའ་དང་བཏུང་བ་ ཁ་ཟས་ཆང་ལ་སོགས་པ་བསྙེན་པ་ལ། །ཉལ་བ་དང་ཙོག་པུར་འདུག་པ་མ་བཙལ་བའི་སྒྲུབ་པའོ། །འདུ་བྱེད་རྣམས་ནི་ལྷག་གནས་སྟ་གོན་ཉིད། །གློ་དང་ལུད་པས་ཡེ་ནས་དཀྱིལ་འཁོར་བསྒྲུབ། །པ་ཡིན།མཐོང་བ་རྣམས་ནི་ཐམས་ཅད་བརྡའི་མན་ངག་ཏུ་གྲོལ་བར་བསྟན་ཕྱག་རྒྱའི་བརྡའ། །དེ་ལ་ཆགས་པ་ཉིད་ཉམས་མྱོང་ཡིན་ལ་ཞེན་མེད་རང་གྲོལ་དུ་བུདྡྷའོ། །ཉམས་མྱོང་ཡིན། །ཤེས་རིག་རང་ཤེས་རིག་པའི་རྒྱལ་པོ་དྲན་བསམ་མ་འགགས་པའི་རིག་པ་མ་བུ་འཕྲད་པའི་གདམས་ངག་གོ། །གསལ་བ་གདམས་ངག་ལ། །ཡུལ་སེམས་གཉིས་འདུས་འཛིན་པ་གཉིས་མེད་ཀྱི་གདམས་ངག་གདབ་པའི་ཡུལ། །སྐྱེ་བ་མེད་པས་སྐྱེ་རྒས་ན་འཆི་རྟོགས་ཚད་སྟོང་པ་ལགོམས་པའི་གནད། །ཚོགས་དྲུག་མ་འགགས་ལྷུག་པར་བཞག་ན་རིག་པ་རང་དག་གི་རྟོགས་པའོ། །དེ་ནས་ཤེས་རབ་གཙོ་བོའི་འཁོར་གྱི་ཡེ་ཤེས་མཁའ་འགྲོ་རྣམས། །ཤིན་ཏུ་དགའ་ཡིད་ཆེས་པས་མགུ་ཡི་རངས་ནས། །སྟོན་པ་རྡོ་རྗེ་འཆང་ལ་འདི་སྐད་གསོལ། །ཀྱེ་འཁྲུལ་མེད་གྲོལ་བ་དེ་ལྟར་ ཡིན་ན། །ཕྱི་སྣོད་ཀྱི་འཇིག་རྟེན་ཅིས་མི་གྲོལ། །སྟོན་པ་རྡོ་རྗེ་འཆང་གིས་ཕྱི་སྣོད་ཀྱང་གྲོལ་བར་བསྟན་པ་བཀའ་སྩལ་པ། །འདི་ལྟར་བཏགས་པ་རྣམས་ངེས་པ་མེད་པའི་ཕྱིར་ནམ་མཁའ་ཉིད་ནི་ཁྱབ་སྟོང་པས། །དངོས་པོ་རྫས་སུ་མེད་པའི་ཕྱིར་ནམ་མཁའ་ཉིད་ནི་དངོས་པོ་ལ་བཀག་དངོས་པོར་གྲོལ། །རླུང་ནི་རྫས་སུ་མེད་ཀྱང་གཟུང་ཡུལ་མེད་སྣང་བས། །ཆུ་ནི་ཆུ་ཡིས་སྡུད་པའི་ཕྱིར་དངོས་པོ་སྡུད་པའི་ལས་སུ་གྲོལ། །མེ་ནི་སྨིན་བྱེད་བྱིན་ཚ་ཞིང་སྲེག་པར་མ་ངེས་ཐམས་ཅད་སྲེག་པར་བྱེད་ཟ་བས། །མེའི་རླུང་གིས་བསྐྱོད་ཅིང་དྭངས་སྙིགས་འབྱེད་པར་གྲོལ། །ས་ནི་སྐྱེད་བྱེད་འདེགས་ སྲ་བ་མེད་པ་བསྟན་པས་ན། །དངོས་མེད་པའི་ནམ་མཁའ་ཡིན་ཏེ་མཐའ་ཡས་སྟོང་པའི་ཕྱིར་མཐའ་ཡས་སྟོང་པར་གྲོལ། །ཆུ་ནི་སྡུད་བྱེད་གཤེར་བ་མེད་པའི་རླན་པ་རླན་པས་ན། །སྲེག་བྱེད་ཆུའི་མེ་ཡིན་ཏེ་རྫས་སུ་བསྡུས་ན་སྨིན་པས་གཟུགས་སུ་གྲུབ་པའི་ཕྱིར་སྨིན་པའི་ལས་སུ་གྲོལ། །ནམ་མཁའི་རླུང་ནི་རང་སྣང་ལ་དངོས་པོ་ལ། །ནམ་མཁའི་མེས་ནི་སྡུད་པར་བྱེད་པ་སྟེ་སེམས་སྟོང་པ་ལ་ཐམས་ཅད་འདུས་པའི་ཕྱིར་སྡུད་པར་བྱེད། །ནམ་མཁའི་ཆུས་སྟོང་པས་རྫས་རྣམས་རྟེན་དུ་མ་བསྡུས་པར་སྲེག་པའོ། །ནི་སྲེག་བྱེད་པའོ། །ནམ་མཁའི་ས་ཡིས་ཐམས་ཅད་ཤོང་བ་ཐམས་ཅད་འབྱེད་པའོ། གོ་སྐབས་འབྱེད། །ནམ་མཁའི་ནམ་མཁའ་ནི་སེམས་ལ་སྣ་ཚོགས་སུ་སྣང་བའོ། །སྣང་བའོ། །རླུང་གི་རླུང་ནི་འདི་ལྟར་སྣང་བ་རླུང་གིས་བཏེགས་པས་བརྟན་པ་ལ། །རླུང་གི་ནམ་མཁའ་ས་རྡོ་ཐམས་ཅད་སྡུད་པར་བྱེད་ཡེ་གདངས་ཆེ། །རླུང་གི་ཆུ་ནི་ཐོགས་པ་མེད་པར་འགྲོ་བ་མྱུར་མགྱོགས་ཏེ། །རླུང་གི་མེས་ནི་རྡུལ་ལ་སོགས་པ་སྡུད་པར་བྱེད་འཕེན་སྡུད་བྱེད། །རླུང་གི་སས་ནི་བྱ་ལ་སོགས་པའི་གཟུགས་བརྙན་འདོགས་ཤིང་དེ་ལ་གཟུགས་ཞི་བའོ། །གཟུགས་བརྙན་གསལ།ཆུ་ཡི་ཆུ་ནི་སྒྲ་དང་བཅས་པ་སྒྲ་སྙན་ཡིན། །ཆུ་ཡི་ནམ་མཁའ་རྒྱུན་མི་འཆད་ཅིང་མྱུར་བར་འགྲོ་བས་ཐོགས་པ་མེད། །ཆུ་ཡི་རླུང་ནི་གཅིག་ཏུ་མི་སྡོད་པར་འགྲོ་བས་ཆགས་མེད་རྒྱུག །ཆུ་ཡི་མེས་ནི་གཟུགས་སུ་མ་སྡུད་པས་སྡུད་པར་བྱེད། །ཆུ་ཡིས་ས་ནི་རླུང་གིས་ཁྱབ་པས་སོ། །ཁྱབ་པར་བྱེད། །མེ་ཡི་མེས་ནི་ མེ་ཕྲ་མོས་ཤིང་ཆེན་པོ་སྲེག་པར་བྱེད་བསྐྱེད་པར་བྱེད། །མེ་ཡི་ནམ་མཁས་བུད་ཤིང་ཐམས་ཅད་བསྲེག་པ་ཡིན་དངོས་པོ་བསྲེག །མེ་ཡི་རླུང་གིས་མེ་ཤིན་ཏུ་འབར་བས་ན་འབར་བར་བྱེད། །མེ་ཡི་ཆུས་ནི་ཤིང་ལ་སོགས་པ་ཐམས་ཅད་མེད་པར་བྱེད་པའོ། །བརླག་པར་བྱེད། །མེ་ཡི་སས་ནི་རྫས་གང་ལ་རེག་པ་བསྲེག་པར་བྱེད་པའོ། །འཛིན་པའོ། །ས་ཡི་སས་ནི་སས་གར་ཁྱབ་པར་འགྲོ་བས་འགྲོ་བ་ཁྱབ། །ས་ཡི་ནམ་མཁའ་ཐམས་ཅད་ཐེག་པར་བྱེད་པའོ། །ཐེག་ཆེན་ཏེ། །ས་ཡི་རླུང་གིས་དབྱར་དགུན་དུ་ཤིང་ལ་སོགས་པ་འདབ་མ་ཡོད་མེད་དུ་གང་སྟོངས་བྱེད། །ས་ཡི་ཆུས་ནི་བྱས་པའི་ཁྱིམ་ལ་སོགས་པ་དང་དབྱར་བཏབ་པ་བཞིན་ནོ། །དངོས་པོ་བསྐྱེད། །ས་ཡི་མེས་ནི་ཆུ་གཅོད་པར་བྱེད་པས་སེམས་པའོ། །དེ་ཕྱིར་བཏགས་པ་ཐམས་ཅད་ངེས་པ་མེད་པར་བསྟན་ངེས་པ་མེད་པའི་འབྱུང་བ་ཡིས། །མི་འགྱུར་བའི་ཡེ་ཤེས་ཉིད་རྟག་པ་ཡིན་པ་ངེས་པར་སྣང་བའི་སེམས་ཉིད་གྲོལ། །གཟུགས་སུ་མེད་པའི་སེམས་ཅན་ལ་རག་མ་ལུས་པའོ། །སྣང་བ་རི་རབ་བམ་ཏིལ་འབྲུའམ་རྡུལ་ཕྲན་ལས་གྲུབ་པའོ། །ཐམས་ཅད་ནི། །རང་བཞིན་མེད་པའི་ངང་དུ་གྲོལ། །དེ་ཡང་དོན་ལ་མ་གྲུབ་འཁྲུལ་པའི་སེམས།གཟུགས་མེད་རྣམས་ནི་དངོས་པོ་སྟོང་ན་གཟུགས་སུ་མེད་པའི་ཕྱིར་དངོས་པོས་གྲོལ། །ཆོས་ནི་ཆོས་ཀྱིས་གྲོལ་བ་ལ། །རང་གིས་གྲོལ་བས་རྐྱེན་གཞན་མི་དགོས།མེད་པ་ལ་ཡང་དངོས་མེད་རང་དངོས་མེད་ཡིན་ལ་མེད་པས་གྲོལ། །གཅིག་ནི་གཅིག་གིས་གཅིག་ཐོག་ཏུ་གཅིག་གྱུར་པས་དུ་མ་གཅིག་ཐོག་ཏུ་གྱུར་པའོ། །གྲོལ་བ་ལ། །གཉིས་སུ་སྣང་བས་གཉིས་གཉིས་གཉིས་ཚུལ་གྱིས་གྲོལ་བས་སྣ་ཚོགས་རང་དག་ཏུ་གྲོལ་གྲོལ་བའོ། །རྟ་མཆོག་དཔལ་གྱིས་ཡང་གསོལ་པ། །ཀྱེ་མ་བཅོམ་ལྡན་སྲི་ཞུ་ཁྱད་པར་ཅན་གྱི་བདེ་བ་རྡོ་རྗེ་འཆང་། །སྣོད་རླུང་ལ་བརྟེན་ཀྱི་འཇིག་རྟེན་ཀྱང་གྲོལ་གྱུར་པས། །ཐ་མ་འཇིག །བཅུད་ཀྱི་སེམས་ཅན་ཁམས་གསུམ་ཅིས་མི་གྲོལ། །བ་ལགས། ཁམས་གསུམ་སེམས་ཅན་དེ་དག་གྲོལ་བར་མ་གྱུར་ན། །གཞན་གྲོལ་བ་རྣམས་ལ་དོན་མེད་པར་འགྱུར། །ལགས་ན། ཡང་ན་གོང་དུ་བསྟན་པའི་གྲོལ་བ་དེ་དག་ཀུན། །ཅི་གྲོལ་བ་ལགས།འབད་པ་མེད་པར་གྲོལ་ལགས་སམ་འོན་ཏེ་འབད་པས་གྲོལ་ལམ་ཅི། །འབད་པས་གྲོལ་ན་ གོང་དུ་བསྟན་པའི་སྣོད་ཀྱི་འཇིག་རྟེན་བེམ་པོ་ནི། །གྲོལ་བར་རིགས་པ་མ་ལགས་ན། །སེམས་ཅན་ཐམས་ཅད་ཇི་ལྟར་གྲོལ་བ་བ་ལགས་ཇི་ལྟར་གྲོལ། །བཅོམ་ལྡན་འདས་བདག་ལ་བསྟན་དུ་གསོལ།བཅོམ་ལྡན་འདས་ཀྱིས་རྒྱུད་ཀྱི་སྟོན་པས་བཀའ་སྩལ་པ། །རྫོགས་པ་ཆེན་པོ་རྩོལ་སྒྲུབ་ལས་འདས་པས་འབད་པས་གྲོལ་བ་མ་ཡིན་ཏེ། །ཡེ་ཐོག་མ་ཉིད་ནས་ནི་གྲོལ་བར་གནས། །པ་ཡིན། དེ་ཡང་ཇི་ལྟར་གྲོལ་ན་རང་གི་ལུས་ཉིད་རང་གིས་གྲོལ་བས་ཐབས་དང་ཤེས་རབ་སྦྱོར་བ་ལས། །ཕ་དང་མ་ཡི་རྒྱུ་ཉིད་དག །ལས་ཀྱི་རླུང་གིས་བསྐྱོད་ནས། འཕེན་ལས་ཀྱི་རླུང་གིས་སྦྱོར་བའི་སར་འཕོ་བ་པའི་རླུང་གིས་ལྷུམས་སུ་བསྐྱོད་པ་ནི། །བྱང་ཆུབ་ཀྱི་སེམས་རང་རིག་པའི་བདེ་ཆེན་ཐོབ་པོ།འབྱུང་ལྔའི་རྒྱུ་ལས་ས་བོན་ཡིད་བསྡུས་པས་ཁུ་ཁྲག་གཉིས་ནི། །སེམས་ཡེ་ནས་སྟོང་པ་ཉིད་ཀྱི་རང་བཞིན་དུ་དག་ཅིང་ཤར་སྟོང་ཉིད་ཡུལ་ལས་རྣམ་པར་ཤར། །གཉིས་ཀྱི་བདེ་བ་སྙོམས་འཇུག་ཕ་དང་མའི་ཀུན་རྫོབ་ཀྱི་བདེ་བ་གཉིས་ལས་ནི། །ཐབས་ལས་བྱུང་བའི་ཤེས་རབ་ཉིད

། །

རིག་པ་ཤེས་རབ་སྟོང་པ་ཉིད་ལས་གཉིས་སུ་སྣང་བ་དག་བདེ་བ་དང་མི་བདེ་ཉིད་བཤང་བའི་ལམ་ནས་འཕོ་བ།མངལ་གྱི་ལྷུམས་སུ་བར་དོའི་ཤེས་པ་དང་གསུམ་ཀྲུག་གིས་འདྲེས་པས་དོན་སྙམ་བྱེད་མི་སྣང་བའོ། །ཚུད་པ་ནི། །རང་རིག་གཞི་ནས་སྣང་བར་ཤར། །ངོ་བོ་གང་དག་གི་སྣང་བ་རྣམ་པར་དག་པར་ཤར།བདུན་ཚན་བདུན་གྱི་རྟོགས་ཚད་ནུར་ནུར་མེར་མེར་གོར་གོར་ལྟར་ལྟར་ཉ་ལྟ་བུ་རུས་སྦལ་ལྟ་བུ་སྦལ་པའི་རྣམ་པ་ལྟ་བུ་སྟེ་རང་གི་རིག་པ་སྐད་ཅིག་མ་བདུན་ལ་བརྟག་དོ། །ཟླ་བཅུ་ས་རྣམས་བགྲོད་མའི་མངལ་དུ་ཟླ་བ་བཅུ་ནས་ཕྱིན་པར་པ་ཉིད། །བཙས་པ་ཉིད་ནི་སྐུར་སྐྱེས་པ་ལོངས་སྐུར་བཞེངས་ཏེ་བཞེངས་ཏེ། །གོང་ནས་གོང་དུ་འཕེལ་བ་ལུས་བསྐྱེད་པ་ནི་གཞི་སྣང་ཡུལ། །ལས་ལ་མ་གཡོས་པའི་རིག་པ།ལུས་སུ་གནས་པ་གཞི་ལུས་གནས་ཚད་གཞི་ཡིན་ཏེ། །རྒས་པ་དག་ནི་འཁྲུལ་པ་ཐམས་ཅད་སངས། །ན་བ་ཉིད་ནི་རྟོགས་པའི་གདེང་། །རྙེད། ཤི་བས་ཆོས་ཉིད་རང་གི་རིག་པ་སྟོང་པར་གྲོལ། །དེ་ལྟར་གཟུགས་སུ་སྣང་བའི་སེམས་ཅན་ཏེ། །འབད་པ་མེད་རྩོལ་བ་མ་བྱས་པར་ཡེ་ནས་གྲོལ། །ཨེ་མ་སྤྱོད་པས་མ་བསྒྱུར་སྣང་བ་བྱས་པས་རྙེད་པའི་རིག་པ་སྣང་བ་གྲོལ། །བསྒོམས་པས་མ་བཅོས་དྲན་བསམ་གྱིས་མ་བཤིགས་ཆོས་ཅན་ཐམས་ཅད་པ་རང་སར་ གྲོལ། །ལྟ་བས་མ་བརྟགས་ཡིན་མིན་གྱི་རྩིས་གང་བ་མ་བྱས་པར་རང་དག་ཏུ་གྲོལ་བའི་རྟག་ཆད་གྲོལ། །འབྲས་བུ་མ་བཅིངས་རང་ལུས་རེ་དོགས་མེད་པར་ཡེ་ནས་གྲོལ་བར་གནས་པས་གྲོལ། །སྣང་བ་ཡེ་རྒྱས་ཐེབས་པའོ། །དེའི་ཕྱིར་སྣང་བ་ཐམས་ཅད་རང་གིས་རང་གྲོལ་བར་བསྟན་པས་རང་གྲོལ་ཅེས་བྱའོ། །ཞེས་མུ་ཏིག་ཕྲེང་བ་རིན་པོ་ཆེའི་རྒྱུད་ལས།འབད་མེད་རང་གྲོལ་གྱི་ལེའུ་སྟེ་བཞི་པའོ།། །།དེ་ནས་རིགས་ཀྱི་ཁྲོ་བོ་རྣམས་ཀྱིས་འདི་སྐད་ཅེས་གསོལ་ཏོ། །ཀྱེ་ཀྱེ་བཅོམ་ལྡན་རྡོ་རྗེ་འཆང༌། །བདག་དོན་དང་གཞན་དོན་དུ་སངས་རྒྱས་ཀུན་གྱི་རང་བཞིན་གང༌། །དྲི་བ་མདོར་བསྟན།སེམས་ཅན་རྣམས་ལ་བུདྡྷའི་རང་བཞིན་དེ་ཇི་ལྟར་གནས། །དེ་ཉིད་བུདྡྷའི་རང་བཞིན་དེ་སེམས་ཅན་ལ་གནས་ན་འཁྲུལ་མི་རིགས། །སྟེ།འཁྲུལ་པ་དེ་ཇི་ལྟར་ལྡོག་ཚུལ་ནི། །གང་ལགས། ཐབས་གང་དང་གང་གིས་ལྡོག་པ་ལགས། །དེ་ཉིད་མ་འཁྲུལ་ཡེ་ཤེས་ཇི་ལྟ་བུ། །ལགས།བདག་ཅག་རྣམས་དེ་ལ་ནི་ཐེ་ཚོམ་དུ་གྱུར་ན། །དེ་ལ་དེའི་ཕྱིར་ན་མ་འཁྲུལ་པ་དང་འཁྲུལ་པ་གཉིས་སྣང་ཇི་ལྟར་ལགས། །གཙོ་བོ་སྟོན་པ་ལ་བོས་པ། བདག་ཅག་རྣམས་ཀྱི་ཐེ་ཚོམ་ཇི་ལྟར་བསལ། །བར་བགྱི། སྟོན་པ་རྡོ་རྗེ་འཆང་གིས་ལན་རྒྱས་པར་བཀའ་སྩལ་པ། །གསང་བ་མཆོག་གི་བདག་པོ་རྡོ་རྗེ་འཛིན། །པ་ཁྱོད་ཉོན་ཅིག །རང་བཞིན་དེ་གཉིས་ནི་གཞི་ངོ་བོ་གཅིག་ཁྱད་པར་ལས། །རང་བཞིན་ལ་འཁྲུལ་པ་ལྟར།སྤྲོས་མེད་ཉག་གཅིག་དགོངས་པར་གནས། །བརྗོད་པ་མེད་པའི་གཟུགས་དང་བྲལ་བའི་ཡེ་ཤེས་སུ་གནས་པའོ། །བདེ་ཆེན་ཐིག་ལེའི་རང་བཞིན་ཅན། །རྟོགས་པ་ཁྱད་པར་ཅན་གྱི་སྐུར་གནས།སངས་རྒྱས་ཀུན་བདག་ངོ་བོ་ཀ་དག་ཏུ་ཐམས་ཅད་གཅིག་དཀྱིལ་འཁོར་གཅིག །ངོ་བོ་ཉིད་ཀྱི་དྲི་མ་ཐམས་ཅད་དང་བྲལ་བའི་ངོ་བོ་ཟང་ཐལ་ཀ་དག་པས། །རང་བཞིན་ཉིད་ལ་ཡེ་ཤེས་གཏིང་རྫོགས་སུ་གནས་པ་ ལྷུན་གྲུབ་པོ། །རྟེན་མེད་ཀྱི་རིག་པ་ཕྱོགས་མེད་ཀྱི་རིག་པ་ཚུར་གཏད་བལྟས་མེད་ཀྱི་ཡེ་ཤེས་ཡུལ་དུ་སྣང་བ་དབྱིངས་སུ་ཚུད་པ་གཏད་མེད་ཀྱི་ཡེ་ཤེས་ཡུལ་མེད་ཀྱི་སྣང་བ་ས་དང་ཕྱོགས་དང་རིས་ལས་འདས། །ཡོད་དང་མེད་དང་ལྟར་སྣང་མེད། །རྟག་དང་ཆད་པའི་དངོས་པོར་འཛིན་པ་མེད་པའོ། །སྒྲ་དང་ཚད་མ་རྣམས་ཀྱི་སྤྱོད་ཡུལ་མིན། ། གཞི་དེ་ཉིད་གཏན་ལ་མི་ཕེབས།གཅིག་ འདས་པ་དང་གཉིས་འཁོར་བ་དང་བགྲང་ཡུལ་མེད། །རྩ་བ་མེད་པའི་རིག་པ་ཡུལ་དུ་མར་སྣང་བ།སྟོང་པ་ཆེན་པོར་ཡེ་ནས་བབས་ཀྱིས་གྲུབ། །དཔྱད་པས་མ་རྙེད་པའི་སྣང་བའོ། །ལུང་ཚིག་དང་རིགས་པའི་སྤྱོད་ཡུལ་མིན། །གྱིས་མི་རེག །ཚིག་ཏུ་བཀོད་པའི་རྒྱུད་དང་མན་ངག་གིས་བརྟགས་ཤིང་དཔྱད་དུ་མེད་མི་མཚོན། །ལྟ་དང་སྒོམ་དང་སྤྱོད་པས་ནི། །སྒྲོན་མ་དང་མི་འབྲལ་བས་ཚིག་གིས་བལྟ་བསྒོམ་གྱིས་དེ་ཡི་དོན་རྣམས་ཤེས་མི་འགྱུར། །དེ་དོན་འབྲས་བུ་དངོས་པོ་རྡོས་བཅས་སུ་གྲུབ་པ་མེད། །དབུ་ཚད་ལ་སོགས་པའི་ཆོས་ཀྱིས་དེ་ཉིད་བསྒྲིབ་པར་འགྱུར། །བསམ་པས་འགྲུབ་པ་མ་ཡིན་ཏེ། །ཐོས་བསམ་གང་གིས་ཀྱང་མཐོང་བ་མེད། ཤེས་རབ་ཀྱིས་ཀྱང་དཔྱད་དུ་མེད། །བློ་ལས་འདས་པའི་རིག་པ་རང་དག་པ།སྦྱིན་པ་དང་ཚུལ་ཁྲིམས་དང་བཟོད་པ་ཡིས། །དེ་ཉིད་ལ་གནོད་པ་དང་ཕན་པའི་འབྲས་བུ་བྲལ་བའོ། །ཐོས་པ་དང་བསམ་པ་དང་བསྒོམས་པས་ནི། །མཆོག་ཏུ་བརྟགས་ཀྱང་དེ་དེའི་དོན་མི་མཐོང་། །དེ་ལ་དཀྱིལ་འཁོར་ཡོད་པ་མིན། །དབང་བསྐུར་བས་ནི་དེ་མི་ཐོབ། ཞལ་ཕྱག་གི་རྣམ་པར་གྲུབ་པའི་ལྷ་མེད་སྐྱེད་པའི་ས་བོན་མེད། །རྩ་བའི་སྔགས་དང་བཟླས་པའི་སྔགས་དང་ཕྱག་རྒྱས་ཅི་ཞིག་བྱ། །བརྡའི་མུ་དྲ་དང་དོན་གྱི་མུ་དྲ་མེད། མཆོད་པ་ཕྱི་ནང་གསང་བ་དེ་ཁོ་ན་ལ་སོགས་སྤྲོ་མི་དགོས། །བསྐུར་རྒྱུ་དབང་དང་དམ་ཚིག་བསྲུང་མཚམས་ག་ལ་ཡོད། ། གཙོ་བོ་དང་འཁོར་གྱི་བཟླས་པ་བསྙེན་པ་དང་ནི་སྒྲུབ་པ་མེད། །དཀྱིལ་འཁོར་དང་རྫས་མི་དགོས།འཁོར་ལོ་སྤྲོ་བ་དཀྱིལ་འཁོར་བསྐྱེད་པ་ཡོད་མ་ཡིན། །བགེགས་བསྲུང་བ་མེད་ར་བ་དང་དྲ་བའི་མཚམས་མི་དགོས་ཅིང་བསྲུང་ཡུལ་མེད། །གདོན་གྱིས་བར་དུ་མི་གཅོད་དང་གནོད་པའི་ཡུལ་ལས་འདས། །ཐམས་ཅད་དོན་ལ་མ་གྲུབ་པས། རིག་པ་རྟོགས་པ་དེ་ནི་ང་རང་བྱུང་གི་རིག་པ་ཡིན་འགྲོ་བའང་ཡིན། །སེམས་ཡིན་སེམས་ལས་བྱུང་བ་སྟེ། །རྩ་བའི་ཉོན་མོངས་པ་ལྔ་རང་བྱུང་གི་ཡེ་ཤེས་ཡིན། སེམས་བྱུང་ལྔ་བཅུ་པོ་ང་རང་རིག་པ་ཡིན། །དུ་མ་ཡིན་ལ་ཉག་གཅིག་ཡིན། །འདི་ལྟར་སྣང་བ་ཐམས་ཅད་རིག་པ་ཡིན་ཆོས་སྐུ་ཐིག་ལེ་ཉག་གཅིག་ཀྱང་ང་ཡིན། འཁོར་དང་མྱང་འདས་ང་རང་ཡིན། །དཀྱིལ་འཁོར་ལ་སོགས་རིམ་འཇུག་ཡིན། །གོང་གི་དཀྱིལ་འཁོར་ལ་སོགས་པ་མི་དགོས་པའི་དོན་དབང་དང་དམ་ཚིག་དང་བསྐྱེད་རིམ་ལ་སོགས་པའང་ང་ཡིན་བྱས་པའི་ཆོས་རྣམས་ཀྱང་ང་རིག་པའི་རྒྱལ་པོ་ཡུལ་གཉིས་སུ་མི་འབྱེད་པ་ཡིན། བྱས་ཆོས་ཐམས་ཅད་ཀྱང་བདག་ཉིད་དུ་གྱུར་པས་སོ། །ཆོས་ཡིན་ཆོས་སུ་སྣང་བ་ཡིན། །གང་དུ་ཡང་མི་འགྲོ་བས་ང་རིག་པ་གནས་པ་ཡིན་ལ་གྲོལ་བ་ཡིན། ། ས་ལ་འདུག་དང་ཉལ་དང་འཆག་པ་ཡང་ཡིན། །གཞན་གྱི་སྲོག་གསོ་བ་ཡང་ཡིན་དེ་གཅོད་པ་ཉིད་ཀྱང་ཡིན། །འདོད་དང་གཟུགས་དང་གཟུགས་མེད་འཇིག་རྟེན་གསུམ་པོ་དེ་ལས་སྐྱེས། ། ལྷ་དང་ ཞལ་ཕྱག་ཏུ་ཡང་སྔགས་དང་ཕྱག་རྒྱར་སྣང་། །དགེ་དང་དེ་ཡི་འབྲས་བུ་ལྟར་ཡང་ང་རིག་པ་ཉིད། མངོན་མཐོང་དང་དེའི་ཐུགས་རྗེ་ལྟར་འབྱུང་བྱུང༌། །སྦྱིན་པ་ལ་སོགས་པ་ཕ་རོལ་ཕྱིན་པ་བཅུ་ཡང་རིག་པ་དེ། །ས་བཅུའི་གོང་འོག་རྣམས་དང་ནི་ཡོན་ཏན་ཀྱང་། །དེ་ཉིད་ལས་ནི་རིག་པའི་ཡེ་ཤེས་ཉིད་ལ་འཁོར་འདས་ཀྱི་ཆོས་ཐམས་ཅད་བྱས་པས་བྱུང་བ་ལྟ་བུའི་སེམས་འཛིན་བསམ་གཏན་སངས་རྒྱས་ཀྱི་དགོངས་པ་ཐམས་ཅད་བྱུང༌། །སྤྱོད་པ་སྒོམ་པ་ཉིད་དང་ནི། །ཆོས་སྐུ་ལ་ལྟ་བ་དང་ཆོས་ཉིད་ལྟ་བ་ལ་སོགས་ཀུན་ཀྱང་བྱུང་། །ཆེ་བྱང་སེམས་ཆུང་ཉན་ཐོས་དང་རང་སངས་རྒྱས་ཀྱི་ཐེག་པ་ཆུང་ངུ་ཉེར་བརྒྱད་ཀྱང་བྱུང་རིམ་པའི་ཐེག་པ་ཡང༌། །དེ་ལས་སྔགས་ཀྱི་ཐེག་པ་ལ་སོགས་ཏེ་ཆེན་པོ་ལྟར་ཀྱང་བྱུང་ཐམས་ཅད་བྱུང་བའོ། །མདོར་ན་ འདི་ལྟར་སྣང་བ་ཐམས་ཅད་ཀྱང་ཇི་ལྟར་སྣང་བ་ཡི། །ཆོས་ཀུན་རང་རིག་བདེ་བ་ཆེན་པོ་དེ་ལས་བྱུང་བའོ། ། ས་ཆུ་མེ་རླུང་ནམ་མཁའ་དང་། །འབྱུང་བ་ཆེ་རྣམས་རང་རིག་པའི་རྒྱལ་པོ་དེ་ལས་བྱུང༌། །ལྷ་དང་ལྷ་མིན་མི་རྣམས་དང་། །དམྱལ་བ་བྱོལ་སོང་ཡི་དྭགས་དང་། །ཆེན་པོ་རིག་པའི་ངོ་བོ་དེ་ལས་ཡང་དག་བྱུང་། །འདོད་ཆགས་ཞེ་སྡང་གཏི་མུག་དང་། །ང་རྒྱལ་ཕྲག་དོག་ལ་སོགས་ནི། །ཉོན་མོངས་ལྔ་ཡང་། རིག་པ་དེ་ཉིད་ལས་ནི་ཆོ་འཕྲུལ་འབྱུང༌། །མ་རིག་སེམས་དང་ཡིད་རྣམས་དང༌། །ཕུང་པོ་ལྔ་ ཁམས་བཅོ་བརྒྱད་དང་སྐྱེ་མཆེད་བཅུ་གཉིས་དང་། །རྣམ་པར་ཤེས་པའི་ཚོགས་བརྒྱད་རྣམས་དང་། །མིག་སོགས་དབང་པོ་ལྔ་ལ་སོགས་པ་བྱུང༌། །འདོད་པའི་ཡོན་ཏན་སྒྲ་དང་དྲི་དང་རོ་དང་ནི། །རེག་བྱ་ཉིད་དང་འདོད་ཡོན་ནི། །རིག་པ་དེ་ཉིད་ཀྱི་ནི་རྒྱན་དང་རོལ་པར་འཛིན་པ་དུ་བྱུང༌། །གསོག་འཛིན་པ་དང་ཡ་མ་བརླ་དང་ནི། །སྙིང་པོ་མེད་ལ་སོགས་པ་སྟོང་སངས་ཡང་། །རིག་པ་དེ་ཡི་རྩལ་དང་རོལ་པར་བྱུང་། །ཀུན་གཞི་སྦྱོར་བ་དག་དཔེ་དོན་གྱི་དང་དང་ནི་ཉེར་ལེན་ལུས་ཀྱི་ཕུང་པོ་དང་ཁམས་གྱི། །ཤ་དང་ཁྲག་དང་ཆུ་སེར་ནང་གི་འབྱུང་ལྔ་དང༌། །ལུས་ཀྱི་རྒྱ་རུས་པ་པགས་པ་བ་སྤུ་དང་། །བསགས་པའི་ལུས་རྣམས་རིག་པ་དེ་ལས་བྱུང་། །ལུས་དང་ངག་དང་ཡིད་དང་ནི།སེམས་ལས་བྱུང་བའི་ཉོན་མོངས་སྣ་ཚོགས་ནི། །ཐམས་ཅད་ང་ཡི་ངོ་ལས་བྱུང་། །རིག་པ་ཆོས་ཀྱི་སྐུའི་རྒྱན་དུ་ཤར་ཅིང་སྣང་བའོ། །སྐྱེས་པ་བུད་མེད་རྟ་གླང་དང་། ། ལུས་ཀྱི་ཕུང་པོ་དང་ཁམས་སུ། གཟུགས་ནི་ཐ་དད་པ་ཐམས་ཅད་དེ་ལས་བྱུང་། །སྤྱོད་ལམ་བཟའ་དང་ཉལ་དང་འདུག་པ་དང༌། །སྣ་ཚོགས་འཁོར་བའི་ལས་རྣམས་ནི་བྱུང་བའོ། །ཀྱེ་ཁྲོ་བདག་དེ་ལྟར་དེ་སྣང་སྣང་བ་ཐམས་ཅད་འཁྲུལ་མ་མྱོང་བའི་རིག་པར་བསྟན་གནས་པའི་ཆོས་ཉིད་ལ། །འཁྲུལ་པ་གདོད་ནས་མེད་པ་སྟེ། །ཆོས་སྐུ་ནམ་མཁའ་ལྟ་བུ་ལ། །གློ་བུར་མ་རིག་པ་བྱུང་བས་སེམས་ཅན་དཔེར་ན་ནམ་མཁའ་སྤྲིན་གྱིས་བསྒྲིབས། །མ་འཁྲུལ་པ་ཡི་ཆོས་ཉིད་ འཁྲུལ་པ་ཡེ་ནས་དག་ཀྱང༌། །གློ་བུར་འཁྲུལ་པའི་ཚུལ་སེམས་ཅན་གྱི་གློ་ལ་མེད་པ་ལ་ཡོད་པར་བཟུང་བ་དང་ལྡན། །རྒྱུ་རྐྱེན་མ་རིག་པ་བཞི་དམིགས་པ་དང་བཅས་སྐད་ཅིག་མ། །ཡུལ་ལ་འཁྲུལ་པ་རྩལ་དུ་དེ་ལྟར་སྣང་མོད་ཀྱང་། །ཐོག་མ་ཉིད་ཀྱི་ངོ་བོའི་གཞི་ ཀ་དག་ལ། །འཁྲུལ་པ་ཡེ་ནས་དག་པས་འཁྲུལ་ཞེས་ཙམ་དུ་བརྗོད་དུ་མེད། །དེ་བཞིན་མ་འཁྲུལ་པ་ཡང་ཅི། །ཙམ་དུ་ཡང་བརྗོད་དུ་མེད་པའོ། །དེ་ཕྱིར་འཁྲུལ་པ་ཐོག་མ་ནས་འཁྲུལ་རྒྱུ་མེད་པའི་རིག་པ་གདོད་ནས་དག །གཞི་སྣང་ཆེན་པོ་དེ་ཉིད་ལ། །ངག་གི་གཞི་ལ། མ་རིག་པ་ཞེས་རྒྱུ་རིག་པ་ཉིད་དང་ཁྱད་མེད་བརྟག་མེད་པས། །ཡེ་ནས་རིག་པ་ཉིད་འཁྲུལ་པའི་རྒྱུ་མེད་པས་འཁྲུལ་པར་གྲུབ་པ་ཡོད་མ་ཡིན། །བློ་ཞེས་ཀུན་ཏུ་མ་བརྟགས་པས། །དྲི་མ་འཁྲུལ་པའི་དྲི་མ་དག་པ་ཞེས་པ་དང་ཉོན་མོངས་པ་དང་ཤེས་པ་དང་ལོག་རྟོག་གི་སྒྲིབ་པ་ཞེས་ཚིག་ཙམ་དུ་ཡང་གདགས་སུ་མེད་ མིང་ཡང་མེད། །མིང་དང་ཡི་གེའི་ཚོགས་ ཡིན་དང་མིན་པར་བརྗོད་དུ་མེད་མེད་པས། །བཏགས་པའི་འཁྲུལ་པ་ཡོད་མ་མྱོང་བས་ཡོད་མ་ཡིན། །ཆོས་ཞེས་མིང་དུ་པུསྟི་གླེགས་བམ་དུ་མ་གྲགས་པས། །བློ་བཏགས་འཁྲུལ་པ་ཐ་སྙད་དུ་གདགས་སུ་མིང་ཡང་མེད། །སེམས་དང་ཡིད་དུ་མ་གྲུབ་པས། །དབུགས་འགྱུ་བྱེད་རང་བཞིན་གྱིས་སྟོང་འགྱུ་བྱེད་འཁྲུལ་པ་ངང་གིས་མེད། །རྡུལ་ཕྲ་རགས་དྲི་མ་གཉིས་གཟུགས་སུ་གྲུབ་པ་མེད་པས། །འབྱུང་བ་ལྔའི་རྐྱེན་གྱིས་འཁྲུལ་པ་ངང་གིས་མེད། །བྱ་དང་བློ་བྱེད་པ་ལུས་ གཉིས་མེད་པས། །ཡུལ་འཛིན་སྒོ་ལྔའི་ཡུལ་དག་ཏུ་འཛིན་པའི་ འཁྲུལ་པ་ག་ལ་ཡོད། །ཡུལ་གཟུགས་ལ་སོགས་པ་དང་དབང་པོ་ལྔ་གཉིས་མེད་པས། །ཡུལ་འཛིན་ཡུལ་དང་ཡུལ་དུ་བཟུང་བའི་འཁྲུལ་པ་མེད་པའོ། །ཀྱེ་ཁྲོ་བདག་ཆེན་པོ་ལེགས་པར་ཉོན་ཅིག །རང་བཞིན་ངོ་བོ་ཉིད་ལ་སྣང་བའི་ཆོས་རྣམས་ལ། །ཉོན་མོངས་པ་དང་ཤེས་བྱ་ལ་སོགས་པའི་དྲི་མ་མེད་པས་ཕྲ་རགས་ལོག །གཟུང་ བ་ཡུལ་དང་འཛིན་པ་སེམས་མེད་པས་མ་འཁྲུལ་པའི་རིགས་རང་སོར། རིག་པའི་ངོ་བོ་འཁྲུལ་པ་ལོག །དབུགས་འགྱུ་བ་དང་མི་འགྱུ་བའི་དེ་ཉིད་ཡེ་ཤེས་དག་པའི་རླུང་དུ་འགྱུ་བ་མེད་པས་ལས་རླུང་ལོག །འཁོར་འདས་གཉིས་ལ་ཟང་ཐལ་ཡིན་པས་དངོས་པོ་ལོག །རང་བཞིན་གྱིས་འོད་གསལ་བ་ཡིན་ཕྱིར་སྟོང་པ་ཆད་པ་ལས་ལོག །ཡེ་ནས་རྩོལ་སྒྲུབ་མེད་པར་རྫོགས་པས་བསྐྱེད་རིམ་ལྷ་བསྐྱེད་བསྒོམ་རང་རྫོགས་སུ་ལོག །བྱས་པ་མེད་པའི་རིག་པ་རྩོལ་བ་མེད་པས་སྤྱོད་པ་ལོག །བླང་དོར་ལ་མ་བཙལ་རིག་པ་རང་སོར་བཞག་པས་བྱས་ཤིང་བསམ་པའི་བསྒོམ་པ་ལོག །འབད་པ་མེད་པའི་རིག་པ་རང་གྲོལ་ཡིན་པས་སྣང་བ་བདག་འཛིན་ལས་ཏོག་མེད་པ་ལོག །རྡོ་རྗེ་ལུ་གུ་རྒྱུད་མངོན་དུ་སྣང་བས་ཐེག་པའི་རིམ་པར་ལྟ་བ་ལོག །རིག་པ་ལ་སྒྲ་ཚིག་བརྗོད་པ་མེད་པས་ཐ་སྙད་ལོག །ཡོད་མ་མྱོང་རྟག་པ་ལས་སྤྲོས་པ་མེད་བས་དངོས་པོ་རྡོས་བཅས་ལ་ཞེན་པ་ལོག །རིག་པར་ཆད་པ་སྟེ་མེད་མ་མྱོང་བས་གཞན་ལྟོས་རེ་དོགས་པས་རང་གནས་སུ་ལོག །རྗེས་སུ་མ་གྲུབ་པའི་རིག་པ་གཟུང་དུ་མེད་པས་བློས་བཏགས་ལོག །ཆོས་སྐུ་ཟང་ཐལ་ཉག་གཅིག་ཡིན་པས་གྲངས་མཐའ་བརྒྱ་སྟོང་ལ་སོགས་གྲངས་ཀྱང་ངོ་བོ་གཅིག་ཏུ་ལོག །འཁོར་འདས་སྣོད་བཅུད་ཡོང་ཕྱི་མ་དང་སྔ་མ་གང་ལའང་མི་ལྟོས་ལ་ཁྱབ་པས་གཞན་འབྱུང་འགགས། །རིག་པ་ཉིད་རང་ཤར་ཡིན་པས་འཁོར་བའི་མུན་པ་སངས།། ཡེ་ནས་རང་བྱུང་གི་ཡེ་ཤེས་སྙིང་པོ་ཡིན་པས་ཆོས་སྐུར་བསམ་པ་དང་བྲལ་བའི་ཡེ་ཤེས་ཁྱབ། །འོད་ལྔ་གསལ་བར་སྣང་བས་ལོངས་སྐུར་མཚན་དང་དཔེ་བྱད་དུ་རྒྱས། །ཆོས་ཉིད་རིག་པ་སྣ་ཚོགས་སུ་རང་གྲོལ་རང་བྱུང་མ་བུ་འཕྲད་པས་སྤྲུལ་སྐུར་བྱུང༌། །རིག་པ་དེ་རྟོགས་སུ་ཡོད་པས་ཐབས་གདམས་ངག་སུ་བྱུང༌། །བསྒོམ་བསྒྲུབ་ལས་འདས་པའི་རིག་པ་བསམ་འདས་ཡིན་པས་དྲན་པ་རང་དག་ཏུ་སངས། །རིག་པ་སྟོང་པར་གནས་པས་རྟག་པའི་མཐའ་ལས་ལོག་རྟག་ཆད་གསལ་བར་ཡོད་པས་ཆད་མཐའ་ལས་ལོག་མེད་པས་གྲུབ་མཐའ་རྫོགས། །བཅུད་དུ་དྲིལ་ཏེ་ས་ཏིང་གསལ་རིག་པའི་སྙིང་པོར་གནས་བས་རེག་པ་གསལ། །རིག་པ་རང་གདངས་དང་བཅས་པའི་དོན་གསལ་བར་ཤར། དེ་ཕྱིར་འབད་མེད་རང་གྲོལ་ཡོད་པས་ཅོག་བཞག་དང༌། །དེ་ཉིད་འཁྲུལ་པ་གཞི་ལས་ལོག་པའི་རིག་པ་ནི། །ཐོག་མ་ནས་རང་ལས་བྱུང་བས་ཐ་མ་ཡང་རང་གྲོལ་ཞེས་བྱ། །ཡེ་ནས་གནས་པ་ཡིན་པས་འཁོར་འདས་ཁྱབ་ཅེས་བྱ། །མཚན་མ་དངོས་པོ་མེད་པས་སྟོང་ཞེས་བྱ། །རང་གསལ་ནུབ་པ་མེད་པས་རང་ཤར་ཞེས་བྱ། །ལུས་དང་དྲལ་ནས་རྡོས་བཅས་མེད་པས་འཁོར་འདས་གཉིས་ཟང་ཐལ་ལོ། ། ཡེ་ནས་གྲོལ་བར་གནས་པས་འཁོར་བ་ལས་ལོག་ཅེས་བྱ། །སྣ་ཚོགས་འོད་ལ་དྭངས་པས་རིག་པའི་ཡེ་ཤེས་སངས་ཞེས་བྱ། །རིག་པ་ཉིད་གཉིས་སུ་མེད་པས་བློ་དང་བྲལ་བ་ཞེས་གཅིག་པུ་ཉིད། །འཁོར་འདས་ཐམས་ཅད་བསྐྱེད་པས་གཉིས་ཀའི་རྒྱུ་ཞེས་བྱ། །ཕྱི་ནང་གི་སྣང་ཆ་མ་ལུས་རྫོགས་པས་རྫོགས་པ་ཆེན་པོའི་འབྲས་བུ་ཉིད། །ཡིན། ལུས་བདག་ཏུ་འཛིན་པའི་དམིགས་པ་དག་པས་ལམ་རང་སྣང་གི་ལམ་ཞེས་བྱ། །རིག་པའི་ངོ་བོ་ལ་འཁྲུལ་པ་ཟད་པས་ལུང་རང་རིག་པའི་ཡང་ཡིན། །པར་བསྟན། ཡེ་ནས་རང་ལ་སྐུ་དང་ཡེ་ཤེས་སུམ་བརྩེགས་སུ་གནས་པས་བརྗོད་དུ་མེད་པའི་རྒྱུད་ཅེས་བྱ། །ཐབས་ཁྱད་པར་ཅན་གྱིས་མཚོན་དུ་ཡོད་པས་སྟོང་པ་རང་གནད་ཀྱི་མན་ངག་ཡིན། །གཅིག་དང་གཉིས་ཀྱི་གྲངས་ལས་འདས་པས་མ་བགྲངས་པའི་རྩིས་ཞེས་ཆེན་པོ་བྱ། །དེ་ལྟ་བུ་ཡི་སེམས་ཉིད་རིག་པ་ཉིད་ལས་གཞན་དུ་མི་འབྱེད་པ་ནི། །དགོས་འདོད་སྐོངས་པས་ནོར་བུ་རིན་པོ་ཆེ་འདྲ། །དགོས་པ་ཐམས་ཅད་ཚང་བས་བང་མཛོད་རྒྱས་པ་ཇི་ལྟ་བ་བཞིན། །རྐྱེན་གང་བསྟན་སྣང་བའི་གཟུགས་བརྙན་སྣང་བས་མེ་ལོང་འདྲ། །དྲི་མེད་གང་གིས་ཀྱང་མ་གོས་གསལ་བའི་ཤེལ་རིན་པོ་ཆེ་སྒོང་དང་འདྲ། །འདི་ལྟར་སྣང་བ་སྣ་ཚོགས་ཟ་འོག་གི་གུར། །ཕྱི་མ་དང་འདྲ། སྤྲོ་བསྡུ་མེད་པས་གཤོག་པ་ཐང་བཅད་ནས་ཁྱུང་ཆེན་འདྲ། །ལྟ་བའི་རྩལ་རྫོགས་གཅན་གཟན་གཞན་གྱིས་མི་ནོན་སེང་གེ་བཞིན། །གཏིང་རྫོགས་ཁྱབ་དང་དལ་ཞིང་གཡོ་བ་མེད་པས་རྒྱ་མཚོ་འདྲ། །རང་བྱུང་ནམ་མཁའ་ལས་སྤྲིན་དང་ཁུ་རླངས་བྱུང་ཡང་དེ་ལས་བྱུང་གྲོལ་ཡང་དེ་ཉིད་དུ་གྲོལ་བས་ནམ་མཁའ་བཞིན། །འཁོར་བའི་འགྲོ་བ་རྣམས་ཐམས་ཅད་བརྟེན་པས་ས་གཞི་འདྲ། །གཞན་འབྱུང་འཁྲུལ་པ་ལས་ཡུལ་རྣམས་ཀུན་ལས་ཁྱད་པར་འཕགས། །ཕྱི་ནང་ཟང་ཐལ་གྱི་འགག་པ་མེད་པའི་རིག་པ་ལས། ། ཡེ་ནས་འཁྲུལ་པ་མེད་པས་ཐམས་ཅད་རང་གྲོལ་ཡིན་པས་རྟོག་པ་མེད། །གཞན་གྱིས་བརྟགས་ཤིང་དཔྱད་པ་མ་ཡིན་པར་ཡེ་གྲོལ་ཡིན་པས་གཏན་ནས་འཕགས། །རང་གྲོལ་ཡིན་པས་ཡུལ་རྐྱེན་ཟད། །དཔེར་ན་སྦྲུལ་གྱི་མདུད་པ་འདྲ། ཅེར་གྲོལ་མཐོང་བ་རང་དག་ཏུ་ཡིན་པས་སྣང་བ་དག །ཡེ་ནས་རྟག་ཆད་ཀྱི་མཐའ་ལས་མཐའ་གྲོལ་ཡིན་པས་ཡོད་མེད་ཀྱི་མུ་བཞི་འགགས། །གྲངས་ཟད་གཅིག་གྲོལ་ཡིན་པས་དུ་མ་སྟོངས། །རྐྱེན་རྣམས་རང་རིག་རང་གྲོལ་ན་རྐྱེན་གྱིས་གྲོལ་བས་ན། །དམིགས་པའི་ཆོས་སྣ་ཚོགས་སུ་སྣང་བ་སྣ་ཚོགས་སུ་གྲོལ་ལ་ང་མི་ལྟོས། །དབང་པོའི་ཡུལ་རྣམས་དབང་པོའི་ཡུལ་གྱིས་གྲོལ་བས་ན། །གཟུང་བ་དང་འཛིན་པ་གཉིས་ཀ་རང་དག་ཏུ་ལ་ང་མི་ལྟོས། །མ་རིག་པ་ཉིད་ལ་རྒྱུ་ཉིད་རྒྱུ་མ་རིག་པ་ཡིས་གྲོལ་བ་ལ། ། འཁོར་བ་མྱ་ངན་ལས་འདས་པ་གཉིས་ལ་ང་མི་ལྟོས། །ཆོས་ཐབས་སྣ་ཚོགས་ནི་ཆོས་ཐབས་སྣ་ཚོགས་ཀྱིས་གྲོལ་བ་ལ། །ཐ་སྙད་ཚིག་ལ་ང་མི་ལྟོས། །དེའི་ཕྱིར་བརྗོད་པའི་ཚིག་གིས་སངས་མི་རྒྱ་བར་བསྟན།སེམས་བསམ་པ་ཉིད་སེམས་ཀྱིས་བསམ་པའི་ཐོག་ཏུ་གྲོལ་བ་ལ། །དེ་ཕྱིར་བློ་ལས་འདས་པའི་ཡེ་ཤེས་རང་སྣང་བར་བསྟན་པས་མཚོན་བྱེད་བློ་ལ་ང་མི་ལྟོས། །དཔེར་ན་དྲི་མས་དྲི་མ་འཁྲུ་བ་བཞིན། །དེ་ནི་རིག་པས་རིག་པ་དག་པས་དག་པ་གྲོལ། །བོང་ང་དཀར་པོའི་དུག་གིས་དུག་རྣམས་འཇོམས་པ་དང་། །ལྕགས་གཟོང་སོགས་ཀྱིས་ལྕགས་རྣམས་གཤོག་པ་དང་། །རྡོ་ཡིས་རྡོ་རྣམས་གཅོག་པ་དང་། །ཤིང་ལ་མེ་བུས་པས་གིས་ཤིང་རྣམས་བསྲེག་པ་ལྟར། །རང་རང་དགྲ་ནི་རང་གིས་བྱེད། །དེ་ཕྱིར་རང་གིས་རང་གྲོལ་བར་བསྟན།རིགས་རང་རྐྱེན་གཞན་རྐྱེན་གཉིས་སུ་མི་མཐུན་པས་གྲོལ་བ་མིན། །དེ་ཕྱིར་གཞི་གནས་རང་གི་ངོ་བོ་རིག་པ་ལ། །རིག་པ་ལས་འཁོར་འདས་དུས་གཅིག་ལ་རང་ཤར་ཡིན་ཕྱིར་སྣང་བ་རྫོགས། །ཐོག་མ་ནས་རང་བྱུང་ཡིན་ཕྱིར་གཞི་ཉིད་རྫོགས། །སྣང་བ་ཐམས་ཅད་རང་སྣང་ཡིན་ཕྱིར་ཡུལ་ཡང་རྫོགས། །རང་གྲོལ་གཞན་ལྟོས་ཀྱི་ཆོས་ལས་གྲོལ་བ་ཡིན་ཕྱིར་འཁྲུལ་གཞི་རྫོགས། །དྲི་མ་ཀ་ནས་རང་དག་ཡིན་ཕྱིར་ལམ་ཀུན་རྫོགས། །ཡེ་ནས་རང་རིག་ཡིན་པ་ཤེས་ཕྱིར་ཤེས་བྱ་རྫོགས། །རང་ཁྱབ་ཏིལ་འབྲུ་མར་གྱིས་ཁྱབ་པ་ལྟར་ཡིན་ཕྱིར་འབྲས་བུ་རྫོགས། །གར་ཀྱང་མ་སོང་བའི་རིག་པ་རང་ས་ཡིན་ཕྱིར་རྒྱུ་རྐྱེན་རྫོགས། །རང་གིས་རྐྱེན་གཞན་ལ་རག་མ་ལུས་པར་རྟོགས་ཕྱིར་ཆོས་ཉིད་རྫོགས། །འབད་པ་མེད་པར་ཡེ་ནས་གྲོལ་བ་རང་ལོག་ཡིན་ཕྱིར་འཁོར་འདས་རྫོགས། །རང་གནས་ཚིག་གི་སྤྲོས་པ་ཉེ་བར་ཞི་བ་ཡིན་ཕྱིར་རྒྱུད་ལུང་རྫོགས། །ཐོག་མ་ནས་མ་སྐྱེས་པར་རང་རྫོགས་ཡིན་ཕྱིར་དུས་གཅིག་རྫོགས། །རང་རིག་རྟོགས་ཤིང་གཞན་གྱི་མ་བཅོས་པ་རང་ཤེས་ཡིན་ཕྱིར་གདམས་ངག་རྫོགས། །བསྒྱུར་བ་མ་ཡིན་པར་རང་བཞག་ཡིན་ཕྱིར་བསམ་གཏན་རྫོགས། །རང་གནས་ཡིན་པས་འཇིགས་པ་དང་བྲལ་བའི་ཡེ་ཤེས་ཕྱིར་དབྱིངས་རྫོགས་པའོ། །ངོ་མཚར་ཆེ་བའི་ཚིག་ཨེ་མ་ཧོ། རང་རྫོགས་ཆེན་པོའི་ཆོས་སྐུ་ནི། །ཀ་ནས་དག་པས་ངོ་བོ་ཡེ་ཤེས་རང་སྣང་བ་བློ་དངོས་ཀྱི་དྲི་མ་ཟད། །སྔོན་ཐོག་མར་བྱུང་བས་བརྒྱུད་པ་ཟད། །ཟླ་མ་རིག་པ་དང་བྲལ་བས་ཡིན་མིན་གྱི་རྩིས་ལས་འདས། །སྡུག་བསྔལ་རྒྱུ་མེད་བདེ་བའི་སྣ་སྡུག་བསྔལ་གྱིས་བསྐྱེད་པས་བདེ་ཆེན་པོ། །བརྗོད་པའི་རྒྱུ་མེད་སྨྲ་བསམ་འདས། །ཡེ་ནས་རང་རིག་རྣམ་དག་རིག་པ་པའོ། །ཟག་པ་ཟད་ཕྱིར་རྡོས་བཅས་གཟུགས་སུ་གྲུབ་པ་མིན། །དངོས་པོ་ཟད་མཚན་མའི་ཆོས་ཡེ་ནས་སྟོང་ཕྱིར་སྟོང་པར་གནས། །གཉིས་ཀྱིས་འཁོར་འདས་གཉིས་སུ་མ་ཕྱེ་འཕེལ་མེད་ངོ་བོ་ཉིད། །རང་གཅིག་པུ། བློའི་སྒྲོ་འདོགས་ཟད་ཆོས་དང་བྲལ་བས་མན་ངག་རང་བྱུང་དུ་མཐའ་ལས་འདས། །ཤེས་རིག་རང་སོ་ན་རྟོག་མེད་གནས་པས་གསལ་བས་འགྱུ་བ་སངས། །ཕྱི་ནང་བེམ་རིག་གཉིས་མེད་པས་བསོད་ནམས་དང་ཡེ་ཤེས་ཀྱི་ཚོགས་གཉིས་རྫོགས། །རིག་པ་རང་དག་པས་འགྲན་པའི་ཟླ་མེད་སྣང་བ་རང་གི་ངོ་ལ་ཅོག་བཞག་རང་། །དེ་ཚིག་གིས་བསྒྱུར་མི་བཏུབ་པས་བཅོས་པའི་ཚིག་མེད་ཀུན་ཏུ་ཁྱབ། །རྟོག་མེད་དུ་བསམ་བྱེད་སེམས་མེད་འཛིན་མེད་རང་གྲོལ་དུ་དྲན་པ་བྲལ། །སོ་མ་ཉིད་ཡིན་གཉུག་མའི་ལས་མ་གཡོས་པ་སྟོང་པ་ངང་། །མ་བཅོས་མཆོག་ཡིན་གསལ་འགྲིབ་དང་བྲལ་བ་རྣལ་མར་བཞུགས། །ཤེས་བྱ་ཉིད་ལས་ཐོག་མ་ནས་དེ་ཀ་བཞིན་དུ་གནས་པ་བབ་ཀྱིས་གྲུབ། །སྔོན་དུ་བྱུང་བ་མེད་ཕྱིས་འབྱུང་བ་མེད་གདོད་ནས་མེད། །ཐོག་མ་མེད་པ་ནས་རང་ཆས་ཀྱིས་གྲུབ། ངོ་བོ་རིག་པ་འགྱུ་བ་མ་ཡིན་དྲན་པ་སྒྲོ་སྐུར་དང་བྲལ་བར་གནས། །སེམས་ཅན་དང་སངས་རྒྱས་ཡོངས་ལ་ཁྱབ་པའི་སེམས་གཅིག་པོ། །ལས་མེད་ཀྱང་སྣ་ཚོགས་སུ་སྣང་།གྲུབ་པའི་མཐའ་ཐོག་མ་མཐའ་མ་དག་གི་དོན་རྫོགས་སྤྱི་ཕུད་ཡིན། །ཐོག་མ་ཡང་དེ་རང་བར་མ་ཡང་དེ་རང་དང་ཐ་མར་ཡང་དེ་རང་གྲུབ། །སེམས་ཅན་ལ་དེ་ལྟར་གནས་པའི་འཁྲུལ་མེད་གཞི། །རང་རིག་ཡེ་ནས་འོད་རེ་གསལ། །རིག་པ་ལས་བྱུང་བའི་ཡེ་ཤེས་དང་ཡེ་ཤེས་ལས་བྱུང་བའི་འོད་སྣང་ངོ༌། ། སྐུ་གསུམ་ཡེ་ནས་མ་བསྐྱེད་རྫོགས། །འབྲས་བུ་བསྒྲུབ་ཏུ་མེད་པར་ཡེ་ནས་རང་གནས་པ། །ཆོས་ཀྱིས་ཡེ་ནས་བཅོས་སུ་མེད། །དེ་ལ་ག་དར་བཅོས་ན་རྩོལ་བྱས་སུ་གོལ། གྲུབ་མཐས་བསྐྱང་བས་དེའི་དོན་མ་རྟོགས་ ཡེ་ནས་བསྐྱངས་དང་བྲལ། །དུག་ལྔས་ཡེ་ནས་གཞི་རིག་པ་ཆོས་ཀྱི་སྐུ་ལ་གོས་པ་མེད། །འཁོར་ བ་ཉིད་ཡེ་ནས་སངས་རྒྱས་པར་ཤེས་པས་འདས་འདུ་འབྲལ་ག་ལ་ཡོད། །འོད་ལྔའི་སྣང་བ་གསལ་བའི་ངོས་ནི་བརྗིད་རེ་ཐོག་མ་ནས་རང་ཆས་ལས་བྱུང་ཆེ། །སྣང་བ་ཉིད་ནི་རང་རིག་འོད་ཕུང་ལྷུན་རེ་སྡུག །ཆོས་སྐུ་ངོ་སྤྲོད་རང་ལ་གནས་པའི་དོན་དབང་བས་མཐོང་བས་ངང་རེ་སྤྲོ། །ངོ་བོ་ཟང་ཐལ་ཀ་དག་རིག་པའི་གསེབ་ལམ་ཡེ་ཤེས་བཞི་ལས་བྱུང་སྦུབས་རེ་ཡངས། །རང་བཞིན་ལྷུན་གྲུབ་ཀྱི་སྣང་བས་སངས་རྒྱས་སེམས་ཅན་གཉིས་ཀ་ལ་ཀུན་ཁྱབ་གདལ་ར་ཆེ། །ཐུགས་རྗེ་རང་བཞིན་ཤུགས་ཀྱིས་ཀུན་འབྱུང་སྐྱེ་རེ་ཆེ། །ཁྱབ་པ་ཡེ་གདངས་གཞི་རིག་པ་འོད་ཀྱི་གདངས་ཉིན་མཚན་ཁ་སྦྱོར་གྱི་བསྒོམ་པ་འོད་སྣང་བཀྲག་རེ་གསལ། །གཞི་ གནས་པ་ཤེས་རབ་ཐོགས་མེད་བང་རེ་མགྱོགས། །མྱུར་དུ་གཅོད་པར་བྱེད།རིག་པའི་རང་ལས་བྱུང་བའི་ཡེ་ཤེས་རྩལ་རང་གདངས་འོད་རེ་གསལ། །སྟོང་པ་ཀུན་འབྱུང་ སྣང་ཡུལ་དུ་ཡོད་ལ་གཟུང་ཡུལ་དུ་མ་གྲུབ་པའི་རིག་པ་ངོ་རེ་མཚར། །མ་བཙལ་བཞག་པ་རྒྱུན་རེ་རིང༌། །མ་བཀོད་རང་བྱུང་སྣང་བ་དབང་བསྒྱུར་གྱི་སྤྱོད་པ་བརྡལ་རེ་ཆེ། །སྣང་སྲིད་གཞིར་བཞེངས་དཔངས་རེ་མཐོ། །ལྟ་བ་གྲོང་ཁྱེར་རྒྱུན་བཅད། འབྲས་བུ་ཕྱིར་མི་ལྡོག་པའི་ཡེ་ཐོབ་ཆེན་པོ་འབད་མེད་རང་གྲོལ་རྒྱ་རེ་ཆེ། །ཡེ་རྟོགས་ཆེན་པོ་རང་ཐོག་ཏུ་གྲོལ་བས་འཁོར་རེ་མཁས། །འོད་ལྔའི་སྣང་བ་མ་འདྲེས་པ་སོ་སོར་གསལ་བ་ཁ་དོག་ལྔ་ལྡན་བྲི་རེ་ལེགས། །སྣང་སྲིད་རྣམ་དག་ཅི་སྣང་ཐམས་ཅད་དག་པ་ཡེ་ཤེས་ཀྱི་སྣང་བར་ཤར་བས་ཁོད་རེ་སྙོམས། །རང་བྱུང་འོད་གསལ་མུ་ཁྱུད་ཀྱི་ར་བ་དང་བཅས་པས་བཀོད་རེ་ལེགས། །གཞི་སྣང་ཆེན་པོ་སྣང་སྲིད་ཐམས་ཅད་དབྱིངས་དང་རིག་པར་འདུས་པ་ཤོངས་རེ་ཆེ། །འཁོར་འདས་གཉིས་པོ་དེ་ཕྱིར་འཁོར་འདས་གཉིས་མེད་བསྲེ་བའི་གདམས་ངག་ཅེས་བྱ་སྟེ་འབྲེལ་རེ་མཁས། །སྐུ་ལྔ་ཡེ་ཤེས་འཁོར་བ་མ་གྲུབ་པས་བརྩེགས་རེ་ལེགས། །རང་བཞིན་གནས་པའི་སེམས་པ་གནས་པའི་ངོ་བོ་ལ། །འཁོར་འདས་འདྲེས་པས་སངས་རྒྱས་མེད་ཅིང་སེམས་ཅན་མེད། ། རྒྱུ་རྐྱེན་དང་བྲལ་བས་མ་རིག་མེད་ཅིང་འཁྲུལ་པ་མེད། །བསམ་པ་དང་བྲལ་བས་སེམས་མེད་ཡིད་ཀྱང་ཡོད་མ་ཡིན། །འཛིན་རྟོག་ལས་འདས་པས་དགྲ་མེད་བཤེས་མེད་གཉེན་ཡང་མེད། །ཞེན་ཡུལ་འགགས་པས་ཉོན་མོངས་མེད་ཅིང་ངར་འཛིན་མེད། ། གཞི་གཅིག་ཏུ་གནས་པས་འགྲོ་བ་མེད་ལ་འོང་བ་མེད། །ཚིག་དང་ཡི་གེ་ལས་འདས་པས་ཆོས་མེད་ཆོས་སུ་སྣང་བ་མེད། །སྟོང་པ་དང་མི་སྟོང་པ་ལས་འདས་པས་ཐབས་མེད་ཤེས་རབ་ཉིད་ཀྱང་མེད། །དེ་ཉིད་ཀྱང་རིག་པ་ཡིན་པས་ཕུང་པོ་མེད་ཅིང་ཁམས་ཀྱང་མེད། །དྲན་གཞན་སྟོང་པས་ ཡུལ་མེད་འཛིན་པར་བྱ་བ་མེད། །འཛིན་མེད་དུ་ཤར་བས་དབང་པོ་མེད་ཅིང་ཡུལ་ཡང་མེད། ། བདག་ཏུ་རྟོག་པའི་བློ་ཟད་པས་གཟུང་བར་བྱ་ཞིང་འཛིན་པ་མེད། །སྐུ་མེད་ཡེ་ཤེས་ཉིད་ཀྱང་མེད། ། བློ་དངོས་པོ་ལས་འདས་པས་ཤེས་དང་ཤེས་བྱའི་བདག་པོ་མེད། །ངོ་བོ་ཀ་དག་ཡིན་པས་འོད་མེད་ཁ་དོག་ཡོད་མ་ཡིན། །ཐམས་ཅད་ཡེ་ཤེས་ཀྱི་རོལ་པར་ཤར་བས་སྒྲ་མེད་དྲི་ལ་སོགས་པ་མེད། །ཡུལ་བདག་ཏུ་མ་བཟུང་བས་འདོད་པ་མེད་ལ་ཞེན་པ་མེད། །དབྱིངས་མེད་གཞལ་ཡས་ཁང་ཡང་མེད། །ཕྱི་ནང་གཉིས་སུ། ལྷ་མེད་རང་རིག་རང་གི་ལྷར་གནས་པས་མཆོད་པའི་ཡུལ་འདས་པའོ། །ཀྱེ་མ་གསང་བདག་རྡོ་རྗེ་འཛིན། །ཁྱད་པར་ཆེན་པོའི་སྣང་བ་ལ། །ངོ་བོ་ཉིད། ཡོད་དངོས་པོའི་ཆོས་དང་མེད་པ་སྟོང་པའི་ཆོས་གཉིས་བྱུང་སྟེ། །སྤྱི་ས་གཞི་ལྷུན་གྲུབ་ལས་འཁྲུལ་གཞི་ཞེས་བྱ་བ། །མ་རིག་ཉིད་ལྷན་ཅིག་སྐྱེས་པའི་མ་རིག་པ་ལ་སོགས་གསུམ་དང་སྦགས་པའི་ཕྱིར། །ངོ་བོ་ཉིད་ཀྱི་གཞི་མར་ཤེས་བྱ་ཉིད་ཀྱང་དྲི་མར་སྣང་། །ཡུལ་འདོད་པའི་ཆ་གཡོས་ཏེ་སེམས་ལས་དྲན་བསམ་འཆར་བའི་ཕྱིར། །ངོ་བོ་ཉིད་ནི་ཀ་ནས་དག་ཀྱང་རིག་པ་རང་བཞིན་ལྷུན་གྲུབ་ཏུ་རྟོག་པས་སྦགས། །ཡིད་དྲུག་ཀུན་ཏུ་འཚོལ་བའི་ཡིད།གཏན་ལ་འབེབས་པའི་ཡིད། ངེས་པར་འཇོག་པའི་ཡིད། ཡིད་ཀྱི་རྣམ་ཤེས། ཉོན་མོངས་པ་ཅན་གྱི་ཡིད། ཡུལ་བདག་ཏུ་གཟུང་བའི་ཡིད་དོ། །འཛིན་པ་མ་འགགས་ཕྱིར། །ཆོས་རིག་པ་སྐུ་ཉིད་ཀྱང་བཟུང་བས་ཟང་ཐལ་རྒྱུད་ལམ་སྐྱེས་བཅིངས། །ཆ་མེད་རྡུལ་འབྱུང་བའི་དྲི་མ་དང་བཅས་པའི་ཕྱིར། །འོད་གསལ་བ་ཉིད་ཀྱང་འབྱུང་བའི་བག་ལ་ཆགས། །རྐྱེན་བཞི་རྒྱུའི་རྐྱེན།དམིགས་པའི་རྐྱེན། བདག་པོའི་རྐྱེན། དེ་མ་ཐག་པའི་རྐྱེན་དམིགས་པ་མ་དག་ཕྱིར། །སྣང་བ་ཉིད་འཁྲུལ་པའི་ཡུལ་ནི་དུ་མར་ཤར། །ཡིད་འབྱུང་བ་པོ་རང་བྱུང་དུ་སྣང་བ་དེ་ཉིད་ཡུལ་སྣང་ཕྱིར། །ནམ་མཁའ་སྟོང་ལ་རླུང་རྡོ་རྗེ་རྒྱ་གྲམ་བརྟེན་དེ་ལ་ཆུའི། །ཆུའི་དཀྱིལ་འཁོར། ཆུའི་དཔག་ཚད་ཀྱི་གྲངས་འབུམ་ཕྲག་བཅུ་གཅིག་དག་གིས་ནི། །དབྱིབས་ཟླུམ་ལ་འདྲིལ་བ་ཉིད་དུ་ཆགས། །དཔེར་ན་འོ་མ་ལས་ནི་སྤྲིས་འབྱུང་བཞིན། །རྒྱུ་གསེར་ལས་གྲུབ་པའི་ས་ནི་དཔག་ཚད་འབུམ་ ཕྲག་བཅུ་གཉིས་སོ། །རླུང་གི་གྲངས་ནི་རྔམས་སུ་ས་ཡ་ཉིད། །རླུང་ནི་ཆགས་བྱེད་ཀྱི་རླུང་བྱི་བའི་ཁ་རླངས་ཙམ་ལས་དང་སྡུད་པ་དང༌། །འཕེན་པ་བསྐྱེད་པའི་སྟོབས་དང་ནི་ནམ་མཁའ་ལ་རྒྱ་གྲམ་དུ་འདེགས་པའོ། །རླུང་ལས་ཆུ་ནི་ཁྱབ་དང་འཛིན་པ་དང༌། །སྨིན་བྱེད་དང་ནི་གསུམ་ཡིན་ནོ། །ས་ གསེར་གྱི་ས་གཞི་ལ་སའི་ས་བོན་གསེར་གྱི་རླངས་པ་རྡུལ་ཕྲ་རབ་ལ་སོགས་པ་ནི་སྒྲུབ་བྱེད་ཕྲ་བ་དང༌། །རགས་པ་རི་རབ་ལ་སོགས་པའི་གཟུགས་འདུས་པ་ལ་བྱ་ཉིད་དང་གསུམ་ཡིན་ནོ། །དཔེར་ན་འོ་མ་དཀྲོགས་ནས་མར་དུ་འགྱུར་བ་བཞིན། །རི་རབ་རི་ཡི་རྒྱལ་པོ་དབུས་ཀྱི་ངོ་བོ་དཔག་ཚད་བརྒྱད་ཁྲི་དང་བཅས་པ་ནི། །བང་རིམ་བཞི་དང་ལྕོག་ཆེན་དང༌། །ཡན་ལག་བརྒྱད་དང་ལྡན་པའི་རོལ་མཚོ་དང་ནི་སེང་ལྡེང་ཅན་ལ་སོགས་པ་གསེར་ལས་གྲུབ་རི་རྣམས་བདུན། །གླིང་རྣམས་དང་ནི་ཁོར་ཡུག་ལྕགས་རི་ཆགས། ། ཚངས་པ་ལ་སོགས་པ་སྤྲུལ་སྐུས་འདུལ་བའི་ཞིང་སྟོང་གསུམ་ལ་སོགས་ཁམས་རྣམས་སོ། །འདོད་ཁམས་དྲུག་དང་གཟུགས་ཁམས་བཅུ་བདུན་དང་གཟུགས་མེད་ཁམས་སྐྱེ་མཆེད་མུ་བཞི་ཀྱི། །ཁམས་གསུམ་པོ་ཉོན་མོངས་པའི་ཆ་ཤས་ནས་ནི་ ས་ཆུ་མེ་རླུང་དེ་ལ་བརྟེན། །ཡོད་མིན་མེད་མིན་གྱི་སྐྱེ་མཆེད་ཅི་ཡང་མེད་པའི་སྐྱེ་མཆེད་དང་། །རྣམ་ཤེས་མཐའ་ཡས་སྐྱེ་མཆེད་ཅུང་ཟད་མེད་པ་ཡི། །སྐྱེ་མཆེད། གཟུགས་མེད་རྣམས་ནི་ ཉོན་མོངས་པ་རིག་པའི་ཆ་ལས་ཕྱིན་ཅི་ལོག་ཏུ་འཛིན་པ་ལས་དེ་ལས་སྐྱེས། །གཟུགས་ཁམས་ཀྱི་ལྷ་གནས་གཙང་མ་རིས་ཀྱི་ལྷ་ལ་བརྟེན་པ་འོད་ཀྱི་ལུས་ཡོད་ ལ་སོགས་ལུས་ཅན་ནི། །གོང་ནས་འོག་ཏུ་རིམ་གྱིས་ཆགས་པའོ། །ཐིགས་པའི་ཚུལ། །འོག་མིན་ལ་སོགས་འདོད་པའོ། ། འདོད་པ་ཁམས་ཀྱི་དྲུག །ལྷ་སྤྱིར་དྲིལ་བས་ཉི་ཤུ་རྩ་བདུན་དང་ལྷ་མིན་ལྷ་མ་ཡིན་གྱི་རིགས་གཉིས་སམ་ལྔ་རྣམས་ལ་ནི། །མངོན་མཐོའོ་མཐོ་རིས་ནི་ལས་དགེ་བ་ལས་གྲུབ་པ་དེ་ནས་གནས་གསུམ་ནི། །བྱོལ་སོང་བྱིངས་ན་གནས་པ་དང་ཁ་འཐོར་བ་ལ་སོགས་པ་ཡི་དྭགས་ཕྱིའི་སྒྲིབ་པ་ཅན་ལ་སོགས་པ་དམྱལ་བ་ཚ་གྲང་གཉིས་ལ་སོགས་པ་ངན་སོང་གནས་རྣམས་ནི་ལས་མི་དགེ་བ་ལས་གྲུབ་པ་ལྟར་སྣང་དང་། །སེམས་ཅན་དེ་དག་སྐྱེ་བ་རྫུ་ས་སྐྱེས་མངལ་སྐྱེས་སྒོང་སྐྱེས་དྲོད་གཤེར་ལས་སྐྱེས་པ་བཞི། །དེ་ཡང་བསྐལ་པ་དང་པོའི་མི། །གཟུགས་བཟང་བ་དང་ལང་ཚོ་གཞོན་ཤ་ཆགས་པ་ཁ་དོག་ལེགས་པ་དཔེ་བྱད་དང༌། །རང་འོད་ཀྱི་མདངས་ཀྱིས་ལུས་ཁྱབ་སྟེ། །འདོད་འཇོ་དང་མིས་མ་བཏབ་པའི་ལོ་ཐོག་ལ་སོགས་ལ་སོགས་བསོད་ནམས་ལས་གྲུབ་པའི་ཟས། །སྐྱེ་དགུའི་ཚེ་ཡང་ ཤིན་ཏུ་རིང་བ་བརྒྱད་ཁྲི་ལ། །ཕོ་དང་མོ་ཡི་དབང་པོ་མཚན་མ་མེད། །དེ་ནས་ཉོན་མོངས་པ་ཆེར་སོང་བས་འཁྲུལ་པའི་རྒྱུ་གཉིས་ལས། །རིམ་གྱིས། འདོད་ཆགས་ལ་སོགས་ཉོན་མོངས་ནི། །བགས་ཀྱིས་ཇེ་ཆེར་རགས་པ་ཉིད་དུ་གྱུར། །དབང་པོ་ཕོ་མོའི་མཚན་མ་ཡང་བྱུང་བས་གཅིག་ལ་གཅིག་བལྟ་བ་དང་དགོད་པ་ལ་སོགས་པ་བྱུང་དེ་ནས་འཁྱུད་པའི་འདོད་ཆགས་ངོ་ཚ་བའི་ཁང་བུ་ལ་སོགས་ཏེ་འཇག་མའི་སྤྱིལ་བོ་བྱུང་། དེ་ལ་ནམ་མཁའ་ནས་བདུད་རྩིའི་ཆར་བབས་པས་ཐོག་འཇག་མས་གཡོགས་པས་རྩྭ་ཁྱིམ་ཞེས་བྱའོ། །ལ་སོགས་སྒོ་དོད་དེ། །བསོད་ནམས་ཟད་ཕྱིར་འོད་སོགས་བྲི། །ལུས་ཀྱི་འོད་ཀྱང་ཆུང་ངུ་སོང་། གོང་གི་ལོ་ཐོག་ཀྱང་ནུབ།དེ་ནས་རིམ་གྱིས་ས་ཚིལ་ས་ཞག་ཟ་བ་དེ་ཡང་ནུབ་དང༌། །དེ་ནས་འབྲས་སཱ་ལུ་ལ་སོགས་ཟས་སྤྱོད་དོ། །དེ་ཡང་གསོག་འཇོག་གིས་ནུབ་ནས་རྨོ་བརྐོའི་ལས་བྱུང་ངོ་། །དེ་ལྟར་འཇིག་རྟེན་ཁམས་ གསུམ་པ་ཉིད། །ཕུང་པོ་ལྔ་གཟུགས་ཚོར་བ་འདུ་ཤེས་འདུ་བྱེད་རྣམས་དང་དབང་པོ་ལྔ། །ཡན་ལག་ལྔ་མགོ་ལག་པ་རྐང་པ་གཉིས་དང་དོན་སྙིང་ལྔ། །སྙིང་གློ་བ་མཆིན་པ་མཁལ་མ་སྲོག་རྩའོ། །ཡུལ་ལྔ་གཟུགས་སྒྲ་དྲི་རོ་རེག་དང་ནི་ཉོན་མོངས་ལྔ། །འདོད་ཆགས། ཞེ་སྡང༌།གཏི་མུག །ང་རྒྱལ། ཕྲག་དོག །སེམས་ལྔ་སྣ་ཚོགས་འདུས་པའི་སེམས་སོགས་དང་ཡིད་ལྔ་ཀུན་ཏུ་ཚོལ་བྱེད་ཡིད་སོགས་དང་རྟོག་པ་ལྔ། །ཡུལ་ གཟུང་སེམས་འཛིན་འཁོར་བ་ཉིད་དུ་འདི་ལྟར་འཁྲུལ་ལོ་གྲུབ། །འཁྲུལ་པ་མ་རིག་པ་ལས་བྱུང་བའི་ཡུལ་གཉིས་སྣང་དེ་ལྟ་བུ། །དཔེར་ན་མྱུར་འགྲོའི་འཁོར་ལོ་བཞིན། །དུ་གཅིག་ནས་གཅིག་ཏུ་འཁོར་བའོ། །རྒྱུད་ཆགས་འཁོར་བ་ལས་མི་གྲོལ་བར་རྟག་ཏུ་འཁོར་ལ་ཡུན་རིང་གནས། །དེ་ལྟར་འཁྲུལ་གཞི་ལས་འདི་ལྟར་ལྡོག་པ་རྒྱས་པར་བཤད་པ་སྣང་བ་སྣ་ཚོགས་རྣམས། །འོ་ན་དེ་དག་གྲོལ་བའི་ཐབས་མེད་དོ་ཞེ་ན་ཐག་པ་ལས་ནི་སྦྲུལ་མཐོང་བཞིན། །དེ་མ་ཡིན་ལ་དཔེར་ན་སྐྱེས་བུ་དབང་པོ་མ་དག་པའི་དུས་སུ་དེར་བཟུང་བས། །ཕྱི་ནང་མིག་རབ་རིབ་ལ་སྐྲ་ཤད་དང་ཐག་པར་སྦྲུལ་དུ་མཐོང་བ་ལྟ་བུར་སྣོད་བཅུད་གཉིས་སུ་འཛིན་པ་འདི་དག་ཡང་དག་པར་གྲུབ་པ་མ་ཡིན་ཏེ་སྦྲུལ་དང་ཐག་པ་བཞིན་ནོ། །ཆགས། །དེ་ཡང་བརྟགས་ན་ཡང་དག་པར་ཐག་པ་ཉིད། །ལ་སྦྲུལ་མ་གྲུབ། རིག་པ་ཉིད་ཡེ་ནས་ཀ་དག་ལ་སྣོད་བཅུད་ཡེ་ནས་མ་གྲུབ་སྟོང་པ་སྟེ། །དོན་དམ་དུ་མ་གྲུབ་ཀུན་རྫོབ་ཙམ་དུ་སྣང་གཟུགས་ཅན་ནོ། །སྦྲུལ་ ཀུན་རྫོ་བ་སྣང་བ་ལྟ་བུ་མཐོང་དེ་ཉིད་མཐོང་བས་བདེན། །ཐག་པ་ཡང་དག་ཉིད་དུ་སྦྲུལ་མེད་སྣང་ཡིན་དོན་ཐག་པ་བདེན་བདེན། །དཔེར་ན་མཐོ་ལ་བྱ་བྱ་འཕུར་མཐོ་དང་བྱ་འབྲེལ་མེད་གནས་བཞིན། །བདེན་པ་གཉིས་ཀྱི་རང་བཞིན་ནི། །མཐོ་ལ་བྱ་ཆགས་པ་ལྟར་འཇིག་རྟེན་ཀུན་རྫོབ་ཙམ་དུ་སྟེ། །ཡང་དག་ཉིད་ལ་དོན་དམ་པའི་ངོས་ནས་འབྲེལ་པ་མེད། །སྟོང་པ་ཉིད་ཀྱི་དབྱིངས་ལས་ནི། །རླུང་ལ་སོགས་བའི་འབྱུང་བ་ཡེ་ནས་མ་གྲུབ་སྟོང་པ་ཡིན། དེ་ཡི་ངོ་བོར་ཀ་དག་ཏུ་གྲོལ་རྟོགས་པས་ཐམས་ཅད་རང་གྲོལ་རྣམ་པར་དག་པའི་རིག་པ་ཉིད་དུ་ཐམས་ཅད་གྲོལ། །རིག་པ་སྟོང་གསལ་ཁྱབ་ཆེ་བས། །འོ་ན་ཁམས་གསུམ་ཇི་ལྟར་གྲོལ་ཞེ་ན་བཅུད་རྣམས་སེམས་ཅན་དེ་དག་ཐམས་ཅད་སྐུ་གསུམ་ཡེ་ཤེས་ལྔ་ལྡན་དུ་སྙིང་པོ་ཉིད་དུ་དྲིལ། །དེ་ལ་སྙིང་པོ་མི་ལུས་ཀྱི་མཚན་ཉིད་དེ་ཉིད་ལ། །སྐུ་ལྔ་ཆོས་སྐུ་ལོངས་སྐུ་སྤྲུལ་སྐུ་མངོན་བྱང་སྐུ་རྡོ་རྗེའི་སྐུ་ལྔའོ་ཆོས་དབྱིངས་མེ་ལོང་བྱ་གྲུབ་སོར་རྟོག་སོགས་ཡེ་ཤེས་ལྔ་དང་ནི། །འོད་ལྔ་ཁ་དོག་དཀར་སེར་དམར་ལྗང་མཐིང་རྣམ་པ་ལྔ། །ཡང་དོན་དམ་དབྱིངས་ནས་བྲལ་བ་མེད། ཆོས་ལྔ་མ་བཅོས་བསླད་མ་བསྒྱུར་མ་བསྒྲིབས་པ་ལ་སོགས་པའོ། །ཡེ་ཤེས་རླུང་ལྔ་མེ་དང་མཉམ་དུ་གནས་པའི་རླུང་།འཛིན་པ་དྭངས་སྙིགས་འབྱེད་པ་ཀུན་ཏུ་བྱ་བྱེད་སྙིང་རྗེ་མེད་པའི་རླུང་ངོ་། །ཉིད། །ངོ་བོ་ལྔ་དང་རང་བཞིན་ལྔ། །ཐུགས་རྗེ་ལྔ་རང་བཞིན་ཤུགས་ཀྱི་ཐུགས་རྗེ། རྐྱེན་ཡུལ་དང་འཕྲད་པའི་སྐུལ་ཞིང་གསོལ་བ་གདབ་པའི་མཛད་པ་སྣ་ཚོགས་མི་མཛད་པའི་ཐུགས་རྗེའོ། །ཡིས་ཀུན་ལ་ཁྱབ། །དྲན་མེད་འགྱུ་བ་ཉིད་ཀྱང་མེད། །ཡིད་དང་དབུགས་ལས་འདས་པའི་ཡེ་ཤེས།ཆོས་ངོ་བོ་རང་བཞིན་གྱི་སྣང་བ་ཐུགས་རྗེ་ལ་སོགས་པ་ཀྱི་དབྱིངས་ཀྱི་ཆོ་འཕྲུལ་ལ། །རིག་པ་རང་བཞག་པས་ཐམས་ཅད་དེ་ཡི་ངང་དུ་འདུས། །གཅིག་ཆོས་སྐུ་དང་གཉིས་འཁོར་འདས་ནི་ངོ་བོ་ཉིད་ཉག་གཅིག་པོ། །ཞེས་མུ་ཏིག་ཕྲེང་བ་རིན་པོ་ཆེ་གསང་བའི་རྒྱུད་ལས། གནས་ལུགས་འཁྲུལ་པ་རྫོགས་སུ་བསྟན་པའི་ལེའུ་སྟེ་ལྔ་པའོ།།རྡོ་རྗེ་འཛིན་པས་ཡང་གསོལ་པ། ། ཀྱེ་ཀྱེ་རྡོ་རྗེ་སྔགས་ཀྱི་སྲི་ཞུ་ཁྱད་པར་ཅན་གྱིས་ཞུས་པ་འཆང་ཆེན་གསང་སྔགས་བདག །སངས་རྒྱས་ཐམས་ཅད་ངོ་བོ་གཅིག་ཏུ་བསྡུས་པའི་ཡེ་ཤེས་གཅིག་ཉིད་པའི། །དེ་ཉིད་དགོངས་པ་ངོ་བོ་གནས་ལུགས་ཇི་ལྟར་ལགས། །ཞེས་དྲིས་པའོ། །འདོད་ཆགས་ལ་སོགས་པའི་ཉོན་མོངས་ལྔ་ཡི་དྲི་མ་ཡིས། །སེམས་ཅན་མི་གྲོལ་བར་ཇི་ལྟར་བཅིངས་པར་འགྱུར། །བཅོམ་ལྡན་འདས་ཀྱིས་བདག་ལ་གསུངས། །བདག་གིས་སྔར་མ་འཚལ་ཞུས་སོ། །བཅོམ་ལྡན་འདས་ཀྱིས་བཀའ་སྩལ་པ། །ངོ་བོ་གཅིག་ལས་མེད་པའི་སངས་རྒྱས་ཀུན་གྱི་བདེན་གཅིག་ནི། །རང་བཞིན་ སྣ་ཚོགས་སུ་སྣང་བ་དང་ནི་ངོ་བོ་ཡིས། །དེ་ཉིད་ལས་ནི་རང་བཞིན་དང་ངོ་བོ་ཉིད་ཀྱི་ཁྱད་པར་ཕྱེ། །ངོ་བོ་ཀ་དག་རིག་པའི་ཡེ་ཤེས་རང་སྣང་བ་ ལ། རང་བཞིན་ནི་སེམས་ཅན་ཐམས་ཅད་ལ་ཀུན་ཁྱབ་མི་བསྐྱོད་པ་སོགས་སྐུ་ལྔར་ལྡན། །འབྲས་བུ་སྤྲོས་པ་ཐམས་ཅད་ཀྱི་མཐའ་ཉེ་བར་ཞི་བ་ཐིག་ལེ་ཉག་གཅིག་གོ། །རིག་པའི་སྣང་བ་ཉིད་རིག་པ་དང་ཡུལ་གཉིས་ ལ་ཟུང་འཇུག་སྟེ། །དངོས་པོ་ སྟོང་པ་ལ་ནི་འོད་གསལ་གྱིས་ཁྱབ་ ལོ། །ངོ་བོ་ཉིད་ནི་རང་གྲོལ་དུ་ཅིག་ཆར་ཏེ། །རང་བཞིན་ཉིད་ལ་རིམ་གྱིས་སོ། །སྣང་བ་དེ་ཉིད་ཁད་ཀྱིས་འཆར། ཆོས་རིག་པའི་ངོ་བོ་དེ་ཉིད་སྟོང་པ་ཀུན་ཁྱབ་ལ། །ཡོད་དང་མེད་པའི་མཐའ་ཡི་རྡུལ་དང་བྲལ་བ་ཉིད། །རང་བཞིན་སྣང་བ་འོད་ཡེ་ཤེས་དང་ཡེ་ཤེས་ལས་བྱུང་བའི་འོད་ལྔ་གསལ་ལ། །མ་རིག་འཁྲུལ་པའི་དྲི་མ་བྲལ་བ་ཉིད། །ཆོས་སྐུ་ མི་འགྱུར་བའི་རིག་པ་རང་བཞིན་རྣམ་དག་འོད་གསལ་བདེ་ཆེན་ལ། །དངོས་པོའི་མཐའ་རྣམས་སྟོང་པ་ས་རྡོ་རི་བྲག་གི་དངོས་པོ་སྟེ། ། གཞན་ལ་མ་བསྟན་པའི་རང་བྱུང་རིག་པའི་རྒྱལ་པོ་ལ། །མཐོ་དང་དམའ་བའི་ཡུལ་ལས་འདས། །རང་བྱུང་རང་གྲོལ་དུ་རྣམ་པར་དག་པས། ང་ཉིད་རིག་པའི་ཆེ་བ་སངས་རྒྱས་དགོངས་པ་གཞི་གནས་རང་བྱུང་ལས། །འཁོར་བ་ང་ཡིན་ཡེ་ནས་བུདྡྷ་བར་མྱང་འདས་ང་། ། འཁོར་བ་མ་གྲུབ་པར་རྟོགས་པས་གཞི་རིག་པ་མཚོན་པ་ལྟར་སྣང་བ། ཆོས་ཀྱང་ང་ཡིན་ཆོས་མིན་ང་། །དེ་ཡང་ཚིག་ལས་འདས་པས།དམྱལ་བ་ལ་སོགས་ངན་སོང་ང་། །ཡ་ང་བག་ཚ་མེད་པ། དཀྱིལ་འཁོར་ལྷ་དབང་དུ་གྱུར་པ་དང་སྔགས་ཀྱང་ང་། །དེ་ཉིད་མ་འགགས་པ་སངས་རྒྱས་ལ་སོགས་དཀོན་མཆོག་གཞན་ནས་བཙལ་མི་དགོས་ང་། །རང་ཤེས་རིག་ཉིད་སྟོན་པ་འཁོར་སྒོ་ལྔ་ལྷུག་པ་དང་བསྟན་པ་ང་། །ཡུལ་བདག་འཛིན་དང་བྲལ་བ།རང་གི་འཁོར་ཡུལ་དང་ཡུལ་ཅན་སྡུད་སྡུད་པ་ང་། །ཆོས་རང་དག་ཏུ། ལྟ་དང་སྒོམ་དང་སྤྱོད་པ་དེའི་ཐབས་དུ་མ་ལྟར་སྣང་བ་ང་། །དབང་འབད་རྩོལ་མེད་པའི་རིག་པ་དང་དམ་ཚིག་དེ་ཉིད་ལས་མི་འདའ་བས་སྡོམ་པ་ང༌། །དེ་ཉིད་ལྷའི་ངོ་བོ་ཉིད་ཡིན་པས།མཆོད་དང་བསམ་གཏན་ཏིང་འཛིན་ང་། །ཁྲུས་དང་གཙང་སྦྲ་དྲི་མེད་དྲི་མ་ཡེ་ནས་དག་པས་ང༌། །རྣམ་པར་སྨིན་པ་ལས་གྲོལ་བས་དགེ་དང་མི་དགེ་སྤྱོད་པ་ང་། །ཆོས་ཐམས་ཅད་ཀྱི་འབྱུང་གནས་ཡིན་པས་མདོ་སྡེ་འདུལ་བ་མངོན་པ་ང་། །དེ་ཉིད་དངོས་དང་དངོས་མེད་ཀྱིས་སྟོང་དང་མི་སྟོང་བདེན་གཉིས་ང་། །སྤྱི་དང་ཐེག་པའི་ཁྱད་པར་དེ་ཉིད་བློའི་རིམ་པ་སྣ་ཚོགས་སྣང་བས་ང༌། །དེ་ཉིད་དགེ་སྡིག་ལས་འདས་པས་སྡིག་དང་ལས་དང་རྣམ་སྨིན་ང་། །དེ་ཉིད་བརྟན་གཡོ་ཀུན་ལ་ཁྱབ་པས་འཇིག་རྟེན་སྣོད་དང་བཅུད་ཀྱང་ང༌། །དེ་ཕྱིར་འགྲོ་དང་མི་འགྲོ་ང༌། །ལས་དང་དེ་ཉིད་ཉོན་མོངས་དྲི་མ་ང་། །དེ་ཉིད་གཟུང་འཛིན་ལས་འདས་པས་དབང་པོ་དང་ནི་ཡུལ་རྣམས་ང་། །དེ་ཉིད་ཡུལ་སྣ་ཚོགས་སུ་སྣང་བས་ཕུང་པོ་ཁམས་དང་སྐྱེ་མཆེད་ང་། །ཤ་དང་ཁྲག་དང་རུས་པ་ང༌། །དེ་ཉིད་ཀྱིས་ངོ་བོ་རྣམ་རྒྱུད་པས། དེ་ཉིད་བརྗོད་པ་ཐམས་ཅད་ཀྱི་གཞིར་གྱུར་པས་མིང་དང་ཡི་གེ་སྒྲ་གཟུགས་ང༌། །གཟུང་འཛིན་ཡུལ་དང་བདག་རྟོག་དེ་ཉིད་འཛིན་མེད་རང་གྲོལ་དུ་སྣང་བས་ང་། །དེ་ཉིད་ལ་བདེ་སྡུག་གི་སྣང་བ་དུས་གཅིག་ལ་རྫོགས་པས་སྡུག་བསྔལ་མ་རིག་འཁྲུལ་པ་ང་། །དེ་ཉིད་ཀྱི་རྒྱན་དུ་སྣང་བ་ཐམས་ཅད་ཤར་སྒྲ་དང་དྲི་དང་རོ་རེག་ང་། །དམྱལ་བ་ཚ་དང་གྲང་བའི་ལོག་འཛིན་དེ་ཉིད་ལ་སྡུག་བསྔལ་གྱི་མཐའ་ཟད་པས་ང༌། །ཡི་དྭགས་བཀྲེས་དང་སྐོམ་དང་བྱོལ་སོང་རྨོངས་པ་ང༌། །དེ་ཉིད་ཞེ་འདོད་དང་བྲལ་བས་རང་གསལ་དུ་ཡོད་བདེ་དང་སྡུག་བསྔལ་བཏང་སྙོམས་དེ་ཉིད་བློ་གང་གིས་ཀྱང་བསྒྱུར་དུ་མ་བཏུབ་པས་ང༌། །མདོར་ན་དེ་ཉིད་ཐམས་ཅད་ཀྱི་རྟེན་དུ་གྱུར་པས་ཇི་ལྟར་སྣང་བ་ང་། །ང་ནི་མི་འཕམ་མི་གནས་པའི་རིག་པ་འགྱུར་བ་མེད་པ་ཟང་ཐལ་བས་ཀུན་ལས་རྒྱལ་བའོ། །ང་ནི་བྱས་ཆོས་ལས་འདས་པའི་རིག་པ་བཅོས་པའི་ཚིག་མེད་ཀུན་ལས་འཕགས་པ་ངོ་བོ་ཀ་དག་གི་རིག་པ་འཁོར་འདས་སུ་སྣང་བ་ཡིན། །ང་ནི་རྟག་ཆད་གཉིས་མེད་ ལྟ་བ་ཡིན་མིན་ལས་འདས་པས་རིག་པ་ཇི་ལྟར་ཀྱང་སྣང་ཀུན་ལྟར་འཇུག་པ་ཡིན། །ང་ནི་དངོས་པོ་ཟད་པའི་རིག་པ་གསལ་ཆ་དང་བཅས་པ་མཐོང་བའི་ཡུལ་མེད་ཀུན་ལ་མངོན་དུ་སྣང་། །ང་ནི་ཟབ་པའི་རིག་པ་ཡུལ་ཀུན་ལ་ཁྱབ་པ་ཐམས་ཅད་གཏིང་རྫོགས་ཀུན་ལས་ཆེ་བ་ཡིན། །ང་ནི་མི་གནས་པའི་རིག་པ་འགྱུར་བ་མེད་པར་ཟང་ཐལ་བ། མཚན་འདི་གང་དུ་ཡང་བྱུང་བགྲོད་པའི་ལམ་མེད་ཀུན་ལས་ཕ་རོལ་ཕྱིན། །ང་ནི་གཅིག་པུ་ཉིད་དེ་ཀུན་ལ་འབྲེལ་བ་ཡིན། །ང་ནི་གནས་པའི་ས་མེད་ གང་ལ་ཡང་མི་གནས་པའི་རིག་པ་མངོན་སུམ་དུ་སྣང་བ་ཀུན་ལ་བརྟེན་པ་ཡིན། །ང་ནི་འགྲན་པའི་ཟླ་མེད་ཀུན་ལ་ཉག་གཅིག་གོ། །ང་ནི་ བརྟན་གཡོ་ལས་ཁྱབ་པའི་རིག་པ་ངོ་བོ་གཅིག་པ་བེམ་རིག་གཉིས་མེད་ཀུན་ལ་ཁྱབ་པ་ཡིན། །ང་ནི་ གང་ལ་ཡང་མི་གནས་པའི་རིག་པ་ནམ་མཁའ་ལ་གནས་པ་ མུན་པའི་གོས་གྱོན་ཀུན་ལ་སྣང་བ་སྟོན། །ང་ཡིས་རི་བོ་རྒྱ་ཐེག་བྱས་པས་ཤེས་རབ་སྟོབས་ཀྱིས་མི་འགྱུར་བའི་རིག་པ་འཁོར་བར་རྟོག་པ་སྟོབས་ཀྱང་ཆེ། །ང་ཡིས་རྒྱ་མཚོ་ཧུབ་ཀྱིས་ རྒྱུད་བརྟན་པའི་རིག་པས་ཉོན་མོངས་པ་གནས་སུ་བསྒྲལ་བ་སྟོབ་པས་ལྟོ་བ་ཆེ། །ང་ཡིས་རི་བོ་ཏིལ་འབྲུར་འཛུད་པས་རྟོགས་པར་དཀའ་བའི་རང་བཞིན་རྫོགས་པ་ཆེན་པོའི་བཅུད་དུ་བྱུང་བ་མཛད་པ་ཆེ། །ང་ཡིས་མུན་པ་གོས་སུ་གྱོན་འཁོར་འདས་རིག་པའི་འབྲེལ་བས་མ་རིག་པའི་དཔུང་བཟློག་པ་པས་དཔའ་བོ་ཆེ། །ང་ཡིས་འཁོར་འདས་གོམ་གཅིག་མྱུར་བའི་རིག་པ་སྐད་ཅིག་མ་གསུམ་ལ་ཆོས་ཉིད་ཀྱི་དོན་མཐོང་བགྲོད་པས་མཆོངས་པ་ཆེ། །ང་ཡིས་ས་རྣམས་དུས་གཅིག་ནོན་པས་ གཞི་གཅིག་པའི་རིག་པས་འཁོར་འདས་ཟིལ་གྱིས་མནན་པ་གཟི་བརྗིད་ཆེ། །ང་ཡིས་ཉི་ཟླ་གདན་དུ་བཏིང་བས་ཤེས་རབ་ཐབས་སུ་གྱུར་པའི་རིག་པས་སྣང་བ་རང་ལ་རྫོགས་པ་བརྗིད་པོ་ཆེ། །ང་ལ་འཁོར་འདས་ཁྱབ་པ་ཆེན་པོའི་རིག་པ་རྩོལ་བསྒྲུབ་ལས་འདས་པ་དུས་གཅིག་རྫོགས་པས་བྱ་དང་བྲལ། །བརྗོད་པ་ཐམས་ཅད་ཀྱི་གཞིར་གྱུར་པའི་རིག་པ་ཐམས་ཅད་ཀྱི་ངོ་བོར་གྱུར་པ་ང་ལ་ཡིད་མེད་ཆོས་རྣམས་བྱུང་བས་བྱུང་ཁུངས་ཉིད། །ང་ལ་སྣང་བ་ཐོགས་མེད་རང་ཤར་གྱི་རིག་པ་ལ་སྣང་སྲིད་ཐམས་ཅད་གསལ་བར་ཤར་བས་རང་ཤར་ཉིད། །ང་ལ་རྟོགས་དང་མ་རྟོགས་ཡེ་སངས་རྒྱས་པའི་རིག་པ་ལ་ཐབས་ལ་རག་ལུས་མེད་པས་ཡེ་སངས་རྒྱས། །ང་ལ་རེ་དང་དོགས་པ་མེད་པས་འཁོར་འདས་མ་དཔྱད་པའི་རིག་པ་ལ་ཆོས་ཐམས་ཅད་དུས་གཅིག་རྫོགས། །ང་ལ་ཡ་ང་བག་ཚ་མེད་པས་བག་ཆགས་དང་བྲལ་བའི་རིག་པ་སྡུག་བསྔལ་ལས་གྲོལ་འཇིགས་པ་ཀུན་དང་བྲལ། །ང་ལ་འཆོས་པའི་མཁན་པོ་མེད་པས་ཚིག་ལས་འདས་པའི་རིག་པ་ངོ་བོ་གཅིག་ཏུ་གྲོལ་བ་སྣང་བ་ ཡེ་ནས་ལྷུག་པ་ཉིད། །ང་ལ་གཟུང་འཛིན་ཡུལ་དུ་མེད་པས་ཡུལ་སེམས་ལས་འདས་པའི་རིག་པ་གཞི་གནས་སུ་ཡེ་ནས་རང་གནས་ཉིད། །ང་ལ་སྣོད་བཅུད་ཕྱི་ནང་ལ་བལྟ་བའི་རིག་པ་གཉིས་སུ་མེད་པས་ཐམས་ཅད་ང་རང་ཉིད། །ང་ལ་ཆོས་ཅན་ཆོས་ཉིད་མེད་པས་འཁྲུལ་པ་རང་དག་པའི་རིག་པ་ངོ་བོ་གཅིག་ཏུ་གྲོལ་བ་ཐམས་ཅད་གཅིག་པའོ། །རྡོ་རྗེ་འཛིན་པས་ཡང་གསོལ་པ། །དེ་ལྟར་ན་འཇིག་རྟེན་འཁོར་བ་དང་མྱ་ངན་ལ་འདས་པའི་ཆོས། །ཐམས་ཅད་ངོ་བོ་གཅིག་ཉིད་དུ་རྫོགས་ན་ན། །སེམས་ཅན་རྣམས་ཀྱང་གང་གིས་བཅིངས་པ་ལགས། །སེམས་ཅན་དེ་དག་འཆིང་བར་མི་རིགས་པ་ལགས་ན། །ཡང་ན་མ་བཅིངས་པ་དེ་ཉིད་དམ། །འོན་ཏེ་གཞན་དག་ གཅིག་གིས་བཅིངས་པ་ལགས་སམ། །བཅོམ་ལྡན་འདས་ཀྱིས་བདག་ལ་གསུངས། །བཅོམ་ལྡན་འདས་ཀྱིས་བཀའ་སྩལ་པ། །སེམས་ཅན་ལ་གནས་པའི་ཉོན་མོངས་ལྔ་ཉིད་ནི། །དོན་ལ་ངོ་བོ་ཉིད་ཀྱིས་ཡོད་པ་མ་ཡིན་ཏེ། །གློ་བུར་གྱི་དྲི་མ་ནམ་མཁའ་ལ་ནི་སྤྲིན་བཞིན་དུ། །གློ་བུར་རྐྱེན་ལས་བྱུང་དང་བཅས་པ་ཉིད། །སྤྲིན་དེ་གཞན་ནས་འོངས་པ་མིན་ནམ་མཁའི་ངང་ལས་བྱུང་། །དེ་བཞིན་ནམ་མཁར་ཐིམ་པ་ན། །ནམ་མཁའ་དང་སྤྲིན་དབྱེར་མེད་གཅིག་གི་ངང་ཞེས་བྱ། །དེ་བཞིན་ཉོན་མོངས་གློ་བུར་དུ་གཞི་ལས་བྱུང་བ་དྲི་མ་མེད། །རང་བྱུང་རང་བཞིན་ཉིད་དེ་ལས་བྱུང་ཞིང་དེ་ཉིད་དུ་གྲོལ་བར་ཤེས་ན། །ཉོན་མོངས་པ་ཉིད་གཞི་ལས་བྱུང་བ་གྲོལ་བར་ཤེས་ན་སེམས་ཅན་འཆིང་བར་ག་ལ་འགྱུར། །དེ་ཉིད་ལ་ནི་དོན་དེ་ལྟར་ཡིན་ཀྱང་ཡིན་པར་བདེན་བཟུང་ན། །ངོ་བོ་ཉིད་ལས་བྱུང་བའི་སངས་རྒྱས་ཉིད་ཀྱང་འཆིང་བར་འགྱུར། །སེམས་ཅན་རྣམས་ནི་དེ་ཡང་ཡེ་ནས་དག་པའི་རང་བཞིན་དུ་མ་ཤེས་པས་ཅིས་མི་འཆིང་། །བདེན་མེད་ཀུན་རྫོ་བ་ཀྱི་སྣང་བ་རང་བཞིན་མེད་ཤེས་ན། །དྲི་མ་རྣམས་ནི་རྩོལ་སྒྲུབ་མ་བྱས་པར་རང་སར་དག །ཆུ་ཡི་རྙོག་མ་རང་དྭངས་ལྟར། །ཆོས་ཀུན་རང་བཞིན་མེད་པར་སྤྲོས་བྲལ་གྱི་བདེན་པར་གཅིག་གཅིག །དེ་ལྟར་དངོས་མེད་དོན་དེ་ལྟར་མ་ཤེས་ན། །ཕུང་པོ་ལྔ་ཁམས་བཅོ་བརྒྱད་དང་སྐྱེ་མཆེད་བཅུ་གཉིས་ལ། །གཟུང་ཡུལ་འཛིན་པ་སེམས་དག་གིས་བདག་ཏུ་བཟུང་ན་ནི། །རང་གྲོལ་དུ་མ་ཤེས་པས་འཁོར་བ་ཉིད་ལ་ཡུན་རིང་གནས། །ཁམས་གསུམ་པ་ཡི་ཁང་པ་རུ། །མིང་དང་གཟུགས་ཀྱི་བག་ཆགས་བདག་ཏུ་བཟུང་ཡིད་ཆགས་པས་མ་གྲོལ་བར་བཙོན་རར་ཚུད། །མ་རིག་ མ་རིག་པ་དང༌། སེམས་དང་ཡིད་ཀྱིས་ལས་ཀྱི་ལྕགས་ཀྱིས་བསྡམས། །ཤེས་རབ་ཀྱི་སྤྱོད་ཡུལ་མ་གྱུར་པའི་རང་བྱུང་སྒྲོན་མ་ཉིད་དང་བྲལ། ། ཡང་ནས་ཡང་དུ་འཁོར་བའི་མུན་ནག་སྟུག་པོས་གཡོགས། །འདོད་ཆགས་ལན་ཚྭའི་རོ་ལ་ཆགས། །གཞི་མ་ཤེས་པས་ཤེས་རབ་གསལ་བ་རང་རྒྱུད་ལ་མ་སྐྱེས་པ་གཏི་མུག་ཞགས་པས་དམ་དུ་བཅིངས། །ཞེ་སྡང་གཅིག་ནས་གཅིག་ཏུ་མཆེད་པས་མེ་ཡི་ཚད་པས་གདུངས། །ང་རྒྱལ་དག་གིས་ཡོན་ཏན་ལ་བསྒྲིབས་ཏེ་ཚོགས་དྲུག་ལྷུག་པའི་གདམས་ངག་མ་ཤེས་ན་མགོ་གཏུམས་ཏེ། །ཕྲག་དོག་ཉིད་ཀྱི་ཆོས་ཉིད་མཉམ་པ་མཤེས་པས་སྒོ་མོས་བསྒྲིབས། །བསྒྲིགས་ཀྱང༌། རིག་པ་ནང་གསལ་དུ་མ་ཤེས་ཁོང་ཁྲོ་ལ་སོགས་དམག་གིས་བསྐོར། །དྲན་ཡིད་བསམ་སེམས་ཉིད་ཀྱིས་གཡས་གཡོན་བརྟན། །ཐབས་དང་ཤེས་རབ་འབྲེལ་བར་མ་ཤེས་ནས། གཟུང་འཛིན་ཞགས་པས་ལུས་དང་སེམས་ཀྱི་རྗེས་སུ་འབྲེལ་ཐག་སྐེ་ནས་བཏགས། །སྔ་ཕྱི་བག་ཆགས་ཀྱི་འཕྲོ་མཐུད་འདམ་དུ་བྱིང༌། །རྣམ་སྨིན་ཉིད་དང་ལས་དགེ་སྡིག་གང་བྱས་པའི་འབྲས་བུ་སྨིན་པར་བྱེད་དོ། །ལག་སྦྲེལ་ཏེ། །ལས་ཀྱིས་མ་བུ་སྲིད་པ་བར་དོ་དང་མཚམས་སྦྱར་ནས། །གཅིག་ནས་གཅིག་ཏུ་ཟོ་ཆུ་བཞིན། །ལུས་མང་དུ་ལེན་པར་བྱེད། བཟང་དགེ་བ་བྱས་པས་མཐོ་རིས་ངན་སྡིག་པ་བྱས་པས་ངན་སོང་རིམ་པའི་ལུས་བླངས་ཏེ། །རིགས་དྲུག་སོ་སོའི་རིགས་སུ་སྐྱེ་བར་འགྱུར། །ངར་འཛིན་རབ་ལ་འབོགས་ཡུལ་ཡིན་པ་མ་ཡིན་པ་ཐམས་ཅད་ང་ཡིས་བཟུང་བས་འཁོར་བར་ཆུ་རྒྱུན་ལྟར་ནས་ནི། །སྡུག་བསྔལ་གྱི་སྡུག་བསྔལ་ལ་སོགས་གཏིང་ཟབ་རྒྱ་མཚོའི་གཏིང་དུ་བྱིང༌། །ངན་སོང་ལྕགས་ཀྱུས་སྙིང་ནས་བཟུང༌། །སྲིན་འབུའི་ཁ་ཆུ་བཞིན་རང་གིས་རང་བཅིང་ཉོན་མོངས་དགྲ། །དམྱལ་བ་པར་ནི་སྣང་བ་ཐམས་ཅད་མེ་ཆུར་སྣང་། །ཡི་དྭགས་རྣམས་ལ་བཀྲེས་དང་སྐོམ། །བྱོལ་སོང་རྣམས་ལ་ན་བུན་ལྟར། །མི་རྣམས་ཕུང་པོ་ལྔ་ཁམས་བཅོ་བརྒྱད་དང་ནི། །སྐྱེ་མཆེད་ བཅུ་གཉིས་འབྱུང་བ་ས་ཆུ་མེ་རླུང་ནམ་མཁའ་ལྔ་རུ་སྣང༌། །དེ་ཡང་ ཚོར་བ་བདེ་སྡུག་བཏང་སྙོམས་སོ། །ལྷ་མིན་རྣམས་ལ་གོ་ཆ་དང་མཚོན་དུ་སྣང་ཏེ། །ལྷ་རྣམས་འདོད་པའི་ཡོན་ཏན་ནོ། །གསང་བའི་བདག་པོ་རྡོ་རྗེ་འཛིན། །སེམས་ཅན་འཁོར་བ་དེ་དག་ནི། །རང་གི་རྣམ་རྟོག་གིས་རང་བཅིངས་ཀྱང་། །ཡེ་ནས་རང་བཞིན་མེད་པས་རྟོགས་ན་གྲོལ་བར་ངེས། །ང་ཡིན་ནོ། །ཆོས་ཀྱི་དབྱིངས་སུ་ཐམས་ཅད་མཉམ་པའི་ཕྱིར། །ཕུང་པོ་ལྔ་ཁམས་དང་སྐྱེ་མཆེད་ནི། །རིགས་ཕུང་པོ་ལྔ་རིགས་ལྔ་དང་རིགས་ཀྱི་བདག་པོར་སེམས་དཔའ་སེམས་མ་ལ་སོགས་པར་གྲོལ། །གཟུང་དང་འཛིན་པའི་འཁོར་བའི་ཆོས་དེ་དག་ནི་ཆོས་ཅན་ནི། །གདམས་པ་ཐབས་དང་ཤེས་རབ་ལ་རྟོགས་པ་ཁྱད་པར་ཅན་སྐྱེ་རབ་ཉིད་དུ་གྲོལ། །འཁོར་བ་མི་འགྱུར་བའི་རིག་པ་སྟོང་ཞིང་ཡངས་པཆོས་ཀྱི་དབྱིངས་སུ་གྲོལ། །ཁམས་གསུམ་གྱི་ཁང་པ་ཉིད་ཆོས་ཉིད་གཞལ་ཡས་ཟང་ཐལ་ཉིད། །དོན་དམ་ངེས་མེད་ཡངས་པ་ཆེ། །སེམས་ཉིད་ཆོས་ཀྱི་དབྱིངས་མཐའ་དབུས་མེད། ཡེ་ཤེས་འཕྲུལ་གྱི་ལྡེ་མིག་གིས་གཟུང་འཛིན་གྱི་ལྕགས་འབྱེད་མངའ། །འོད་གསལ་སྟོང་པའི་རང་བྱུང་གི་སྒྲོན་མས་འཁོར་བའི་མུན་ནག་སངས་པར་བྱེད་མར་མེ་གསལ། །རིག་པ་རང་སྣང་འོད་པོ་ཆེ། །ཆགས་པས་མ་བཅིངས་སྦྲུལ་མདུད་བཞིན། །དུ་འོད་ཀྱི་ཆ་འོད་ཀྱིས་སྒྲོལ། དེའི་ཕྱིར་ན་ཉམས་མྱོང་བདེ་བར་ཤར་བའོ་བའི་རོ་ལ་ཆགས། །ཐུགས་རྗེའི་ཞགས་པས་རང་ལུས་བཅིངས། །ཤེས་རབ་ཀྱི་ མེ་ཡིས་ཉོན་མོངས་ ཞེ་སྡང་གི་མེ་བསྲེག །ང་རྒྱལ་གྱི་མགོ་བཏུབས་པ་ལས་ཟང་ཐལ་འོད་གསལ་ཆེན་པོའི་གོས་ཀྱང་གྱོན། །ཆོས་ཉིད་ཀྱི་མཛོད་ཀྱི་སྒོ་ཕྱེ་སྟེ། །རང་རིག་མཚོན་ཐོགས་འཁོར་བའི་དམག་དཔུང་ཟློག་པའི་དམག་གི་དཔུང༌། །བལྟ་སྤྱོད་གཉིས་ཀྱིས་དྲན་བསམ་གྱི་རྟེན་བྲལ་ལ་ལུས་བརྟེན་ཏེ། །རྟོག་པའི་ཞགས་པས་འཁོར་བར་བཅིངས། །ཆགས་པའི་རང་རིག་སྔ་ཕྱི་སྣང་། །རྟོག་པ་མེད་ཀྱི་ཆོས་དང་ལག་པ་སྦྲེལ། །ཆོས་ཉིད་མ་བུ་གཉིས་སུ་ཆོས་ཉིད་བར་དོ་ལ་ཆོས་ཉིད་མའི་སྣང་བ་དང་རིག་པ་བུའི་སྣང་བ་འཕྲད། །རང་རིག་ཡེ་ཤེས་གཅིག་པུ་ཉིད། །སྟོང་པ་དང་གསལ་བ་ཆེན་པོའི་ཡུལ་རྙེད་ནས། །བཟང་ངན་རིམ་པའི་ལས་ཀྱི་འཕྲང་བཅད།འཛིན་པ་མེད་པའི་ཆོས་སྐུ་ཐོབ། །པས་སོ་སོའི་གཟུགས་སྐུ་སྐྱེ་བའི་གྲོང་ཁྱེར་རྒྱུན་བཅད།ཏིང་ངེ་འཛིན་རྒྱུན་ཆགས་ངར་འཛིན་གྱི་རབ་ལས་བརྒལ། །སྡུག་བསྔལ་རྒྱ་མཚོའི་ཀློང་ལས་ཡིད་བདེ་བ་ཆེན་པོར་ཐར། །གསང་སྔགས་ཐབས་ཀྱི་དགོངས་པ་གཅིག །ཡེ་ཤེས་ཉིད་ལ་ཡེ་ཤེས་རྫོགས། །མ་རིག་པ་ཉིད་ཡེ་ཤེས་རང་རྣམ་དག་པས། །ཡེ་ཤེས་རང་དག །རིག་པ་ཆོས་སྐུ་འོད་ལྔ་མ་འདྲེས་པ་གསལ་ཆེན་པོར་གནས། །རྟོགས་པ་ཁྱད་པར་ཅན་རྒྱུད་ལ་སྐྱེས་བདེ་བ་ཆེན་པོའི་རང་བཞིན་ལ། །དངོས་དང་དངོས་མེད་མྱ་ངན་འདས། །དངོས་མེད་ཟང་ཐལ་སྟོང་པ་ཡེ་ཤེས་ངོ་བོས་སྟོང་། །ཀ་ནས་དག་པ།རང་བཞིན་ཀུན་ཁྱབ་ཡེ་ཤེས་ནི། །འོད་དང་འོད་ཁྱིམ་གྱི་ཚུལ་དུ་གནས། སྒྲ་དང་དྲི་རོ་འདོད་པའི་ཡོན་ཏན་ལྔ་ལམ་དུ་ཁྱེར་ནས་མྱ་ངན་འདས། །གཞིའི་ངོ་བོ་སྤྲོས་པ་མེད་པའི་ཆོས་སྐུ་ནི། །གཟུགས་དང་རྣམ་ཤེས་ཕུང་པོ་ལྔ་རང་དག་ཏུ་སངས་རྒྱ་མྱ་ངན་འདས། །རང་རིག་པའི་ཡེ་ཤེས་ཡུལ་ཀུན་ཁྱབ་ཅིང་གདལ་བས། །སྟོང་གསུམ་ཕྱི་སྣོད་ནང་བཅུད་མ་སྤངས་སངས་རྒྱས་པར་ཐམས་ཅད་མྱ་ངན་འདས། །ཆོས་དབྱིངས་དྲི་མ་དང་སྒྲིབ་པ་ལས་འདས་ཤིང་བརྗོད་དུ་མེད་པ་ཡེ་ནས་རྣམ་དག་པས། །འབྱུང་བ་ལྔ་ཉིད་ཕྱི་དང་ནང་ནི་འབྱུང་བ་ལྔ་འདུ་འབྲལ་མེད་པར་མྱ་ངན་འདས། །སངས་རྒྱས་སྐུ་གཅིག་གཞི་རིག་པས་ ཀུན་ཁྱབ་པས། །མིང་དང་ཡི་གེ་ཐ་སྙད་ཀྱི་ཚིག་ཚོགས་སུ་སངས་རྒྱས་མྱ་ངན་འདས། །རིག་པ་སྐྱེ་ཤི་དང་བྲལ་བ་མི་ཤིགས་རྡོ་རྗེ་ཡེ་ཤེས་ལས། །ས་རྡོ་རི་བྲག་བེམས་པོ་ཐམས་ཅད་ཡེ་ནས་སངས་རྒྱས་མྱ་ངན་འདས། །ཆོས་རིག་པ་ཉིད་སྤྲོས་དང་བྲལ་བ་ལ། །ཐ་སྙད་ཚིག་དང་ཡི་གེ་ཉིད་ནི་མྱ་ངན་འདས། །ཨེ་མ་ཧོ། འདི་ནི་རང་ལས་བྱུང་བའི་རིག་པ་རྫོགས་པའི་སངས་རྒྱས་ཀྱི། །ངོ་བོ་ཀ་དག་ཉིད་ལས་མ་གཡོས་པའི། ། ཡེ་ནས་མི་འགྱུར་ཆོས་ཉིད་རང་གནས་རབ་ཏུ་བརྟན། །རང་ གི་སྣང་བ་རང་གྲོལ་རང་གི་ཡུལ། །མེ་ལོང་ལ་བཞིན་བསྟན་པ་དང་འདྲ། རང་བཞིན་རང་དག་རང་གི་གདངས། །ལྟ་བ་ཅོག་བཞག་སྤྱོད་པ་ཅེར་བཞག་རང་ གི་བཞག་གོ། །དེ་ནས་རྡོ་རྗེ་ཅན་རྣམས་ཀྱིས། །བཅོམ་ལྡན་འདས་ལ་འདི་སྐད་གསོལ། །ཀྱེ་མ་བཅོམ་ལྡན་རྡོ་རྗེ་འཆང་། །སྣོད་འཇིག་རྟེན་བཅུད་སེམས་ཅན་འདི་ཀུན་གྱི་གནས་པའི་ས་ནི་ཇི་ལྟ་བུ། །འགྲོ་བའི་ལམ་ནི་གང་ལྟར་ལགས། །འབྲས་བུ་ཇི་ལྟ་བུ་ཞིག་ཐོབ། །རྡོ་རྗེ་འཆང་གིས་བདག་ལ་གསུངས། །བཅོམ་ལྡན་འདས་ཀྱིས་ ལན་རྒྱས་པར་བཀའ་སྩལ་པ། །རྡོ་རྗེ་ཡིད་ལ་མ་ཡེངས་པར་འཛིན་པ་ལེགས་ཉོན་ཅིག །རྟོགས་བཅས་འཁྲུལ་པའི་ལུས་འདི་ལ། །སེམས་ཀྱི་ལུས་ལ་སངས་རྒྱས་ཀྱི་གཞི།དྲི་མེད་དག་ངོ་བོ་ཀ་དག་གི་ཡེ་ཤེས་དེ་འགྱུར་བ་མེད་པའི་ཚུལ་དུ་གནས་པ་ཆོས་ཀྱི་སྐུ། །མ་བཙལ་བཞག་པའི་སྐུ་ཡེ་ཤེས་སུམ་བརྩེགས་ ཚུལ་དུ་གནས། །སངས་རྒྱས་རྣམས་ཀྱི་སྐུ་ཉིད་ནི། །ཐུགས་ཀྱི་དཀྱིལ་འཁོར་མ་བསྐྱེད་རྫོགས། །རང་རང་གི་སྙིང་དཀྱིལ་ན་ཉུང་འབྲུ་ཙམ་ལ་སྤྱན་ཕུལ་དག་ཙམ་དུ་གནས་སོ། །འགྱུར་བ་མེད་པའི་སྐུ་གཅིག་ནི། །རིག་པ་ཟང་ཐལ་གྱི་ཡེ་ཤེས། སེམས་ཅན་ཐམས་ཅད་ལ་ཀུན་ཏུ་ཁྱབ་པའི་ཚུལ་དུ་གནས། །ཡོངས་ལ་ཁྱབ་པའི་དེ་ཡང་ངོ་བོ་གཅིག་ལས་མ་འདས་ཏེ་འཇའི་ནང་གི་ནམ་མཁའ་འདྲ་སེམས་གཅིག་པོ།རང་བཞིན་གཉུག་མའི་ཡེ་ནས་བཅས་བཅོས་མེད་པའི་སྟོང་པའི་སྟོང་པ་ཉིད་ངང་ལ་གནས། །རྡོ་རྗེ་ལུ་གུ་རྒྱུད་ངོ་བོ་ཉིད་ཀྱི་སྐུ། །རྒྱུན་ནི་ཆད་པ་མེད་པར་ལས་ཀྱིས་ཁྱབ་ཚད་ལ་རིག་པ་ཉིད་གནས་གནས། །ལུ་གུ་རྒྱུད་ནི་སྐུའི་ཆ་ཤས་ཐིག་ལེ་དང་བྱེད་སྐུ་དང་འོད་དང་འཇའ་དང་མུ་ཁྱུད་ར་བར་གནས་ཤིང་སྣང་བའོ། །གྲངས་མང་བས། །ཆ་ཤས་སྐུ་ནི་བསམ་མི་ཁྱབ། །ཡོད་པ་ངོ་བོ་ཀ་དག་གཅིག་གཅིག་ལས་མེད་པ་ལ། །སྣང་བ་རང་བཞིན་སྣ་ཚོགས་ཐམས་ཅད་ཡོངས་ལ་སྣང༌།སྟོང་དང་རྟག་པའི་མཐའ་བཅད་གསལ་ཆད་པའི་མཐའ་བཅད་བའི་བདག་ཉིད་ཅན། །དེ་ནི་རང་རང་གི་ཡུལ་ལ་ཁྱབ་ནས་གནས་པའི་ཡེ་ཤེས་སྣང་བའོ། །སྐུ་ཡི་ངོ་བོ་དེ་བཞིན་ནི། །དེ་གང་ལས་བྱུང་ཞེ་ན། གཞི་ནས་བྱུང་བར་རྩ་རྣམས་ནས་ནི་ཐིག་ལེ་སྟེ། །ཕྲ་དང་འཁྱུག་པའི་འོད་ཀྱི་ཚ་ཚའི་བདག་ཉིད་ཅན། །ཐིག་ལེ་རླུང་གིས་བསྐྱོད་དེ་འོད་ཟེར་ལྔ་ལྔས་ཁྱབ་ནས་ཉིད་ཀྱིས་མཛེས་པའོ། །དེ་ཡང་ཆ་ནི་གསུམ་པོ་སྟེ། །གཡས་ ཀུན་རྫོབ་ཀྱི་ཐིག་ལེའི་རྟེན་དང་གཡོན་རང་བཞིན་གྱི་ཐིག་ལེའི་རྟེན་དང་དབུས་དོན་དམ་གྱི་ཐིག་ལེའི་རྟེན་མའོ། །གཡས་པ་ངོ་མ་ཀུན་རྫོ་བ་ཐིག་ལེ་སྟེ། །བདེ་བའི་ཆོས་སྟོང་པ་ཉིད་ཀྱིས་རྟོགས་པར་བྱེད།བདེ་བ་ཆེན་པོའི་ཡན་ལག་ཅན། །ཟག་བཅས་ཀྱི་བདེ་བ་ཉམས་སུ་མྱོང་བས། ཟག་བཅས་ཐམས་ཅད་ཀྱིས་བདེ་བ་འདུས་པའི་འབྱུང་གནས་ནི། །སངས་རྒྱས་ཀུན་གྱི་གསང་ཆེན་རྟོགས་ནས་དོན་དམ་མི་རྟོགས་པའི་ཡེ་ཤེས་ཡིན། །ཐབས་ཀྱིས་མཚོན་པའི་དེ་ཡང་བླ་མའི་གདམས་ངག་ལ་རག་ལས་རང་བཞིན་ནོ། །དོན་དམ་ཀུན་འདར་མ་སྤྲོས་པ་མེད་པ་ཆོས་སྐུའི་རང་བཞིན་ཅན། །སྟོང་གསལ་གཟུང་དུ་མེད་ལ་གསལ་ཆ་མ་འགགས་པ་ཐིག་ལེ་གཅིག་ཏུ་གནས། །དབུས་ན་ཀུན་འདར་མ་གནས་ཤིང་རང་བཞིན་གསལ། །སྤྲོ་བསྡུ་རྩོལ་སྒྲུབ་ལས་འདས་པའི་ཡེ་ཤེས་སྨྲ་བསམ་ཡུལ་ལས་འདས། །བགས་ཀྱིས་ཟག་པ་མེད་པའི་བདེ་བ་ལ་བརྟེན་རྣམ་པར་རྟོག་པ་བྲལ། །ངེས་པ་ཁོ་ནར་ཟག་མེད་བདེ་བར་གནས་ཡོད་མེད་མཐའ་གཉིས་རྣམ་པར་བསལ། །སྟོང་གསལ་གྱིས་ཁྱབ་པས་རྟག་ཆད་མུ་ལ་གནས་པ་མེད། །རྣམ་པར་རྟོག་མེད་སེམས་དང་ཡིད་ལས་འདས་པ་ལྷུན་གྱིས་གྲུབ། །དེའི་དོན་ཚིག་གིས་གཏན་ལ་མི་ཕེབས་པས་བརྗོད་པ་མེད་ཅིང་ངང་གིས་སྟོང་། །དོན་དམ་དངོས་པོའི་ཟག་པ་མེད་པའི་བདེ་ཆེན་གྱིའོ་ཐིག་ལེའོ། །གཡོན་རྐྱང་མ་ན་རང་བཞིན་ཐིག་ལེ་སྦུབས་ཀྱི་ཐིག་ལེ་སྣང་བ་དུ་མར་གནས། །བདེ་བས་ཟུང་འཇུག་ཀུན་རྫོ་བ་དོན་དམ་གཉིས་ཀ་ལ་ཁྱབ་སྟེ། །ཐིག་ལེ་སྣ་ཚོགས་སྣང་བའི་བདེ་བར་གནས།རབ་ཏུ་གནས་པ་མ་ཡིན་པར། །རླུང་གི་དབུགས་ཀྱི་འགྲོ་འོང་དང་བཅས། ཁ་སྦྱར་ཉིད་ཀྱིས་དོན་དམ་ཀུན་རྫོབ་གཉིས་མེད་ཀྱི་བདེ་བ་ཐོབ། །སྤྲོས་པ་ཐམས་ཅད་ཀྱི་གཞིར་གྱུར་པ་ཕྱག་རྒྱ་ཆེན་པོ་ཉིད་ཀྱི་རྒྱུ། །བདེ་བ་གསུམ་ཀ་བསྐྱོད་པར་བྱེད་པས་བདེ་ཆེན་ཡེ་ཤེས་ཆེན་པོའི་ལམ། །གསང་སྔགས་ ཀྱི་ཐབས་བདེ་བ་མཚོན་པར་བྱེད་ཀུན་བདག་དཀྱིལ་འཁོར་ཡིན། །འཁོར་བ་བསྐྱབ་མྱ་ངན་ལས་འདས་པའི་གདེང་ཐོབ་པར་མྱུར་དུ་བྱེད་པའི་ཐབས་ཆེན་པོ། །གསང་བའི་ཡེ་གདངས་སྙིང་པོ་བཅུད་ལ་དྲིལ་བ་ཞེས་བྱ་སྟེ་འོད་ཀྱི་དྭངས་མ་འབར་བའི་འོད། །དེ་ནི་བདེ་ཆེན་བདེ་སྟོང་དབྱེར་མེད་ཀྱི་ངོ་བོ་ངོ་བོའོ། །འགྲོ་བའི་ལམ་ནི་རང་རང་གི་མིག་གི་སྒོ་ལས་འཆར་བར་བྱེད་མཐོང་བྱེད་སྒོ། །དེ་ཉིད་གཡས་གཉིས་གཡོན་གཉིས་དབུས། །སྒྲོན་མ་བཞི་རིག་པ་རྟོག་པ་མེད་པ་དང་ལྔའོ། །སྒྲོན་མ་འབར་བའི་གཞིའི་ཚུལ་དུ་ཚུལ་དུ་གནས། །ཐིག་ལེ་སྟོང་པའི་སྒྲོན་མ་དང་། །དངོས་པོ་རྟོག་པ་ལས་འདས་པ།དག་པ་དབྱིངས་ཀྱི་སྒྲོན་མ་དང༌། །གཟུང་འཛིན་ལས་ལོག་པ།ཤེས་རབ་རང་བྱུང་ཡིན་མིན་གྱི་སྒྲོ་འདོགས་ཐམས་ཅད་ཆོད་པ་ཉིད་དང་ནི། །རྒྱང་ཞགས་ཆུ་ཡི་སྒྲོན་མ་ནི། །མིག་གི་དབང་པོས་མཐོང་བ་མ་འགགས་པར་གསལ་བ།མཐོང་བྱེད་མིག་ནས་ཡུལ་ལ་སྣང་བའོ། །རིག་པ་རྟོག་མེད་ཀྱི་ངོ་བོ་ནི་ལུ་གུ་རྒྱུད། །བདེ་ཆེན་ཚངས་པའི་སྒོ་ནས་སྤྱི་བོ་ནས་རླུང་གི་རླངས་པ་དང་བཅས་ཏེ་སྣང༌། །དཔེར་ན་ལམ་གྱི་འོད་གསལ་གྱིས་ཁྱབ་རྨ་བྱའི་མདངས་ལྟ་བུ། །ཐིག་ནི་ངོ་བོ་མི་འགྱུར་འགྱུར་བ་ཡོད་མ་ཡིན། །ལེ་ནི་ཁྱབ་ཅིང་ཡུལ་ལ་སྣང༌། །སྒྲོན་མས་གསལ་བྱེད་གཞན་ལ་མི་ལྟོས་མུན་པ་སྣང་བར་བསྒྱུར། །དཔེར་ན་དབྱིངས་རྣམ་པར་དག་པའི་སྒྲོན་མ་འོད་ལྔའི་རེ་ཁ་མ་འདྲེས་པར་ནམ་མཁའི་འཇའ་ཚོན་ལྟར། །དག་པས་ཉོན་མོངས་དྲི་མ་ཟད། །གོས་པ་མེད་པའི་ཡེ་ཤེས་ཀྱི་རྩལ་ལས་ཤར། དབྱིངས་ནི་རིག་པ་འདུ་འབྲལ་མེད་པར་རྟོགས་པ་ཡངས་ཤིང་རྒྱ་མ་ཆད། །ཆོས་ཉིད་དཔེར་ན་ཡི་གེ་ན་རོ་ལྟ་བུ་ཡུལ་ལ་རྣམ་དག་པས། །མིག་གཉིས་བྱིན་ལ། མིག་གཉིས་ཀའི་ཟུར་ནས་འཆར་བར་བྱེད། །ཁྱབ་བྱེད་དང་པོའོ་མཐིང་ག་འགྱུར་བ་མེད། །སྣང་བ་དག་པའི་རྐྱེན་དེ་ཉིད་ལ་གོམས་ནས་ཕྲད་ན། །ཁ་དོག་འོད་ལྔ་མ་འདྲེས་པར་ལྔ་དང་ལྡན་པར་འགྱུར། །དཔེར་ན་ཤེས་རབ་རང་བྱུང་གི་སྒྲོན་མས་རྣམ་རྟོག་བསྲེག་སྲེག་བྱེད་མེ་སྒྲོན་ལྟར། །ཤེས་པས་ཆོས་རྣམས་སྐད་ཅིག་མ་གསུམ་ལ་ གཅིག་ཆར་རྟོགས། །རབ་ནི་དེ་ནས་ཡུལ་དུ་མེད་ ཀུན་གྱི་རྩེ་མོར་གྱུར། །རང་ནི་གཞན་ལྟོས་མཚོན་བྱེད་ཐབས་ཀྱི་ཆ་ནས་འཆར་ཆོས་དང་བྲལ། །བྱུང་བ་མ་བཀག་རྣམ་པར་རྟོག་པའི་སྒྲོ་འདོགས་ཀྱིས་མ་དཔྱད་པ་ལྕུག་པར་སྣང་། །མིག་གཡོན་ནས་འཆར་བྱེད་སྒོ་མ་འགགས། །དཔེར་ན་རྒྱང་ཞགས་ཆུའི་སྒྲོན་མས་བདག་ཏུ་འཛིན་འཛིན་བྱེད་ལྕགས་ཀྱུ་ལྟར། །རྒྱང་ནི་སྒོ་ལྔའི་རྟ་ཕོ་ལ། །ནང་ནས་འཆར་ཞིང་ཡིད་ལ་སྡུད། འཛིན་པ་ཡིད་ཀྱི་རྣམ་ཤེས་དབུགས་ལ་ཞོན་ནས་འགྱུ། །ཡུལ་རྣམས་ཀུན་ལ་འཇུག་ཅིང་སྡུད། །ཞགས་ནི་གཟུང་བའི་ཡུལ་ཉིད་ལ། །འཛིན་པའི་སེམས་ཀྱིས་རྣམ་པར་གཟུང་། །ཆུ་ནི་དྭངས་སྙིགས་འབྱེད་པར་བྱེད། །དེ་ཡང་མིག་གཉིས་ན་ཆ་མཉམ་སྟེ། །མདོར་ན་དབང་པོའི་ གཟུང་འཛིན་གྱི་དྭངས་མ་ཡིན། །དེ་དག་གི་ངོ་བོ་ནི་དཔེར་ན་གསེར་གྱི་ལུ་གུ་རྒྱུད། །བཟོ་མཁས་ལེགས་ཆ་སྙམ་པར་བརྒྱུས་པ་ལྟར། །རིག་པས་ཤེས་བྱ་ཐམས་ཅད་ཐོགས་པ་མེད་པར་ཤེས་ཤིང་རིག །ངོ་བོ་ཀ་དག་ཏུ་ཡོད་པ་ལས་རྟོག་མེད་འཁོར་བས་གོས་པ་མེད། །ལུ་གུ་རྒྱུད་ནི་མ་ཆད་པར་འབྲེལ་ཆགས་སོ། །བདེ་ཆེན་བུ་ག་རྟོག་མེད་མི་འགྱུར་བ་ཨ་ཝ་དྷུ་ཏིའི་རྩ་ནས་འཆར་ལམ། །སེམས་ཅན་དོན་དག་གི་འབྲས་བུ་རྣལ་བ་འཁོར་འདས་གཉིས་ཞེས་ཏེ། །མ་སྨིན་འཁོར་བ་མ་རིག་པས་བཅིངས་པ་ཉིད་དང་ནི། །གྲོལ་བྱེད་དག་པའི་སྣང་བ་སྐུ་དང་ཡེ་ཤེས་སོ། །དེ་ཡང་སྐྱེ་བཞིས་བསྡུས་པ་ཡི། །ང་རྒྱལ་ལྷ་དང་ཕྲག་དོག་ལྷ་མིན་ཁྲོ་བོ་མི་རྣམས་དང༌། །གཏི་མུག་བྱོལ་སོང་རྣམས་དང་འདོད་ཆགས་ལས་ཡི་དྭགས་དང་། །དེ་བཞིན་ཞེ་སྡང་ལས་འཁྲུལ་པའི་སེམས་ཅན་དམྱལ་བའི་འཇིག་རྟེན་ནི། །མ་སྨིན་མ་རིག་པས་བཅིངས་པ་ལས་གཟུགས་སུ་སྣང་། །དེ་དག་འདོད་ཆགས་ཡི་དྭགས་ཞེ་སྡང་དམྱལ་དང་། །ང་རྒྱལ་ལྷ་གཏི་མུག་བྱོལ་སོང་ཕྲག་དོག་ལྷ་མ་ཡིན་སོགས། །ཉོན་མོངས་ལས་ལམ་དྲི་མའི་རྩ་བ་ཅན། ། ཆགས་ཀྱི་ཉོན་མོངས་པས་སྟོང་ཕྲག་དུ་མས་བསྡུས་པའོ། །དེ་ཡང་རྟོག་བཅས་དུ་མ་སེམས་ལ་སོགས་པ་ཡི། །གཟུང་འཛིན་ཡིད་ལ་སོགས་པས་འདུས་པའི་སེམས་ཀྱིས་བཅིངས། །མངོན་སྣང་ཡུལ་ནི་འདི་ལྟར་རོ། །འཁོར་བར་གྲུབ། སྐུ་གསུམ་དང་ནི་ཡེ་ཤེས་ལྔ། །སྟོང་པ་ཉིད་དང་གསལ་ཙིཏྟའི་ནང་ན་དངོས་མེད་ཀྱི་ཡེ་ཤེས་རང་བཞིན་འོད་སྣང་བས་ཁྱབ། །ཐིག་ལེ་ རྩ་རྣམས་ཀྱི་ནང་ན་ཚིག་ལས་འདས་པའི་ཡེ་ཤེས་ཡེ་ནས་སྤྲོས་གཞི་དང་བྲལ་འདུ་འབྲལ་མེད་པའི་ཕྱིར། །བརྗོད་པ་ཚིག་མེད་ཉིད་དང་དེ་མ་རྟོགས་པ་རྗོད་བྱེད་བྲལ། །ཀ་དག་དྲི་མ་ཡེ་ནས་བྲལ་བ་ཡི། །གནས་སུ་ཐམས་ཅད་མངོན་སངས་རྒྱས། །དེ་ལ་དྲི་མེད་རྡུལ་དང་བྲལ། །ཉོན་མོངས་པ་མི་འབྱུང་བའོ། །སྤྲོས་པ་རྣམས་ཀྱིས་སྤྲོས་པ་དང་བྲལ་མ་སྤྲོས་པའོ། །རང་གཞན་ལ་སྣ་ཚོགས་སྣང་བ་ལྷུན་གྲུབ་ཏུ། །འབྲིང་ལ་སོགས་པ་ལམ་དུ་བར་དོ་ལ་གྲོལ། །འཆར་བྱེད་སྒོ་རྣམས་ལྷུན་གྲུབ་སྒོ་བརྒྱད་སོ་སོ་ནས། །བདེན་པའི་དབང་པོའི་ཁྱད་པར་རེ་རེ་ལས། །ཡུལ་གྱི་འོད་སྣང་རྟོགས་ཚད་ཤེས་པ་རེ་རེ་ཡིས། །རྟོགས་པའི་ཚད་ནི་མིག་གིས་རེ་རེ་རྙེད། །དེ་ནས་རང་སྣང་དུ་ཤེས་ནས་སྣང་བ་བརྟས་ནས་ནི། །རིམ་གྱིས་ཆོས་ཉིད་གྲོལ་ས་གཅིག་ཏུ་སངས་རྒྱས་ཀ་དག་མཐོང་། །དེས་ཀྱང་འབྲས་བུ་ཕྱིར་མི་ལྡོག་བདེ་ཆེན་ཐོབ། །སངས་རྒྱས་ཐམས་ཅད་འབྱུང་བའི་ཀུན་གྱི་གསང་བ་གཞིའི་སྣང་བ་གཅིག །འབྲས་བུ་ཉིད་ནི་དེ་དག་ལ། །དྲི་མ་འཁོར་བ་དང་ནི་དག་པ་འདས་པ་གཉིས། །རང་བཞིན་དུ་ནི་ངོ་བོ་གཅིག་པར་རྣམ་པར་གནས། །དེ་ནི་དེ་ཡི་འབྲས་བུ་འཁོར་འདས་ལ། །རྟག་པ་དངོས་པོ་ཉིད་དང་ཆད་པ་དངོས་མེད་ཀྱང༌། །དེ་ཉིད་འབྲས་བུ་ལ་ཐམས་ཅད་དུ་བྱུང་བ་གནས་པའོ། །སྟོང་གསལ་རྟག་ཆད་གཉིས་ཀ་ལས་འདས་རིག་ཅིང་འགྱུར་བ་མེད། །ངོ་བོ་གཞི་ཀ་དག་གི་དེ་ཡི་མཚན་ཉིད་ཡིན། །ཀ་དག་ཁྱབ་དང་གཅིག་པུ་ནི། །ངོ་བོ་ཉིད ལ་ཡེ་ཤེས་གསུམ་དུ་གནས་པས་ཀྱི་རང་ལུས་ཡིན། །ཅོག་བཞག་དང་གཞན་གྱི་རྩོལ་སྒྲུབ་དང་བྲལ་བ་ནི་རང་སོ་ཉིད། །ཐོག་མའི་གཞི་ཉིད་ངོ་བོ་ཉིད་ཀྱི་ངང་ལ་རྒྱུན་དུ་གནས་པ་བསམ་གཏན་ཡིན། །ཞེས་མུ་ཏིག་ཕྲེང་བ་རིན་པོ་ཆེ་གསང་བའི་རྒྱུད་ལས། སེམས་ཅན་གྱི་སྣང་བ་ཐབས་ལ་མཁས་པ་བསྟན་པའི་ལེའུ་སྟེ་དྲུག་པའོ།། །།དེ་ནས་རྡོ་རྗེ་འཛིན་པ་ཡིས། །རྡོ་རྗེ་འཆང་ལ་འདི་སྐད་གསོལ། །སེམས་ཅན་རྣམས་ཀྱི་ཆོས་དང་འཁོར་བ་དང་འདས་པའི་ཆོས། །གཅིག་གམ་འོན་ཏེ་ཐ་དད་ལགས། །དེ་ལ་བདག་ནི་ཐེ་ཚོམ་དུ་མཆིས་ན། །དེའི་དོན་ བཅོམ་ལྡན་འདས་ཀྱིས་བདག་ལ་གསུང་། །དེ་ནས་རྡོ་རྗེ་འཆང་ཆེན་དེས། །བདེ་བའི་སྟན་ལ་བཞུགས་པ་ལས་བཞེངས་ནས་ནི། །འདི་སྐད་འཁོར་དེ་དག་ལ་ ཆེད་དུ་བརྗོད་པའོ། །འཁོར་བའི་ཆོས་ནི་འདི་ལྟ་བུ། ། ཡེ་ནས་མེད་པར་བསྟན། ཐོག་མ་ཉིད་ནི་འདི་མེད་པས། །ཡུལ་ལ་འཁྲུལ་པས་བརྟགས་པ་ལྟར། །སེམས་ཅན་ཡུལ་ལ་དཔེར་ན་ཐག་པ་ལ་སྦྲུལ་དུ་འཁྲུལ་པ་ལྟ་བུར་སྣང་བའོ། །དེ་ལ་ཡང་ནི་འདི་ལྟ་སྟེ། །ས་ཐེག་པ་དང་ཆུ་དང་གཤེར་བ་མེ་སྲེག་པ་དང་རླུང༌། །འབྱེད་པ། ནམ་མཁའ་ཡངས་ཤིང་གོ་འབྱེད་པ་དང་ནི་ཉི་ཟླ་དང༌། །སྤྱི་མཐུན་པ་ལས་གྲུབ་པ།སྐྱེས་པ་བུད་མེད་དག་གི་གཟུགས། །གཟའ་དང་སྐར་མ་སྤྲིན་དང་ནི། །ཤིང་དང་རི་དང་བྲག་རྣམས་དང་། ། ཤིང་གི་རྩ་བ་སྡོང་པོ་ཡལ་ག་དང་། །འདབ་མ་མེ་ཏོག་འབྲས་བུ་དང་། །དྲི་དང་རོ་དང་སྒྲ་དང་རེག །རོལ་མོ་རྣམས་དང་འཕན་གདུགས་དང༌། །རྒྱལ་མཚན་དང་ནི་བླ་རེ་སོགས། །དེ་དག་འཁོར་ཏེ་སྣང་བའི་ཆོས། །འདི་ལྟར། རྣལ་འབྱོར་ཉིད་ཀྱི་ལུས་ལ་ཚང་ངོ༌། །ལུས་ལ་ཇི་ལྟར་ཚང་ཞེ་ན་ས་ནི་ཤ་སྟེ་དངོས་པོ་ཤ་བསྐྱེད་ཉིད། །ཆུ་ནི་ཁྲག་སྟེ་གཅིག་ཏུ་སྡུད་པ་ཉིད། །མེ་ནི་དྲོད་དེ་ལུས་ཀུན་སྨིན། །པར་བྱེད། རླུང་ནི་དབུགས་ཏེ་ལུས་ཟུངས་འཛིན། ། ནམ་མཁའ་སེམས་ཏེ་ལུས་དྭངས་འཛིན། །ཉི་ཟླ་གཉིས་གསལ་བས་མིག་སྟེ་ཡུལ་གསལ་བར་བྱེད། །སྐྱེས་པ་ཉིད་ནི་མའི་མངལ་ནས་སྐྱེས་པ་དང་ཆོས་མཐུན་དག་ནི་སྐྱེ་བ་ཉིད། །བུད་མེད་དག་ནི་འཚོ་བ་དང་ཆོས་མཐུན་བར་སྣང་། །གཟའ་ཟ་བར་བྱེད་པས་ནི་ཁ་ལ་སྐར་མ་གཅོད་ཅིང་གྲོལ་བར་བྱེད་པས་སོ། །སྤྲིན་ནི་སྐྲ་ལ་སྐྱེ་ཞིང་འཆད་པ་ཤིང་ནི་རྩ། །རི་ནི་གཟུགས་སུ་གྲུབ་པ་ལ་ལུས་ལ་བྲག་ནི་རུས། །རྩ་བ་རྩ་གནས་སྙིང་དང་འདྲ་སྙིང་ལ་སྡོང་པོ་འདྲིལ་བ་རྐང༌། །ཡལ་ག་དག་ནི་ཡན་ལག་བཅད་ན་སྐམ་པར་མི་ནུས་པ་དང་ཆོས་མཐུན་ལ། །མེ་ཏོག་ཉིད་ནི་གསལ་བས་དབང་པོ་ལྔ། །འབྲས་བུ་དེ་དག་འདུས་པ་ལས་ལུས་སུ་གྲུབ་པའོ། །དྲི་ནི་བ་ཕྲ་བ་སྤུ་རོ་ནི་ཁྱབ་པ་སྤགས། །སྒྲ་ནི་ལྕེ་ཕྱུང་སྐད་ལ་རེག་ནི་ ལུས་ཀྱི་འདུས་པའི་ནད་དང་ཆོས་མཐུན་ནད། །རོལ་མོ་སྣ་ཚོགས་བསྐྱེད་ཅིང་འབབས་པས་ནང་ཁྲོལ་འཕན་ནི་ཆུ། །གདུགས་ནི་བསིལ་ཞིང་སྐྱོབ་པར་བྱེད་པས་རྐང་པ་རྒྱལ་མཚན་མིང༌། །བསྒྲགས་ཤིང་སྣང་བས། བླ་རེ་དག་ནི་ཡོལ་བ་བྲེ་བར་བྱེད་པས་རླངས་པའོ། །དེ་ལྟར་ལུས་མ་ཡིན་པར་སྣང་བའི་ཆོས་གཞན་དུ་བཙལ་དུ་མི་རྙེད་པས་རྣལ་འབྱོར་ལུས་ལ་དེ་དག་རྫོགས། །དེ་ཡང་རང་གི་རིག་པ་ཉིད་ ལ་ཇི་ལྟར་གནས་ཞེ་ན་ནི་འདི་ལྟ་སྟེ། །འབྱུང་བ་ལྔའི་དྭངས་མ་ནི་རང་གསལ་འོད་ལྔ་སྟེ། །ཉི་དང་ཟླ་བ་རང་གིས་རང་རྟོགས་པར་བྱེད་པས་ཤེས་རབ་ཐབས། །སྐྱེས་པ་གཞི་མི་འགྱུར་བའི་རིག་པ་ལ་བུད་མེད་ཐམས་ཅད་བསྐྱེད་པར་བྱེད་ཅིང་གྲོལ་བར་བྱེད་པས་ལམ། །གཟའ་ནི་རྟོགས་ཚད་ བར་དོ་གདེངས་གཞིའི་རྣལ་འབྱོར་སྐར་མ་ཆོས། །རྒྱུད་ལུང་གི་ཆོས་ཀྱིས་རྟོགས་པ་ལྟ་སྒོམ་གྱི་ཚོད་ཟིན།སྤྲིན་ནི་ཐུགས་རྗེ་ཀུན་ལ་ཁྱབ། །ཤིང་ནི་ཆོས་ཉིད་རྒྱས་ཐམས་ཅད་བསྐྱེད་པའི་རང་རིག་པ་པའི་ལམ། །རི་ནི་མི་འགྱུར་བའི་རིག་པ་ལྟ་བ་འགྱུར་བ་མེད། །བྲག་ནི་ཆོས་སྐུ་སྐྱེ་འཆི་འཇིག་དང་བྲལ། །རྩ་བ་ཆོས་སྐུ་ངོ་བོ་ཉིད་དུ་རྒྱུ་གཅིག་པ། །ཡལ་ག་བྱང་ཆུབ་ཡན་ལག་ཉིད། །སྡོང་པོ་སྟོང་པར་རོ་གཅིག་སྟེ། །འདབ་མ་ཁྱབ་བྱེད་ཆོས་ཀྱི་དབྱིངས། །མེ་ཏོག་ཡེ་ཤེས་སྒྲོན་མ་ཉིད། །བཞིའི་སྣང་བ།འབྲས་གཅིག་ཏུ་དྲིལ་བ་བུ་སྐུ་གསུམ་རང་རྫོགས་སོ། ། སྒྲ་ནི་ གྲག་སྟོང་དབྱེར་མེད་ཆོས་ཉིད་ཡུལ་གྱི་སྒྲ། །དྲི་ནི་སངས་རྒྱས་གསུང་དུ་གྲགས། །རོ་ནི་ཉམས་མྱོང་བདེ་བའི་རོ། །རིག་པ་རྟོག་མེད་ཀྱི་དོན་རྒྱུད་ལ་སྐྱེ་བ།རེག་ནི་བསམ་གཏན་ཆེན་པོའི་གོས། །རོལ་མོ་ཚོམ་བུ་ལྔ་ལྔའི་འོད་ལྔའི་དཀྱིལ་འཁོར་རྫོགས། །འཕན་ནི་ཁ་དོག་ སོ་སོར་གསལ་བས་དྭངས། །གདུགས་ནི་སྐྱོབ་པ་ཤེས་རབ་ཀྱིས་འཁོར་བའི་ཚད་པ་སྐྱེས་གདངས། །བླ་རེ་མན་ངག་ཆེ་བའི་གནད། ། ཀྱིས་འཁོར་བ་སྟོངས་པར་བྱེད། རྒྱལ་མཚན་རྟོགས་པ་དེ་ཉིད་ལས་གཞན་དུ་བརྗོད་དུ་མེད་མངོན་སངས་རྒྱས། །དེ་ཡང་སེམས་ཉིད་ངོ་བོའི་ཆོས་ཀྱིས་ཆོ་འཕྲུལ་དུ་འབྱུང་བའོ། །རྣམས་ནི། །ཡེ་ནས་ལྷུན་གྲུབ་ཚུལ་དུ་སྣ་ཚོགས་སུ་གནས། །དེ་ཕྱིར་བློ་དང་དངོས་ནི་འཁོར་བ་ཉིད་ལས་མ་གྲུབ་སྟེ་པོ་ཡི། །ཐམས་ཅད་ཙམ་ཆོས་ནི་བརྟགས་པ་ཉིད་དུའོ། །ཀྱེ་རྡོ་རྗེ་འཛིན་པ་དེ་ཡང་མྱ་ངན་ལས་འདས་པའི་ཆོས་དེ་དག་རང་གི་ལུས་ལ་ཚང་ངམ་ཞེ་ན་འདི་དག་ཀྱང་ལྷག་པ་ཙམ་དུ་བསྟན་ལེགས་ཉོན་ཅིག །འདས་པ་དཀར་པོའི་ཆོས་རྣམས་ནི། །རང་གི་ལུས་དང་སེམས་ལ་ཐམས་ཅད་རྫོགས། །བར་བསྟན་པ། འཁོར་བའི་ཆོས་ནི་མ་གྲུབ་པས་འདས་པའི་སྟོང་པའི་ཆོས་ག་ལ་གྲུབ་ཕྱིར། །དཀྱིལ་གཙོ་བོ་དང་འཁོར་ལྷ་རང་རྐྱང་དང་སུམ་བརྩེགས་དང་མཆོད་པ་ཕྱི་ནང་གསང་བ་དང༌། །སྔགས་དང་ཕྱག་རྒྱ་དེ་བཞིན་ཉིད་ཀུན་སྣང་རྒྱུའི་ཏིང་འཛིན་དང༌། །དབང་བསྐུར་བ་དང་རྩ་བ་སྐུ་གསུང་ཐུགས་དང་ཡན་ལག་གྲངས་ཀྱི་དམ་ཚིག་དང་། །མན་ངག་སྒོམ་ཡོད་དང་སྒོམ་མེད་འབོགས་དང་ཉམས་མྱོང་བདེ་བ་དང་གསལ་བ་གཉིས་དང༌། །དེ་བཞིན་འབྱུང་བ་རིམ་པས་བརྩེགས་པ་ནས་ལྷའི་བར་བསྐྱེད་པའི་རིམ་པ་དང་། །ཐོས་དང་བསམ་དང་སྒོམ་པ་དང་། ། སྒྲོ་འདོགས་ཆོད་པ། ལྟ་བ་རེ་དོགས་མེད་པ་སྤྱོད་པ་དགག་བསྒྲུབ་མེད་པ་བསྒོམ་པ་དང༌། །གསལ་འགྲིབ་མེད་པ། སྦྱིན་མི་འཇིགས་པ་ལ་སོགས་པ་དང་ཚུལ་ཁྲིམས་ཉེས་སྤྱོད་སྡོམ་པ་ལ་སོགས་བཟོད་པ་ཇི་མི་སྙམ་པའི་བཟོད་པ་དང་། །བརྩོན་ གོ་ཆ་ཆེན་པོ་ལ་སོགས་འགྲུས་བསམ་ཡོན་ཏན་མངོན་པར་གྲུབ་པ་ལ་སོགས་པ་གཏན་ཤེས་རབ་ཐོས་པ་ལ་སོགས་པ་དང་། །སྟོབས་གཞན་གྱི་ཟིལ་གྱིས་མི་ནོན་པ་ལ་སོགས་པ་དང་སྨོན་ལམ་དམིགས་པ་དང་བཅས་པ་ལ་སོགས་པ་ ཡེ་ཤེས་དང༌། །དེ་བཞིན་ཐབས་ཀྱི་བསྡུ་བ་ལ་སོགས་པ་ཕ་རོལ་ཕྱིན། །དགེ་བཅུ་སྤྱོད་པ་ཉན་དང་བཤད་དང་བསམ་པ་དང་ཀློག་དང་ཁ་ཏོན་བྱེད་པ་འཆད་པ་སྤེལ་བ་མཆོད་པ་བསྟན་པ་ལ་སོགས་པའོ།ལ་སོགས་པ་ །ཐབས་དང་ཤེས་རབ་གདམས་པ་ཉིད་ལ་ཡང༌། །རྒྱ་ཆེ་བ་དབྱིངས་དང་རིག་པ་རྡོ་རྗེ་ལུ་གུ་རྒྱུད་སྣང་བ་དང་། །སྐུ་གཉིས་དང་ཡེ་ཤེས་ལྔ་འདུག་ཚུལ་ ཀ་དག་དང༌། །གནས་གཞི་དང་ལམ་བར་དོ་དང་འབྲས་བུ་སྐུ་གསུམ་ཡེ་ཤེས་ལྔ་དང་། །རང་བཞིན་རྟོགས་པ་ངོ་བོ་དང་ནི་རྟོགས་ཚུལ་ཡུལ་ཅན་དང་། །འོད་ལྔ་དང་ཁ་དོག་ལྔ་ཡུལ་ལྔ་ཉིད་དང་། །དངོས་པོ་ལས་འདས་པའི་ཡེ་ཤེས་སྟོང་པ་ཉིད་དང་སྤྲོས་པ་མེད། ། མི་འགྱུར་བ་ངོ་བོ་རང་བཞིན་སྣ་ཚོགས་སུ་སྣང་བ་ཐུགས་རྗེ་ཀུན་ལ་ཁྱབ་པ་དང༌། ། མ་བཅོས་པ་ངང་དྭངས་རང་བཞིན་འགྱུར་བ་མ་ཡིན་བདག་ཉིད་ཆེ། །ངོ་བོ་ཐོག་མའི་གཞི་ཀ་དག་ཉིད་དང་རང་བཞིན་ལྷུན་གྲུབ་དང༌། །སྤྱི་སའི་གཞི་དང་འཁྲུལ་གཞིའོ། །ལྷུན་གྲུབ་སྒོ་བརྒྱད་བཞི་དང་གཞི་སྣང་ཞེས་པའི་ཁྱད་པར་ལས་འཁྲུལ། ཨེ་མ་ཧོ། ངོ་མཚར་བ། འདི་ཀུན་ཤེས་བྱའི་ཡུལ་དུ་སྣང༌། །ཤེས་པར་བྱ་བའི་ཆོས་ཡིན་པས། སངས་རྒྱས་ཆོས་དང་དགེ་འདུན་དང་། །བསྟན་པ་གནས་དང་འཁོར་དང་དུས། །ཆོས་སྐུ་ལོངས་སྐུ་སྤྲུལ་སྐུ་དང༌། །མདོ་སྡེ་འདུལ་བ་མངོན་པ་འདུ་ཤེས་དང་པོ་ཆེ། ། ཉན་ཐོས་མདོ་སྡེ་དང་བྱེ་བྲག་རང་རྒྱལ་བསེ་རུ་དང་ནི་ནེ་ཙོ་བྱང་ཆུབ་སེམས། །དོན་དམ་ཀུན་རྫོབ།ཉན་ཐོས་ ཤིན་ཏུ་རྒྱས་པར་ཕལ་ཆེན་རྩ་བའི་སྡེ་བཞི་སྡེ་པ་དང་། །ཐམས་ཅད་ཡོད་སྨྲ་ཀུན་གྱིས་བཀུར། །གནས་བསྟན་ཉིད་དང་རྩ་སྡེ་བཞི། །སྡུག་བསྔལ འཁོར་བའི་འབྲས་བུ་ཀུན་འབྱུང་འགོག་པ་འཁོར་བའི་རྒྱུ་འདས་པའི་འབྲས་བུ་དང་། །ལམ་གྱི་བདེན་པ་འདས་པའི་རྒྱུ་ལ་སོགས་ཕྱེ། །ཟག་པ་བཅས་དང་ཟག་མེད་དང༌། །ས་ལས་འདས་དང་གནས་པའོ། །རྡོ་རྗེ་འཛིན་པས་ཡང་གསོལ་པ། །མཁའ་དང་མཉམ་པའི་ཆོས་དབྱིངས་ལ། །མྱ་ངན་ལས་འདས་པའི་ཆོས་དེ་རྣམས་རིག་པའི་ཡེ་ཤེས་རྣམ་སྣང་བ། །མྱང་འདས་མཚོན་པའི་ཆོས་དེ་རྣམས། །ལུས་དང་སེམས་ལ་རང་གི་ལུས་ལ་སེམས་ཇི་ལྟར་གནས་ཇི་ལྟར་གནས། །དོན་ཉིད་ངོ་ལ་ཇི་ལྟར་འཆར། །བཅོམ་ལྡན་འདས་ཀྱིས་བདག་ལ་གསུང༌། །རྡོ་རྗེ་འཆང་གིས་བཀའ་སྩལ་པ། །གཞི་དང་དངོས་པོའི་ཁྱད་པར་ལས། །ཐམས་ཅད་ཆོས་ཀྱི་དབྱིངས་སུ་དག །ལུས་སེམས་གཉིས་ཀ་སྟོང་པ་ཉིད་ཡིན་པས་ཀྱི་རྒྱ། །ཡེ་ནས་མ་གྲུབ་པས་དངོས་པོ་ཉིད་ནི་ཟག་པས་སྟོང་། །རང་གི་སྣང་བ་རིག་པ་ངོ་གང་ལ། ། འདི་ལྟར་སྣང་བའི་ཆོས་རྣམས་ཐམས་ཅད་རྫོགས། །ཚོམ་བུ་ལྔ་ནི་རིག་པ་ཡེ་ནས་རྣམ་དག་པས། །ཆོས་ཉིད་དཀྱིལ་དང་ཡེ་ཤེས་འཁོར། །ཡིན། རང་རིག་མཆོད་པའི་གནས་འགྱུར་ཕྱིར། །རིག་པའི་ངོ་བོ་རྟོགས་ན་ལྷ་ཡིན་པས་རང་གི་ལྷར་ནི་རང་ཉིད་ཆེ། །བསྟི་གནས་ཆེན་པོར་རང་གནས་པས། །རང་གི་དཀྱིལ་འཁོར་རང་ཉིད་མཆོད། །པའི་གནས་ཡིན་པས། བརྗོད་ཅིང་སྨྲ་བསམ་ཡུལ་མེད་པས། །ཐམས་ཅད་རང་གི་སྨྲས་ཚད་གསུང་སྔགས་ཀྱི་ཚིག །བསྐྱོད་ཅིང་བསྒྱུར་བ་རང་ཡིན་པས། །ཡན་ལག་མ་བསྒྱུར་ཕྱག་རྒྱ་རྫོགས། །བསམ་པས་ཆོས་ཉིད་སྟོང་ཉིད་རང་སངས་པས། །རིག་པ་ལ་རྫོགས་པས་ཏིང་འཛིན་བསྒོམ་དུ་མེད། །རིག་པའི་རྩལ་དབང་ཡེ་ནས་རང་དབང་དུ་གཞིར་གནས་པས། །རྫས་ནི་མི་དགོས་དབང་བསྐུར་ཐོབ། །བསྲུང་བའི་མཚམས་མེད་ཡེ་ནས་གདེངས་དང་ལྡན་པས་འདའ་ཉམས་བྲལ། །ཚིག་བརྗོད་རྩ་བ་དང་ཡན་ལག་དམ་ཚིག་བསྲུང་ལས་འདས། །སྣང་བ་ཉིད་ནི་རང་གྲོལ་བས། །ཚིག་གིས་མཚོན་པ་མན་ངག་རང་རིག་ཀློང་། །རང་ལས་བྱུང་བས་རང་གྲོལ་བས། །ཉམས་སུ་མྱོང་བའི་སྡུག་བཙིར་བྱ་མི་དགོས་ ཡེ་ནས་གདེངས། །སྐུ་གསུམ་རང་གི་སྙིང་ལ་མ་བསྐྱེད་ཡེ་རྫོགས་པས། །བསྐྱེད་པའི་རིམ་པ་ཡེ་ནས་རྫོགས་པ་རང་བྱུང་བའོ། །འདི་ལྟར་རང་བཞིན་སྣང་བ་ཡི། །ཆོས་ཉིད་རྣམ་པར་བརྟག་པར་བྱ། །སྣ་ཚོགས་སྣང་བའི་སྒྲ་རྣམས་ནི། །ཆོས་ཉིད་བརྗོད་དང་བྲལ་བའི་ཕྱིར། ། ཚིག་གིས་མི་རྟོགས་དྲན་པའི་བློ་ཡིན་པས་བརྗོད་མེད་རང་རིག་བདེ་ཆེན་པོ། །རང་རིག་བསམ་པས་མི་མཐོང་ཕྱིར། །བསམ་གཞིག་བརྟགས་པའི་ཡུལ་ལས་འདས། །རིག་པའི་ཡེ་ཤེས་ཡེ་གདངས་པས། །བསྒོམ་ཞིང་བཅོས་པའི་ཚིག་ལས་གྲོལ། །བྱས་པའི་ཆོས་ཀྱིས་སངས་མི་རྒྱ།འཁོར་འདས་གཉིས་ནི་རང་རྫོགས་པས། །རིག་པ་ཉིད་དུ་ཡེ་ནས་སངས་རྒྱས་པས་འཁོར་བ་མ་རྙེད།རིག་སྟོང་རང་གྲོལ་ལྟ་བ་ཆེ། །སྣང་བ་རྣམས་ནི་ཅེར་རང་སོར་བཞག་པས། །མ་བཅོས་རང་བྱུང་སྤྱོད་པ་ཆེ། །ཡེ་ནས་ཏིང་འཛིན་འདུ་འབྲལ་མེད་རང་གསལ་ནས། །ཡེངས་པ་མེད་པ་དོན་དེ་ཉིད་ལས་མི་འགྱུར་ནས་ བསྒོམས་པའི་གདེང་། །རིག་པའི་ངོ་བོ་ཡུལ་དང་ཡུལ་ཅན་དམིགས་མེད་པས། །འབད་མེད་དུ་གཏང་གཞག་མེད་པའི་ཡུལ་གཞན་ལ་མི་དམིགས་པས་སྦྱིན་པ་རྫོགས། །རང་རིག་ ཡེ་ནས་ཀ་དག་ཏུ་ཡོད་པས་རྣམ་རྟོག་དྲི་མེད་ཕྱིར། །མ་བསྒྲིབས་པར་ཆོས་ལས་འདས་པའི་ཡེ་ནས་བསྲུང་རྒྱུ་དང་བྲལ་བའི་ཚུལ་ཁྲིམས་རང་ལུས་ཡིན། །ཆོས་སྐུ་གདངས་དང་བྲལ་བས་ན། །བསྒོམ་པའི་རྒྱུ་མེད་གཞན་གྱི་ཡུལ་རང་དུ་གྲོལ་བས་བཟོད་པ་ཉིད། །བྱ་བྱེད་འབད་པ་ལས་འདས་པས་འབྲལ་མ་མྱོང་བའི་རིག་པ་ལ། །འགྱུར་བ་མེད་པའི་རྩོལ་མི་དགོས་པས་བརྩོན་འགྲུས་སོ། །ཡེ་ནས་རིག་ཅིང་དེའི་དོན་ལ་བསམ་དུ་མེད་བསམ་བྲལ་བས། །ཡོན་ཏན་ཡེ་ནས་རང་རྫོགས་སེམས་ཉིད་བསྟན། །ལུ་གུ་རྒྱུད་ནི་མངོན་སུམ་དུ་ཡོད་པས་ཐོགས་མེད་པས། །ཐོགས་མེད་གསལ་བའི་ཤེས་རབ་ཀྱིས་བརྟགས་ཀྱང་དེ་མི་རྙེད་ཉིད། །ཉོན་མོངས་པས་ཟིལ་གྱིས་མི་གནོན་རིག་པ་ལ། །ཆོས་སྐུ་རང་རྫོགས་ཡེ་ནས་གཞི་ལ་ཡོད་པས་སྟོབས་དང་ལྡན། །ཡེ་ནས་རང་བཞིན་ལྷུན་གྲུབ་ ལ་ཡོད་པས། །མ་བཏབ་རང་རྫོགས་གཞན་ལ་ཡིད་མི་སྨོན་སྨོན་ལམ་ཉིད། །སྟོང་པའི་ཡེ་ཤེས་རང་དངོས་པོ་མེད་པའི་རིག་པ་གནས་ཕྱིར། །འཛིན་མེད་གསལ་བའི་ཡེ་ཤེས་ཡུལ་བདག་ཏུ་མ་བཟུང་བས་རང་། །རིག་པས་རིག་པའི་དབང་དུ་འདུས་སྣང་བ་དབང་བསྒྱུར་བས། །སེམས་ཉིད་སྟོང་པའི་ཐབས་དང་ལྡན། །འདས་པ་ཡེ་ཤེས་རིག་པ་བག་ཆགས་ལ་མི་གནས་པས་དགེ་བ་བཅུ་ཡིས་སྐྱོབ་ཏུ་མེད་ངོ་བོ་བཅུ། །བྱ་དང་བྱེད་པའི་ཆོས་རྣམས་རྫོགས། །ཐབས་ནི་རང་གསང་ ཡེ་ནས་རང་ལ་ཡོད་པས་བླ་མའི་གདམས་ངག་གིས་མཚོན་མི་དགོས་ཡེ་ཤེས་ལ། །ཤེས་རབ་སྟོང་པ་ཉིད་རང་ཤར་ཡིན་པས་རང་གི་ཤེས་རབ་ཀྱིས་དཔྱད་ཀྱང་ཕུང་པོའི་གཏིང་མི་རྙེད་ཀྱི་སྐུ། །དབྱིངས་ནི་ཁྱབ་ཆེན་སྣང་བ་ཐམས་ཅད་ཆོས་ཀྱི་དབྱིངས་སུ་ཤར་ཡེ་ཤེས་ཡུལ། །རིག་པ་ཤེས་བྱ་གཟུགས་སུ་སྣང་བ་ཐམས་ཅད་རིག་པའི་སྐུ་རུ་སྣང་བར་གྲོལ། །སྐུ་གསུམ་གསུམ་མམ་ལྔའི་གྲངས་ལས་འདས་སངས་རྒྱས་ཉག་གཅིག་པོ། །ཡེ་ཤེས་མཚན་ཉིད་ལྔ་ལྡན་ཉིད། །ཡེ་ཐོག་མ་ནས་དེ་ལྟར་གནས་པའི་འདུག་ཚུལ་ཤེས་བྱ་བབས་ཀྱིས་གྲུབ། །གཞི་ནི་ཀུན་གྱི་བྱུང་ཁུངས་སྤྱི་ས་ཉིད། །ལམ་ནི་རང་སྣང་ཆོས་ཉིད་ཀྱི་བར་དོ་ལ་དབང་པོ་འབྲིང་སངས་རྒྱ་བར་དོའི་ཡུལ། །འབྲས་བུ་སྐུ་གསུམ་ཡེ་ཤེས་ལྔ། །རྟོགས་པ་ཡེ་ཤེས་འཁོར་འདས་ཟང་ཐལ་ཉིད། །རྟོགས་ཚུལ་གཞི་གནས་ཀྱི་རིག་པ་སྣང་བ་གཏིང་རྫོགས་ཏེ། །འོད་ནི་ཡེ་ཤེས་ལྔ་ཡི་གདངས། །ཁ་དོག་ལྔ་ཉིད་འབྱུང་བའི་ས་ལ་སོགས་པའི་གདངས། །ཡུལ་ནི་རྣམ་པར་དག་པས་ཆོས་ཉིད་སྟོང་པའོ། །དངོས་པོ་བེམས་པོ་ལས་ལོག་སྟོང་པ་ཉིད། །རིག་པ་ལ་བརྗོད་པས་སྟོང་ཕྱིར་སྤྲོས་པ་མེད། །ངོ་བོ་ཀ་དག་དྲི་མ་མེད་པ་བརྗོད་གཞི་བྲལ། །རང་བཞིན་ལྷུན་གྲུབ་འཆར་སྒོ་བརྒྱད་དང་ལྡན་པ་ཅིར་སྣང་རྫོགས། །ཐུགས་རྗེས་སེམས་ཅན་ལ་ ཀུན་ཁྱབ་རང་ཤར་བའོ། །ང་ནི་མ་བྱས་པར་ཤུགས་ལས་བྱུང་བ་སྟེ། །རང་བཞིན་མ་བཅོས་ཀུན་ཡེ་ནས་སྣང་བ་སྣང་བ། །བདག་ཉིད་ཡུལ་ཀུན་ལ་ཁྱབ་གདལ་ངོ་བོ་ཉིད་དུ་ཀུན་ཆུབ་བོ། །མ་རིག་པ་དང་བྲལ་བའི་ཀ་དག་དྲི་མ་རང་དག་སྟེ། །ལྷུན་གྲུབ་སངས་རྒྱས་དང་སེམས་ཅན་སྣ་ཚོགས་འབྱུང་བའི་ཕྱིར། །སྤྱི་སའི་གཞི་ནི་མ་རིག་པ་གསུམ་དང་རྐྱེན་བཞི་འཁྲུལ་པར་སྣང༌། །འདི་ཀུན་གནས་ལུགས་དེའི་དོན་གཞི་ལ་བབས་ཀྱིས་གྲུབ་པས་རང་རྫོགས་ཕྱིར། །རང་གི་ལུས་ལས་གཞན་ནས་བཙལ་བས་རྙེད་མི་འགྱུར། །སྤྲུལ་པའི་སྐུ་ནི་རང་ལུས་ལ། །ཆོས་སྐུ་རང་རིག་སེམས་ཉིད་སྟོང༌། །ལོངས་སྐུ་སྣ་ཚོགས་སྒོ་ལྔ་སྣང་བ་ཉིད། །མདོ་སྡེ་ཆོས་ཉིད་ཟབ་མོ་རྟོགས་པ་ལ། །འདུལ་བ་རང་གི་ ལུས་ངག་འཁྲུལ་སྣང་འདུལ། །མངོན་པ་སེམས་ཉིད་རིག་པ་ལུ་གུ་རྒྱུད་རྟོགས་པར་མངོན། །ཕལ་ཆེར་སྣང་རྫོགས་ཐམས་ཅད་རང་རིག་པ། །སེམས་ཉིད་བརྗོད་པའི་གཞིར་གྱུར་ཐམས་ཅད་ཡོད། །རིག་པའི་ངོ་བོ་ཀུན་ལས་འཕགས་ཕྱིར་ཀུན་གྱིས་བཀུར། །གཞི་ལས་སངས་རྒྱས་དང་སེམས་ཅན་ལ་ཁྱད་མེད་མ་གཡོས་གནས་བརྟན་ཉིད། །བདེ་བའི་སྣ་སྡུག་བསྔལ་གྱིས་འདྲེན་པས་བདེ་བ་བསྐྱེད་ཕྱིར་སྡུག་བསྔལ་ཉིད། །མ་ལུས་རིག་པར་རྫོགས་པས་ཀུན་འབྱུང་བ། །འགྱུར་བ་མེད་པས་སེམས་ཅན་ཐམས་ཅད་བར་དོར་མི་གྲོལ་མི་སྲིད་དོ། །ལམ་ཞེས་བྱ། །གང་ལ་ཡང་རག་མ་ལུས་པའི་རིག་པ་རྐྱེན་དང་བྲལ་བས་འགོག་པ་ཉིད། །རང་བྱུང་ཡིན་ཕྱིར་ཟག་བཅས་དང་། །གཞི་ཉིད་ལ་སྤྲོས་དང་བྲལ་བས་ཟག་མེད་ཉིད། །ཡེ་ནས་རིག་པ་ཉིད་ཆོས་སྐུ་ཐོབ་ཕྱིར་ས་ལས་འདས། །མ་རིག་པས་སྦགས་པས་དྲི་མ་དང་བཅས་པ་གནས་སོ། །རིག་པ་དེ་ཉིད་བརྗོད་པའི་གཞི་ཡིན་སྟོན་པ་དང་། །མི་འགྱུར་གནས་པ་དབྱིངས་དང་འབྱུང་ཚོགས་ཡེ་ཤེས་འཁོར། །ཁྱད་པར་དེ་ཉིད་ཁོང་དུ་ཆུད་པས་རྟོགས་ཕྱིར་དུས་ཀྱང་ཡིན། །རིག་སེམས་ལུས་ལ་ཐམས་ཅད་རྫོགས། །དེའི་ཕྱིར་ན་དོན་དེ་དག་ཐམས་ཅད་ངོ་བོ་ལ་རྫོགས་པར་བསྟན་པའོ། །རང་ལ་དེ་ཉིད་རྫོགས་ཕྱིར་གཞན་ནས་ནི། །བཙལ་མི་དགོས་པར་བསྟན། རང་ལས་བྱུང་བས་བཙལ་བས་རྙེད་པའི་གནས་མེད་དོ། །དེ་ནས་བསམ་པ་དང་བྲལ་བས་སེམས་མེད་རིག་པ་ཡིས། །བརྗོད་པས་སྟོང་པས་ཆོས་མེད་ལུས་ལ་འདི་སྐད་གསོལ། །འདི་ལྟར་སྣང་བའི་འཁོར་འདས་ཀྱི་ཆོས་རྣམས་ཀུན། །རང་ལ་ཐམས་ཅད་ཡེ་རྫོགས་པས། །ཚིག་དང་ཡི་གེ་འདི་ལྟར་སྤྲོས་པ་བརྡར་བཀོད་པའི། །ཆོས་ལ་དགོས་པ་ཡོད་མ་ཡིན། །ཚིག་ལས་འདས་པའི་ཡེ་ཤེས་ངོས་བཟུང་།དེ་ཕྱིར་ཆོས་མེད་ལུས་འདི་ལ། །རང་གི་ལུས་ལ་ཚིག་མེད་པར་བསྟན།སེམས་དེ་ཇི་ལྟར་དགོས་པ་འགྱུར། །ཞེ་ན། སེམས་དེ་མེད་ན་བེམ་པོས་ནི། །བསྐྱེད་པར་ནུས་པ་མ་ཡིན་ཏེ། །མ་བསྐྱེད་དོན་རྣམས་ཇི་ལྟར་འབྱུང་། །དེ་ཉིད་དྲན་བསམ་སེམས་མེད་ན། །དུར་ཁྲོད་རོ་དང་ཁྱད་ཅི་ཡོད། །ཡང་ན་ནམ་མཁའ་ཇི་བཞིན་འོན་ཏེ་སྟོང་པར་ཐལ་ནོ། །དེ་ཉིད་སྟོང་པ་ཡིན་ན་སྟོང་པས་ནི། །ཐུགས་རྗེས་སེམས་ཅན་དོན་ནི་ཇི་ལྟར་འབྱུང་། །སྟེ་མི་འབྱུང་བར་ཐལ།དེ་ཉིད་རིགས་པ་མ་ལེགས་ན། །བདག་ལ་རྡོ་རྗེ་འཛིན་པ་གཙོ་བོས་བཀའ་སྩོལ་ཅིག །དེ་ནས་གཟུགས་ལ་སོགས་པ་ཡུལ་མེད་སྣང་བ་ནས། །ཆོས་མེད་ གཞི་གནས་ཀྱི་སྟོན་པས་བཀའ་སྩལ་པ། །སེམས་མེད་དྲན་བསམ་བདག་རྟོག་བྲལ་བའི་འཁོར་གྱིས་ཉོན། །སེམས་ནི་ཉོན་མོངས་པ་སྡུད་པས་འདུས་ཚོགས་འབྱུང་བའི་ཕྱིར། །དྲི་མ་ཉིད་དང་ཡང་སྦགས་པས། །ཉོན་མོངས་དངོས་ཡིན།ཀུན་གཞི་སྡུད་པའི་སེམས་ལ་སོགས། །ཚོགས་པས་ལུས་སུ་གྲུབ། དྲི་མའི་ ཉོན་མོངས་པའི་སྒྲིབ་པ། ཤེས་བྱའི་སྒྲིབ་པ་གྲངས་སུ་གྱུར་པས་ན། །སེམས་དང་ཡེ་ཤེས་དབྱེ་བ་དེ་ཉིད་ཀྱི་དོན་ནི། །མཁས་པ་རྣམས་ཀྱིས་ཤེས་པར་བྱ། །སེམས་ནི་བག་ཆགས་ཀུན་གྱི་གཞི། །ལུས་ཅན་རྣམས་ཀྱི་དྲི་མ་ཡིན། །ཡུལ་གཟུང་བ་ཡིན་ལ་སེམས་འཛིན་པ་ཡིན། །དེ་ཕྱིར་ཡང་ནས་ཡང་འཁོར་བའི་ཆོས་ཉིད་དོ། །སེམས་དེ་སེམས་ལས་འདས་པའི་ཡེ་ཤེས་ངོས་ཟིན་ན་སྣང་བ་ཐམས་ཅད་རང་སར་དག་བྲལ་ན་སངས་རྒྱས་ས། །ལུས་ཅན་སེམས་ཅན་ཀྱི་ཀུན་གྱི་དྲི་མ་ཟད། །འགྲོ་བ་རྣམས་ནི་སེམས་མེད་ན་འཁོར་བར་མི་ནུས་སེམས་དེས་འགྲོ། །དེ་མེད་འགྲོ་བར་ནུས་མེད་དེ། །དེ་ནས་འཁོར་བའི་ཆོས་སུ་བསྟན།དེ་ཕྱིར་འགྲོ་རྣམས་འཁྲུལ་འཁོར་བཞིན། །གཅིག་ནས་གཅིག་ཏུ་འཁོར།ཐུགས་ རྗེ་ནི་འགྲོ་བསམ་བྱེད་པ་མ་ཡིན་བསྐྱོད་པ་ཀུན་བྲལ་བས། །བེམ་པོ་ལྟ་བུ་རིག་མེད་ཀྱང་མ་ཡིན་ཏེ། །ཤེས་ཞིང་རིག་ལ་གསལ་བྱེད་སྣང༌། །རྣམ་པར་རྟོག་པ་ཀུན་ཤེས་རབ་ཀྱིས་བསྲེགས་ཏེ། །ཡེ་ཤེས་ཉིད་ནི་མེ་བཞིན་ཟ། །ནམ་མཁའ་ཉིད་དང་མཚུངས་པ་རིག་མེད་མིན། །སྟོང་གསལ་རྟག་ཆད་ལས་འདས་པའི་རིག་བཅས་ཉིད་ཡིན་ནོ། །དེ་ཕྱིར་ཡེ་ཤེས་རང་གི་ངོ་བོ་སྣང་བར་སྟོན། །འབད་མེད་ཐུགས་རྗེ་དཔེར་ན་ཉི་མའི་འོད་བཞིན་རྩོལ་བསྒྲུབ་མེད་པར་རང་ཤར་བས། །སེམས་ཅན་ཐམས་ཅད་ལ་ཁྱབ་ཅིང་ཀུན་འབྲེལ་ཆོས་ཀུན་རྫོགས། །དྲན་པ་ཉིད་ནི་དྲན་མེད་ཡིད་ལས་འདས་པས། །ཡེ་ཤེས་རྟོག་འཛིན་མེད་པས་དྲན་གཞི་ཉིད་དང་བྲལ། །ཡེ་ཤེས་ཉིད་ནི་འདི་ལྟ་སྟེ། །གཞི་ནས་དག་པའི་ཡེ་ཤེས་དང༌། །མཚན་ཉིད་འཛིན་དང་ཡུལ་ཁྱབ་པོ། །ངོ་བོ་ཀ་དག་གི་ཡེ་ཤེས་རང་བཞིན་ལྷུན་གྲུབ་ཀྱི། ཐུགས་རྗེ་ཀུན་ཁྱབ་ཀྱི། མེ་ལོང་ལྟ་བུ། མཉམ་པ་ཉིད་ཀྱི། སོ་སོར་རྟོགས། བྱ་བ་གྲུབ་པ། ཆོས་དབྱིངས་ཡེ་ཤེས་དང༌།ཀུན་ཀུན་གཞི་ཆོས་སྐུའི་དབྱེ་བ་བསྟན་གཞི་ཉིད་ནི་བསག་པའི་ཕྱིར། །ཆོས་ཀྱི་སྐུ་ནི་ལུས་ཀྱི་མཐའ་སྟོངས་པ་ཟག་པ་ཟད། །དངོས་པོ་མེད་སྟོང་ཞིང་རང་དྭངས་གསལ་བ་རིག་པ་གསལ་ཞིང་ཐུགས་རྗེ་ཁྱབ། །བསམ་པས་མ་སྦགས་དྲན་པ་སངས། །པ་དྲན་བསམ་ལས་འདས་པའི་ཆོས་སྐུ་བདེ་བ་ཆེན་པོ། སྤྲོས་པ་ཉིད་དང་བྲལ་བ་ཚིག་དང་ཡི་གེ་ལས་འདས་པ་སྟེ། །སྟོང་པ་ནམ་མཁའ་ལྟ་བུར་ཀུན་ཏུ་ཁྱབ་ཅིང་སྟོང་། །རང་བཞིན་གྱིས་དག་པ་མཚོན་པ་ཀུན་དང་བྲལ། །རྒྱུ་མ་རིག་པ་དང་རྐྱེན་ འབྱུང་བ་ལྔ་བཅས་ཀུན་གཞི་ལ། །བག་ཆགས་ཐམས་ཅད་སྡུད་པས་བསོག་ཕྱིར་རྫིང་དང་འདྲ། །ངོ་བོ་འགྱུར་བ་མེད་པ་ཆོས་ཀྱི་སྐུ་ནི་སྔར་ཞེན་པ་དང་ཕྱི་མ་འབྱུང་གི་བག་ཆགས་བྲལ། །ཡིད་བཞི་དང་སེམས་ལྔ་སོགས་འདུས་པ་ལས། །ལུས་ཅན་ཀུན་གཞི་གཟུགས་ཐ་དད་པར་དུ་མར་སྣང་། །ཆོས་སྐུ་རང་གི་རིག་པ་ཉིད་ལ་ཡིད་སོགས་བྲལ་བས་ན། །དུ་མ་ རང་གྲོལ་ཆེན་པོ་ཡིན་པའི་གནས་སྐབས་གཟུགས་སྣང་ལུས་མེད་པའོ། །འབྱུང་ཆེན་ས་ཆུ་མེ་རླུང་ནམ་མཁའ་ལྔ་པོ་ལུས་སྣང་བས། །དྭངས་མའི་འོད་ཡེ་ཤེས་ཀྱི་རྩལ་བྱུང་བའི་ཁ་དོག་དེ་ལ་དཀར་སེར་དམར་ལྗང་མཐིང་ག་ལྔ་དྲི་མས་བསྒྲིབས། །བག་རྡུལ་ཕྲ་རགས་ཕྲ་རགས་ལྔ་ནི་གཟུགས་སུ་གྲུབ་ཡུལ་སྣང་བས། །ཁ་དོག་ལྔ་རྡུལ་རགས་ལས་བསྡུས་པའི་འབྱུང་བ་ལྔ་ཡང་རྡུལ་དང་བཅས། །འབྱུང་བའི་མདུད་པ་རང་གྲོལ་བས། །ཡེ་ཤེས་ཀྱི་འོད་ལྔ་ཡུལ་ལ་སྣང་མི་ནུས་སོ། །ཆེན་འབྱུང་བ་པོ་ལྔ་ནམ་མཁའ་འོད་མཐིང་གར་གྲོལ་ཡང་འོད་ལྔར་ མ་འདྲེས་པར་སོ་སོར་གསལ་གསལ། །ཕྲ་རགས་དྲི་མ་བག་རྡུལ་རྣམ་པ་རང་ལོག་པས། །ཁ་དོག་ལྔ་པོ་མ་འདྲེས་གསལ། །བག་རྡུལ་དང་རྡུལ་ཕྲན་ནམ་མཁར་སྟོང་པར་རང་དེངས་པས། །རང་སར་དག་པས། མེ་ལོང་ལྟ་བུ་ལ་སོགས་པ་ཡེ་ཤེས་ལྔ་ནི་འོད་དུ་ཤར། །དམིགས་པའི་ཡུལ་ལྔ་སྒོ་ལྔའི་ཤེས་པ་འཛིན་མེད་རང་གྲོལ་བས། །འབྱུང་བའི་རྩལ་ལྔ་མ་ལ་ཐིམ། །ཡུལ་དང་ཤེས་པ་རང་ཡལ་བས། །འབྱུང་བའི་དྭངས་མ་ནམ་མཁའ་ལ་འོད་དུ་ཐིམ། །དེ་ཕྱིར་ཕྱིའི་འབྱུང་བ་ལྔ་ཡི་དྭངས་སྙིགས་ལུས་དང་བྲལ་དང་འབྲེལ་མ་འབྲེལ་བའི་ཁྱད་དབྱེ། །ཞེས་མུ་ཏིག་ཕྲེང་བ་རིན་པོ་ཆེའི་རྒྱུད་ལས། འཁོར་འདས་ཀྱི་ཆོས་ཐམས་ཅད་རང་ལ་རྫོགས་པར་བསྟན་པའི་ལེའུ་སྟེ་བདུན་པའོ།། །།དེ་ནས་རྡོ་རྗེ་འཛིན་པ་དེས། །རྡོ་རྗེ་འཆང་ལ་འདི་སྐད་གསོལ། །ཀྱེ་ཀྱེ་སྟོན་པ་རྡོ་རྗེ་སེམས། །གསང་བའི་རྒྱུད་ཀྱི་རྒྱུད་འདི་རང་གི་ངོ་བོ་དབྱེ་བ་ཅི་ཐབས་དང་ནི། །རང་བཞིན་མཚོན་པ་མཚོན་བྱེད་སེམས་ཅན་ཇི་ལྟར་འབྲེལ་ཇི་ལྟ་བུ་ཞིག་ལགས། །བཅོམ་ལྡན་འདས་ཀྱིས་རྡོ་རྗེ་འཆང་གིས་བདག་ལ་གསུངས། །སྟོན་པས་གསུངས་པ་རྡོ་རྗེ་འཛིན། །བོས་ནས།སངས་རྒྱས་ཀུན་གྱི་ཐབས་ཀྱི་རྒྱུད། །གང་ཞེ་ན།གཞི་གཅིག་ངོ་བོའི་ངོ་བོ་ཀ་དག་ལས་རྩལ་དུ་མར་ཤར་ ཁྱད་པར་ལས། །མཚོན་བྱ་གདངས་མ་འགགས་པའི་གཞི་དང་ནི་མཚོན་བྱེད་དོ། །མན་ངག་གོ། །མཚོན་བྱ་རྒྱུད་གཅིག་ལུས་ཅན་ཀུན་ཁྱབ་པས། །ཐམས་ཅད་དེ་རྟོགས་ན་སངས་རྒྱས་དངོས་དེ་ཡི་རྗེས་སུ་འབྲང༌། །རང་བཞིན་ལུས་ལ་ཁྱབ་པ་རྣམ་པ་གཉིས་ཡིན་ཏེ། །དངོས་པོ་མེད་པ་སྟོང་པས་ཁྱབ་དང་གསལ་བས་ཁྱབ། །སྟོང་པ་ཟག་པ་ཟད་པ་རྒྱུ་གཅིག་དངོས་མེད་ཕྱིར། །འབྱུང་བའི་དངོས་པོ་ཀུན་གྱི་ཆོས་ལས་འདས། །རིག་པ་དངོས་ཏེ་སྣང་མེད་སེམས་ཅན་ཀུན་ལ་ཁྱབ་གཅིག་པས། །སངས་རྒྱས་དང་སེམས་ཅན་ཀུན་གྱི་གཞིར་གྱུར་ངོ་བོ་གཅིག །ཐམས་ཅད་ཁྱབ་བདག་རིག་པ་ཉིད་དང་དབྱིངས་བྱང་ཆུབ་བོ། ། འབྱུང་བའི་རྐྱེན་ཟད་པའི་ཆོས་ཉིད།སྐྱེ་ཆོས་སྐུ་དགོངས་པ་མེད་དྲན་པ་ཟད་པ་ཡིས། །ངོ་བོ་ཀ་དག་ཉིད་ཀྱི་ཁྱད་པར་ལས། །མེད་པའི་ཕྱོགས་ནས་སྟོང་ཞིང་སྣང་ལ་སྣང་ཞིང་སྟོང་། །དངོས་པོའི་སྤྱོད་ཡུལ་དུ་མ་གྱུར་པ་ཏེ་དངོས་མེད་ཉིད་ཀྱང་ཡིན། །ཟད་ཕྱིར་སྐུ་ཉིད་ནི་ཡེ་ནས་སྟོང་པར་གནས། །སེམས་རྒྱུ་རྐྱེན་ལུས་བྲལ་བས་ངོ་བོ་ཟང་ཐལ་དུ་སྟོང་པའི་ཡུལ། །འཁོར་འདས་ ཁྱབ་བརྡལ་གཟུང་བ་མ་རྙེད་དངོས་མེད་ངོ་བོས་སྟོང་། །རིག་པ་རང་དག །ཕྲ་རགས་ཀྱི་དྲི་མ་མེད་ཅིང་མ་འདྲེས་གཞི་ནས་རྫོགས། །དྲན་བྱེད་རྟོག་མེད་དངོས་པོ་ཐམས་ཅད་སྟོང་པའི་རང་བཞིན་ཏེ། །འོད་མདངས། རང་གི་ལུས་ལ་སྟོང་པས་ཁྱབ་ཕྱིར་བྲེང་ཆགས་སུ་གནས་པས་རྒྱུད་ཅེས་སོ། །གསལ་ཏེ་རང་བཞིན་འོད་ལྔའི་དབྱིངས་སུ་དག་པས་མ་འགགས་པས། །སྒྲོན་བྱེད་སྣང་དང་ཀུན་ཁྱབ་པ། །གསལ་དང་དྲོ་དང་བསིལ་བ་དང་། །ཡང་ཞིང་གཡོ་བའི་བདག་ཉིད་འཛིན། །ཁྱབ་དང་ཡེ་གདངས་རང་གསལ་དང༌། །རང་གྲོལ་བྱེད་སྨིན་པའི་ས་བོན་ཉིད། །སྟོང་ལས་ལོག་ཕྱིར་འབྱུང་བའི་དུས་དང་སྐུ་གསུམ་ཡེ་ཤེས་ལྔའི་རང་བཞིན་གསལ་བས་ཁྱབ། །ཅིག་ཆར་བ་སྐད་ཅིག་མ་གསུམ་ལ་དང་རང་གྲོལ་འབད་པ་མེད་པ་དང་། །རང་ཤར་སྣང་བ་ཉིད་རྣམ་པར་དག་པ་གསལ་བས་ལུས་དང་འབྲེལ། །ཉོན་མོངས་པ་དང་བག་ཆགས་ཤེས་བྱའི་དྲི་མ་མེད་དང་སོ་སོར་དྭངས། །འཛིན་མེད་གསལ་བའི་ཡུལ་སྣང་ལ། །སྒོ་ལྔའི་ཤེས་པ་འཛིན་པ་མེད་པས་ཡུལ་སོ་སོར་སྣང་ལ་ཞེན་པ་མེད་པའོ། །རང་གསལ་རྫོགས། །རང་གི་ལུས་ལ་འོད་ལྔ་གསལ་བས་བྲེང་ཆགས་ཁྱབ་ཕྱིར་རྒྱུད། །དེ་དག་ཉམས་སུ་བླངས་པའི་མན་ངག་གིས་མངོན་པར་རྟོགས་པས་ནི། །ཐབས་ཁྱད་པར་ཅན་ཞེས་གདམས་པ་ཁྱད་པར་ཉིད་ཀྱང་ངོ་། ། བླ་མས་བསྟན།གང་ཟག་བློ་ཡི་བྱེ་བྲག་གིས། །རིམ་པ་ཇི་ལྟར་བཤད་བྱ་བ། །རབ་ཀྱི་གྲོལ་ལུགས་འབད་རྩོལ་མེད་པར་རང་གྲོལ་དང་། །འབྲིང་ལ་སོགས་པའི་གྲོལ་ལུགས་འབད་བཅས་ཉམས་སུ་བླང་བའོ། །འབད་མེད་རྣམས་ནི་འཁྲུལ་པའི་སྣང་བ་རང་དག་ཡིན། །གནད་ནི་གནས་པ་ལུས་ཀྱི་གནད། འཆར་བྱེད་མིག་གི་གནད། ཡུལ་ནམ་མཁའི་གནད་རྣམ་པ་གསུམ་དག་གིས། །དེ་ཡི་དོན་ཉིད་ཉམས་སུ་བླངས། །ལུས་དང་གནད་གསུམ་སྒོ་མ་འགུལ་བ་གཉིས་དང་ཡུལ་སྡོད་པ་གསུམ་ཉིད་དོ། །ལུས་ཀྱི་འདུག་སྟངས་ཀྱི་གནད་ནི་རྣམ་གསུམ་སྟེ། སེང་གེའི་ཚུལ་ལག་མཐིལ་གཉིས་ས་ལ་བཙུགས། རྐང་པ་པུས་མོ་བྱ་རོག་གདོང་སེང་ངེ་བྱས་དང་གླང་ཆེན་ཚུལ། །རྐང་ལག་ས་ལ་བཙུགས་ཏེ། མཇིང་པ་གྱེན་ལ་བཏེག །མཇིང་པ་བསྲངས་ལ་མིག་མ་འབུར་བར་བྱའོ། །དཔུང་པ་གཡས་པའི་སྟེང་དུ་ལྐོག་མ་བཞག་སྟེ་མིག་ཧར་པོར་བལྟའོ། །དྲང་སྲོང་ལྟ་བུར་རང་གི་བུས་བྲང་སྦྱར་ལ་ལྐོག་མ་པུས་མོའི་ཁར་བཞག་ལ་ལག་པ་མཇིང་པ་ལ་འཁྱུད་མིག་ཧར་པོར་བལྟའོ། །ཤེས་པར་བྱ། །མིག་སྒོ་ནི་དེ་ཉིད་མ་འཁྲུལ་དང་། །མིག་མ་འགུལ་བས་རིག་པ་དབྱིངས་དང་བསྲེའོ། །གསལ་བྱེད་རྣམ་གཉིས་མ་འགུལ་བས། །ནམ་མཁའ་སྤྲིན་མེད་ཉིད་ཀྱང་འགུལ་དེས་ནི་རིག་པ་ངོས་ཟིན་དབྱིངས་རབ་འབྱུང་བཅོས་ལ་ཕེབས་པའོ། །བ་མེད།ཡུལ་གྱི་གནད་ཀྱང་རྣམ་པ་སྣང་བའོ་གསུམ། །དག་པའི་དབྱིངས་སུ་སྡུད་པས་རིག་པ་དབྱིངས་ཀྱི་གོ་རར་ཚུད་ནི་སྡོད་པ་དང༌། །དེ་བཞིན་རིག་པའི་ངོ་བོ་སྡོད། །རིག་པ་བསྡད་པས་རིག་པ་རྡོ་རྗེ་ལུ་གུ་རྒྱུད་སྐུའི་ངོ་བོ་ལ་བརྟན་པ་ཐོབ་སྟེ་དེ་ཡི་ཚིག་རེ་རེ་ལ་སྐུ་རེ་འཆར་རོ། །སྣང་བ་ཐམས་ཅད་མ་འགུལ་བའི་རིག་པ་བཙོན་དུ་བཟུང་བའི་མན་ངག་གིས་འགྱུ་བ་རང་སངས་སུ་དག་པའོ། །སྡོད་པའོ། །ཡིད་ནི་འགྱུ་མེད་རང་སར་གནས། །བསམ་པ་ལས་སེམས་ནི་འགྱུ་མེད་དྲན་པ་རང་བཞག་སངས་པ། །རིག་པ་རང་ས་ལེ་མི་འགྱུ་གནས་སྐུ་གསུམ་གསལ། །ལུས་ལ་བདག་ཏུ་བཟུང་བའི་ཡིད་རྟོག་པ་ལོག་ཡིད་སེམས་དལ་བས་དྲན་རྒྱུན་འགགས། །བྱ་བ་བཏང་བས་ལུས་ངག་དལ་བས་སྡུག་བསྔལ་བྲལ། །ངོ་བོ་རིག་པ་ལུ་གུ་རྒྱུད་ཟིན་པ་དལ་བས་སྐུ་ལྔར་ལྔ་ལྔ་ཐམས་ཅད་ཁྱབ་པར་ཤར། །རིག་པ་ནམ་མཁའ་ལ་ཤར་བས་ཕྲ་རགས་འབྱུང་རྐྱེན་འགགས། །དབྱིངས་དག་པའི་སྒྲོན་མ་འོད་གསལ་ཤར་བས་བག་རྡུལ་ཕྲ་རགས་གཟུགས་སུ་གྲུབ་པ་འོད་སྣང་དུ་གྱུར་པའོ། །འགགས། །དབྱིངས་ཀྱི་གོ་རར་རིག་པ་ཚུད་ཤར་བས་ཡུལ་སེམས་གཟུང་འཛིན་འགགས། །དེ་ལྟར་རང་གི་གཞིའི་ས་བོན་མཚོན་བྱེད་ཐབས་ཀྱི་རྒྱུད། །རང་གི་རྒྱུད་ལ་མ་བསྐྱེད་སེམས་ཅན་ཐམས་ཅད་ལ་ཡེ་ནས་རྫོགས། །གཞི་དེ་མཚོན་པར་བྱེད་པ་ཐབས་གདམས་ངག་ཡིན་ཏེ། །རྒྱུན་དུ་རང་ལུས་ལ་གནས་པ་རྒྱུད་ཅེས་བྱ། །དེ་བཞིན་གཤེགས་པའི་རང་བཞིན་ཤེས་བྱ་རང་དག་ཏུ་གནས་པའོ། །གྱི། །རིག་པའི་གནས་ལུགས་རྒྱུད་ཀྱི་སྙིང་པོ་རབ་ཏུ་ཕྱེ། །འཁོར་དང་འདས་པ་གང་གིས་ཀྱང༌། །རྟོགས་པར་དཀའ།འདི་ཉིད་མངོན་སུམ་དུ་མི་སྣང་བས་ཤེས་པ་མ་ཡིན་ཏེ། །བརྗོད་པར་དཀའ་མི་ཕྱེད་རྡོ་རྗེའི་རང་བཞིན་སྲ་ཞིང་བརྟན་པ་ཅན། །རང་གི་རྒྱུད་ ལ་མཚོན་པའི་སངས་རྒྱས་སེམས་ཅན་ཁྱད་མེད་གཞི་གཅིག་པའི། །ངོ་བོ་རང་བཞིན་སྟོང་པ་ཉིད་དུ་དངོས་པོར་མ་གྲུབ་གཅིག །རྫོགས་པའི་སངས་རྒྱས་གཞི་གཅིག་པས་ཐམས་ཅད་ཀྱི་བྱུང་ཁུངས་བསྐྱེད་པའི་ཡུམ། །སྙིང་པོ་བཅུད་གསུམ་དྲིལ་བས་སེམས་ཅན་སངས་རྒྱས་རྒྱུད་ཀྱི་སྙིང་པོ་གསུམ་ཞེས་བྱ། །གནས་ལུགས་རང་བཞིན་རྒྱུད་ནི་འདི་ལྟ་སྟེ། །གཞི་ཐོག་མ་དང་ཐ་མའི་རིགས་དང་སྙིང་པོ་བཅུད་འདས་པ་འོད་དུ་གསལ་ཉིད་དོ། །གཞི་ཀ་དག་ནི་ངོ་བོ་རང་བཞིན་དང་། །ལྷུན་གྲུབ་ཐུགས་རྗེ་མ་འགགས་པར་ཐམས་ཅད་གསལ་ཞིང་འབྱེད་པ་མེད་པའོ། །ཀུན་ལ་ཁྱབ་ཅིང་འཆར། །ཡེ་ཤེས་གསུམ་ངོ་བོ་ཀ་དག་པའི་ཡེ་ཤེས་རང་བཞིན་ལྷུན་གྲུབ་ཀྱི་ཡེ་ཤེས་ཐུགས་རྗེ་ཀུན་ཁྱབ་ཀྱི་ཡེ་ཤེས་གྱི་བདག་ཉིད་ཅན། །ཡེ་ནས་དྲི་མ་ཀ་ནས་དག །མ་རིག་པ་རང་བཞིན་གྱིས། འདུ་འབྲལ་མེད་པའི་གཅིག་དང་དུ་མ་ལས་འདས་པ་ཉག་གཅིག་ཉིད། །སངས་རྒྱས་རྣམས་ཀྱི་གསང་ཆེན་ཡིན། །རང་བཞིན་ལྷུན་གྲུབ་དང་རྟོགས་པ་མངོན་གྱུར་གྱི། སྐུ་ནི་སྙིང་པོ་ལྔའི་དགོངས་པ་རྫོགས་པའི་རིགས། །སྐུ་ཡི་རྒྱུད་ནི་རིག་སྟོང་དུ་གནས་པས་རིག་པ་དང་རིག་པ་ལས་བྱུང་བའི་ཡེ་ཤེས་དང་ཡེ་ཤེས་ལས་བྱུང་བའི་འོད་དོ། །སྟོང་པས་ཁྱབ། །གསལ་བ་ཉིད་ཀྱང་རང་སྣང་ངོ་། །གཟུང་ཡུལ་དུ་མེད་པས་སྣང་ཡུལ་དུ་མེད་དེ་མི་སྣང་གསལ་བའི་རང་བཞིན་ཅན། །སྙིང་པོ་རིག་པ་ལ་ཕྱི་དང་ནང་རང་བཞིན་དུ་རྫོགས་པའི་རང་བཞིན་རྒྱུད། །འདི་ལྟར་སྣང་བ་ཐམས་ཅད་རྒྱུད་ཡིན་ཏེ། །ཐམས་ཅད་ཐམས་ཅད་འཁོར་འདས་བདག་གཞན་གཉིས། དབྱིངས་རིག་གཉིས། སྐུ་དང་ཡེ་ཤེས་གཉིས་ལ་སོགས་ཏེ་གཅིག་པ་འབྲེལ་ཞིང་ཆགས། །རང་བཞིན་ཙིཏྟའི་དཀྱིལ་འཁོར་དུ། །མ་བསྐྱེད་ཡེ་ཤེས་སུམ་བརྩེགས་སུ་རྫོགས་པའི་སྙིང་པོ་ཆེ། །དེ་ཕྱིར་དྲིལ་བས་ཐམས་ཅད་དེ་ལས་བྱུང་བས་སྙིང་པོ་སྟེ། །འཁོར་འདས་གཉིས་ཀ་ཀུན་གྱི་སྲོག་ཏུ་གྱུར་པའི་ཕྱིར། །སྙིང་པོའི་རིག་པའི་དོན་དུ་རྒྱུད་ཅེས་རབ་ཏུ་བཤད། །སངས་རྒྱས་ཐམས་ཅད་ཀུན་ཀྱང་དགོངས་པ་ གཅིག་བསྡུས་པའི། །ངོ་བོ་ཐམས་ཅད་བཅུད་ཕྱུང་བའི། །ཀ་ནས་དག་པའི་རིག་པའི་སྙིང་པོ་ལས་དྭངས་མ་ཤར། སྙིང་པོ་བསྡུས་པས་དེའི་ཕྱིར་ན་བཅུད་ཅེས་བྱ། །སྟོང་གསལ་རྟག་ཆད་གཉིས་ཀའི་མཐའ་ལས་འདས་རིག་པའི་བཅུད་དུ་དྲིལ། །སངས་རྒྱས་ཀུན་གྱི་གཞི་གནས་ཀྱི་ཡེ་ཤེས་བདེ་གསང་ཆེན། །ཐབས།གཞི་དང་མ་བཅོས་སྙིང་པོ་གསལ་བ་མ་འགགས་མེ་ཏོག་ཅན། །རང་རིག་རྣམས་ཀྱི་ངོ་བོ་ནི། །ལྟ་བ་ཀུན་ལས་ཁྱད་པར་དུ་འཕགས་པ་རྫོགས་པ་ཆེན་པོའི་བཅུད་ཅེས་ནི། །མདོ་རྒྱུད་ཀུན་ནས་བཤད་པའི་ལུང་རྒྱུད་གཞན་ལས་ཀྱང་རབ་ཏུ་གྲགས། །རིག་པའི་ཡེ་ཤེས་གསང་བའི་རྒྱུད་ནི་རྣམ་བཤད་པ། །ངེས་པས་གཟུང་དུ་ཡོད་པའི་ལུང༌། །རང་བཞིན་སྟོང་པ་སེམས་ཅན་ཐམས་ཅད་ལ་ཀུན་ཁྱབ་པོ། །དེ་ཡང་དེའི་དོན་གདམས་ངག་ཏུ་འདྲིལ་བ་བཅུད་ཀྱི་རང་བཞིན་ནི། །སྙིང་པོ་བསྡུས་པས་དྭངས་མ་འབྱུང་བའི་དྭངས་མ་ཁུ་ཁྲག །ཡེ་ཤེས་ཀྱི་དྭངས་མ་འོད། རིག་པའི་དྭངས་མ་སྐུ་གསུམ། །གསལ་བ་གསུམ་དང་ནམ་མཁའ་དབྱིངས་དང་རིག་པ་འདུ་འབྲལ་མེད་པར་གང་ལ་ཤེས་པས་ཁྱབ། །གདེང་གསུམ་མི་རྟོག་ ཆོས་ཉིད་སྣ་ཚོགས་སུ་སྣང་བས་རྟོག་པས་མི་རྟོག །རིག་པ་འཁོར་བ་ཡེ་སངས་རྒྱས་པར་ཤེས་པས་རིག་པ་མི་རྟོག་རིག་པའི་སྐུ་མངོན་དུ་སྣང་བས་རིག་པར་མི་རྟོག་གསུམ་གྱིས་ནི། །བཅུད་འགགས་པ་ཐག་ཆོད་པའི་གདེང་མི་འགྱུར་བའི་ངེས་པ་ཐོབ། །སྣང་བ་གསུམ་དང་འཕྲུལ་སྣང་དག་སྣང་རིགས་ལ་མེད་པས་འཁྲུལ་པ་སྟོང་ཡེ་ཤེས་ལ་རྐྱེན་མེད་པས་དྲི་མ་སྟོང་འོད་ལས་བྱུང་བས་འགྲོ་འོང་མེད་པས་འབྱུང་བ་སྟོང་སྟོང་པ་གསུམ། །བཅུད་ནི་རང་བཞིན་དག་པ་ཡིས། །རྒྱུད་དུ་ཤེས་བྱ་སྟོང་པ་ལས་སེམས་གནས་པ་གཏན་ལ་ཕབ་པའོ། །གཞི་མི་འགྱུར་བ་དང་ལམ་དྲང་པོ་དང་འབྲས་བུ་ཟང་ཐལ་ཡིས། །བཟུང་བར་ངེས་པར་བསྟན་ཅིང་ཚད་མར་གྱུར་པས་རང་བཞིན་རྒྱུད། །དེ་ཕྱིར་རྒྱུད་ཅེས་གཏན་ལ་ཕབ་པའོ། །འབྲེལ་བས་འགྲུབ། །རང་བཞིན་བབས་ཀྱིས་གྲུབ་ ཤེས་བྱ་སྟོང་པ་ལས་དངོས་པོ་གང་ཡང་མེད་པས་ན། །དོན་གྱི་ངོ་བོ་གསལ་ཆ་རྟོགས་པས་རང་བཞིན་ཉིད་ཀྱི་རྒྱུད་ཅེས་བྱ། །སངས་རྒྱས་དང་སེམས་ཅན་གཅིག་གཞི་གཅིག་ངོ་བོའི་ཁྱད་པར་ཀ་དག་ལས། །མཚོན་བྱེད་ཐབས་དང་མཚན་ཉིད་རང་བཞིན་རྒྱུད་ཅེས་ནི། །བརྗོད་པ་ལས་འདས་པ་བཏགས་པ་ཙམ་དུ་དེར་སྣང་ཡང་། །ཐ་སྙད་མེད་པར་རང་བཞིན་གྲུབ་ངོ་བོ་གཞི་གཅིག་རང་བཞིན་སྟོང༌། །དངོས་པོ་གང་ཡང་མེད།ཐ་དད་མ་ཡིན་ངོ་བོ་ཟང་ཐལ་གཅིག་པར་འགྱུར་བ་མེད། །དཔེར་ན་སྐྱེས་བུ་གང་ཞིག་ལ། །མི་གཅིག །མིང་ནི་གསུམ་མམ་མང་པོ་ཡོད་གྱུར་ན། །གང་ནས་ཐོས་ཀྱང་དེར་ངོ་བོ་གཅིག་པས་སྣང་ལྟར། །འགྱུར་མེད་དོན་ཡང་དེ་བཞིན་ནོ། །ཇི་ལྟར་བཏགས་པ་དེ་ལྟར་སྣང་། དེ་ནས་རྡོ་རྗེ་འཛིན་པ་ཡིས། །གསང་བའི་བདག་པོ། རྡོ་རྗེ་འཆང་ལ་འདི་སྐད་གསོལ། །ཀྱེ་མ་སྟོན་པ་འགྲོ་བའི་དོན་ལ་སེམས་དཔའ་ཆེ། །སངས་རྒྱས་རྣམས་ཀྱི་དོན་གྱི་རྒྱུད། །དངོས་པོའི་གནས་ལུགས་ཀྱི་རྩ་བ་ཡན་ལག་གི་རྒྱུད་རྣམས།ཐབས་དང་རང་བཞིན་དེ་ལྟར་ན། །གོང་དུ་གསུམ། འདི་ལྟར་གསང་བའི་རྒྱུད་རྣམས་ཀྱི། །དབྱེ་བའི་མཐའ་ནི་གུད་དུ་ཇི་ལྟར་ལགས། །གཙོ་བོ་ཉིད་ཀྱིས་སྔར་མ་གསུངས་ན། །རིམ་པ་ཇི་ལྟར་བདག་ལ་གསུངས། །དེ་ནས་རྡོ་རྗེ་འཆང་སྟོན་པ་ ཆེན་དེས། །ཚིག་གི་རྒྱུད་རྣམས་རབ་ཏུ་འབྱེད་པ་ཡི། །ཏིང་ངེ་འཛིན་ལས་བཞེངས་ནས་ནི། །རྡོ་རྗེ་ཅན་ལ་འདི་སྐད་གསུངས། །ཨེ་མ་རྡོ་རྗེ་འཛིན་པ་ཉོན། །དེ་ཉིད་རྒྱུད་ཀྱི་དབྱེ་བ་བརྗོད་བྱ་མང་པོ་རྣམ་པར་བཤད་པར་བྱ། །ཐབས་དང་རང་བཞིན་དོན་རྒྱུད་དང་ནི་ཚིག་གི་རྒྱུད། །རང་ཤར་ལ་སོགས། དོན་ནི་སྔར་གོང་དུ་བསྟན་རིམ་པའོ། །རྩ་བ་དང་ཡན་ལག་གི་ཚིག་རྒྱུད་རིམ་པ་གསལ་བར་དབྱེ། །འཁོར་བའི་སྤྲོས་པ་པའི་གཞི་མ་གཅོད་བྱེད་འཁོར་བ་ཡི། །དོན་རྣམས་ཚིག་རྒྱུད་ཀྱིས་འགྲོལ་བར་འགྱུར། །ཟབ་ཅིང་རྒྱ་ཆེ་བར་སྟོན་པ་རྒྱ་མཚོ་ ལྟ་བུའི་རྒྱུད་རིག་པ་རང་ཤར་དང་ནི་ཉི་མ་ལྟར་གསལ་བ་རྡོ་རྗེ་སེམས་དཔའ་སྙིང་གི་མེ་ལོང་དང༌། །གཞན་གྱིས་ཟིལ་གྱིས་མི་ནོན་པ་སེང་གེ་ལྟ་བུའི་རྒྱུད་སེང་གེ་རྩལ་རྫོགས་དང་ནི་མི་འགྱུར་བ་རི་རྒྱལ་ལྟ་བུ་དཔལ་ཡི་གེ་མེད་པ་དང་། །འཁྲུལ་པ་གཅོད་པ་འཁོར་ལོ་ལྟ་བུའི་རྒྱུད་བཀྲ་ཤིས་མཛེས་ལྡན་དང་ནི་སྡེ་སྣོད་ཐམས་ཅད་འབྱེད་པ་ལྡེ་མིག་ལྟ་བུའི་རྒྱུད་སྒྲ་ཐལ་འགྱུར་དང༌། །གོལ་ས་གཅོད་པ་རལ་གྲི་ ལྟ་བུའི་རྒྱུད་ཀུན་བཟང་ཐུགས་ཀྱི་མེ་ལོང་དང་ནི་སྒྲོན་མའི་སྣང་བ་སྟོན་པ་གསལ་ཤིང་ལྟ་བུའི་རྒྱུད་སྒྲོན་མ་འབར་བ་དང་། །ཚིག་དོན་གསེར་ལ་བྱ་ཡིས་སྤྲས་པ་གསེར་ཞུན་ལྟ་བུ་ནོར་བུ་ཕྲ་བཀོད་དང་ནི་ཡིད་ཆེས་ངེས་ཚིག་མ་བུ་འབྲེལ། །བ་ཉི་ཟླ་ཁ་སྦྱོར།ངོ་སྤྲོད་མེ་ལོང་ལྟ་བུ་ངོ་སྤྲོད་སྤྲས་པ་དང་ནི་མུ་ཏིག་བརྒྱུས། ། པ་ལྟ་བུའི་རྒྱུད་མུ་ཏིག་ཕྲེང་བ། སྦྲུལ་མདུད་ ལྟ་བུར་རང་གྲོལ་རིག་པ་རང་གྲོལ་དང་ནི་ཁྱུང་ཆེན་མཁའ་ལ་ལྡིང་བ་ལྟ་བུ་ཀུན་ཏུ་བཟང་པོ་ཀློང་དྲུག་པ་དང་། །དབང་བྱིན་རླབས་ཆུ་རྒྱུན་ལྟ་བུའི་རྒྱུད་རྫོགས་པ་རང་བྱུང་དང་ནི་འགལ་བྱེད་ཆོས་ལ་འབེབས་པ་སྤུ་གྲི་ ལྟ་བུའི་རྒྱུད་ནག་མོ་ཁྲོས་མ་དང༌། །རྒྱལ་པོ ས་རྒྱལ་ས་ཟིན་པ་ལྟ་བུའི་རྒྱུད་སྐུ་གདུང་འབར་བ་དང་ནི་ཕྱུག་པོའི་བང་མཛོད་ལྟ་བུའི་དགོས་འདོད་རིན་པོ་ཆེ་སྤུངས་པ་དང༌། །དེ་ལྟར་རྣམ་པར་ཕྱེ་བས་ནི། །ཚིག་རྒྱུད་གསལ་བར་བྱེད་པའོ། །དེ་ཡི་དོན་རྣམས་རྣམ་ཕྱེ་བས། །བཤད་ན། རང་གི་གནས་ལུགས་ངོ་བོ་ཉིད་ཀྱང་མན་ངག་ཐིགས་ཆགས་མཐོང་བར་འགྱུར། །རྡོ་རྗེ་འཛིན་པ་ངེས་ཟུང་ཞིག །རྣ་གཏོད་ནས་ཉན་པར་བསྐུལ་བས། རྒྱུད་ཀྱི་སྙིང་པོ་རང་ཤར་རང་གྲོལ་དཔལ་ཡི་གེ་མེད་པ་གསུམ་ཤེས་ན། །རྒྱལ་བློན་འབངས་གསུམ་འཛོམ་པ་འདྲ། །རྒྱལ་ཁམས་ལ་དབང་བསྒྱུར།རྒྱུད་ཀྱི་དྭངས་མ་མེ་ལོང་གཉིས་ནོར་བུ་ཕྲ་བཀོད་གསུམ་ཤེས་ན། །རི་གསུམ་ཐམས་ཅད་མཐོང་བ་རྩེ་མོར་ཕྱིན་པ་འདྲ། །རྒྱུད་ཀྱི་མེ་ཏོག་གསུམ་མུ་ཏིག་ཕྲེང་བ་སེང་གེ་རྩལ་རྫོགས། བཀྲ་ཤིས་མཛེས་ལྡན་ཤེས་ན། །མཁའ་ལ་ཉི་མ་གསུམ་ཤར་འདྲ། །བས་སྣང་བ་ཡང་གསལ་དུ་སོང་བ་དང་།རྒྱུད་ཀུན་སྡོམས་གཅིག་རྫོགས་པ་རང་བྱུང་ ཤེས་པ་ན། །མ་སྨིན་པ་སྨིན་པར་བྱེད་པ་དབང་མཁར་གྱི་འགྲམ་རྡོ་ལེགས་བཙུགས་འདྲ། །སྣང་བ་གཏིང་རྫོགས་ངོ་སྤྲོད་སྤྲས་པའི་རྒྱུད་ཤེས་ན། །རྩེ་མོ་འབྱོངས་པའི་མཁར་མཐོན་པོར་ལོངས་པ་དང་འདྲ། །ཡེ་ཤེས་གསུམ་ཟློག་ཉི་ཟླ་ཁ་སྦྱོར་རྒྱུད་ཤེས་ན། །ནང་དུ་སྣང་བ་གསལ་བ་ཕྱོགས་བཞིར་སྐར་ཁུང་བཏོད་པ་འདྲ། །ཡན་ལག་རྒྱུད་ཆེན་རིན་ཆེན་སྤུངས་པ། སྐུ་གདུང་འབར་བ་གཉིས་ཤེས་ན། །ངོས་བཞིར་བ་གམ་བཏགས་པ་འདྲ། །རྣལ་འབྱོར་གྲོལ་སྒྲོན་མ་འབར་བའི་རྒྱུད་ཤེས་ན། །རྒྱལ་པོ་མཁར་གྱི་རྩེར་བཞག་འདྲ། །རྒྱལ་སྲིད་སྐྱོང་བ་དང་། སྙིང་དང་འདྲ་བའི་རྒྱུད་ཀུན་ཏུ་བཟང་པོ་ཀློང་དྲུག་པ་ཤེས་ན། །དེ་ལ་སྒོ་མོ་དམ་བསྒྲིགས་པས་རྐུན་པོ་ལ་སོགས་གླགས་མི་རྙེད་པ་འདྲ། །གསང་བ་རང་གཞུང་སྒྲ་ཐལ་འགྱུར་རྒྱུད་ཤེས་ན། །མཐའ་མ་ལྕགས་རིས་བསྐོར་བ་ཕས་ཀྱིས་རྒོལ་བའི་དམག་གིས་མི་ཚུགས་པ་དང་འདྲ། །མཚོན་ཆ་ལྟ་བུའི་ནག་མོ་ཁྲོས་མའི་རྒྱུད་ཤེས་ན། །གོ་ཞུབ་ལྡན་པའི་སྒོ་བསྲུང་ལ་དགྲ་བོས་རྒོལ་མི་ནུས་པ་དང་འདྲ། །ཨེ་མ་དེ་ལྟར་རྒྱུད་ཀུན་ནི། །ངོ་མཚར་མཆོག་ཏུ་ཆེ་བས་ན། །དེ་ཡི་དོན་ཀུན་རྩ་བ་ཡན་ལག་གི་དོན་དུ་དབྱེ་བ་རྣམ་བཤད་བྱ། །དེ་ཡང་རྒྱུད་ཀྱི་རིམ་པ་ནི། །རྩ་བའི་རྒྱུད་ནི་རྫོགས་པ་རང་བྱུང་དང་ཡི་གེ་མེད་གཉིས་ཀྱིས་ནི། །ཆོས་ཀུན་དབྱིངས་རིག་ གཅིག་པ་ཉིད་དུ་བཤད། །བཤད་རྒྱུད་རང་ཤར་རང་གྲོལ་མ་བུ་གཉིས་ཀྱིས་ནི། །དབྱར་གྱི་ཤིང་ལོ་འདབ་རྒྱས་པའི་ཚུལ་དུ་བཤད། །ཡན་ལག་རྒྱུད་ནི་རིན་ཆེན་སྤུངས་པ་སྐུ་གདུང་འབར་བ་གཉིས་དག་གིས། །རྒྱ་མཚོར་གཟའ་སྐར་ཤར་བཞིན་གསལ་བ་གཏིང་རྫོགས་སུ་བཤད། །ལུང་རིག་གསལ་བའི་རྒྱུད་སྒྲ་ཐལ་འགྱུར་དང་བཀྲ་ཤིས་མཛེས་ལྡན་གཉིས་ཀྱིས། །མེ་ཏོག་ཁ་བྱེའི་ཚུལ་དུ་བཤད། །མན་ངག་རྒྱུད་སྡེ་མེ་ལོང་རྣམ་གཉིས་ངོ་སྤྲོད་སྤྲས་པ་མུ་ཏིག་ཕྲེང་བ་བཞི་ཡིས་ནི། ། ཤིང་དེ་ལ་ཤིང་ཐོག་གཞན་སྨིན་པ་དང་འབྲས་བུ་གཞན་མེད་པ་ལྟར་འབྲས་བུ་སྨིན་པའི་ཚུལ་དུ་བཤད། །དགོངས་པ་རང་གནས་རྒྱུད་ཀློང་དྲུག་པ། སྒྲོན་མ་འབར་བ།ཉི་ཟླ་ཁ་སྦྱོར་གསུམ་གྱིས། །མཐོང་བྱེད་མིག་གི་ཚུལ་དུ་མིག་མེད་ན་སྣང་བ་གང་ཡང་མི་མཐོང་།མིག་ཕྱེ་བས་ཐམས་ཅད་གསལ་བ་དང་འདྲ་བཤད། །འཇུག་པ་རང་གྲོལ་ སེང་གེ་རྩལ་རྫོགས་ནོར་བུ་ཕྲ་བཀོད་རྒྱུད་གཉིས་ཀྱིས། །དྲན་གཞི་སྙིང་གི་སྙིང་མེད་ན་དྲན་པ་ཉམས་ཏེ་སྙིང་དང་ལྡན་པའི་སྐྱེས་བུས་གང་བྱས་ཀྱང་དོན་དང་ལྡན་པའི་ཐོགས་པ་མེད་པ་ལྟར་ཚུལ་དུ་བཤད། །མཁས་པ་ཆོ་གའི་དཔལ་ནག་མོ་ཁྲོས་མའི་རྒྱུད་ཀྱིས་ནི། །མེལ་ཚེ་བྱེད་པའི་ཁྱི་ ཁྱི་མེད་ན་རྐུན་མས་རྫ་ས་ཁྱེར་ཏེ་ཁྱིས་རང་ཁྱིམ་གྱི་རྫས་བསྲུང་བ་ལྟར་བཤད། །དེ་ལྟར་རྒྱུད་ཀུན་དེ་དག་ཐམས་ཅད་ཀྱིས། །རྩ་བ་གཉུག་མ་རང་གྲོལ་གྱིས་མཁས་པ་ཆོག་དང་བརྒྱད་དོ་དོན་རབ་ཤིན་ཏུ་གསལ་བར་བཤད། །སྡོམ་པའི་ངོ་བོ་རྣམ་ཕྱེ་བས། །སངས་རྒྱས་ཀུན་གྱི་རང་བཞིན་ཐོབ། །གོང་དུ་བསྟན་པ་དེ་ལྟར་ཚིག་ཏུ་ཕྱེ་བའོ། །དེ་ནས་རྡོ་རྗེ་འཛིན་པ་རྣམས། །གསང་བའི་རྒྱུད་ནི་རྣམ་ཕྱེ་བས། །ཡིད་དགའ་མགུ་རངས་པའི་སེམས་སྐྱེས་ཏེ། །རྡོ་རྗེ་འཆང་ལ་འདུད་པའི་ཚུལ་དུ་ཐལ་སྦྱར་ནས། །ཚིག་ནི་འདི་སྐད་རབ་ཏུ་གསོལ། །ཀྱེ་མ་དྲུག་པ་རྡོ་རྗེ་འཆང༌། །ཚིག་རྒྱུད་ཀུན་རིམ་པ་དེ་ལྟར་ན། །མ་འོངས་སེམས་ཅན་རྣམས་ལ་ཡང༌། །གཞན་དོན་དུ་གསོལ་བ་གདབ་པས།རྒྱུད་ཀུན་བསྡོམས་པས་གཅིག་གྱུར་པའི། །ཐམས་ཅད་ཡེ་ནས་ཉམས་སུ་ལེན་པ་ཇི་ལྟར་ལགས།སྙིང་པོ་ཐམས་ཅད་རང་གི་རིག་པར་དྲིལ་ནས་ནི། །མ་འོངས་པའི་སེམས་ཅན་རྣམས་ལ་ཇི་ལྟར་བསྟན། །རྡོ་རྗེ་འཆང་གིས་བདག་ལ་གསུངས། །དེ་ནས་སྟོན་པས་བཀའ་སྩལ་པ། །ཇི་ལྟར་བརྗོད་བྱ་ཇི་སྙེད་ཡོད་པ་ཐམས་ཅད་ཀུན། །བློའི་ཆོས་བགྲངས་པ་ཙམ་དུ་ཟད་མོད་ཀྱང་། །མདོ་ནི་ཟབ་མོའི་དོན་ཚིག་བཅུ་གཅིག་དུ་བསྡུ། །རྟོགས་ཏེ་སངས་རྒྱས་མེད། མ་རྟོགས་ཏེ་འཁོར་བ་མེད་པའི་གཞི་ གནས་ལུགས་བསམ་གྱིས་མི་ཁྱབ་ཀྱང༌། །ཡེ་ཤེས་རྣམ་པ་ངོ་བོ་ཀ་དག་གི་ཡེ་ཤེས། རང་བཞིན་ལྷུན་གྲུབ་ཀྱི་ཡེ་ཤེས། ཐུགས་རྗེ་ཀུན་ཁྱབ་ཀྱི་ཡེ་ཤེས་གསུམ་ཡིན་ནོ། །འཁྲུལ་གཞི་རྣམ་པ་མང་བཤད་ཀྱང་། །གཞི་དང་གཞི་ཤེས་པའི་ཁྱད་པར་ལས་ལྷུན་གྲུབ་དང་ནི་ཐུགས་རྗེའོ། །རང་གནས་སྐུ་རིག་ཡེ་ཤེས་སོ། །གནས་པ་ཐུགས་ཏེ་ཙིཏྟའི་དཀྱིལ། །ན་སྐུ་སུམ་བརྩེགས་སུ་གནས།ལམ་ནི་རྩ་བཞི་ཀ་ཏི་ཤེལ་གྱི་རྩ་ཆེན་དང་ཤེལ་གྱི་སྦུ་གུ་ཅན། དབང་པོ་ཡུལ་ལ་འཆར་བྱེད་ཀྱི་རྩ་་དང་དཀར་སྣལ་མ་ལྟ་བུའི་ངང་ནས་ཡེ་ཤེས་ཀྱི་རླུང་བསྐྱོད་ནས་འབྱུང་ངོ་། །འགྱུ་བྱེད་རླུང༌། །རིག་པ་འཆར་བྱེད་སྒོ་བཞི་མིག་གཉིས་རྣ་བ་གཉིས་སྤྱི་གཙུག་ཏུ་ཐིག་ལེ་སྟོང་པའི་སྒྲོན་མ་རྒྱང་ཞགས་ཆུའི་སྒྲོན་མ་རྡོ་རྗེ་ལུ་གུ་རྒྱུད་ཀྱི་སྐུའོ། །མིག་སོགས་སོ། །ནམ་མཁའ་རྐྱེན་བྲལ་ཡུལ་གང་ལ་སྣང་ན་ནམ་མཁའ་སྤྲིན་དང་བྲལ་བ་དབྱིངས་རྣམ་པར་དག་པ་དང༌། རིག་པ་རྡོ་རྗེ་ལུ་གུ་རྒྱུད་སྐུར་སྣང་བ་ཡུལ་དུ་འདུས། །དེ་ཇི་ལྟར་ཉམས་བླངས་ཁྲེགས་ཆོད་ཐོད་རྒལ་ལོ། །དེ་གཉིས་ཉམས་སུ་བླངས་པའི་ཚད་ནི་གདེང་བཞིའི་གང་ཡིན་ཞེ་ན། དམྱལ་བ་ཚ་གྲང་ལ་ཡང་ཡང་བག་ཚ་བ་མེད་པ་དང་། འཁོར་བར་ལྟུང་གིས་དོགས་པ་དང༌། མྱང་འདས་རེ་བ་མེད་པ་དང་། སངས་རྒྱས་ལ་བྲོད་པ་མེད་པ་རྣལ་འབྱོར་ཉིད། །བར་དོ་མ་དེས་བར་དོ་ཇི་ལྟ་བུར་འཆར་ན། རིག་པ་བུ་དང་ཆོས་ཉིད་མའི་སྣང་བ་བུ་གཉིས་སྦྱོར་བས། །གྲོལ་ས་ཉིད་ནི་ཐོག་མའོ། །ཐོག་མ་འི་ཀ་དག །ཞེས་མུ་ཏིག་ཕྲེང་བ་རིན་པོ་ཆེའི་རྒྱུད་ལས།རྒྱུད་ཐམས་ཅད་བསྡོམས་ཏེ་བསྟན་པའི་ལེའུ་སྟེ་བརྒྱད་པའོ།། །།དེ་སྐད་ཅེས་སེམས་མེད་པའི་རིག་པས་བཀའ་སྩལ་པ་དང༌། རིག་པ་རྡོ་རྗེ་རྣོན་པོ་ལ་སོགས་པ་རང་གི་ངོ་བོའི་འཁོར་དང་། རིགས་ལྔའི་དེ་བཞིན་གཤེགས་པ་དང་། རིགས་གསུམ་གྱི་ཁྲོ་བོ་དང་། སངས་རྒྱས་ཆོས་དང་དགེ་འདུན་དང༌། ལྷ་དང་ལྷ་མ་ཡིན་དང༌། དེ་ལ་སོགས་པའི་ སེམས་ཅན་ཉོན་མོངས་རང་ཁའི་འཁོར་འཛིན་པ་ཡུལ་གྱི་འཁོར།མཁའ་འགྲོ་མ་དཔག་དཀོན་མཆོག་གསུམ་གྱི་རང་བཞིན་འཁོར། འཇིག་རྟེན་གཟུང་འཛིན་པའི་འཁོར་དང་དྲུག །ཤེས་རབ་གཙོ་བོའི་འཁོར་བདུན་ཏུ་མེད་པ་དང༌། དྲི་ཟར་བཅས་པའི་འཇིག་རྟེན་ཡི་རང་སྟེ།བཅོམ་ལྡན་འདས་ཀྱིས་གསུངས་པ་ལ་མངོན་པར་བསྟོད་དོ། །མུ་ཏིག་ཕྲེང་བ་རིན་པོ་ཆེ་གསང་བའི་རྒྱུད་ཅེས་བྱ་བ།རང་བཞིན་རྫོགས་པ་ཆེན་པོའི་རྒྱུད་འབུམ་ཕྲག་དྲུག་ཅུ་རྩ་བཞིའི་ལྷའི་ཡུལ་ན་འདི་དག་བཞུགས་པས་ཁྱད་པར་དུ་དེ་དག་གི་ནང་ནས་སྙིང་པོ་བསྡུས་ཏེ་ཕྱུང་བའོ། །རྫོགས་སྙོ།། །། མུ་ཏིག་ཕྲེང་བའི་རྒྱུད་ཀྱི་འགྲེལ་པ་གསལ་བྱེད་ཅེས་བྱ་བ་ཡོད།མུ་ཏིག་ཕྲེང་བའི་རྒྱུད་ལ་མ་བུ་གསུམ།