༄༅། །ཉི་མ་དང་ཟླ་བ་ཁ་སྦྱོར་བ་ཆེན་པོ་གསང་བའི་རྒྱུད་ཅེས་བྱ་བ་བཞུགས།

རྒྱ་གར་སྐད་དུ། མྲབ་གླ་ཀཀ་གཉིས།རྒྱ་གར་སྐད་དུ། སཱུརྻ་ཙནྡྲ་མ་ཧཱ་སམྦུ་ཊ་གུ་ཧྱ་ཏནྟྲ་ནཱ་མ། བོད་སྐད་དུ། ཉི་མ་ཤེས་རབ་དང་ཟླ་བ་ཐབས་ཁ་སྦྱོར་བ་གཉིས་མེད་ཆེན་པོ་གསང་བའི་རྒྱུད་ཅེས་བྱ་བ། བཅོམ་ལྡན་འདས་མངོན་པར་བྱང་ཆུབ་པ་ཆེན་པོ་ལ་ཕྱག་འཚལ་ལོ། །འདི་སྐད་བདག་གིས་བསྟན་པའི་དུས་གཅིག་ན།ཐུན་མོང་མ་ཡིན་པའི་གླེང་གཞི། ཨེ་མ། ང་ནི་འཇིག་རྟེན་འཁོར་བ་ལས་བསྒྲལ་བའི་ཕྱིར། །སྐྱེ་མངལ་སྐྱེས་ལ་སོགས་བཞིའི་གཟུགས་སུ་སྤྲུལ་ནས་ནི། །སེམས་ཐོག་མར་ཅན་ཀུན་གྱི་དོན་བྱས་པས། །སངས་རྒྱས་ད་ལྟ་རྣམས་ཀྱི་སྣང་བ་ཐོབ། །སྐྱེ་བར་མ་དོར་གཉིས་བར་དུ་སངས་རྒྱས་པའི། །ངེས་པའི་བུདྡྷ་པ་འབྲས་བུ་སུས་འདོད་པ། །ང་ཡིས་བསྟན་ཚིག་དོན་པའི་རྒྱུད་འདི་ཚིག་དོན་ཉོན། །རྒྱུད་འདི་ལ་ནི་སུས་གང་གོམས་པ། །བསྒོམ་པ་མེད་པར་བར་མ་དོར་སངས་རྒྱས་འཐོབ། །སུས་ཀྱང་བསླབ་པ་མེད་པར་རང་བཞིན་གྱིས་ན། །བླ་མའི་མན་ངག་རང་སྣང་རྩད་རྣམས་ཆོད། །དེ་ཕྱིར་འདི་ལ་རྟག་ཏུ་གོམས་པར་གྱིས། །དེ་སྐད་ཅེས་སྟོན་པས་མི་གནས་པའི་རང་བཞིན་གྱི་གནས་ཆེན་གཞི་བཅོས་པ་མེད་པ་ནས་པོ་ནས། མི་སྣང་བའི་སྟོན་པ་ཆེན་པོས་མི་འབྱེད་པའི་འཁོར་རང་ཀ་མའི་གཟུགས་ལ་སྔར་གསུངས་སོ། །གསུང་ད་ལྟར་ངོ་། །གསུང་ཕྱི་དུས་སུ་བར་འགྱུར་རོ། འདི་སྐད་བདག་གིས་ཐོས་པའི་དུས་གཅིག་ཐུན་མོང་གི་གླེང་གཞི་ན།གང་གིས་ཕྱེད་མཁན་ཀྱང་མ་བྱས་པའི་ཡོངས་སུ་བཀོད་པ་ཆེན་པོའི་རང་སྣང་གི་ཕོ་བྲང་གནས། རང་བཞིན་གྱིས་རྣམ་པར་དག་པ་ཁ་དོག་འོད་ལྔ་དང་གཟུགས་བརྙན་སྐུ་ལྔ་ཐིག་ལེ་ལ་སོགས་ཐམས་ཅད་དུས་གཅིག་ལ་གསལ་བ། བཀོད་པ་དབྱིངས་རྒྱ་ཆེ་ལ་དཀྱིལ་རིགས་ལྔའི་ཁྱད་ཡངས་པ། ཁ་དོག་མ་འདྲེས་འོད་ལྔ་ ཡོངས་སུ་རྫོགས་པ། ལྟེམ་བཞིན་གཞན་མེད་པ་པ།མེར་བཞིན་རྒྱ་མཚོ་རླུང་གིས་མ་བསྐྱོད་པ་ལྟ་བུ་པ།འགུལ་བཞིན་ ཡེ་ཤེས་ཀྱི་རླུང་གིས།པ།འཕྲིགས་བཞིན་པ། ཤེས་པའི་ཁྱད་ཀྱིས།ཤིན་ཏུ་མཉམ་པ་ཆེན་པོ་ན། མཐོ་དམན་མེད་པ།བཅོམ་ལྡན་འདས་པ་མངོན་པར་བྱང་ཆུབ་པ་ཆེན་པོ་སངས་སྤྲོས་བྲལ་ཉག་གཅིག་ཏུ་རྒྱས་ཐམས་ཅད་ཀྱི་ལྟ་བ་དང་། དགོངས་པ་གནས་གཞི་བཞག་མཛད་ཕྲིན་ལས་བཞིའི་དོན་སྤྱོད་མི་ཟད་པ་རྒྱན་གྱི་འཁོར་ལོ་ཆེན་པོ་ཉིད། རིག་པ་རྡོ་རྗེ་ལུ་གུ་རྒྱུད་དང༌། ངོ་བོ་ཉིད།རིག་པ་ཁྱབ་གདལ་ཆེན་པོའི་སྐུ་དང་། དེ་ཉིད་དབྱིངས་ལ་འདྲེས་པ།རིག་པ་མངོན་སུམ་དུ་སྣང་བྱེད་ཀྱི་སྐུ་དང་། མ་དེ་ཉིད་ཀྱི་རྩལ་བཀོད་པའི་རང་བཞིན་གྱི་མེ་ལོང་ལྟ་བུ་སོགས་ཡེ་ཤེས་ཆེན་པོ་ལྔ་དང་། ཆོས་དངོས་པོ་ཐམས་ཅད་ཐམས་ཅད་སྟོང་པ་ཉིད་དང་། མཚན་མ་དམིགས་གཏད་མེད་པ་དང་། མི་དམིགས་པ་དང༌། དབྱིངས་ཀྱི་དོན་གཅིག་པ།རང་གི་མཚན་ཉིད་བྲལ་བ་དང་། གང་གི་ངོ་བོར་ཡང་མ་གྲུབ་པ།མི་གནས་པའི་སྟོང་པ་ ཆོས་ཉིད་ཟད་པ་ཆེན་པོ་དང་། མི་འགྱུར་བ་རིག་པ་ཆོས་སྐུའི་ཚུལ་འཛིན་པ་དང་། ཀུན་ཏུ་གསལ་བ་ལོངས་སྤྱོད་རྫོགས་པའི་སྐུའི་ཚུལ་འཛིན་པ་དང༌། མཛད་པ་མ་ལུས་པ་སྤྲུལ་པ་སྒོ་ལྔ་སྐུའི་ཚུལ་འཛིན་པ་དང་།རྣམ་པར་འཕྲུལ་པ་གཞིར་སྣང་བྱེད་པ་མེད་པས་ཅི། ཡང་མ་ཡིན་པའི་རིགས་ལས། རང་སྣང་དེ་བཞིན་གཤེགས་པ་རང་གི་མཚན་ཉིད་འཛིན་པའི་རིགས་ཀྱི་ལྷ་དང་ལྷ་མོ་དང་། རྡོ་རྗེ་རིགས་ཀྱི་མཚན་ཉིད་འཛིན་པའི་ཐབས་ལྷ་དང་ཤེས་རབ་ལྷ་མོ་དང་རིན་པོ་ཆེའི་རིགས་ཀྱི་མཚན་ཉིད་འཛིན་པའི་ལྷ་དང་ལྷ་མོ་དང་། པདྨའི་རིགས་ཀྱི་མཚན་ཉིད་འཛིན་པའི་ལྷ་དང་ལྷ་མོ་དང༌། ལས་ཀྱི་རིགས་ཀྱི་མཚན་ཉིད་འཛིན་པའི་ལྷ་དང་ལྷ་མོ་དང་། མི་རང་བཞིན་ཐུགས་ཀྱི་ཐུགས་རྗེ་ལས་མཛད་པའི་མཛད་པ་ཆེན་པོ་ལས། རྣམ་པར་སྣང་མཛད་མཚན་དང་དཔེ་བྱད་ལྡན་པ་ཆེན་པོའི་སྐུ་བྱང་ཆུབ་ཆེན་པོ་མཆོག་གིས་ཕྱག་རྒྱ་དང་བཅས་པ་དང་། རྡོ་རྗེ་མི་བསྐྱོད་པ་རྡོ་རྗེའི་རིགས་ལས་བྱུང་བ་ཆེན་པོ་སྐུ་ས་གནོན་ཕྱག་རྒྱ་དང་བཅས་པ་དང་། རིན་པོ་ཆེའི་རིགས་ལས་བྱུང་བ་རིན་ཆེན་འབྱུང་ལྡན་ཆེན་པོའི་མཆོག་སྦྱིན་སྐུ་ཕྱག་རྒྱ་དང་བཅས་པ་དང་། སྣང་པདྨའི་རིགས་ལས་བྱུང་བ་བ་མཐའ་ཡས་ཆེན་པོའི་སྐུ་མཉམ་གཞག་ཕྱག་རྒྱ་དང་བཅས་པ་དང༌། ལས་ཀྱི་རིགས་ལས་བྱུང་བ་དོན་ཡོད་གྲུབ་པའི་སྐུ་ཕྱག་རྒྱ་སྐྱབས་སྦྱིན་དང་བཅས་པ་དང་། སེམས་སའི་སྙིང་པོ་ལ་སོགས་པ་དཔའ་ཆེན་པོ་རོལ་པའི་ལྟ་ སྟངས་རྣམས་དང་། སེམས་བཛྲ་གིརྟི་ལ་སོགས་པ་མཆོད་པའི་ལྷ་མོ་རྣམས་མ་ཆེན་མོ་སྒེག་མོའི་ཆ་ལུགས་རྣམས་དང་། ཁྲོ་བོ་རིགས་ལྔ་དང་བཛྲ་ཧེ་རུ་ཀ་ལ་སོགས་པ་དང་སྒོ་བ་ཡབ་ཡུམ་རང་བྱུང་གི་ཧེ་རུ་ཀ་ཆེན་པོ་ལྔ་དང༌། སྐུའི་ཕུང་པོ་དུ་མ་རྣམས་དང་། ཉན་ཐོས་དང་རང་སངས་རྒྱས་ལ་སོགས་པ་འཇིག་རྟེན་ལས་འདས་པའི་ཐེག་པ་ཆེན་པོའི་ཡན་ལག་བསམ་གྱིས་མི་ཁྱབ་པ་རྣམས་དང༌།འདུལ་བའི་སྡེ་དང་། ཉི་ཁྲི་ཆིག་སྟོང་།མདོ་སྡེའི་སྡེ་དང་། ཉི་ཁྲི་སྟོང་གཅིག་དང༌།མངོན་པའི་སྡེ་དང་། ཉི་ཁྲི་ཆིག་སྟོང༌།རང་བཞིན་རྫོགས་པ་ཆེན་པོའི་རྣམ་གྲངས་འབུམ་ཕྲག་དྲུག་ཅུ་རྩ་བཞི་རྣམས་ཏེ། གསུང་གི་ཆོས་ཐམས་ཅད་ཕུང་པོ་བསམ་གྱིས་མི་ཁྱབ་པ་རྣམས་དང༌། སེམས་རྣམ་པར་སྦྱང་བ་དང༌།གསེར་གྱི་སྒྲོམ་བུ་ལྟ་བུའི་སེམས་དང་།རྣམ་པར་གཞིལ་བ་དང༌། རྣམ་པར་འཕྲོས་པ་ལྟ་བུའི་སེམས་དང་།རྣམ་པར་བཏུལ་བ་དང་། བསྙོན་པ་ལྟ་བུ།རྣལ་དུ་རླུང་གིས་འཕེན་པ་ལྟ་བུའི་སེམས་དང་ཕབ་པ་དང་། མི་དེ་རྣམས་ལ་ གནས་པའི་རིག་པ་ཆེན་པོ་ལ་སོགས་པ་སྟེ། ཐུགས་རྣམས་དང༌། ནམ་མཁའ་ལ་ ཡོད་མེད་གང་དུའང་མ་གྲུབ་པས་དངོས་པོར་དབང་བསྒྱུར་བ་དང་།ཆུ་ལ་སྲེག་བྱེད་དུ་དབང་བསྒྱུར་བ་དང་། མིང་དུ་བརྟགས་པ་མ་ངེས་པ།མེ་ལ་སྡུད་པར་བྱེད་པ་དབང་བསྒྱུར་བ་དང་། མ་ངེས།ས་ལ་སྐྱོད་པར་བྱེད་པ་དབང་བསྒྱུར་བ་དང་། མ་ངེས་པ།རླུང་ལ་བརྟན་པར་བྱེད་པར་དབང་བསྒྱུར་བ་རྣམས་ཏེ་ཕྲིན་ལས་རྣམས་དང་། མ་གཞི་སྨྲ་བསམ་ལས་འདས་པ་བཟླས་པར་རྟགས་རྣམས་རང་བྱུང་བ་དང་། མ་གཞི་མཚོན་པ་ལས་འདས་པའི་ཕྱིར་ བསྒྲུབས་པར་དངོས་གྲུབ་ཆེན་པོ་རང་བྱུང་བ་དང་། མ་བསྐུར་མ་བཙལ་བཞག་པའི་ཡེ་ནས་ཡོད་པའི་དོན་དབང་རྣམས་རང་ཐོབ་པ་དང་། མ་རང་བྱུང་ཡིན་པའི་གནད་བསླབས་པར་ཆོས་ཐམས་ཅད་ཀྱི་དོན་རང་ཤེས་པ་དང༌། མ་རིག་པ་རྩོལ་བསྒྲུབ་དང་བྲལ་བ་བསྒོམས་པར་སངས་རྒྱས་ཉིད་རང་གིས་རང་ཐོབ་པ་ལ་སོགས་ཏེ། ཡོན་ཏན་དཔག་ཏུ་མེད་པ་རྣམས་དང་། མི་འབྱེད་པ་རྒྱུན་གྱི་ཏིང་ངེ་འཛིན་ལ་ཐབས་ཅིག་ཏུ་སྙོམས་པར་ཞུགས་སོ། །དེ་ནས་ ཞུ་བ་པོ་མི་རྟོག་པའི་ཐུབ་པ་ཆེན་པོ་ཞེས་བྱ་བས། སྟོན་པ་དྲུག་པ་རྡོ་རྗེ་འཆང་ཆེན་དེ་ལ། མ་ཆགས་པའི་རང་བཞིན་གྱི་མཆོད་པས་ནི་མཆོད། མ་བསྐུལ་བའི་དབྱངས་ཀྱིས་ནི་མ་འགགས་པ་གདུངས། མི་གཟུང་འཛིན་གནས་པའི་བསམ་པས་ནི་བཟུང༌། མ་བཏིང་བའི་སྟན་རང་བཞིན་རྣམ་དག་ལས་ནི་ལངས། མ་བྱས་པའི་བླ་གོས་ནི་རང་ཆས་སུ་བཟར། མ་བསྒྲགས་པའི་འབད་རྩོལ་མེད་གླུ་ཡིས་ནི་བསྐུལ། མ་དགོངས་པ་རང་ལ་གནས་པའི་གླེང་བའི་ཚིག་ནི་ཞུས། མུན་པ་མངོན་དུ་ གསལ་བའི་དད་པ་མངོན་དུ་བླངས་ནས།འདི་སྐད་དུ་རྡོ་རྗེའི་གླུའི་ཚིག་རྣམས་ཀྱིས་སྟོན་པ་ལ་རབ་ཏུ་ཞུས་སོ། །རྡོ་རྗེའི་གླུ་དྲུག་འགྱུར་དུ་བླངས་པ་ ཨེ་མ་ཀེ་རི་ཀ་རི་མས་ཏ། བྷ་ལི་བྷ་ལི། ས་མི་ཏ་སུ་རུ་སུ་རུ། ཀུན་དྷ་ལི་མ་སུ་མ་སུ། ཨེ་བརྒྱད་འགྱུར་དུ་ཀ་རས་སུ་ཏི་བྷས་ཏ་ཡེ། ཙ་ཀི་ར་བྷུ་ལི་ཏ་ལྕེ་ཡེ། ས་མུན་ཏ། ཙརྱ་སུ་གྷ་ཡཱ། རྡོ་རྗེ་གླུ་འདི་དཔེ་རྒྱུན་ཐམས་ཅད་མ་གཅིག་པས་སླར་དཔེ་ཁུངས་དག་རྙེད་ན་དཔྱད་དགོས། བྷི་ཏིང་ལ་ས་ན། བྷ་གྷུ་ལི་ཡེ། ས་ཏ་རི་དྷུ་ཀ་ནི། མ་ཏ་རི་བྷེ་ཏ་ན། པ་ར་ལི་ཧི་དྷི་ས་ན། མ་ཁར་ཏ་ཀེ་ལ་ན།དགུ་འགྱུར་སཾ་བྷུ་ར་ཏ་མེ་ཀ །ཙར་དི་པ། སུརྱ་གྷ་ཏ་ར་ཨཱེ། བ་ཤ་ན། ར་ན་བྷི་ཏི་ས་གྷུ་ཏི་པ་ཡཱ། གྷུ་ར་གྷུ་ར་པག །ཁ་ར་ན་ལཾ། བཅུ་འགྱུར་ན་ར་ན་ར། ཨི་ཐ་ར་པ་ཏྲ་ལཾ། སིརྣ་སིརྣ། བྷེ་ས་བྷེ་ས།རས་སཾ་ལཾ། བུདྡྷ་བུདྡྷ། ཚི་ཤ་ས་གྷེ་ལཾ། ཉིས་འགྱུར་ས་སྭ་རི་རཱི། ལེ་ཁེ། ཨི་ཨཱི། མ་མཱ། རི་རཱི། ལ་དྷཱ་ཨཱ། ཨཱོྃ་ཨཱཿཧཱུཾ། སྨས་ཏ་བྷ་ས་ལི། མ་སི་ཏ། སུ་རུ་སུ་རུ། ཀུན་དྷི་ལི་མ་སུ། ཨི་ཀ་རི་ལི་བྷ་ཏ་ཡེ། ཙ་ཀ་བྷུ་ལི་ཏ་ལྕ་ཡེ། ས་མུད་ཏ་ཙརྱ་སུ་གྷ་ཡེ། བྷི་ཏི་སན་བྷ་གྷུ་ཡཱི། ཀེ་རེ་དྷ་ཀ་ནི། དྷ་ཀ་མ་མན་སོ་རི། ཏ་ན་ས་ར། བྷ་ལི་དྷི། ས་ནཾ་ཁ་ར་ཏ་ཀེ་ལན། སཾ་བྷུད་ར་ཏ། ཨེ་ཀ་ཙ་ར་པ་ཏི། ཏ་བྷ་སུརྱ་གྷ་ཏ་ཨཱ། མ་ན་ས་པ་ར་བྷི་ཧོ། ཏི་གྷུ་ར་ལ། མ་སྨིན་ས། གྷུ་ཏིལ། ཏ་ཡ་མ་གྷུ་ར་གྷུ་ར། རླང་གྷ་ཁ་ས་ར་ན་ལཾ།ན་ར་ན་ར་ལཾ། ཨཱི་ཐཱ་པ་ཏ་ལཾ། ཨི་ཐ་ར་ས་ཏ་མཾ། པིརྣ་བྷེ་ས་ར་ལཾ། ས་ཀེ་ལཾ། ས་སྭ། རི་རཱི། ལི་ལཱི།ཨཱ་ཨཱ། མ་མཱ། ར་རཱ། ཞེས་པའི་རྡོ་རྗེའི་གླུ་ཡིས་ནི། །སྟོན་པའི་ཐུགས་དཀྱིལ་རབ་ཏུ་བཟུང་། །བཀའ་སྩལ་པ། མི་རྟོག་ཐུབ་པ་ཆེན་པོ་ཉོན། །མ་བསམས་བཞག་པའི་ངོ་བོ་རང་རིག་ནི། །རྡོ་རྗེ་འཆང་གི་ལུང་ཆེན་ལས། །གླུ་འདི་ལ་སྤྱད་པས་དངོས་གྲུབ་ཐོབ། །ཡེ་ཤེས་རྣམས་ཀྱི་གནས་ལུགས་ལས་འདུག་སྟངས་ལ། །སྐྱེས་བུ་རྣམས་ཀྱི་གཞི་སྣང་དྲན་པ་རྙེད། །ཕྱིན་ཅི་ལོག་ཏུ་མུ་སྟེགས་པ་ཡིན་ཏེ། །གླུ་འདི་མི་ཕྱེད་རྡོ་རྗེའི་གཟུངས་ཡིན་ནོ། །གཞི་ལས་མི་འགྱུར་རང་སྣང་ཆེན་པོ་ལས། ། གླུ་ལ་སོགས་པ་སྒྲ་ཡི་ཕུང་པོ་རྫོགས་པར་བཤད། །དེ་ཡང་རྣལ་འབྱོར་དེ་དག་བརྟེན་ནས་ཉམས་སྐྱེས་པ་ཐབས་ཀྱི་གཙོ། །གྲགས་པ་མེད་པ་གསང་བར་བྱ་རྡོ་རྗེའི་གླུ། །སངས་རྒྱས་ཀུན་གྱི་ཡིད་ཀྱང་ཚིམ། །མཆོད་པར་འགྱུར།རྣལ་འབྱོར་པ་ཡི་དགོངས་པ་ལ་ཕེབས་པ་ཉམས་ཀྱི་གྲོགས། །མཁའ་འགྲོ་མ་ཡི་ཡིད་རྣམས་འཕྲོགས། །འདུལ་བ་ཡིན།རིགས་དྲུག་ བློ་ལོག་ནས་དད་པ་སྐྱེ་འཁོར་བའི་ཞེན་པ་བཟློག །སྐལ་དང་ལྡན་པ་གཞན་རྣམས་དད་འདུའི་གནས། །རང་རིག་སེམས་ཀྱི་རྒྱུད་ཀུན་རང་དབང་ཐོབ། །རང་རིག་བདེ་བའི་གསལ་རྣམས་འདེགས། །དྲན་པ་སློང་།ཤེས་པ་གཅིག་པའི་ཡུལ་ཡང་བྱེད། །གཞན་དབང་དུ་མ་གྱུར།ཡིད་ཅན་རྣམས་ཀྱི་སྐྱོན་རྣམས་སེལ། །ལུས་ཅན་རྣམས་ཀྱི་ཉོན་མོངས་པ་དང་ལས་ཀྱི་སྒྲིབ་པ་སྦྱོང་། །དབང་དང་དམ་ཚིག་གི་སྐབས་སུ་བླང་བདེ་བ་སྟེར། །མ་རིག་པ་དག་གཅར་ལ་མི་སྐྱེ་བར་ གནོན། །ཐེག་པ་རྣམས་ཀྱི་ངལ་གསོའི་གནས། །བདེ་བ་ཐོབ།ལྟ་དང་སྒོམ་སེམས་འགྱུར་བའོ། །པ་འདི་དག་གི་དུས་མཚམས་དང་བྱིང་རྒོད་ཀྱི་དུས་ན་བླང་འབྲེལ་བའི་ཚིག །སྙིང་པོ་རྣམས་ཀྱི་འདུལ་བའི་ཞིང༌།དེ་ལྟར་བླངས་པས་སྡིག་པ་བྱང་།མི་བསྐྱོད་རྣམ་པར་རིག་པའོ་རང་བསྐྱོད་ནས། །རང་ལུས་རྡོ་རྗེ་སེམས་དཔའི་སྐུ་ཡང་འཛིན། །དེ་ཕྱིར་སྔོན་དུ་ཞུས་པའི་རྡོ་རྗེའི་གླུ་བླངས་པ། །ཐུབ་པ་ཆེན་པོ་ཁྱོད་ལེགས་སོ། །ལེགས་སོ་བྱིན་པ།ཞེས་སྟོན་པ་ཉིད་ཀྱིས་དེ་སྐད་ཅེས་གསུངས་སོ། །དེ་ནས་ཐུབ་པ་ཆེན་པོས་འདི་སྐད་ཅེས་གསོལ་ཏོ། །ཀྱེ་ཀྱེ་སྟོན་པ་རྡོ་རྗེ་འཆང༌། །བདག་གིས་སྨྲས་པའི་གླུ་ཚིག་འདི། །སྟོན་པ་ཉིད་ལ་མཆོད་ཕྱིར་བརྗོད། །གཞན་དུ་མ་ཡིན།དེ་ལ་ཡོན་ཏན་དེ་ཙམ་ན། །གླུ་ལ་དགོས་པ་ཅི་ཞིག་མཆིས། །ཡོན་ཏན་གང་ཙམ་ཡོད་པ་ལགས། །བདག་གིས་འདི་དག་མ་འཚལ་ན། །བཅོམ་ལྡན་ཉིད་ཀྱིས་བདག་ལ་གསུངས། །དེ་ནས་ཉིད་ཀྱིས་བཀའ་སྩལ་པ། །ཉོན་ཅིག་ཐུབ་པ་རྟོག་པ་མེད། །རྡོ་རྗེ་གསང་བའི་གླུ་འདི་ཡི། །དགོས་པ་ངན་སོང་སྒོ་དགག་ཕྱིར། །སྔོན་བྱུང་སངས་རྒྱས་ཉིད་ཀྱི་མཛད་སྤྱོད་ཡིན། །རྣལ་འབྱོར་གང་ཞིག་སྐལ་ལྡན་པ། །དུར་ཁྲོད་གནས་སུ་རྒྱུ་བའི་སྤྱོད་པ་བྱེད་པའི་ཚེ་ཚེ། །རྡོ་རྗེའི་གླུ་ནི་ སྐབས་སུ་རང་གིས་ཡང་ཡང་བླངས། །མི་རྟོག་བསམ་གཏན་གནས་པའི་གྲོགས། །སྤྱོད་པ་ཀུན་གྱི་སྔོན་དུ་འགྲོ། །དེ་ཕྱིར་རྡོ་རྗེའི་གླུ་ཉིད་རང་གིས་བླངས།ཚོགས་དང་དབང་བསྐུར་གྱི་དུས་སུ་དཀྱིལ་འཁོར་འཇུག །དེ་དུས་གླུ་ལ་བརྩོན་པར་བྱ། །མི་རྟོག་རྒྱུད་ལ་བརྟེན་བསྒོམ་པའི་དུས་སུ། །འདི་ཉིད་སྐབས་སུ་བླང་བར་བྱ། །གླུ་ཡི་དོན་ནི་འདི་དག་གོ།མི་རྟོག་ཡེ་ཤེས་བདེ་བ་ལ་སྣ་འདྲེན་པས། །རྡོ་རྗེ་ཉིད་ཀྱི་གླུས་འདིས་ཀྱང་བསྐུལ། །གང་ཞིག་རྒོད་པས་བསམ་གཏན་མ་ཕེབས་པ། །གླུ་འདིས་ནི་རྣལ་དུ་འབེབས་པ་ཡིན། །གལ་ཏེ་རྣལ་འབྱོར་ སེམས་བྱིང་བའི་དུས། །འདིས་ནི་གསེང་ན་རང་མལ་དུ་ཏིང་འཛིན་བཟང་། །རང་རིག་བདེ་བའི་རྒྱ་ཡིས་འདེབས། །རང་ལུས་ཕྱག་རྒྱ་ཆེན་པོ་ཉིད་དང་སྦྱོར། །བླ་མའི་མན་ངག་ལུང་ཀུན་འདིས་འཇུག །སྟོང་པ་ཉིད་ཀྱང་རྒྱུད་ལ་རང་བབས་སུ་བརྟེན། །དམིགས་པ་རྣམས་ནི་རང་སར་རང་དག་ཏུ་གྲོལ། །སེམས་ཀྱི་དངོས་པོ་སྦྱོང་རིག་པ་ཉིད་བའོ། །དེ་ཕྱིར་རྡོ་རྗེའི་གླུ་ལེན་ཅིང་། །རྟག་ཏུ་རྡོ་རྗེའི་གར་ཡང་བྱ། །གླུ་གར་རྒྱུན་དུ་རྣལ་འབྱོར་པ་སུས་བརྟེན་པ། །འདི་ནི་རྡོ་རྗེའི་རིགས་སུ་འགྱུར། །ཞེས་བཅོམ་ལྡན་འདས་ཉིད་ཀྱིས་གསུངས་སོ། །དེ་ནས་མི་རྟོག་པའི་ཐུབ་པ་ཆེན་པོས།སྟོན་པ་རྡོ་རྗེ་འཆང་ཆེན་ལ་འདི་སྐད་ཅེས་གསོལ་ཏོ། །ཀྱེ་ཀྱེ་སྟོན་པ་ཐུགས་རྗེ་ཅན། །གསང་བའི་རྒྱུད་ནི་རྣམ་ཕྱེ་བ། །སྔོན་བྱུང་སྟོན་པ་བྱོན་དུས་སུ། །རྒྱུད་འདི་ཉིད་ཅི་ལྟར་བཤད་པ་ལགས། །ད་ནི་མ་ཕྱིས་འོངས་སེམས་ཅན་ལ། །ཅི་ལྟར་རྒྱུད་ཉིད་བཤད་པར་བགྱི། །འདི་དག་བདག་གིས་མ་འཚལ་ན། །ཐུབ་པ་ཐུགས་རྗེ་ཆེན་པོས་བདག་ལ་གསུངས། །བཅོམ་ལྡན་འདས་ཀྱིས་བཀའ་སྩལ་པ། །གསང་བ་ཆེན་པོའི་རྒྱུད་རྣམས་ནི། །ཕུན་སུམ་ཚོགས་པ་ཆོས་སྟོན་པ་གནས་དུས་འཁོར་ལྔར་ལྡན་པས། །ཐུན་མོང་གི་གླེང་གཞི་ཉིད་དང་ཐུན་མོང་མིན་ པའི། །གླེང་གཞི་རྣམས་ཀྱི་ས་བོན་ནོ། ། ཨེ་ཝཾ་མཱ་ཡཱ།རང་རིག་སྒྲིབ་པ་ཀུན་འདས་པ། །ངོ་བོ།གནས་ཀྱི་ཁྱད་པར་ཉིད་ཐུན་མོང་མ་ཡིན་པའི་གནས་དང་སྟོན་པ་དང་འཁོར་དང་དུས་དང་ཆོས་སོ། །དུའོ། །དེ་ཉིད་ཕྱི་དང་ནང་ཁྱད་ལས། །ཙིཏྟ་རིན་ཆེན་གཞལ་ཡས་གནས་ཕུན་སུམ་ཚོགས་པ་ཁང་། །རང་རིག་ཡེ་ཤེས་སྔོན་བྱུང་བས། །ཤེས་རབ་རང་བྱུང་སྟོན་པ་ཆེ། །ཐུན་མོང་མ་ཡིན་པའི་སྟོན་པ། ཐུན་མོང་མ་ཡིན་པའི་འཁོར་སྐུ་དང་ཡེ་ཤེས་ཐིག་ལེ་རྣམས། །མི་རྟོག་རྣམ་གྲངས་འཁོར་ཕུན་སུམ་ཚོགས་པ་འཁོར་དུ་ བྱུང་། །ཐུན་མོང་མ་ཡིན་པའི་བསྟན་པ་གདམས་པ་ཉམས་ལེན་བསྟན་པའི་ཚུལ། །དེ་ཉིད་གོམ་པ་དུས་ཀྱང་ཡིན། །དེ་ལྟར་གནས་པའི་རྒྱུད་དེ་ལ། །ཕྱི་ལྟར་ནང་ལྟར་གསང་བ་ལྟར་གསང་བ་བླ་ན་མེད་པ་ཡོངས་སུ་རྫོགས་པ་དང་བཤད་པའི་ཡན་ལག་བཞི་དག་ལས། །ཁྱད་པར་དུ་ནི་འདི་ནང་ལྟར་བཤད། །རྩ་བའི་དོན་གྱིས་མཚན་ངོས་བཟུང་། །དང་སྦྱར་བ། ཡོ་གའི་དོན་ཐུན་མོང་མ་ཡིན་པའི་དུས་ཕུན་སུམ་ཚོགས་པ་གྱིས་འཇུག་སྒོ་ཕྱོགས་དང་སྦྱར་བསྟན། །དགོས་ཆེད་དོན་གྱིས་རང་སར་བཞག །འབད་རྩོལ་མེད་པའོ། །ཚིག་གི་དོན་གྱིས་དཀྱུས་གཞུང་ཉིད་སྤྲད། །སངས་རྒྱས་དང་སེམས་ཅན་གྱི་ལོ་རྒྱུས་དོན་གྱིས་ཡིད་རྣམས་ཚིམ། །མི་རྟོག་ཐུབ་པས་ཡང་གསོལ་པ། །དེ་ལྟར་སྔར་ནས་མ་བཤད་སྐྱོན་ནི་ཅི་ལྟ་བུ། །གཙོ་བོ་ཉིད་སྟོན་པས་ཀྱིས་བདག་ལ་གསུངས། །ཐུབ་པ་ཉིད་ནི་ཡང་ཉོན་ཅིག །ལོ་རྒྱུས་དོན་གྱིས་མ་བཤད་ན། །གསང་ཆེན་ངེས་པའི་བཀའ་རྒྱུད་འདི་ལ། །ཡིད་མི་ཆེས་པའི་སྐྱོན་དུ་འགྱུར། །རྩ་བའི་དོན་གྱིས་མ་བཤད་ན། །ཆོས་རྣམས་རིག་ངོ་བོ་གཅིག་ཏུ་པར་མ་འདུས་པས། །མཐའ་ཡས་པ་ཡི་སྐྱོན་དུ་འགྱུར། །ཡོ་ག་དོན་གྱིས་མ་བཤད་ན། །ཐེག་པ་ཆེ་ཆུང་ལ་སོགས་པའི་རུ་ཤན་མི་འབྱེད་པས། །ཆེ་ཆུང་རིམ་པར་དོན་མེད་འགྱུར། །དགོས་ཆེད་དོན་གྱིས་མ་བཤད་ན། །རྫོགས་ཆེན་འབད་རྩོལ་མེད་པ་ལ། །དོན་མེད་པ་ཡི་སྐྱོན་དུ་འགྱུར། །ཚིག་གི་དོན་ཉིད་མ་བཤད་ན། །རྒྱུད་རྣམས་རིམ་པར་གསལ་བའི་ཚིག །ཐད་ཀའི་འབྲུ་མི་ཆོམས་པའི་སྐྱོན་དུ་འགྱུར། །དེ་ལྟར་སྔར་གསུངས་པའི་སྐྱོན་རྣམས་སྤངས་པས་ནི། །ཡོན་ཏན་ཐམས་ཅད་རྫོགས་པར་འགྱུར། །ཡོན་ཏན་རྫོགས་པའི་རྒྱུད་ཆེན་འདི། །སངས་རྒྱས་ཀུན་གྱིས་གསང་ཆེན་པས། །བཤད་ལུགས་ འདི་ལ་སུས་གོམས་མཁས་པ་ཡིན། །ཅི་ལྟར་རང་གི་ཉམས་མྱོང་རིག་པའི་རྣལ་འབྱོར་པས། །རྒྱུད་ཀྱི་དོན་རེ་རེའི་ནང་ནས་མན་ངག་རྣམས་ཁོང་དུ་ཆུད། །གདམས་ཡུལ་ཕྱིས་འབྱུང་བའི་གང་ཟག་རྣམས་ལ་བསྟན། །དབང་པོ་ཡིས་ནི་བློ་ལ་ངེས་ཕྱེ་ནས། །དམིགས་པའི་དོན་དུ་སུས་འདྲིས་ ཤིང་གོམས་པ། །འདིས་ཚིག་དོན་རྣམས་ནི་རྒྱུད་རྣམས་དུམ་བུར་འགྱུར། །འདི་ལྟར་བཤད་ན་དོན་རྣམས་འབྱུང༌། །གསང་བ་བླ་ན་མེད་པ་འདི་ཀུན་སྙིང་པོ་ཡང་ནས་ཡང་བསྡུས་པ། །འབྲས་བུ་ངེས་ཁྱད་པར་དུ་པའི་རྒྱུད་དུའོ། །ཐུབ་པ་ཡིས་ནི་ཡང་གསོལ་པ། །ཀྱེ་མ་སངས་རྒྱས་བཅོམ་ལྡན་འདས། །རྒྱུད་ཀྱི་རྒྱལ་པོ་འདི་དག་ནི། །བཤད་པའི་རིམ་པ་དེ་ལྟར་ན།གང་ཟག་གིས་བསྒོམས་ན་ཅི་ལྟར་བསྒོམ་པ་ལགས། །འོན་ཏེ་མ་བསྒོམས་གྲོལ་བ་ལགས། །བཟུང་བའི་ཡོན་ཏན་ཅི་ལྟ་བུ། །འདི་དག་བདག་གིས་མ་འཚལ་ཏོ། །ཡང་དག་རྫོགས་པས་ཡང་གསུངས་པ། །མི་རྟོག་ཐུབ་པ་ཆེན་པོ་ཉོན། །གསང་བ་བླ་ན་མེད་པའི་རྒྱུད་ཀྱི་ཡན་ལག་ཡང་ནས་ཡང་བསྡུས་པའི། །རྒྱུད་ཀུན་གྱི་ནི་རིམ་པ་ལ། །བློ་རིམ་གྱིས་ལ་ལར་བསྒོམ་པ་ཉིད་དུ་སྟེ། །རྒྱུད་འདིར་ནི་བསྒོམ་པ་མ་ཡིན་ནོ། །གོང་དུ་གོམས་པའི་ཤུགས་ཀྱིས་ནི། །སྐྱེ་གཉིས་མཚམས་སུ་བར་དོར་བདེ་བ་རྙེད། །ཡང་ན་དབང་པོའི་བྱེ་བྲག་གིས། །རབ་ནི་བར་དོ་མེད་སྐྱེ་གཉིས་མི་དགོས་ཏེ། །འབྲིང་ལ་ ཆོས་ཉིད་བར་དོ་སྐྱེ་གཉིས་མཚམས་སུའོ། །ཐ་མ་རྣམས་ནི་རང་བཞིན་སྤྲུལ་སྐུའི་ཞིང་དུ་དབུགས་དབྱུང་སྟེ། །སྤྲུལ་པ་པོས་ནི་རང་རྒྱུད་གྲོལ། །དེས་ན་སྐྱེ་གཉིས་བར་དོ་མེད་པར་ཡང་། །ཐོག་མའི་གྲོལ་ས་གང་ཡིན་པར། །ཀ་དག་ལས།རྣལ་འབྱོར་ལྡན་པ་དེ་ཉིད་དོ། །ང་ཡི་རྒྱུད་འདི་སུས་བཟུང་བ། །འདི་ཡོན་ཏན།འཇིག་རྟེན་ཕན་པའི་འདིར་འབྲས་བུ་དང༌། །ངེས་པར་བར་དོར་སྣང་བའི་ས་ཐོབ་སྟེ། །སྐུ་གསུམ་འབྲས་བུ་ཀ་དག་ལ་ཡང་ལོངས་སྤྱོད་དོ། །རྒྱུད་འདི་ཉིད་བཅངས་པ་ཙམ་གྱིས་ནི། །མ་བསྒོམས་འབད་རྩོལ་མེད་པར་བསམ་གཏན་འབབ་པ་དང་། །མ་བསླབས་ཆོས་རྣམས་རང་བཞིན་གྱིས་ཤེས་པ་དང༌། །མ་བསྟན་མན་ངག་ཉིད་སྐད་ཅིག་ལ་གོམས་དང་། །བླ་མས་མ་བཤད་རྒྱུད་རྣམས་རང་ཤེས་དང༌། །མ་བསྐྱེད་ཡི་དམ་མཐོང་བས་ལྷ་ཡང་མངོན་དུ་སྣང་། །དེ་ཡི་ཕྱིར་ན་རྒྱུད་འདི་བརྟེན། །རྣལ་འབྱོར་གང་ཞིག་སྐལ་ཆེ་བས། །བ་དང་ལྡན་པ། འདི་ཉིད་བཅངས་པས་དངོས་གྲུབ་ཐོབ། །སངས་རྒྱས་དང་མཉམ་མཛད་སྤྱོད་དང་དུ་ལོངས། །ངན་སོང་གནས་རྣམས་དོང་སྤྲུགས་ཏེ། །བདེ་བ་ཆེན་པོའི་མི་གཡོ་བའི་ ལམ་དུ་འཛུད། །རང་སྣང་ རང་གིས་ གོམས་པའི་གདེང་ཐོབ་ནས། །དབྱིངས་སུ་འཕྱོ་བའི་རིག་དང་འདུ་འབྲལ་མེད་པ་འཇིགས་མེད་རྙེད། །གསང་བ་གསང་མཆོག་བླ་ན་མེད། ། ཆོས་འདི་རྣམས།ངེས་པའི་སྙིང་པོ་ཡང་གསང་འདི། །སུ་ལ་སྣང་བར་གྱུར་པ་དེ། །དུས་གསུམ་བཞུགས་པའི་སངས་རྒྱས་ཀྱི་དབང་ཡང་ཐོབ། །རང་རྒྱུད་ལ་མི་བརྗེད་འབྲལ་མེད་གཟུངས་འཐོབ་བོ། །ཞེས་ཉི་ཟླ་ཁ་སྦྱོར་གསང་བའི་རྒྱུད་ཆེན་པོ་ལས། རྒྱུད་འབྱུང་བར་བྱེད་པའི་གླེང་གཞི་བཤད་ཐབས་དང་བཅས་པའི་ལེའུ་སྟེ་དང་པོའོ།། །།དེ་ནས་ཆོས་ཐམས་ཅད་རྨི་ལམ་དང་སྒྱུ་མ་ལྟ་བུའི་དོན་ཅི་ལྟར་གནས་པ་རང་བཞིན་གནས་པའི་བར་དོ་བསྟན་བརྡས་བསྐུལ་ཏེ། སྣང་བ་ཐམས་ཅད་གཏན་ལ་དབབ་པ་འདི་དག་བཀའ་སྩལ་པ། ཁམས་རྣམས་དང་ནི་ཕུང་པོ་དང་། །སྐྱེ་མཆེད་རྣམས་དང་དབང་པོ་དང་། །ཡུལ་དང་ཡུལ་ཅན་ཤེས་པ་རྣམས། །ཅི་ལྟར་གནས་པ་གཏན་ལ་དབབ། །འདི་དག་ཤེས་པའི་རྣལ་འབྱོར་པས།སྣང་བ་ཐམས་ཅད་དབང་བསྒྱུར་ཐོབ། །དེ་རྣམས་ཡུལ་རྣམས་སུས་འཛིན་པ། །རྣལ་འབྱོར་ལྡན་པ་ཉིད་ཀྱིས་ནི། །ཅི་ལྟར་ཁམས་ལ་སོགས་པ་འདི་དག་ཤེས་པར་བྱ། །མི་རྟོག་ཐུབ་པས་ཡང་གསོལ་པ།ཀྱེ་བཅོམ་ལྡན་འདས་ཀྱིས་སྔར་གསུངས་པའི།ཁམས་ལྔ་རྣམས་ནི་གང་ལགས། ཕུང་པོ་ཞེས་ནི་ཅི་ལ་བགྱི། དབང་པོ་རྣམས་ནི་གང་ལགས། སྐྱེ་མཆེད་ཞེས་པ་ནི་ཅི། ཡུལ་རྣམས་ནི་གང་ལགས། ཡུལ་ཅན་ཞེས་བགྱི་བ་ནི་ཅི་ལགས། འདི་དག་རྣམས་ལ་བདག་ནི་ཐེ་ཚོམ་གྱུར།ཡིད་གཉིས་སུ་གྱུར་ལགས་པས། འདི་དག་གི་དོན་བདག་གིས་མ་འཚལ་ལགས་ན། བཅོམ་ལྡན་འདས་ཀྱིས་བསྟན་དུ་གསོལ། དེ་ནས་བཅོམ་ལྡན་འདས་ཀྱིས་བཀའ་སྩལ་པ། ཀྱེ་ཐུབ་པ་ཆེན་པོ་ཁྱོད་ཉོན་ཅིག །དེ་དག་གི་དོན་ངས་བསྟན་གྱིས། ཁམས་ནི་གཉིས་ཏེ་ཕྱི་ཡུལ་གྱིས་བསྡུས་པའི་ཁམས་དང༌། ནང་སེམས་ཀྱིས་བསྡུས་པའི་ཁམས་གཉིས་ཡིན་ནོ། །མི་རྟོག་ཐུབ་པས་ཡང་གསོལ་པ། ཀྱེ་ཀྱེ་བཅོམ་ལྡན་འདས་ཕྱི་ཡུལ་གྱིས་བསྡུས་པའི་ཁམས་གང་ལགས། ནང་སེམས་ཀྱི་བསྡུས་པའི་ཁམས་སུ་གང་རྣམས་འགྲོ་བ་གང་ལགས། བདག་ལ་དེ་རྣམས་ཀྱི་དོན་གསུངས་ཤིག།ཡང་བཀའ་སྩལ་པ། ཐུབ་པ་ཆེན་པོ་ཁྱོད་ཉོན་ཅིག །ཕྱི་ཡུལ་གྱི་བསྡུས་པའི་ཁམས་ནི། སའི་ཁམས་ཀྱིས་ལུས་ཀྱི་གཞི་སྐྱེད་པར་བྱེད་པས་ན་ཁམས་སོ། །ཆུའི་ཁམས་ཀྱིས་མིང་དུ་འཛིན་པ་ཐམས་ཅད་སྡུད་པས་ན་ཁམས་སོ། །མེ་ཡི་ཁམས་ཀྱིས་ཡུལ་རྣམས་སྨིན་པར་བྱེད་པས་ན་ཁམས་སོ། །རླུང་གི་ཁམས་ཀྱིས་གཡོ་བའི་འཇིག་རྟེན་ཐམས་ཅད་བརྟེན་པས་ན་ཁམས་སོ། །ནམ་མཁའི་ཁམས་ཀྱིས་དབང་པོ་རྣམས་འཛིན་པར་བྱེད་པས་ན་ཁམས་སོ། །ནང་སེམས་ཀྱིས་བསྡུས་པའི་ཁམས་ལ་གཉིས་ཏེ། སེམས་སྡུད་པར་བྱེད་པའི་སྣོད་ཀྱི་ ཁམས་དང༌།སེམས་ཉིད་ལས་བྱུང་བའི་ཁམས་ཉིད་དོ། །སྣོད་ཀྱི་ཁམས་ནི་སེམས་དྲན་པ་གཞི་ཆེ་བ་ལས་བྱུང་བའི་གཟུགས་ཀྱི་ཁམས་དང་། དྲན་པ་ལས་བྱུང་བའི་གཟུགས་མེད་པའི་ཁམས་དང་། དྲན་པ་གུད་དུ་འཛིན་པ་ལས་བྱུང་བའི་འདོད་པའི་ཁམས་སོ། །སེམས་ཉིད་ལས་བྱུང་བའི་ཁམས་ནི།ཤེས་པ་རང་གསལ་གྱི་ཆ་ལས་བྱུང་བའི་མིག་གི་ཁམས་དང་། ཤེས་པ་རྩེ་གཅིག་པ་ལས་བྱུང་བའི་རྣ་བའི་ཁམས་དང༌། ཤེས་པ་མཐའ་ཡས་པ་ལས་བྱུང་བའི་སྣའི་ཁམས་དང་། ཤེས་པ་རྣམས་གཅིག་ཏུ་འདུས་པ་ལས་བྱུང་བའི་ལྕེའི་ཁམས་དང༌། ཤེས་པ་ཀུན་ཏུ་འཇུག་པ་ལས་བྱུང་བའི་ཡིད་ཀྱི་ཁམས་དང་། ཤེས་པ་རྣམས་ཀྱི་རྟེན་བྱེད་པ་ལས་བྱུང་བའི་ལུས་ཀྱི་ཁམས་དང༌། མིང་དང་ཁ་དོག་འཛིན་པས་ན་མིག་གི་རྣམ་པར་ཤེས་པའི་ཁམས་དང༌། གྲུབ་པའི་ལས་འཛིན་པར་བྱེད་པའི་རྣ་བའི་རྣམ་པར་ཤེས་པའི་ཁམས་དང༌། གཞན་རྗེས་སུ་འཛིན་པར་བྱེད་པའི་སྣའི་རྣམ་པར་ཤེས་པའི་ཁམས་དང༌།དངོས་པོ་ཉམས་སུ་མྱོང་བར་བྱེད་པ་ལྕེའི་རྣམ་པར་ཤེས་པའི་ཁམས་དང༌། དངོས་པོ་དང་དངོས་པོ་མེད་པ་ཐམས་ཅད་ལ་ཁྱབ་པར་བྱེད་པའི་ཡིད་ཀྱི་རྣམ་པར་ཤེས་པའི་ཁམས་དང་། ཐམས་ཅད་ཀྱི་དོན་སྡུད་པར་བྱེད་པས་ན་ལུས་ཀྱི་རྣམ་པར་ཤེས་པའི་ཁམས་དང༌། དངོས་པོ་རྣམས་ལ་ལོག་པར་རྟོག་པ་འཛིན་ཅིང་ཡུལ་བསྒྲུབ་པས་ན་མིག་གི་འདུས་ཏེ་རེག་པའི་ཁམས་དང་། སྣང་བའི་ཡིད་འཛིན་ཅིང་འཕྲོ་བ་སྒྲུབ་པར་བྱེད་པས་ན་རྣ་བའི་འདུས་ཏེ་རེག་པའི་ཁམས་དང་། ཐོབ་ཡས་པའི་ཡང་བྱུང་ པའི་ཤེས་པ་རྣམས་དུས་གཅིག་ཏུ་སྡུད་ཅིང་གཞན་གྱི་ཡིད་འཕྲོག་པར་བྱེད་པས་ན། སྣ་ཡི་འདུས་ཏེ་རེག་པའི་ཁམས་དང་། གང་གི་དངོས་པོ་རྣམས་རྗེས་སུ་འཛིན་ཅིང་ཉེ་བར་ལེན་པས་ན། ལྕེའི་འདུས་ཏེ་རེག་པའི་ཁམས་དང་། དྲན་པ་ཐམས་ཅད་གཅིག་ཏུ་སྡུད་ཅིང་ཡུལ་ཀུན་ལ་འཇུག་པས་ན། ཡིད་ཀྱི་འདུས་ཏེ་རེག་པའི་ཁམས་དང་། རགས་པ་དུ་མ་རྣམས་འཛིན་ཅིང་འབྱུང་བ་རྣམས་འདུས་པས་ན།ལུས་ཀྱི་འདུས་ཏེ་རེག་པའི་ཁམས་སོ། །དེའི་ཕྱིར་ན་ཁམས་དེ་དག་རྣམས་ཀྱང་ཡུལ་འཛིན་པར་བྱེད་པ་ཡིན་ནོ། །དེ་ཡང་འཁྲུལ་པ་ཉིད་ནང་དུ་འཛིན་པར་བྱེད་པའི་ཆ་ལས་བྱུང་བའོ། །ཕུང་པོ་རྣམས་ནི་འདི་ལྟ་སྟེ། རྟོག་པས་སྦག་པའི་ཕུང་པོ་དང་། རྟོག་པ་རྣམས་རང་བཞིན་གྱིས་མེད་པའི་ཕུང་པོའོ། །མི་རྟོག་ཐུབ་པས་ཡང་གསོལ་པ། ཀྱེ་བཅོམ་ལྡན་འདས། རྟོག་པས་སྦག་པ་ཞེས་བྱ་བའི་ཕུང་པོ་ནི་གང་ ལགས། རྟོག་པ་མེད་པའི་ཕུང་པོ་ནི་གང་ལགས། སྟོན་པ་ཉིད་ཀྱིས་བདག་ལ་གསུངས་ཤིག །དེ་ནས་ཉིད་ཀྱིས་ཡང་བཀའ་སྩལ་པ། ཀྱེ་ཐུབ་པ་ཆེན་པོ་རྟོག་པ་སྦག་པའི་ཕུང་པོ་ནི་འདི་ལྟ་སྟེ། དངོས་པོ་ཐམས་ཅད་གཅིག་ཏུ་འདུས་ཏེ་རྒྱུ་འབྲས་ལས་གྲུབ་པས་ན་གཟུགས་ཀྱི་ཕུང་པོ་དང་། ཤེས་པ་ཐམས་ཅད་བདག་ཏུ་འདུས་པས་ནི་རྣམ་པར་ཤེས་པའི་ཕུང་པོ་དང་། ཉམས་སུ་དྲན་པ་ཉིད་མྱོང་བ་ཐམས་ཅད་གཅིག་ཏུ་འདུག་པས་ན་ཚོར་བའི་ཕུང་པོ་དང་། མིག་ལ་སོགས་པའི་དབང་པོ་རྣམས་ཀྱི་འཛིན་པ་གཅིག་ཏུ་འདུས་པས་ན་འདུ་ཤེས་ཀྱི་ཕུང་པོ་དང་། ཕྲ་བའི་ཉོན་མོངས་པ་རྣམས་འདུས་པས་ན་འགྲོ་བ་དང་འཆག་པ་ལ་སོགས་པ་འདུ་བྱེད་ཀྱི་ཕུང་པོའོ། །མི་རྟོག་པའི་ཕུང་པོ་འདི་དག་ནི་རིག་པའི་རྩལ་འབྱུང་བའོ། །ནི་འདི་ལྟ་སྟེ། བསམ་གཏན་ཐམས་ཅད་འདུས་པས་ཏིང་ངེ་འཛིན་གྱི་ཕུང་པོ་དང་། རིག་པ་ཉིད་ཟག་པ་ཟད་པའི་ཕྱིར་རྣམ་པར་གྲོལ་བའི་ཡེ་ཤེས་ཀྱི་ཕུང་པོ་དང་། དེ་ཉིད་ཀྱི་དོན་སྐྱེ་མེད་དུ་སྣང་བས་ཤེས་རབ་ཀྱི་ཕུང་པོ་དང་། དྲི་མ་རྣམས་མངོན་དུ་དག་པའི་ཕྱིར་ཚུལ་ཁྲིམས་ཀྱི་ཕུང་པོ་དང༌། རྣམ་པར་རྟོག་པ་ཐམས་ཅད་ལས་འདས་པའི་ཕྱིར་རྣམ་པར་གྲོལ་བའི་ཡེ་ཤེས་མཐོང་བའི་ཕུང་པོའོ། །དབང་པོ་ལ་གཉིས་ཏེ། གཟུགས་ཀྱི་ཆ་ལས་བྱུང་བའི་དབང་པོ་དང་།ཤེས་རབ་ཀྱི་ཆ་ལས་བྱུང་བའི་དབང་པོའོ། །མི་རྟོག་ཐུབ་པས་ཡང་གསོལ་པ། ཀྱེ་ཀྱེ་བཅོམ་ལྡན་འདས་གཟུགས་ཀྱི་ཆ་ལས་བྱུང་བའི་དབང་པོ་རྣམས་གང་ལགས། ཤེས་རབ་ཀྱི་ཆ་ལས་ནང་གི་བྱུང་བའི་དབང་པོའི་ཆ་ནི་གང་ལགས།བཅོམ་ལྡན་འདས་ཀྱིས་བདག་ལ་གསུང་དུ་གསོལ། བཅོམ་ལྡན་འདས་ཀྱིས་བཀའ་སྩལ་པ། ཀྱེ་མི་རྟོག་པའི་ཐུབ་པ་ཆེན་པོ་ཁྱོད་ཉོན་ཅིག །གཟུགས་ཀྱི་ཆ་ལས་བྱུང་བའི་འདི་དག་ནི་དབང་པོའི་ཆ་ལས་བྱུང་བ་དབང་པོ་ནི་དྲུག་སྟེ། རགས་པ་རྩ་་བའི་ཆ་འཛིན་པ་མིག་གི་དབང་པོ་དང༌། བསྐྱོད་པ་རླུང་གི་ཆ་འཛིན་པ་རྣ་བའི་དབང་པོ་དང་། སྡུད་པ་ཆུའི་ཆ་འཛིན་པ་སྣའི་དབང་པོ་དང་། སྨིན་པ་མེའི་ཆ་འཛིན་པ་ལྕེའི་དབང་པོ་དང༌། ཁྱབ་པ་ནམ་མཁའི་ཆ་འཛིན་པ་ཡིད་ཀྱི་དབང་པོ་དང་། འདུས་པ་སྣ་ཚོགས་པའི་ཆ་འཛིན་པ་ལུས་ཀྱི་དབང་པོའོ། །ཤེས་རབ་ཀྱི་ཆ་ལས་བྱུང་བའི་ནང་རིག་པའི་ཆ་ལས་བྱུང་བའི་དབང་པོ་ནི་དྲུག་སྟེ། སེམས་རྣམ་པར་གདུང་བ་དད་པའི་དབང་པོ་དང་། སེམས་རྣམ་པར་རྣོ་བའི་ཆ་ལས་བྱུང་བའི་ཤེས་རབ་ཀྱི་རྩལ་བ་བརྩོན་འགྲུས་ཀྱི་དབང་པོ་དང་། བར་མ་ཆོད་པར་ཚིག་དོན་བསམ་གཏན་གྱི་ཏིང་ངེ་འཛིན་པ་དྲན་པའི་དབང་པོ་དང༌། ཆོས་ཉིད་སྟོང་པ་ཉིད་མངོན་སོང་བ་ཉེ་བར་རིག་པ་དང་ལེན་པའི་དབང་པོ་དང་།ལྟ་བའི་དོན་ཉེ་བར་དོན་ཤེས་པ་ ལེན་པ་ཤེས་རབ་ཀྱི་དབང་པོ་དང༌། མི་རྟོག་པའི་དོན་སྐྱེ་བར་བྱེད་པའི་སེམས་རྣམ་པར་ཞི་བའི་དབང་རང་དག་སུ་པོའོ། །སྐྱེ་མཆེད་ལ་གཉིས་ཏེ། གཟུང་བའི་སྐྱེ་མཆེད་ནང་གིས་དང༌། འཛིན་པའི་ཕྱིའི་སྐྱེ་མཆེད་དོ། །མི་རྟོག་ཐུབ་པས་ཡང་གསོལ་པ། ཀྱེ་ཀྱེ་བཅོམ་ལྡན་འདས། བཟུང་བའི་སྐྱེ་མཆེད་ནི་གང་ལགས། འཛིན་པའི་སྐྱེ་མཆེད་ནི་གང་ལགས། འདི་དག་རྣམས་བདག་གིས་མ་འཚལ་ན། བཅོམ་ལྡན་འདས་ཀྱིས་བདག་ལ་གསུང་དུ་གསོལ། དེ་ནས་སྟོན་པས་བཀའ་སྩལ་པ། ཐུབ་པ་ཆེན་པོ་ལེགས་པར་ཉོན། གཟུགས་ལ་འདུ་ཤེས་སུ་སེམས་པ་དང་།སྒྲ་ལ་འདུ་ཤེས་སུ་སེམས་པ་དང་། དྲི་ལ་འདུ་ཤེས་སུ་སེམས་པ་དང༌། རོ་ལ་འདུ་ཤེས་སུ་སེམས་པ་དང་། ཆོས་ལ་འདུ་ཤེས་སུ་སེམས་པ་དང༌། རེག་ལ་འདུ་ཤེས་སུ་སེམས་པ་དང༌། མིག་གིས་གཟུང་བའི་ཆ་དང་། རྣ་བས་གཟུང་བའི་ཆ་དང་། སྣས་གཟུང་བའི་ཆ་དང་། ལྕེས་གཟུང་བའི་ཆ་དང༌། ཡིད་ཀྱིས་གཟུང་བའི་ཆ་དང་། ལུས་ཀྱིས་གཟུང་བའི་ཆ་སྟེ་བཅུ་གཉིས་སོ། །འཛིན་པའི་སྐྱེ་མཆེད་བཅུ་གཉིས་ཏེ། གྲངས་མིང་རྣམས་དང་། ཕུང་པོ་གཟུགས་དང་། དཀར་དམར་ལ་སོགས་པ་ ཁ་དོག་རྣམས་དང་། དབྱིབས་རྣམས་དང་། ཚིག་གི་ཚོགས་འཛིན་པ་རྣམས་དང༌། ཐ་སྙད་ཀྱི་ཚོགས་དུ་མ་རྣམས་དང༌། བརྡའི་ཚོགས་སྣང་དང་མི་སྣང་བ་རྣམས་དང་།རྟེན་ཅིང་འབྲེལ་པར་འབྱུང་བ་རྣམས་དང་། བདག་དང་རྟག་པ་དང་ཆད་པའི་བདག་མ་ཡིན་ཉན་ཐོས་པ་རྣམས་དང་། ཐམས་ཅད་ལ་འདུ་ཤེས་སུ་རང་སངས་རྒྱས་སེམས་པ་དང་། ཉེ་བར་ལེན་ཕུང་པོ་དང་མཚུངས་པའི་རྒྱུ་དང༌། རྐྱེན་རྣམས་དང༌། འབྱུང་བ་རྣམས་སུ་འདུ་ཤེས་པའོ། །ཡུལ་ནི་གཉིས་ཏེ། དངོས་པོའི་ཡུལ་དང་། སྟོང་ཉིད་ཀྱི་ཡུལ་ལོ། །མི་རྟོག་ཐུབ་པས་ཡང་གསོལ་པ། ཀྱེ་ཀྱེ་བཅོམ་ལྡན་འདས། དངོས་པོའི་ཡུལ་གང་ལགས། སྟོང་པའི་ཡུལ་རྣམས་གང་ལགས། བདག་ལ་གསུང་དུ་གསོལ། དེ་ནས་བཅོམ་ལྡན་འདས་ཀྱིས་གསུངས་པ། ཀྱེ་མི་རྟོག་ཐུབ་པ་ཡང་ཉོན་ཅིག །དངོས་པོའི་ཡུལ་ནི་འདི་དག་གོ། ། ཡུལ་དྲུག་ཏུ་གཟུགས་ དང་སྒྲ་དང་དྲི་དང་རོ་དང་ཆོས་དང་རེག་ཏུ་སྣང་བ་དང༌། འབྱུང་བ་ཆེན་པོ་ཐམས་ཅད་གཅིག་ཏུ་བཞིར་སྣང་བ་དང་། འཇུག་པའི་རྐྱེན་ཐ་དེ་དག་ལ་དད་དུ་སྣང་བ་རྣམས་སོ། །སྟོང་པའི་ཡུལ་ནི་སྟོང་པ་ཉིད་ཐམས་ཅད་དང་། མཐར་ཡོད་མེད་རྟག་ཆད་འཛིན་པའི་ཤེས་པ་ཐམས་ཅད་དང་བྲལ་བའོ། །ཡུལ་མ་ཡིན་པ་ནི་གཉིས་ཏེ། མཐའ་ལས་འདས་པ་རྣམས་དང༌།ལྟ་བ་ལས་ཡོད་མེད་འདས་པའོ། །མི་རྟོག་ཐུབ་པས་ཡང་གསོལ་པ། ཀྱེ་ཀྱེ་བཅོམ་ལྡན་འདས་མཐའ་ལས་འདས་པ་ཞེས་བགྱི་བ་ནི་གང་ལགས། བལྟ་བ་ལས་འདས་པའི་ཡུལ་མ་ཡིན་པ་ཞེས་བྱ་བ་ནི་གང་ལགས།བདག་ལ་གསུང་དུ་གསོལ། དེ་ནས་ཡང་སྟོན་པས་བཀའ་སྩལ་པ། ཀྱེ་ཀྱེ་མི་རྟོག་ཐུབ་པ་ཆེན་པོ་ཁྱོད་ཉོན་ཅིག །མཐའ་ལས་འདས་པ་ཞེས་བྱ་བ་ནི།དངོས་པོ་ལ་བདག་ཏུ་མི་འཛིན་པའོ། །ཡང་གསོལ་པ། དངོས་པོ་བདག་ཏུ་མི་འཛིན་པ་དེ་གང་ལགས། བཀའ་སྩལ་པ། ཆོས་ཐམས་ཅད་འདུས་མ་བྱས་པའོ། །ཡང་གསོལ་པ། ཆོས་ཐམས་ཅད་འདུས་མ་བྱས་པ་ཞེས་བགྱི་བ་དེ་རང་གང་ལགས། བཀའ་སྩལ་པ། དེ་ནི་ཆོས་ཐམས་ཅད་ཉག་གཅིག་ཏུ་འདུ་ཤེས་པར་ཞེས་བྱའོ། །ཡང་གསོལ་པ། གཅིག་ཏུ་འདུ་ཤེས་པ་དེ་གང་ལགས། བཀའ་སྩལ་པ། དེ་ནི་བྱུང་ཚོར་རྣམས་ཀྱི་སྒོ་འགག་པའོ། །ཡང་གསོལ་པ། བྱུང་ཚོར་གྱི་སྒོ་འགག་པ་དེ་གང་ལགས། དེ་ནི་རང་བཞིན་གྱིས་འོད་གསལ་བའོ། །ཡང་གསོལ་པ། རང་བཞིན་གྱིས་འོད་གསལ་བ་དེ་གང་ལགས། བཀའ་སྩལ་པ།དེ་ནི་ཡུལ་ཐམས་ཅད་རྣམ་པར་དག་པའོ། །ཡང་གསོལ་པ། ཡུལ་ཐམས་ཅད་རྣམ་པར་དག་པ་ཞེས་བགྱི་བ་དེ་གང་ལགས། བཀའ་སྩལ་པ། དེ་ནི་ཆོས་ཐམས་ཅད་ཀྱི་ཟད་པའི་མཚན་ཉིད་ཤེས་པའོ། །ཡང་གསོལ་པ། ཀྱེ་ཀྱེ་བཅོམ་ལྡན་འདས་དེ་ལྟ་བས་ན། ལྟ་བ་ལས་འདས་པ་དེ་གང་ལགས། བཀའ་སྩལ་པ།ལྟ་བ་ལས་འདས་པ་ནི་བརྗོད་དུ་མེད་པ་ཞེས་བྱའོ། །ཡང་གསོལ་པ། དེ་ཉིད་གང་ལགས། བཀའ་སྩལ་པ། དེ་ནི་རྐྱེན་ཐམས་ཅད་ལས་འདས་པའོ། །ཡང་གསོལ་པ། རྐྱེན་ཐམས་ཅད་ལས་གྲོལ་བ་དེ་ཉིད་གང་ལགས། བཀའ་སྩལ་པ།དེ་ནི་མཐའ་གང་དུ་ཡང་མི་འབྱེད་པའོ། །ཡང་གསོལ་པ། མཐའ་གང་དུ་ཡང་མི་འབྱེད་པ་དེ་གང་ལགས། བཀའ་སྩལ་པ། དེ་ནི་རྩིས་གདབ་ཐམས་ཅད་ལས་འདས་པ་ཉིད་དོ། །བྱ་བྱེད་འབད་རྩོལ་ལས་འདས་པ་ཉིད་དོ། །ཕྱོགས་རིས་ཐམས་ཅད་ལས་འདས་ཏེ་ལྷུན་གྱིས་རྫོགས་པ་ཉིད་དོ། །དེ་ནས་ཡང་མི་རྟོག་ཐུབ་པས་འདི་སྐད་ཅེས་གསོལ་ཏོ། །ཀྱེ་ཀྱེ་བཅོམ་ལྡན་འདས་དེ་ལྟ་བས་ན། ཉོན་མོངས་པ་ཞེས་བགྱི་བ་རྣམས་ནི་གང་ལགས། དེ་དག་རྣམས་ཀྱི་དོན་མ་རྟོགས་པ་ནི་གང་ལགས། ལོག་པར་རྟོགས་པ་རྣམས་ནི་ཅི་ལྟར་ལགས། ཕྱོགས་རྟོགས་པ་ནི་གང་ལགས། འདི་དག་རྣམས་ནི་བདག་གིས་མ་འཚལ་ན། བཅོམ་ལྡན་འདས་ཀྱིས་གསུང་དང༌། སྟོན་པས་བཀའ་སྩལ་པ། ཨེ་མ་ཧོ། མི་རྟོག་པའི་ཐུབ་པ་ཆེན་པོ་ཁྱོད་ཉོན་ཅིག །ཉོན་མོངས་པ་ནི་དྲུག་སྟེ།མ་རིག་པ་ཞེས་བྱ་བ་ནི། གཞིའི་འཁྲུལ་རྟོག་གི་ཆ་འཛིན་པའོ། །གཏི་མུག་ནི་ཤེས་རབ་ཀྱི་ཆ་ལས་འཁྲུལ་པའོ། །ཞེ་སྡང་ནི་བསྐྱེད་པའི་རིམ་པའི་ཆ་ལས་འཁྲུལ་པའོ། །ང་རྒྱལ་ནི་ལྟ་བའི་ཆ་ལས་འཁྲུལ་པའོ། །འདོད་ཆགས་ནི་སྣང་བའི་ཆ་ལས་འཁྲུལ་པའོ། །ཕྲག་དོག་ནི་མི་རྟོག་པའི་ཆ་ལས་འཁྲུལ་པའོ། །དེ་དག་ལ་སོགས་ཏེ་ཉོན་མོངས་པ་ནི། བསམ་པ་འཛིན་པའི་སེམས་དང༌། དྲན་པ་རྣམས་འཛིན་པའི་ཡིད་དང་།མཚམས་སྦྱོར་བའི་བག་ཆགས་དང༌། ཐེ་ཚོམ་ཐམས་ཅད་ཀྱི་གཞིར་གྱུར་པའི་རྟོག་པ་དང་། ཡུལ་དང་དངོས་པོར་འཛིན་པའི་ཆ་ལ་སོགས་ཏེ་དཔག་ཏུ་མེད་དོ། །དེ་རྣམས་ཀྱི་དོན་མ་རྟོགས་པ་ནི། སོ་སོའི་སྐྱེ་བོ་ནས་ཨ་ནུ་མན་ཆད་དོ། །ལོག་པར་རྟོགས་པ་ནི་མུ་སྟེགས་ཅན་རྣམས་ཏེ། མཐར་འཛིན་པའི་ཡོད་མེད་རྟག་ཆད་ཀྱི་མཐར་འཛིན་པ་སྟེ་བདག་རྟོག་རྟག་པ་དང་ཆད་པ་བལྟ་བ་དང་། བདག་ཏུ་འཛིན་པའི་བལྟ་བ་ཐམས་ཅད་དང་། མདོར་ ཉན་ཐོས་དང་ཨ་ཏི་ཁ་ཅིག་མན་ཆད་ན་ཡིད་དཔྱོད་དུ་འཛིན་པའི་ལྟ་བ་རྣམས་དང་། རྟག་ཆད་དུ་འཛིན་པའི་ལྟ་བ་རྣམས་དང༌།འདུ་ཤེས་ཅན་དུ་འཛིན་པའི་ལྟ་བ་ལ་སོགས་པ་རྣམས་སོ། །ཕྱོགས་རྟོགས་པ་ནི་ཉན་ཐོས་དང་རང་སངས་རྒྱས་ལ་སོགས་ཏེ་ཐེག་པ་རིམ་པ་དགུའོ། །མི་རྟོག་ཐུབ་པས་ཡང་གསོལ་པ། ཀྱེ་ཀྱེ་རྡོ་རྗེ་འཆང་ཆེན་པོ། སྟོན་པ་ཉིད་ཀྱིས་གོང་དུ་བསྟན་པ་དེ་རྣམས་སྤང་ལགས་སམ། སྦྱང་ལགས་སམ།་སྒྱུར་བ་ལགས་སམ། རང་ཞིར་བཏང་བ་ལགས་སམ། དེ་དག་རེ་རེ་ལ་ཡང་གཉེན་པོ་རེ་རེས་འདུལ་བ་ལགས་སམ།རང་ལུགས་སུ་འཇོག་པ་ལགས་སམ། དེ་ཉིད་རང་ཆོས་ཉིད་ལགས་སམ། དེ་དག་རྣམས་རང་གིས་རང་གྲོལ་བ་ལགས་སམ། འདི་དག་རྣམས་ཀྱི་དོན་བདག་གིས་མ་འཚལ་ལགས་སོ། །སྟོན་པ་ཐུགས་རྗེ་ཆེན་པོ་ཉིད་ཀྱིས་གསུང་བར་ཞུ།དེ་ནས་རྡོ་རྗེ་འཆང་གིས་བཀའ་སྩལ་པ། ཀྱེ་མ་ཉོན་ཅིག་ཐུབ་པ་ཆེན་པོ་ཁྱོད། །ངས་བསྟན་པ་ཡི་ཚིག་རྣམས་ནི། །སེམས་ཅན་ཀུན་གྱི་རྒྱུད་ལ་གནས། ། ཉོན་མོངས་པའི་ཚོགས་དེ་ཀུན་དེ་རྣམས་ཀྱིས་ནི་འཁོར་བར་བཅིངས། །བདེ་བ་ཆེན་པོ་ཉིད་བསྒྲིབས་པས། །འདི་དག་རྣམས་ནི་སྤང་བ་མིན། །དེ་བཞིན་ཉིད་དུ་མ་རྟོགས་ན། །རྣལ་འབྱོར་ལུས་དང་གྲིབ་མ་བཞིན། །ལྷན་ཅིག་སྐྱེས་པའི་མ་རིག་པ་དང་རིག་པ་གཉིས།དེ་ལས་དེ་ཉིད་རང་བྱུང་བས། །སྤངས་པས་སྤང་བ་མ་ཡིན་ནོ། །དེ་བཞིན་གཞི་དེ་སྦྱངས་པས་ཀྱང་ནི་མིན། །བསྒྱུར་བས་ཀྱང་ནི་མི་འགྱུར་རོ། །འགྱུར་མེད་སྙིང་པོ་རིག་པ་མ་རྟོགས་པས། །ཤེལ་སྦྱང་དུ་མི་བཏུབ་ གྱི་བྲག་གམ་གཡུ་རྡོ་བཞིན། །སྦྱང་ཞིང་ཞི་བར་ནུས་པ་མིན། །རང་བཞིན་གྱིས་ནི་གནས་དག་ཏུ། །རྣལ་འབྱོར་ལྡན་པ་ཡིས་ནི་བརྟགས། །དེ་བཞིན་རང་བཞིན་གྱིས་མིན་ཏེ་ཞི་བ་ཉིད་ཀྱང་མིན། །མངོན་སུམ་ལྷག་རིག་པ་མཐོང་མ་ཤེས་པར། །རི་རབ་རི་ཡི་རྒྱལ་པོ་བསྒྱུར་ཞིང་ཞི་བར་མི་ནུས་བཞིན། །སུས་ཀྱང་གཞིག་པར་བྱས་ཤིང་རྩོལ་བས་ནུས་པ་མིན། །གཉེན་པོ་དེ་དག་རྐྱེན་ལས་འདས་པ་མ་ཤེས་ན་ཡིས་ནི་གྲོལ་བ་མིན། །མ་བཙལ་རང་དག་མ་ཤེས་པར། །རྙོག་མ་སངས་འདོད་ཆུ་རྙོག་སྣང་ཆེར་འགྲོ་བས་བཞིན། །ཕྱིར་ཕྱིར་སངས་པ་མ་ཡིན་ནོ། །དེ་ཉིད་རང་ཡང་ཉོན་མོངས་པ་ཆོས་ཉིད་མིན། །རང་སྣང་རིག་པ་རང་དྭངས་སུ་ལྷུག་པ་མ་ཤེས་པར། །ཐ་མལ་བླུན་པོའི་སྣང་བ་གྲུབ་མཐས་མ་བསྐྱུར་བ་བཞིན། །མངོན་ཞེན་སྣང་བའི་ཟློག་པ་མ་ཡིན་ནོ། །ཀྱེ་མ་ཐུབ་པ་ཡང་ཉོན་ཅིག །འདི་དག་བློ་རིམ་རྣམ་གཉིས་ཏེ། །འབད་བཅས་རྣམས་ཉོན་མོངས་པ་དེ་དང་འབད་མེད་དོ། །འབད་བཅས་རྣམས་ནི་རང་སར་བཞག །སྣང་བ་གོམས་པའི་ཚད་རྣམས་ཀྱིས། །ཡེ་ཤེས་དག་པའི་སྣང་བ་ཉིད། །ཕྱི་ནང་ཀུན་ལ་རང་ཤར་ཚེ། །རྐྱེན་དེས་སྐྱེ་བ་མ་ཡིན་ནོ། །ཅི་ཉོན་མོངས་པ་དེ་སྲིད་དེ་དག་སྐྱེས་གྱུར་ཀྱང༌། །རང་བཞག་རང་སངས་དེ་རང་ཉིད་དུ་གྲོལ། །དེ་ཕྱིར་རྣལ་འབྱོར་སྣང་བའོ། །འབད་མེད་རྣམས་ནི་འདི་ལྟ་སྟེ། །རང་གིས་གཉེན་པོ་མེད་པས་རང་གྲོལ་རང་ཉིད་ལ། །རང་གི་མ་རིག་པ་ཉིད་མ་རིག་པ་མར་ནི་རང་གྲོལ་བས། །ལྕགས་ཀྱི་རང་གིས་གཉེན་པོ་རང་ལྕགས་རྣམས་གཤོག་པ་དང༌། །རྡོ་ཡིས་རྡོ་རྣམས་གཅོག་པ་བཞིན། །རང་གི་གཉེན་པོར་རང་ཉིད་ཆེ། །རང་བཞིན་རྫོགས་ཆེན་རྟོགས་པ་ཆེ། །འདི་ལྟར་གོམས་པ་གང་ཡིན་པས། །མ་བཙལ་བཞག་པས་རང་སྣང་དོན་རྣམས་རྙེད། །མ་བསྒོམས་པར་ནི་བདེ་ཆེན་རང་བཞིན་རྒྱས། །རང་བཞིན་དབྱིངས་རིག་ཉིད་དུ་མངོན་སུམ་རིག །འདི་ཉིད་སུ་དང་འཕྲད་པ་དེ། །མཚམས་སྔར་གྱིས་བག་ཆགས་ཀྱིས་མི་བསྒྲིབ་པར་མེད་སྡིག་དང་ལྡན་པ་ཡང་། །ཀུན་རྫོབ་ཏུ་བླངས་པས་འདི་ཉིད་གོམས་པས་གྲོལ་བ་ནི། །ཐེ་ཚོམ་ཉིད་འདི་གོམས་བྱུང་ཐབས་རང་བཞིན་དུ་མེད་ན་ར་ཀ་ན། །དེ་ནས་ཡང་མི་རྟོག་པའི་ཐུབ་པ་ཆེན་པོས། བཅོམ་ལྡན་འདས་ལ་རབ་ཏུ་མཆོད་ཅིང་བསྟོད་ནས། འདི་སྐད་ཅེས་གསོལ་ཏོ། །ཀྱེ་ཀྱེ་བཅོམ་ལྡན་རྡོ་རྗེ་འཆང་ཆེན་པོ་ལགས། དེ་དག་ནི་རང་བཞིན་གྱི་བར་དོ་ལ་ཉོན་མོངས་པ་རྣམས་ཀྱིས་བསྡུས་པའི་རྒྱུ་ལགས་ན། དེ་ཀུན་འཁོར་བའི་རྒྱུ་འབའ་ཞིག་ལགས་པས་རང་བཞིན་གྱི་བར་མ་དོ་འདི་ལ། མྱ་ངན་ལས་འདས་པའི་རྒྱུ་གནས་པ་ལགས་སམ། འོན་ཏེ་གོང་དུ་གསུངས་པ་དེ་དག་དང་རྒྱུ་གཅིག་པ་ལགས་སམ། ཡང་ན་གཏན་མེད་པ་ལགས། འདི་ལ་ཐེ་ཚོམ་མཆིས་ན་བདག་གི་ཐེ་ཚོམ་བསལ་དུ་གསོལ། ཞེས་ཞུས་སོ། །སྟོན་པས་བཀའ་སྩལ་པ།ཀྱེ།ཐུབ་པ་ཆེན་པོ་ཁྱོད་ཉོན་ཅིག །རང་བཞིན་གནས་པའི་བར་དོའི་སེམས་ཅན་ལུས་ཀྱིས་བསྡུས་པ་ཐམས་ཅད་ལ་མྱ་ངན་ལས་འདས་པའི་རྒྱུ་ནི་དུས་གསུམ་ན་བཞུགས་པའི་སངས་རྒྱས་ཐམས་ཅད་དང་། ཁྱད་པར་མེད་པར་གནས་པ་ཡིན་ནོ། །དེ་ཡང་སྐུ་རྣམས་ཀྱི་བདག་ཉིད་དང༌། ཡེ་ཤེས་དང༌།འོད་དང༌། ཐིག་ལེ་དང༌། རིག་པ་རང་གི་ངོ་བོར་གནས་པ་ཡིན་ནོ། །དེ་ནས་མི་རྟོག་པའི་ཐུབ་པས་ཡང་གསོལ་པ། ཀྱེ་ཀྱེ་བཅོམ་ལྡན་རྡོ་རྗེ་འཆང་ཆེན་པོ་ལགས། སྐུ་རྣམས་ཀྱི་བདག་ཉིད་ནི་གང་ལགས། ཡེ་ཤེས་ནི་ཅི་ལྟ་བུ་ལགས། འོད་ནི་གང་ལགས། ཐིག་ལེ་ནི་ཅི་ལྟ་བུ་ཞིག་མཆིས། རིག་པ་ཞེས་བགྱི་བ་ནི་ཅི་ལགས། འདི་ཀུན་བདག་གིས་མ་འཚལ་ན། བཅོམ་ལྡན་འདས་ཀྱིས་བདག་ལ་གསུང་བར་ཞུ་འཚལ།ཞེས་ཞུས་སོ། །དེ་ནས་ཡང་སྟོན་པས་བཀའ་སྩལ་པ། ཀྱེ་མི་རྟོག་པའི་ཐུབ་པ་ཆེན་པོ་ཁྱོད་ཉོན་ཅིག །སྐུ་ནི་གཉིས་ཏེ། རིག་པ་ཡུལ་སྣང་གི་སྐུ་དང་།དྭངས་མ་རྣམས་འདུས་པའི་སྐུའོ། །ཡང་གསོལ་པ། ཀྱེ་སྟོན་པ་དྲུག་པ་རྡོ་རྗེ་འཆང་ཆེན་པོ་ལགས། རིག་པ་ཡུལ་སྣང་གི་སྐུ་གང་ལགས། དྭངས་མ་རྣམས་འདུས་པའི་སྐུ་ཅི་ལགས། འདི་དག་བདག་ལ་བསྟན་དུ་གསོལ། ཡང་བཀའ་སྩལ་པ། ཀྱེ། ཐུབ་པ་ཆེན་པོ་ཁྱོད་ཉོན་ཅིག །རིག་པ་ཡུལ་ལ་སྣང་བའི་སྐུ་ནི། དབང་པོ་རྣམས་རྣམ་པར་དག་པའི་སྒོ་ལ་ལྷུག་པར་སྐུ་ཆེན་པོ་དང་། འབྱུང་བ་རྣམས་རང་དེངས་ཕུང་པོ་རྣམས་རྣམ་པར་དག་པའི་སྐུ་ཆེན་པོ་དང་། ཁམས་དང་། སྐྱེ་མཆེད་དང་། མ་རིག་པ་རང་གྲོལ། ཡུལ་དང་།ཡུལ་ཅན་དང་ཉོན་མོངས་པ་རྣམས་རྣམ་པར་དག་པའི་སྐུ་ཆེན་པོའོ། །དྭངས་མ་འདུས་པའི་སྐུ་ནི་འདི་ལྟ་སྟེ། རང་གི་མཚན་ཉིད་འཛིན་པའི་སྐུ་དང་། ཡེ་ཅི་བཞིན་པའི་སྐུའོ། །ཡང་གསོལ་པ། ཀྱེ་བཅོམ་ལྡན་འདས་རང་གི་མཚན་ཉིད་འཛིན་པའི་སྐུ་ནི་གང་ལགས། ཡེ་ཅི་བཞིན་པའི་སྐུ་ནི་ཅི་ལྟར་ལགས།བདག་ལ་གསུང་དུ་གསོལ། དེ་ནས་ཡང་བཀའ་སྩལ་པ། ཀྱེ་ཐུབ་པ་ཆེན་པོ་ཁྱོད་ཉོན་ཅིག །རང་གི་མཚན་ཉིད་འཛིན་པའི་སྐུ་ནི་འདི་ལྟ་སྟེ། རྣམ་པར་མི་འབྱེད་པའི་རོལ་པ་ཆེན་པོའི་སྐུ་དང་། ཐུགས་རྗེའི་གོ་མ་འགགས་པ།དམ་པ་སྤྱི་ཕུད་ཆེན་པོའི་སྐུ་དང་། ཆོས་ཉིད་ཀ་དག །རིགས་རིགས་ལྔ་རྗེས་སུ་འཛིན་པ་ལ་སོགས་པ་རྗེས་སུ་འཛིན་པའི་སྐུའོ། །ཡེ་ཅི་བཞིན་པའི་སྐུ་ནི་འདི་ལྟ་སྟེ། ཡེ་གནས་དང་པོའི་སྐུ་ ཀ་དག་ཆེན་པོ་དང་དང༌། །ཡེ་ཐོག་མ་རང་རིག་པའི་ཆའོ། །མི་འགྱུར་བའི་སྐུ་དང་། འབྲས་བུ་ སྐུ་གསུམ་གྱི་རྩལ་དུ་རང་རྫོགས་པའི་སྐུའོ། །ཡང་གསོལ་པ།ཀྱེ་ཀྱེ་བཅོམ་ལྡན་འདས། འབྲས་བུ་རང་རྫོགས་པའི་ཞེས་བགྱི་བའི་སྐུ་ནི་ཅི་ལྟ་བུ་ལགས། འདི་དག་རྣམས་ཕྱེ་ལ་གསུངས་ཤིག །དེ་ནས་ཡང་བཀའ་སྩལ་པ།ཀྱེ་ཐུབ་པ་ཆེན་པོ་ཉོན་ཅིག །འབྲས་བུ་རང་རྫོགས་པའི་སྐུ་ཞེས་བྱ་བ་ནི་གསུམ་སྟེ། ཆོས་ཀྱི་སྐུ་སྤྲོས་པ་མེད་པ་ཆེན་པོ་དང༌། ལོངས་སྤྱོད་རྫོགས་པའི་སྐུ་འཛིན་པ་མེད་པ་ཆེན་པོ་དང་སྤྲུལ་པའི་སྐུ་བདག་མེད་པ་ཆེན་པོའོ། །ཡང་གསོལ་པ། ཀྱེ་སྟོན་པ་ཆེན་པོ་ཆོས་ཀྱི་སྐུ་སྤྲོས་པ་མེད་པ་ནི་གང་ལགས། ལོངས་སྤྱོད་རྫོགས་པའི་སྐུ་ནི་གང་ལགས། སྤྲུལ་པའི་མི་སྐུ་ཞེས་གང་ལགས། བཀའ་སྩལ་པ། ཀྱེ་ཐུབ་པ་ཆེན་པོ་ཉོན་ཅིག །ཆོས་ཀྱི་སྐུ་ནི་གསུམ་སྟེ།འགྱུར་རང་དག་ངོ་བོའི་སྐུ་རིག་པ་ཀ་དག་དང༌། ཁྱབ་གདལ་འོད་སྣང་ཀ་དག་ཆེན་པོའི་རང་བཞིན་གྱི་སྐུ་དང༌། ཀུན་ཏུ་མ་འགགས་པ་མཛད་སྤྱོད་ཀ་དག་ཐུགས་རྗེའི་སྐུའོ། །ལོངས་སྤྱོད་རྫོགས་པའི་སྐུ་ནི་གསུམ་སྟེ། སྣ་ཚོགས་རང་གྲོལ་ལྷུན་གྲུབ་ཀྱི་སྐུ་དང༌། མཚན་ཉིད་འཛིན་པ་རྣམ་སྣང་ལ་སོགས་རིགས་ལྔའི་སྐུ་དང་། རང་དབྱིངས་རིག་པ་གསལ་མ་འདྲེས་པ་ཡོངས་སུ་རྫོགས་པའི་སྐུའོ། །སྤྲུལ་པའི་སྐུ་ནི་གསུམ་སྟེ། མ་དག་སེམས་ཅན་ལ་ཡོད་པ་སྤྲུལ་པའི་སྐུ་དང་། འགྲོ་བ་འདུལ་ཐུབ་པ་དྲུག་ལ་སོགས་པ་བའི་སྤྲུལ་པའི་སྐུ་དང་། རང་བཞིན་སྤྲུལ་པའི་སྐུའོ། །ཡེ་ཤེས་ནི་གཉིས་ཏེ། གཞི་གནས་ཀྱི་ཡེ་ཤེས་དང་། རང་གི་མཚན་ཉིད་འཛིན་པའི་ཡེ་ཤེས་སོ། །ཡང་གསོལ་པ།ཀྱེ་ཀྱེ་བཅོམ་ལྡན་འདས་གཞི་གནས་ཀྱི་ཡེ་ཤེས་ལ་དུ་ཞིག་མཆིས། མཚན་ཉིད་འཛིན་པ་ནི་དུ་ལགས།དེ་ནས་ཡང་བཀའ་སྩལ་པ། ཐུབ་པ་ཆེན་པོ་ཁྱོད་ཉོན་ཅིག །གཞི་གནས་ཀྱི་ཡེ་ཤེས་ནི་གསུམ་སྟེ། ངོ་བོ་ཀ་དག་གི་ཡེ་ཤེས་མི་འགྱུར་བས་དང་། རང་བཞིན་ལྷུན་གྲུབ་ཀྱི་ཡེ་ཤེས་མ་ངེས་པ་དང༌།ཐུགས་རྗེ་ཤར་བས་རང་སྣང་གི་ཡེ་ཤེས་སོ། །མཚན་ཉིད་འཛིན་པའི་ཡེ་ཤེས་ནི་ལྔ་སྟེ། ཆོས་ཀྱི་དབྱིངས་ཀྱི་ཡེ་ཤེས་དང་། མེ་ལོང་ལྟ་བུའི་ཡེ་ཤེས་དང་། མཉམ་པ་ཉིད་ཀྱི་ཡེ་ཤེས་དང་། སོ་སོར་རྟོག་པའི་ཡེ་ཤེས་དང་། བྱ་བ་གྲུབ་པའི་ཡེ་ཤེས་སོ། །འོད་ནི་གཉིས་ཏེ། རང་གསལ་ཁ་དོག་འཛིན་པའི་འོད་དང་། མི་གནས་པའི་ཡེ་ཤེས་རང་སར་དག་པ་ཁ་དོག་ལས་འདས་པའི་འོད་དོ། །ཡང་གསོལ་པ།རང་གསལ་སྣང་བ་ཁ་དོག་འཛིན་པའི་འོད་ནི་གང་ལགས། མི་གནས་པའི་ཡེ་ཤེས་རང་སར་དག་པ་ཁ་དོག་ལས་འདས་པའི་འོད་ནི་གང་ལགས། བཀའ་སྩལ་པ། རང་སྣང་གསལ་བའི་ཁ་དོག་འཛིན་པའི་འོད་ནི་ལྔ་སྟེ། དཀར་པོ་དང་། སེར་པོ་དང་། དམར་པོ་དང་། ལྗང་གུ་དང་། མཐིང་གའོ། །མི་གནས་པའི་ཡེ་ཤེས་རང་སར་དག་པ་ཁ་དོག་ལས་འདས་པའི་འོད་ནི། དྲི་མ་མེད་པའི་ ཆོས་ཉིད་སྣང་བའི་དུས་དཀར་པོ་རང་སར་དག་སྟེ་སྣང་བ་གང་དུ་ཡང་མི་འབྱེད། མ་བཙལ་བཞག་པའི་སེར་པོ་རང་སར་དག་སྟེ་ཡུལ་དུ་མར་མི་སྣང༌། ཆགས་པ་མེད་པའི་དམར་པོ་རང་སར་དག་སྟེ་ཤེས་པ་འདི་ཞེས་བྱ་བ་ནི་མི་སྣང༌། བྱ་བཙལ་བྲལ་བའི་ལྗང་གུ་རང་སར་དག་སྟེ་བྱ་བྱེད་ཐམས་ཅད་ལས་འདས་མི་འགྱུར་ཡངས་པའི་མཐིང་ག་རང་སར་དག་སྟེ་ཤེས་པ་ཅིའི་ངོ་བོར་ཡང་མ་གྲུབ་པར་གནས་སོ། །ཐིག་ལེ་ནི་གསུམ་སྟེ། གཞི་འཛིན་པའི་ཐིག་ལེ་དང་། སྣང་བ་ལམ་གྱི་ཐིག་ལེ་དང་། འབྲས་བུ་རང་སྨིན་པའི་ཐིག་ལེའོ། །ཡང་གསོལ་པ། གཞི་འཛིན་པའི་ཐིག་ལེ་ནི་གང་ལགས། སྣང་བ་ལམ་གྱི་ཐིག་ལེ་ནི་གང་ལགས། འབྲས་བུ་རང་སྨིན་པའི་ཐིག་ལེ་ནི་གང་ལགས།འདི་རྣམས་བདག་ལ་གསུང་བར་ཞུ།ཡང་བཀའ་སྩལ་པ། གཞི་འཛིན་པའི་ཐིག་ལེ་ནི་གཉིས་ཏེ། རང་བཞིན་ ཁ་དོག་འདུས་པའི་འོད་ཀྱི་ཐིག་ལེ་དང་། མ་བཅོས་པ་ཀུན་ཏུ་བཟང་པོའི་ཐིག་ལེའོ། །སྣང་བ་ལམ་གྱི་ཐིག་ལེ་ནི་གཉིས་ཏེ།ཀུན་རྫོབ་རྒྱུའི་ཕའི་ཐིག་ལེ་དང་། གནས་པ་དོན་དམ་གྱི་ཐིག་ཆོས་ཉིད་ལེའོ། །ཡང་གསོལ་པ། ཀུན་རྫོབ་རྒྱུའི་ཐིག་ལེ་གང་ལགས། གནས་པ་དོན་དམ་གྱི་ཐིག་ལེ་གང་ལགས།བདག་ལ་བསྟན་དུ་གསོལ། ཡང་བཀའ་སྩལ་པ། ཀུན་རྫོབ་རྒྱུའི་ཐིག་ལེ་ནི།ལུས་ཅན་ཀུན་མོ་རྣམས་ཀྱི་གཡས་རྩ། ཕོ་རྣམས་ཀྱི་གཡོན་རྩ་གྱི་རྩའི་ནང་ན་གནས་ཏེ། ཕའི་རྒྱུ་དང་མའི་ཁུ་བ་དང་དྭངས་མ་ལས་རུས་པ་ཁྲག་གི་དྭངས་མ་ལས་ཤ་རྐྱེན་དུ་སྣང་བའོ། །དེ་ཡང་འབྱུང་བའི་དྭངས་མ་འདུས་པ་ལས། མའི་ཐིག་ལེ་དམར་པོ་བྱུང་། བྱང་ཆུབ་ཀྱི་སེམས་ཐམས་ཅད་ཀྱི་སྙིགས་མ་འདུས་པ་ལས། ཕའི་ཐིག་ལེ་དཀར་པོ་བྱུང་ངོ༌། །དེའི་ཕྱིར་ན་འབྱུང་བ་འདུས་པ་ལས་གཟུགས་སུ་སྨིན། བྱང་ཆུབ་ཀྱི་སེམས་འདུས་པ་ལས་དྲན་བསམ་དང༌། བྱུང་ཚོར་དང་། རིག་པ་བྱུང་ངོ༌། །དེ་ཡང་རྫུས་སྐྱེས་དང༌། སྒོང་སྐྱེས་དང༌།དྲོད་སྐྱེས་རྣམས་ལ་ཡང༌། འབྱུང་བ་འདུས་པའི་ས་བོན་དང༌། བྱང་ཆུབ་སེམས་འདུས་པའི་ས་བོན་གཉིས་རང་ཆས་སུ་འཛོམ་པ་ལས་སྐྱེ་བ་ཉིད་ལེན་པའོ། །དེ་ལྟར་ལུས་ཅན་ཐམས་ཅད་ལ་ལུས་སྡུད་པར་བྱེད་པའི་ཐིག་ལེ་དཀར་དམར་གཉིས་ནི་རང་ཆས་སུ་གནས་པའོ། །དེ་ཡང་སྐྱེས་པ་རྣམས་ཀྱི་འབྱུང་བའི་ས་བོན་ནི། འབྱུང་བའི་རང་རྒྱས་འཐུམས་ནས་མངོན་དུ་མི་སྣང་། བུད་མེད་རྣམས་ལ་བྱང་ཆུབ་ཀྱི་ས་བོན་དཀར་པོ་ནི་གཞི་མི་འགྱུར་བས་མངོན་དུ་མི་འབྱུང༌། དེའི་ཕྱིར་དུ་བུད་མེད་རྣམས་ཀྱིས་བདེ་བ་བསྒོམ་དུ་མི་རུང་གིས། ཐིག་ལེ་དང་རླུང་ཉིད་བསྒོམས་ཀྱང་བུད་མེད་ཀྱིས་མི་འབྱོངས་པའི་ཕྱིར་རོ། །མི་གྲོལ་བའི་ཕྱིར་རོ། །དེ་ལྟར་ས་བོན་ཅི་སྲིད་འཚོ་བའི་བར་དུ་ གཉིས་ཀྱིས་ཕུང་པོའི་རྟེན་བྱེད་པས་སྐྱེས་བུ་རྣམས་ཀྱི་ཚེའི་དུས་བྱེད་པ་ཡང་འདི་གཉིས་ཀྱིས་བྱེད་འདི་གཉིས་འཕོ་ནས་འཆི་བ་ཡིན་སྟེ། འབྱུང་བ་རང་རང་གི་དགྲས་ནི་གློ་བུར་ནང་མི་མཐུན་པའི་ཚ་གྲང་ལ་སོགས་དུ་འདུ་བྱེད་དོ། །འབྱུང་བ་ཁད་ཀྱིས་སྟོབས་ཟད་པ་རྣམས་ནི།འདི་གཉིས་ཀྱིས་གནས་ནས་འཕོས་པར་བྱེད་པ་ཡིན་ནོ། །དཀར་དམར་གཉིས། གནས་པ་དོན་དམ་གྱི་ཐིག་ལེ་ནི་གཉིས་ཏེ། རང་གནས་རྒྱུའི་ཐིག་ལེ་དང་། སྐྱེས་བུ་གོམས་པ་ལས་བྱུང་བའོ། །རང་གནས་རྒྱུའི་ཐིག་ལེ་ནི། ལུས་ཅན་རྣམས་ཀྱི་སྙིང་ན་འོད་ཀྱི་དྭངས་མ་འདུས་པའི་ཐིག་ལེ་ཚོན་སྣ་དབྱིངས་ ལྔའི་གྲུ་གུ་བསྔོགས་པ་ལྟ་བུའམ། ཉའི་མིག་ཚད་ལྟ་བུའམ། ཁྲ་ཚང་ན་ཉལ་བའི་མིག་ལྟ་བུའམ།མཁའ་འགྲོ་མ་ཡིད་འགྱུར་མའི་ཚོན་སྣ་ལྔ་དྭངས་པ་མིག་ལྟ་བུར་སྐབས་སུ་རྩ་རྣམས་ཀྱི་ནང་ནས་རྒྱུ་ཡེ་ཤེས་ཀྱི་རླུང་གིས་ཞིང་གནས་སོ། །སྐྱེས་བུ་གོམས་ཉམས་སུ་མྱོང་བ་ལས་པ་ལས་བྱུང་བ་ནི། དང་པོ་འོད་ཀྱི་སྣམ་བུར་སྣང་བ་དང་། གཉིས་པ་འོད་ཀྱི་ཟེར་སྣ་ཚོགས་སུ་ཐག་ཏུ་གནས་པ་དང་། གསུམ་པ་ཐིག་ལེ་ལུ་གུ་རྒྱུད་དུ་འབྲེལ་བ་མུ་ཁྱུད་དུ་འཆར་རོ། །འབྲས་བུ་རང་སྨིན་པའི་ཐིག་ལེ་ནི་གསུམ་སྟེ། འོད་རྣམས་སྨིན་པའི་ཐིག་ལེ་དང༌། ཡེ་ཤེས་སྨིན་པའི་ཐིག་ལེ་དང༌། རིག་པ་སྨིན་པའི་ཐིག་ལེའོ། །ཡང་གསོལ་པ། འོད་རྣམས་འདུས་ཤིང་སྨིན་པའི་ཐིག་ལེ་གང་ལགས། ཡེ་ཤེས་སྨིན་པའི་ཐིག་ལེ་གང་ལགས། རིག་པ་སྨིན་པའི་ཐིག་ལེ་གང་ལགས། བདག་ལ་གསུང་དང་། ཡང་བཀའ་སྩལ་པ། ཀྱེ་ཐུབ་པ་ཆེན་པོ་ཁྱོད་ཉོན་ཅིག །འོད་རྣམས་སྨིན་པའི་ཐིག་ལེ་བསྒྲེངས་པར་གནས། །ཤིན་ཏུ་གསལ་ལ་གོང་ནས་གོང་དུ་མ་འདྲེས་འཇའ་ཚོན་བཞིན། །འདི་ལ་གོམས་ན་སྣང་བ་ཡང་མཐོང་ངོ་། །ཡེ་ཤེས་སྨིན་པའི་ཐིག་ལེ་རྩིབས་ལ་གནས། །ཁ་དོག་རང་གསལ་ཉི་མའི་དཀྱིལ་འཁོར་འདྲ། །འདི་ལ་གོམས་པས་འདི་ལ་རང་སྣང་མཐོང་། །རིག་པ་སྨིན་པའི་ཐིག་ལེ་མུ་ཁྱུད་ ཟླུམ་པོར་བཅས། །རང་གསལ་ཟླུམ་པོ་འདི་ལ་གང་གོམས་པ། །དག་པ་ཆེན་པོའི་སྣང་བ་མཐོང་བར་འགྱུར། །དེ་དག་རྣམས་ཀྱི་ཐིག་ལེའི་ཕྱི་དབྱིབས་ཟླུམ། །འདི་ལ་གོམས་ན་རྣལ་འབྱོར་འབྲས་བུ་ཐོབ། །རིག་པ་ནི་གཉིས་ཏེ།གཞི་འཛིན་པའི་རིག་པ་དང་། མཚན་ཉིད་འཛིན་པའི་རིག་པའོ། །ཡང་གསོལ་པ། གཞི་འཛིན་པའི་རིག་པ་ནི་གང་ལགས། མཚན་ཉིད་འཛིན་པའི་རིག་པ་ནི་གང་ལགས། བདག་ལ་བསྟན་དུ་གསོལ།བཀའ་སྩལ་པ། གཞི་འཛིན་པའི་རིག་པ་ནི། རྡོ་རྗེ་ལུ་གུ་རྒྱུད་དུ་སྣང་བའི་རིག་མངོན་སུམ་དུ་པ་ཆེན་པོ་སྟེ། རྒྱང་ཞགས་ཆུའི་སྒྲོན་མ་ལས་རིག་པ་གཅེར་བུར་རང་ཐོན་པའོ། །འདི་ནི་རྣལ་འབྱོར་པ་རྣམས་ཀྱི་ཉམས་བརྟན་པའི་ཡེ་ཤེས་སུ་སྣང་བའོ། །མཚན་ཉིད་འཛིན་པའི་རིག་པ་ནི། སེམས་ཅན་ཐམས་ཅད་ལ་རང་ཁྱབ་ཏུ་གནས་པའོ། །དེ་ནས་ཡང་མི་རྟོག་ཐུབ་པས་འདི་སྐད་ཅེས་ཞུས་སོ། །ཀྱེ་ཀྱེ་བཅོམ་ལྡན་འདས་དོན་དེ་རྣམས་ནི་བདག་ཅག་གིས་ལམ་དུ་བྱེད་ན། ཐབས་གང་གི་སྒོ་ནས་བྱེད་པ་ལགས།བདག་ལ་བསྟན་དུ་གསོལ། དེ་ནས་སྟོན་པས་གསུངས་པ། དེ་ཡི་དོན་རྟོགས་པར་བྱེད་པའི་ཐབས་ནི། རང་གི་ཤེས་རབ་དང་། སྤྱོད་པའི་རྣམ་པ་རྣམས་དང་། སྒོམ་པའི་རྣམ་པ་རྣམས་དང་།ལྟ་བའི་རྣམ་པ་རྣམས་སོ། །ཡང་གསོལ་པ། སྟོན་པ་ཆེན་པོ། ཤེས་རབ་ནི་གང་ལགས། སྤྱོད་པ་ནི་ཅི་ཙམ་ཞིག །སྒོམ་པ་ནི་གང་ལྟ་བུ། ལྟ་བ་ནི་ཅི་ལྟ་བུ་ལགས། བདག་ལ་གསུང་དང་། བཀའ་སྩལ་པ།ཤེས་རབ་ནི་གསུམ་སྟེ། ཐོས་པའི་ཤེས་རབ་ཀྱིས་ཕྱི་ཡི་སྒྲོ་འདོགས་གཅོད་པ་དང་། བསམ་པའི་ཤེས་རབ་ཀྱིས་ནང་གི་སྒྲོ་འདོགས་གཅོད་པ་དང༌། སྒོམ་པའི་ཤེས་རབ་ཀྱིས་གསང་བའི་སྒྲོ་འདོགས་གཅོད་པའོ། །སྤྱོད་པ་ནི་གསུམ་སྟེ། འཁོར་འདས་རུ་ཤན་འབྱེད་པ་ལུས་ངག་གི་སྤྱོད་པ་དང་།བརྟུལ་ཞུགས་ལམ་དུ་སློང་བར་བྱེད་པ་གྲངས་ཀྱི་སྤྱོད་པ་དང་། སྣང་བ་རང་སར་གྲོལ་བ་རིག་པ་རྣལ་དུ་ཕེབས་པའི་སྤྱོད་པའོ། །ཡང་གསོལ་པ། བརྟུལ་ཞུགས་ལམ་དུ་སློང་བར་བྱེད་པ་དབང་པོའི་བྱེ་བྲག་གི་གྲངས་ཀྱི་སྤྱོད་པ་ཞེས་བགྱི་བ་འདི་གང་ལགས། འདི་བདག་ལ་གསུང་དང་། སྟོན་པས་བཀའ་སྩལ་པ། ཀྱེ་ཀྱེ་ཐུབ་པ་ཆེན་པོ་ཉོན་ཅིག །ངས་བསྟན་ཁྱོད་ཀྱིས་ལེགས་པར་ཉོན། །རྣལ་འབྱོར་དོན་ལ་སུས་སྦྱོར་བ། །སྤྱོད་པ་འདི་ལ་གོམས་པར་བྱ། །བུང་བ་ལྟ་བུའི་སྤྱོད་པ་ཡིས། །ཆོས་རྣམས་ཀུན་གྱི་རོ་མྱང་བྱ། །རི་དྭགས་ལྟ་བུའི་སྤྱོད་པ་ཡིས། །འཁྲུལ་པའི་རྐྱེན་གྱུར་ཡུལ་རྣམས་སྤང༌། །ལྐུགས་པ་ལྟ་བུའི་སྤྱོད་པ་ཡིས། །འཁྲུལ་པའི་ངག་ནི་སྤང་བར་བྱ། །ཐི་བྱ་ལྟ་བུའི་སྤྱོད་པ་ཡིས། །གསང་བའི་སྔགས་ཀྱི་ཐེ་ཚོམ་བཅད། །སྨྱོན་པ་ལྟ་བུའི་སྤྱོད་པ་ཡིས། །གཅིག་ཏུ་གནས་པའི་ཡུལ་རྣམས་སྤང་། །སེང་གེ་ལྟ་བུའི་སྤྱོད་པ་ཡིས། །འཇིགས་པའི་སེམས་སྤང་དུར་ཁྲོད་རྒྱུ། །ཁྱི་ཕག་ལྟ་བུའི་སྤྱོད་པ་ཡིས། །གཙང་དང་སྨེ་བའི་རྟོག་པ་སྤང་། །དོམ་བུ་ལྟ་བུའི་སྤྱོད་པ་ཡིས། །དྲན་པས་མ་ཐོག་བབ་ཉིད་དུ་སྤྱོད། །བུ་ཆུང་ལྟ་བུའི་སྤྱོད་པ་ཡིས། །འཁྲུལ་པའི་ཞེན་པ་རྒྱུད་རེངས་སྤང༌། །ངང་མོ་ལྟ་བུའི་སྤྱོད་པ་ཡིས། །འཇིག་རྟེན་མཐུན་པའི་ཚིག་གིས་དྲང་། །གླང་ཆེན་ལྟ་བུའི་སྤྱོད་པ་ཡིས། །འཁོར་བའི་གཡུལ་རྣམས་གཏིང་ནས་བཟློག །རི་སྐེགས་ལྟ་བུའི་སྤྱོད་པ་ཡིས། །བུ་དང་དགྲ་ཡི་འདུ་ཤེས་སྤང་། །ཉ་མོ་རྒྱ་ཡང་བྱུང་ལྟ་བུའི་སྤྱོད་པ་ཡིས། །འདོད་པས་ཆོག་ཤེས་དུས་ཚོད་བཅད། །དྲེའུ་མོ་ལྟ་བུའི་སྤྱོད་པ་ཡིས། །འཁོར་བའི་ས་བོན་སྤེལ་མི་བྱ། །བྲམ་ཟེ་ལྟ་བུའི་སྤྱོད་པ་ཡིས། །གཞན་གྱི་ལོངས་སྤྱོད་ཟས་རྣམས་སྤང་། །དཔའ་བོ་ལྟ་བུའི་སྤྱོད་པ་ཡིས། །འཁོར་འདས་རྣམས་ཀྱི་དུ་ཤན་དབྱེ། །ཆུ་མིག་ལྟ་བུའི་སྤྱོད་པ་ཡིས། །དྲན་པའི་རྟེན་ཉིད་རང་སར་བཞག །ནམ་མཁའ་མདུང་སྐོར་སྤྱོད་པ་ཡིས། །དངོས་པོ་རྣམས་ལ་ཟང་ཐལ་སྤྱོད། །བར་སྣང་རླུང་འདྲའི་སྤྱོད་པ་ཡིས། །གཟུང་དང་འཛིན་པའི་རྟོག་པ་སྤང་། །བྱ་ཁྱུང་ལྟ་བུའི་སྤྱོད་པ་ཡིས། །གཡང་ས་རྣམས་ནི་རླབས་ཀྱིས་གཅད། །རི་བོ་ལྟ་བུའི་སྤྱོད་པ་ཡིས། །འགྱུར་མེད་རང་དག་སྟེང་དུ་སྤྱད། །ཐེག་ཆེན་ལྟ་བུའི་སྤྱོད་པ་ཡིས། །སྣང་བ་ཕྱིར་མི་ལྡོག་པར་སྤྱད། །ཀྱེ་ཐུབ་པ་ཆེན་པོ་ཡང་ཉོན་ཅིག །སྒོམ་པ་ནི་གསུམ་སྟེ། ལྷ་ལ་སོགས་པ་སེམས་ཀྱིས་བསྒོམ་པ་དང༌།ཐེག་པ་ཆེན་པོའི་བསམ་གཏན་དང་། དུས་གསུམ་གྱི་སངས་རྒྱས་ཐམས་ཅད་ཀྱི་དགོངས་པ་ཉིད་ཡིན་ནོ། །དེ་ནས་ཡང་གསོལ་པ། ཀྱེ་ཀྱེ་བཅོམ་ལྡན་འདས། ལྷ་ལ་སོགས་པ་སེམས་ཀྱིས་བསྒོམ་པ་ནི་གང་ལགས། ཐེག་པ་ཆེན་པོ་རྣམས་ཀྱི་སེམས་ཀྱི་བསམ་གཏན་ནི་གང་ལགས། སངས་རྒྱས་རྣམས་ཀྱི་དགོངས་པ་ནི་གང་ལགས། བདག་ལ་གསུང་དང་། དེ་ནས་ཡང་བཀའ་སྩལ་པ། ཀྱེ་ཀྱེ།ཐུབ་པ་ཆེན་པོ་ཡང་ཉོན་ཅིག །ཡི་གེ་ཨ་ལ་སེམས་གཏད་པས། །དངོས་པོའི་ཞེན་པ་རང་སར་འདོན།བསྐྱེད་པའི་ལྷ་ལ་སེམས་གཏད་པས། །ལུས་ཀྱི་དྲི་མ་དག་པར་བྱེད། །ངག་གི་རྡོ་རྗེའི་གླུ་ཡིས་ནི། །དེ་ཡི་ཡིད་ནི་ཚིམ་པར་བྱེད། །ཡི་གེ་ཧཱུྃ་ལ་སེམས་གཏད་པས། །དེ་ཡི་ངག་གི་དྲི་མ་དག །རཾ་ལ་སེམས་ནི་སུས་འཛིན་པ། །དེ་ཡིས་དངོས་པོ་ཐམས་ཅད་སྦྱང་། །ཡི་གེ་ཧ་ལ་སུ་གནས་པ། །གཏི་མུག་ཐམས་ཅད་ཟད་པར་བྱེད། །གང་ཞིག་ཕཊ་ལ་སེམས་གཏད་པ། །དེ་ཡིས་ལུས་ངག་གནོད་པ་སྤངས། །སྨིན་མཚམས་ཐིག་ལེ་གང་བསྒོམ་པ། །འདིས་ནི་རླུང་ལ་གོམས་པར་འགྱུར། །བུ་ག་དགུ་ལུ་གུ་རྒྱུད་ཡང་བྱུང་ལ་སེམས་འཛིན་པ། །དེས་ནི་དབང་པོའི་སྒོ་རྣམས་ཁེགས། །སྣ་རྩེར་ཡིད་ནི་སུས་གོམས་པས། །འབྱུང་བ་ཡས་པ་རང་སར་སྡུད། །ལུས་རྟེན་རང་འོད་གང་བསྒོམ་པ། །འདིས་ནི་བར་དོའི་ས་ལ་གོམས། །ནམ་མཁར་སེམས་ནི་སུས་འཕང་བ། །དེ་ནི་སྟོང་པ་ཉིད་ལ་གོམས། །གང་གིས་རྣ་བར་སེམས་གཟུང་བ། །འདིས་ནི་སྒྲ་རྣམས་ཅི་དགར་སྤྱོད། །གང་གིས་སྙིང་གར་སེམས་འཛིན་པ། །འདིས་ནི་བསམ་པ་རང་སར་དག །སྟོང་པ་ཉིད་ལ་སུ་གནས་པ། །འདིས་ནི་དངོས་པོའི་ཞེན་པ་འགག །སྟོང་ཉིད་ཧད་པོར་སུས་བསྒོམ་པ། །དྲན་པ་རྣམས་ནི་ཅིག་ཆར་སྟོང༌། །མི་རྟོག་སེམས་ལ་གང་བསྒོམ་པ། །འདིས་ནི་འཁོར་བའི་ཞེན་པ་བཟློག །འབྱུང་བ་ལྔ་ལ་སེམས་བཟུང་ན། །དེས་ནི་ལུས་ཀྱི་རྟགས་རྣམས་འབྱུང་། །མི་རྟོག་ཡེ་ཤེས་གང་བསྒོམ་པ། །འདིས་ནི་མཚན་མའི་ཞེན་པ་འགག ། གཉིས་འཇུག་བདེ་བ་སུས་བསྒོམ་པ། །འདིས་ནི་འདོད་ཡོན་ལམ་དུ་བྱེད། །བར་སྣང་ལམ་དུ་སུས་བྱེད་པ། །འདིས་ནི་སེམས་ལ་དབང་ཡང་ཐོབ། །ཀྱེ་ཀྱེ་ཐུབ་པ་ཆེན་པོ་ཡང་ཉོན་ཅིག །ཐེག་པ་ཆེན་པོའི་བསམ་གཏན་ནི། །རང་བཞིན་ཤུགས་ཀྱི་བསམ་གཏན་གྱིས། །མ་བཅོས་ལུས་ངག་རྣལ་དུ་ཕེབས། །དམིགས་པ་རྒྱུད་བརྟེན་བསམ་གཏན་གྱིས། །འཕྲལ་བྱུང་ཉོན་མོངས་མགོ་རྣམས་གནོན། །ས་ལ་གནས་པའི་བསམ་གཏན་གྱིས། །རང་རང་རྒྱུད་ཀྱི་འཚོ་སྐྱོང་བྱེད། །མི་རྟོག་ཐུབ་པ་ཡང་ཉོན་ཅིག །བདེར་གཤེགས་དགོངས་པ་རྣམ་གཉིས་ཏེ། །མ་བཅོས་བཞག་པས་བྱུང་ཚོར་འགགས། །མ་བསྒོམས་བལྟས་པས་དྲོད་ཚད་རྙེད། །ཀྱེ་ཐུབ་པ་ཆེན་པོ་ལྟ་བ་ནི་གཉིས་ཏེ། ཕྱི་ཆོས་ཅན་རྣམས་ལ་བལྟས་པས། ཡུལ་སྣང་གཉིས་སུ་མེད་པར་བསྟན་པ་དང་། ནང་ཆོས་ཉིད་ལ་བལྟས་པས། རྣལ་འབྱོར་པ་རྣམས་ཀྱི་སེམས་ལ་རང་དབང་དུ་འགྱུར་བའོ། །མི་རྟོག་ཐུབ་པས་ཡང་གསོལ་པ། །ཀྱེ་ཀྱེ་བཅོམ་ལྡན་རྡོ་རྗེ་འཆང༌། །ཆོས་ཅན་ལྟ་བ་ཅི་ལྟ་བུ། །དེ་བཞིན་ཆོས་ཉིད་ལྟ་བ་གང་། །འདི་དག་བདག་ལ་བསྟན་དུ་གསོལ། །རྡོ་རྗེ་འཆང་གིས་བཀའ་སྩལ་པ། །མི་རྟོག་ཐུབ་པ་ཡང་ཉོན་ཅིག །ཕྱི་ཡི་ལྟ་བ་འདི་ལྟ་སྟེ། །དམིགས་པར་སྣང་བའི་ཡུལ་རྣམས་ལ། །རང་བཞིན་མེད་པར་གང་གོམས་པ། །འདི་ནི་སྣང་སྟོང་གཉིས་སུ་མེད། །ཚོགས་དྲུག་མ་འགགས་ལྷུག་པའོ། །ནང་གི་ལྟ་བ་འདི་ལྟ་སྟེ། །དབྱིངས་དང་རིག་མངོན་སུམ་དུ་པ་སུས་མཐོང་བ། །འདི་ནི་སངས་རྒྱས་ས་ལ་གོམས། །འདི་ལས་ཐབས་གཞན་གོང་ན་མེད། །ཡིད་དཔྱོད་རྣམས་ཨ་ཏི་མན་ཆད་ལས་ཁྱད་པར་འཕགས། །མི་རྟོག་ཐུབ་པས་ཡང་གསོལ་པ། །ཀྱེ་ཀྱེ་བཅོམ་ལྡན་རྡོ་རྗེ་འཆང་། །དེ་ལྟར་ལྟ་དང་སྒོམ་པ་དང་། །དེ་བཞིན་དུ་ཡང་སྤྱོད་པ་ཡི། །དོན་རྣམས་རྣམ་པར་བསྡུ་བ་འམ། །ཡང་ན་དེ་རྣམས་འབྲས་བུ་གང་། །བཅོམ་ལྡན་འདས་ཀྱིས་བདག་ལ་གསུངས། དེ་ནས་སྟོན་པས་བཀའ་སྩལ་པ། །ཀྱེ་མ་མི་རྟོག་ཐུབ་པ་ཁྱོད་ཉོན་ཅིག །དེ་དག་རྣམས་ནི་བསྡུས་པ་ཡིས། །གཅིག་པར་གནས་པའི་ཐིག་ལེ་མཐོང་། །དེ་ཡང་གང་དང་གང་ཞེ་ན། །བཞག་པ་རྣམས་ཀྱིས་སྣང་བ་ཅོག་བཞག་ལ་སོགས་པ་རང་རྒྱས་ཐོབ། །དགོངས་པ་རྣམས་ཀྱིས་སྣང་སྲིད་གཞིར་བཞེངས་ལ་སོགས་པ་དུས་ཚོད་བསྟན། །ཟད་ལུགས་རྣམས་གང་ཟག་ཆོས་བོར་བ་ལ་སོགས་པ་ཀྱིས་དག་པ་བསྟན། །བསྟན་པའི་འཁོར་བར་ལྟུང་གིས་དོགས་པ་ལ་སོགས་པ་གདེངས་ནི་མི་ལྡོག་ཚད། །དེ་ལྟར་དོན་རྣམས་བསྡུས་པའོ། །དེ་ཡི་འབྲས་བུ་འདི་དག་ཡིན། །དབྱིངས་ཀྱི་སྒྲོན་མ་སུས་མཐོང་བ། །ཆོས་ཀྱི་དབྱིངས་ལ་མངོན་དུ་སྤྱོད། །ཐིག་ལེའི་སྒྲོན་མ་སུས་ ཡེ་ཤེས་ལུས་མཐོང་བ། །རྩོལ་བཅས་རྣམས་ཀྱིས་རེ་གནས་ཐོབ། །ཤེས་རབ་སྒྲོན་མ་ ཡུལ་རྣམ་པར་དག་པ་སུས་མཐོང་བ། །སྤྱི་དང་ ཆོས་རང་གི་མཚན་ཉིད་རྟོགས། །ཆུ་ཡི་སྒྲོན་མ་སུས་མཐོང་བ། །དབང་པོ་རྣམས་ལ་དབང་བསྒྱུར་ཐོབ། །མངོན་ཤེས་འཆར།ལུ་གུ་རྒྱུད་ལ་སུས་གོམས་པ། །རིག་པ་རྣམས་ནི་ཚད་ཟིན་སྲང་ལ་ཐེབས། །དེ་ཡི་འབྲས་བུ་སྐུ་གསུམ་དེ་དག་གིས་ས། །འདི་ཉིད་རྣམས་ནི་རང་རིག་ལས། །རང་བཞིན་གནས་པའི་བར་མ་དོར། །འདི་ལ་འདི་རྣམས་གོམས་པའི་སྐྱེས་བུ་ནི། །འབྱུང་བ་ཐམས་ཅད་རང་དེངས་སུ། །འགྱུར་བར་འདི་ལ་ཐེ་ཚོམ་མེད། །ངས་བསྟན་པ་ཡི་ཆོས་རྣམས་ནི། །མདོ་ཀུན་ཀྱང་ནི་འདིར་འདུས་སོ། །ཞེས་ཉི་ཟླ་ཁ་སྦྱོར་གསང་བའི་རྒྱུད་ཆེན་པོ་ལས། རང་བཞིན་གནས་པའི་བར་དོའི་སྣང་བ་བསྟན་པའི་ལེའུ་སྟེ་གཉིས་པའོ།། །།དེ་ནས་མི་རྟོག་ཐུབ་པས་ཡང་གསོལ་པ། གསུམ་པ་འཆི་བའི་རྟགས། དེའི་བཟློག་པའི་ཐབས་དང་། དེའི་གདམས་ངག་དང་གསུམ་གྱིས་འཆི་ཁའི་བར་དོ་བསྟན།ཀྱེ་ཀྱེ་བཅོམ་ལྡན་རྡོ་རྗེ་འཆང༌། །རང་བཞིན་བར་དོ་དེ་ལྟར་ན། །འཆི་ཁའི་བར་དོ་ཅི་ལྟར་ལགས། །སྐྱེས་བུ་རྣམས་ནི་འཆི་བའི་ཚེ། །འཆི་བའི་རྟགས་ནི་ཅི་ལྟ་བུ། །འཆི་བ་ལས་ནི་བཟློག་པ་ཡི། །ཐབས་ནི་ཅི་ལྟ་བུ་ཞིག་མཆིས། །སྐྱེས་བུ་འབྱུང་བའི་སྟོབས་ཟད་ནས། །གང་ཞིག་ལམ་འཆི་བའི་དུ་འཇུག་པའི་ཚེ།ཐབས་འདི་རྣམས་ནི་ཅི་ལྟར་འཆང༌། །བདག་ལ་གསུང་དང་བཅོམ་ལྡན་འདས། །དེ་ནས་སྟོན་པས་བཀའ་སྩལ་པ། །མི་རྟོག་ཡེ་ཤེས་ཐུབ་པ་ཉོན། །ཁྱོད་ཀྱིས་ཞུས་པ་དེ་ལེགས་སོ། །གང་ཞིག་ལུས་ཅན་སྐྱེས་བུ་རྣམས། །ཚེ་ནི་མི་རྟག་རྨི་ལམ་འདྲ། །རྨི་ལམ་གྱིས་ནི་གྲུབ་པ་མེད། །དངོས་པོ་ལ།ཚེ་འདི་མི་རྟག་ཆུ་དྲག་འདྲ། །འབབ་ཆུས་གཅིག་ཏུ་བསྡད་པ་མེད། ། ཚེ་འདི་མི་ཟིན་རླུང་དང་འདྲ། །རླུང་གིས་སྐྱེས་བུ་གཟུང་བ་མེད། །ཚེ་འདི་ཡུན་ཐུང་སྤྲུལ་པ་འདྲ། །སྤྲུལ་པ་རྟག་ཏུ་ཡུལ་གཅིག་ཏུ་གནས་པ་མེད། །ཚེ་འདི་བདེན་མེད་སྒྱུ་མ་འདྲ། །སྒྱུ་མས་བདེན་པའི་དོན་བྱས་ནས་ས་གཟུང་མེད། ། །ཚེ་འདི་མི་སྡོད་ ལམ་གྱི་མགྲོན་པོ་འདྲ། །མགྲོན་པོ་རྟག་ཏུ་བསྡད་པ་མེད། །ཚེ་འདི་མ་ངེས་ཆར་སྤྲིན་འདི་ཙམ་ན་འོང་འདི་ཙམ་ན་མི་འོང་མེད་པ་དང་འདྲ། །སྤྲིན་གྱིས་དུས་ཚོད་གཟུང་བ་མེད། །དེ་ལྟར་སྐྱེས་བུའི་ཚེ་ཡི་ཚད། །འདི་ནམ་འཆི་ཆ་མེད་ལྟར་གཅིག་ཏུ་མ་ངེས་ཏེ། །གློ་བུར་བ་དང་ད་ལྟ་རང་ཅིག་ཆར་ཐོག་བབས་སུ། །དུས་ཚོད་འདི་འདྲ་གཟུང་འདི་ཙམ་ན་འཆི་བ་མི་ཤེས་བ་མེད། །འོན་ཀྱང་ལུས་ཀྱི་འབྱུང་བ་དང༌། །འཆི་བདག་གི་ནི་ལྡང་དུས་ཀྱི། །འཆི་ཁའི་ནམ་འཆི་བའི་དུས་བལྟ་བ་བར་དོའི་རྟགས་འདི་ལྟར། །དབེན་སྐྱེས་བུ་མེད་པའི་ས་པའི་གནས་སམ་ལུང་སྟོང་དུ། །འཆི་བའི་དུས་ཚོད་གཟུང་བ་གཅེས། །འདི་དག་རྟགས་ནི་སུ་ལ་བྱུང་། །ལུས་ཅན་ཚེ་ཡི་འདུ་བྱེད་བྱེད། །ཡན་ལག་སེན་མོའི་བཀྲག་མེད་ན། །ཟླ་བ་དགུ་ན་གདོན་མི་ཟ། །སྐྱེས་བུའི་མིག་སྤྲིན་ཡལ་བ་ཐ་མའི་དཀར་པོ་ན། །དེ་བཞིན་ཟླ་བ་ལྔ་ནའོ། །འཆི་བདག་གཤིན་རྗེ་ལྟག་ཁུང་ནས་སྐྲ་ཉག་མ་བདུན་ལངས་ན་ཉིད་ལངས་ན། །ཞག་ནི་ཉི་ཤུ་གཅིག་ནས་འཆི། །དེ་ལ་ཅིས་ཀྱང་མི་བླུས་ཕན་པ་མེད། །རྐང་པའི་ལོང་བུ་ཕྱིར་ཐོན་ན། །དེ་བཞིན་ཟླ་བ་གཅིག་ནའོ། །གལ་ཏེ་གཞན་གྱི་ལུས་བརྟག་ཕ་རོལ་གྱི་ན། །སྐྱེས་བུ་ནད་མི་དེ་ལ་ཀྱིས་བཏབ་པའི་ཚེ། །སོ་ཡི་རྩ་བར་དྲེག་པ་ནག་པོ་ཆགས། །ཞག་དགུ་ན་ནི་དེ་ཡང་འཆི། །དེ་བཞིན་སྣེ་ཞོམ་ཞག་ལྔ་ནས། །དེ་བཞིན་དུ་ཡང་འཆི་བའོ།ཡན་ལག་ཡང་ཡང་རྐྱང་སྐུམ་བྱེད། །དེ་ནི་ཉི་མ་བདུན་འདས་ནས། །མིག་ནི་འབྲུ་ཚུགས་བལྟ་བ་ན། །ཞག་གསུམ་ནས་ནི་ཏྲོ་ཏའོ། །འཆིའོ། །ངག་མར་འཁྲུལ་ཚུལ་མེད་ན་གི་ཚིག་རྣམས་རབ་འཁྲུལ་ན། །དེ་ནི་ཟླ་བ་ཕྱེད་ནའོ། །འགྲམ་པ་ཡི་ནི་རྒྱུད་ ཤ་སྟོང་ན་ ཆད་ན། །དེ་བཞིན་ཞག་ནི་བཅུ་དགུ་ན། །སྐྱེས་བུའི་ཚེ་ཡི་འདུ་བྱེད་བྱེད། །དབུགས་ནི་བརྩེགས་མར་ཡང་རྒོད་ན། །དེ་ཡང་ཟླ་བ་དྲུག་ནའོ།སྣ་ཡི་མ་སི་ཀ་ཆད་ན། །ཞག་བདུན་ན་ནི་འགུམ་པར་འགྱུར། །མིག་གི་བ་ར་གྱེན་ལ་ཎ་ཆད་ན། །ཞག་ལྔ་དག་ན་དེ་ཡང་འགུམ། །འགྲམ་པ་གཡོན་གྱི་ཤ་ཤོར་ན། །ཞག་གཅིག་ན་ནི་དེ་ཡང་འགུམ།སྟེང་འོག་སོ་ནི་འཐམ་གྱུར་ན། །ཞག་གསུམ་གྱིས་ནི་གདོན་མི་ཟ། ། ལྕེ་ལ་ནག་པོའི་ཐིག་བྱུང་ན། །ཞག་གཉིས་ཀྱིས་ནི་དེ་ཡང་འགུམ། །རྣ་བ་མགོ་ལ་འབྱར་གྱུར་ན། །དེ་ནི་དེ་ནུབ་ནམ་ཕྱེད་དོ། །བྲང་གི་ལྷེན་སྣ་ཞོམ་པ་ན། །ཟླ་བ་ཕྱེད་ན་གདོན་མི་ཟ། །གཉིད་ལོག་རྩ་སྙིང་རྩེའུ་ཆུང་གི་ནི་མེད་པ་ན། །དེ་ཡང་ཟླ་བ་ཕྱེད་ནའོ། །གལ་ཏེ་རང་གི་དོན་བྱེད་ན། །ནམ་མཁའི་ཁམས་ཀྱི་གཟུགས་བརྙན་ནི། །མི་རྟག་གྱུར་ཏེ་ཡན་ལག་ཆད་པ་ལ་སོགས་པ་ཡལ་བ་ན། །ཟླ་གཟུགས་མེད་དེ་འཆི་བ་ཡིན། །ཡན་ལག་བཞི་ཆད་ཟླ་བཞིའོ། །དེ་སྟེང་མགོ་ཆད་ཟླ་གསུམ་ནའོ། །སྟོད་སྨད་བྱེ་ན་ཟླ་གཉིས་ནའོ། །ཐུམ་པོར་དྲིལ་ན་ཟླ་གཅིག་ནའོ། །དེ་ཡི་དུས་ཚོད་ཤེས་པར་བྱ། །གནམ་ས་གཉིས་ཀྱི་འབྲེལ་ཐག་ནི། །གལ་ཏེ་ཆད་པར་གྱུར་པ་ན། །ཞག་ནི་བཅུ་དགུ་ལས་མི་ཐུབ། །རི་རབ་ཀྱི་ནི་ལོགས་དག་ཆུའི་ནང་གི་གཟུགས་བརྙན་ལ་བལྟས་པས་ནས། །སེང་གེ་དཀར་མོ་མི་འབབས་ན། །བཅུ་དྲུག་ཞག་གིས་གདོན་མི་ཟ། །གལ་ཏེ་རི་དང་ཐང་མཚམས་སུ། །དཔག་བསམ་ལྗོན་ཤིང་སྐེད་ཆག་ན། །འདི་དག་ཀྱང་ནི་མཁས་པས་བརྟགས། །རྒྱ་མཚོ་ཆུ་ཡི་སྤྲིས་ཡལ་ན། །འདི་ཡང་རིམ་པ་མཁས་པས་དབྱེ། །ས་ཡི་གྲོང་ཁྱེར་དག་ཏུ་ནི། །དགེ་སྦྱོང་དུ་བ་ཉིད་ཆད་དྲི་ཆེན་ན། །ཞག་ནི་དགུ་ནས་དེ་བཞིན་འགུམ། །རི་རབ་རི་ཡི་རྩེ་མོ་ན། །མི་འགྱུར་བ་ཡི་ཉི་ནུབ་ན། །ཐིག་ལེ་སྒྲོན་མ། ཞག་ནི་གསུམ་མི་བླུས་ལ་ནས་དེ་ཡང་འཆི། །ཆོ་ག་རྣམས་ནི་རབ་སྤངས་ནས། །རང་གི་སྙིང་པོའི་དོན་ལ་བརྟགས། །རི་རབ་དག་གི་ཁོང་སེང་ནས། །མཁའ་འགྲོ་མ་ཡི་སྒྲ་ཆད་རྣ་བའི་འུར་སྒྲ་ཆད་ན་ན། །བཅུ་གསུམ་ཉིད་དམ་ལྔ་ནའོ། །གལ་ཏེ་དཔག་བསམ་ལྗོན་ཤིང་ལས། །འཆི་བདག་ལྟག་པའི་སྐྲ་གི་ནི་བདུད་ལངས་ན། །ཞག་བདུན་གྱིས་མི་བཟློག་ནི་གདོན་མི་ཟ། །དེ་ནི་ཕན་པར་མི་འགྱུར་མི་ལྡོག་གྱིས། །སྟོང་པ་ཉིད་ལ་གོམས་པ་གཅེས། །སྟོང་པ་གསལ་བའི་སྙིང་པོ་ཅན། །གསལ་བ་རིག་པའི་སྙིང་པོ་ཅན། །རིག་པ་འོད་ཀྱི་ཁང་པ་ཅན། །སྒྲོན་མ་བཞི་ལ་གོམས་པ་གཅེས། །དེ་ལྟར་འཆི་བའི་རྟགས་དེ་རྣམས། །ལུས་ཅན་རྣམས་ལ་རིམ་པ་བཞིན། །རིམ་གྱིས་དེ་དག་ལུས་ལ་འབྱུང༌། །དེ་དག་སུ་ལ་བྱུང་བ་དེ། །གདོན་མི་ཟ་བར་འཆི་བ་ཡིན། །འདི་ནི་གོམས་ཤིང་ཡང་ཡང་བལྟ་བ་གཅེས། །འབྱུང་བའི་དུས་རྣམས་མོད་ལ་ཡང༌། །སུ་ཡིས་ཤེས་པ་ཆོ་གས་བཟློག །དེས་ན་ཡང་ནི་བལྟས་ཡང་བྱ། །མི་རྟོག་ཐུབ་པ་ཡང་ཉོན་ཅིག །དེ་ལྟར་འཆི་བའི་རྟགས་བྱུང་ན། །འཆི་བ་བསླུ་བའི་ཆོ་ག་བཤད། །སྐྱེས་བུ་ལྡོག་པའི་ལས་རྩོམ་པས། །རང་གི་བླ་མ་དགེ་འདུན་དང༌། །ཚོགས་བསགས་ཞིང་ནི་ཁྱད་སྔོན་དུ་ཚོགས་བསག་པར་བྱ་པར་ལ། །ཡོན་དང་སྟོན་མོས་མཉེས་བྱས་ལ། །ཆོ་ག་ འདི་དག་བརྩམ་པར་བྱ། །འབྱུང་བའི་དགྲ་རྣམས་ཆ་མཉམ་ཕྱིར། །འབྱུང་བ་ཉམས་པ་གསོ་བའི་ཕྱིར། ཏཱ་ལ་དག་གི་ལོ་མ་ལ། །འབྱུང་བ་ལྔ་བྲིས་ཏེ་ལྔ་ཡི་འཁོར་ལོ་ནི། །རྩིབས་བཞི་མུ་ཁྱུད་རེ་རེ་ལ་དེ་དང་འདྲ་བཅས་པ་ལ། །སའི་ཙཀྲ་ ས་ཆུ་མེ་རླུང་ནམ་བཞི་ལ་སོགས་པ་མཁའ་ལ། །འཁོར་ལོ་དག་ནི་ལྔ་བྱས་ལ། །ཁ་དོག་ལྔ་ནི་ ས་སེར་ལ་སོགས་པ་འབྱུང་བས་དབྱེ། །ལྟེ་བ་རྩིབས་དང་ལྔ་རྣམས་ལ། །རང་རེ་རེལ་དེ་དང་འདྲ། རང་ས་ལ་ལཾ་སྟེ་ལྟེ་བ་དང་ལྔ་གིས་ནི་ཡི་གེ་ལྔ། །མུ་ཁྱུད་ཨཱ་ལིའི་ ཨ་ལ་སོགས་པ་ཚོགས་ཀྱིས་བསྐོར། །དེ་ལྟར་འཁོར་ལོ་ལྔ་བྲིས་ཏེ། །མཆོད་དང་འཁོར་ལོ་དེ་རྣམས་ལ་བསྟོད་དང་སྡིག་པ་བཤགས། །སོ་སོར་ཅི་འདོད་གསོལ་བདག་གི་འཆི་བ་ཟློག་ཅིག་ལ་སོགས་པ་བ་གདབ། །ས་ལྷ་སེར་མོ་ལ་སོགས་པ་ ལྟེ་བར་འབྱུང་བའི་ལྷ་བསམས་ལ། །ཡི་གེ་གྲངས་ནི་བརྗོད་ལ་ཡི་གེ་ལོ་གྲངས་ལ་སོགས་པ་བཟླ་བསྟིམ། །དེ་ནས་ཁམ་ཕོར་རྫའི་ག་འུ་ཁ་སྦྱོར་དུ། །འཁོར་ལོ་དེ་ཀུན་བཅུག་ནས་ནི། །ཚོན་སྐུད་ལྔ་ཡིས་རྒྱ་གྲམ་བཅིངས། ། ཁམ་ཕོར་ཤིང་སྣ་དང་ཆུ་སྣ་དང་མེ་སྣ་དང་ས་སྣ། །རིགས་མི་མཐུན་པའི་ཁ་རླངས་ལ། །སེམས་ཅན་རིགས་མི་མཐུན་པའི་ཁ་རླངས་ལ་དེ་ཀུན་བསྲེས་ལ་ཤིང་སྣ་ལ་སོགས་པ་ངར་ཟན་དང་། །བསྲེས་ལ་གཟུགས་ནི་ཁྲུ་གང་བྱ། །དབང་པོ་ལྔ་ལ་ཡི་མིག་ལ་སོགས་གེ་ནི། །རྒྱ་ཤོག་ལ་བྲིས་ཏེ་ཁོལ་བཏོན་པར་གཏུམ་གླུད་ལ་གཞུག །དེས་ནི་འབྱུང་བ་ཉམས་པ་གསོ། །གལ་ཏེ་གདོན་གྱིས་བཟུང་བ་གདོན་བཀྲོལ་བའི་བཟློག་པ་བཤད་པར་བྱ་ན། །ངར་ཟན་སྐྱེས་བུའི་འམ་ཡོ་གའི་སོ་སོར་ཆད། །ཁ་དོག་དཀར་པོ་དམར་པོ་ལ་སོགས་ ཉིད་ནི་བསྒྱུར་བྱས་ལ། །རང་གི་ ཡོ་གའི་དྲི་མ་ཁ་ཆུ་ལ་སོགས་གོས་དུམ་ངང་། །དེ་བཞིན་འབྱུང་བའི་རྫས་རྣམས་ཀྱང༌། །ཟན་དང་བསྲེས་ནས་གཟུགས་སུ་འོ། །བལ་ཚོན་དར་དང་སྒྲོ་ལྟས་ངན་གྱི་རྣམས་ཀྱིས། །གཟུགས་དེ་རྣམས་ནི་བརྒྱན་བྱས་ལ། །དེ་རྣམས་དང་ ཁ་དོག་ནི་མཐུན་པ་ཡི། །གཏོར་མ་དག་ཀྱང་དེ་གཟུགས་དེའི་རྩར་བཞིན་ནོ། །གཟུགས་དེ་ཀུན་གྱི་དེའི་ཐ་མར་ངར་གླུད་ནི། །རྣལ་འབྱོར་ལོ་གྲངས་ཙམ་གྱིས་བསྐོར། །བྱིན་གྱིས་བརླབས་ལ་ཚིག་འདི་བརྗོད། །ཁྱེར་ཅིག་ཁྱེར་ཅིག་སྟོབས་ལྡན་རྣམས། །སྲེད་དང་ཆགས་དང་ཞེན་པ་རྣམས། །དྲན་དང་བཟུང་དང་བསམ་དང་རེག །གློད་དང་ཞི་དང་གྲོལ་བར་མཛོད། །ཚིག་ནི་དེ་ཀུན་ལན་གསུམ་བརྗོད། །དེ་ནས་ཆུ་བོའི་གཞུང་ལ་བསྐྱལ། །འཆི་བ་ལས་ནི་བཟློག་པ་ལ། །ཐེ་ཚོམ་མེད་དོ་ན་ར་ཀན། །མི་རྟོག་ཐུབ་པས་ཡང་གསོལ་པ། །ཀྱེ་ཀྱེ་སྟོན་པ་རྡོ་རྗེ་སེམས། །འཆི་བ་ཟློག་པ་དེ་ལྟར་ན། །སྐྱེས་བུ་འབྱུང་བའི་སྟོབས་ཟད་ནས། །གལ་ཏེ་འཆི་བ་ཉིད་ཀྱི་ཚེ། །ཏིང་ངེ་འཛིན་གྱི་བར་དོ་ལ། །ཡེ་ཤེས་གསལ་ནི་ཇི་ལྟར་གདབ། །ཆོས་ཉིད་དག་གི་བར་དོ་ལ། །ཡེ་ཤེས་ངོས་ནི་ཇི་ལྟར་གཟུང་། །འཆི་ཀའི་སྣང་བ་ཅི་ལྟ་བུ། །དེ་ཚེ་ཐབས་ནི་ཅི་ལྟར་གཟུང་། །འདི་ལ་བདག་ནི་ཐེ་ཚོམ་པས། །སྟོན་པས་དོན་ཉིད་འདི་གསུངས་ཤིག །དེ་ནས་སྟོན་པས་བཀའ་སྩལ་པ། །མི་རྟོག་ཐུབ་པ་ཡང་ཉོན་ཅིག །གལ་ཏེ་ཚེ་ཡི་དུས་ཟད་ན། །སྐྱེས་བུ་ཤི་བ་ཞེས་བྱར་འགྱུར། །གཟུགས་ཀྱི་ཕུང་པོ་རྡོས་པ་ཅན། །ཐོག་མ་འབྱུང་བས་བསྐྱེད་པའི་ཕྱིར། །ཐ་མ་ཡང་ནི་འབྱུང་བས་ནང་འཐབ་པས་འཇིག །ལུས་ཀྱི་འབྱུང་བ་ལྔ་ ཡོ་གའི་རྣམས་ནི། །ནང་མི་མཐུན་པའི་ཚ་གྲང་འཐབ་པའི་རྐྱེན་གྱིས་ནི། ། ཚེ་ཡི་འདུ་བྱེད་གང་བྱས་པ། །གློ་བུར་རྐྱེན་འབྱུང་བས་གྱིས་ཤི་བའོ། །འབྱུང་བ་རང་ལ་རང་ཐིམ་ནས། །སྐྱེས་བུ་ཚེ་རྒས་ནས་ཤི་བ་ཡི་དུས་ཚོད་ཟད། །འཆི་བའི་དུས་ལ་བབ་ཅེས་བྱ། །དེ་ཡང་བསྟན་པ་འདི་ལྟར་ཡིན། །སྐྱེས་བུའི་ལུས་ལ་ནད་བཏབ་ན། །རྟགས་འདི་སུ་ལ་བྱུང་བ་དེ། །ཤི་བའི་དུས་ནི་བཏབ་པ་ཡིན། །ས་ནི་ས་ལ་ཐིམ་པ་དང༌། །དེ་བཞིན་ཆུ་དང་མེ་དང་རླུང༌། །སོ་སོར་རང་ལ་ཐིམ་པ་ནི། །སྐྱེས་བུའི་ལུས་ལ་འདི་ལྟར་རོ། །ས་ནི་རང་ལ་རང་ཐིམ་པས། །ལུས་ནི་ལྗི་ཞིང་ས་ཟས་མི་ལེན་ཡང་བྱུང་མི་ཐེག །ལངས་དང་འགྲོ་བའི་སྟོབས་ཀུན་ཟད། །ཆུ་ནི་ཆུ་ལ་ཐིམ་པའི་ཚེ། ། ཁ་ཆུ་སྣ་ཆུ་འཛག་པར་བྱེད། །དེ་བཞིན་མེ་ལ་མེ་ཐིམ་པས། །ཁ་སྣ་དག་ནི་རབ་ཏུ་བསྐམ། །ལུས་ཀྱི་མཐའ་ནས་དྲོད་རྣམས་འཆོར། །དེ་བཞིན་རླུང་ལ་རླུང་ཐིམ་པས། །དབུགས་ནི་ངར་ངར་ཡན་ལག་འཕྲ། །མིག་ཀྱང་གྱེན་ལ་ལོག་པར་འོང༌། །རྟགས་འདི་སུ་ལ་བྱུང་བ་དེ། །འདི་ལ་མི་གནས་ཕ་རོལ་དུ། །ངེས་པ་རུ་ནི་འགྲོ་བས་ན། །དེ་ཚེ་བླ་མའི་གདམས་ངག་རྣམས། །རང་གིས་རྒྱུད་ལ་འདྲིས་པར་བྱ། །དོན་འདི་རྣམས་ཀྱིས་གསལ་ཡང་གདབ། །དེ་ཚེ་སྐྱེས་བུ་སྐལ་ལྡན་དེ། །སྣང་བ་ཉིད་ནི་རང་གསལ་ན། །མི་གནས་ཤེས་པ་རང་སོ་ཞེས། །རླུང་བཞི་རིམ་གྱིས་ཞི་ནས་ཀྱང་། །རླུང་ཆེན་དག་གིས་བསྐྱོད་པའི་ཚེ། །ཡུལ་དང་གནས་ལ་འཇུག་པ་དང༌། །སྐུ་དང་ཡེ་ཤེས་འཇུག་ལུགས་བསྟན། །ལུས་གནད་དག་ལ་འཇུག་ལུགས་ནི། །གྲོང་འཕོ་གྲོང་འཇུག་གདམས་པ་སྟེ། །རྣམ་ཤེས་རླུང་ཞོན་རླུང་ལ་སྦྱང༌། །དེ་ཡང་གོད་དུ་འབྱོངས་པ་གཅེས། །རིག་པ་སྡུད་དང་འཕང་བ་གཅེས། །དེ་ཡང་ཧིག་གིས་འཕང་བའོ། །དེ་ཉིད་བླ་མའི་ཞལ་ལ་ཐུག །སྐུ་དང་ཡེ་ཤེས་འཇུག་ལུགས་ནི། །རིག་པ་འདི་ལྟར་གཏད་པར་བྱ། །ཕུང་པོ་སེང་གེའི་ཉལ་ལུགས་གཡས་འོག་ཏུ་གཏད་ལ་ཀྱིས། །རིག་པ་ཉིད་ནི་མིག་ལ་གཏད། །ཡུད་ཙམ་མིག་དང་ཤེས་པ་བར་སྣང་ལམ་དུ་བྱ། །དབྱིངས་དང་རིག་པ་མ་འགྱུར་ན། །མི་དེ་བར་དོ་མེད་པར་ནི། །སྐད་ཅིག་ལ།ཀ་དག་ཏུ་སངས་རྒྱས་ས་ལ་ཐེ་ཚོམ་མེད། །ཤི་བའི་དབུགས་ཀྱང་དལ་རང་དབང་མེད་པར་འགྱུར། །གལ་ཏེ་དབྱིངས་རིག་མི་གསལ་ན། །ཆོས་ཉིད་བདེ་བའི་བར་མ་དོར། །རིག་པའི་སྣང་བ་གཟུང་བའི་ཕྱིར། །སྔར་བསྟན་རྣལ་འབྱོར་པས་འོད་རྣམས་ཡིད་ལ་བྱ། །དེས་ནི་བར་དོ་ལ་བདེ་བའི་སྣང་བ་ཐོབ། །གལ་ཏེ་དེ་དག་ཡིད་ལ་མི་གསལ་ན། །རང་གི་བླ་མ་ཡོད་ན་གནས་ས་ན། །གོང་གི་གདམས་པ་གསལ་ཡང་གདབ། །བླ་མ་མེད་ན་རྡོ་རྗེའི་སྤུན། །ཤེས་པ་གསལ་ཡང་གདབ་པར་བྱ། །གལ་ཏེ་གཞན་གྱི་ཕ་རོལ་དོན་བྱེད་ན། །དེ་ཉིད་ཐུགས་རྗེས་གཟུང་བའི་ཕྱིར། །སྒོ་གསུམ་ཁ་སྣ་དག་ནི་སྒོ་སྤྲད་དེ། །དབུགས་ནི་ཕར་འགྲོ་ཚུར་འོང་བསྟུན་ཏེ་རྔུབ་དང་འཕང༌། །ཡི་གེ་འབྲུ་གསུམ་ཨོཾ་ཨཱཿ ཧཱུྃ་གཞུག་པ་ནི། །ལུས་དང་ངག་ཡིད་སྟོབས་སྐྱེད་ཕྱིར། །དབུགས་དང་བཅས་ཏེ་ཡེ་ཤེས་དང་རླུང་བསྲེ་མཁས་པས་བྱ། །དེ་ལྟར་ཡང་དང་ཡང་བྱས་ན། །དེ་ཡི་སྣང་བ་འདི་ལྟ་བུ། །གལ་ཏེ་ལས་ཀྱི་སྟོབས་རྙེད་ནས། །སྔར་གྱི་གདམས་པ་དག་ནི་གདབ་པར་བྱ། །འོན་ཏེ་ཤེས་པ་གསལ་གྱུར་ན། །དགོངས་པ་ཉིད་ལ་མཉམ་གོམས་སུ་གཞུག་པར་བཞག །དབང་པོའི་སྒོ་རྣམས་རང་གྲུང་ན། །མིག་གིས་དེ་ཉིད་བལྟ་རུ་གཞུག །མཉམ་པར་གནས་པའི་སེམས་བྱུང་ན། །མི་རྟོག་ལྡན་པའི་ཏིང་འཛིན་བསྒོམ། །ཕྱི་ཡི་སྣང་བ་འདི་ལྟ་བུ། །གལ་ཏེ་དོད་ནི་གྱེན་ཡལ་ནས། །དབུགས་ཆེན་འབྱིན་པར་བྱེད་པ་ཡིན། །མིག་ནི་མི་གསལ་རབ་རིབ་ན། །ངན་སོང་གནས་རྣམས་དག་ཏུ་སྐྱེ། །ལག་པ་དག་ནི་གཡས་གཡོབ་ན། །མི་དེ་ལྷ་ཡི་གནས་ནའོ།།ཁ་ན་ཚིག་ནི་བླ་ཅོལ་དུ་འཆོལ་བ་ན། །ལྷ་མིན་གནས་སུ་དེ་བཞིན་སྐྱེ། །རྐང་པ་ནད་པ་དེས་གཡོན་པ་ས་ལ་བརྡེག །དེ་ནི་དམྱལ་བའི་གནས་སུའོ། །ལུས་ཀྱི་མདོག་ནི་སེར་བཀྲག་མེད། །འདི་ནི་ཡི་དྭགས་གནས་སུའོ། །ཁ་ནས་སེམས་ཅན་བ་གླང་ལ་སོགས་སྐད་བཞིན་འདོན། །དེ་ནི་བྱོལ་སོང་གནས་སུའོ། །ཡང་ན་ཁ་ལྐུགས་སོ་འཐམ་ན། །དེ་བཞིན་བྱོལ་སོང་སྐྱེ་ངེས་སོ། །ཚིག་གསལ་དན་པ་མ་ཉམས་ན། །དེ་ནི་མི་ཡི་གནས་སུའོ། །ཕྱི་ཡི་རྟགས་ནི་དེ་དག་དང༌། །ནང་གི་རྟགས་ནི་འདི་དག་སྦྱར། །སྤྱི་བོར་དྲོད་རྣམས་འདུས་པ་ན། །དེ་ནི་ལྷ་ཡི་གནས་སུའོ། །དེ་བཞིན་རྐང་མཐིལ་དྲོད་འདུས་ན། །དེ་ནི་དམྱལ་བའི་གནས་སུའོ། །མཆན་ཁུང་གཡས་སུ་དྲོད་འདུས་ན། །དེ་ནི་ལྷ་མིན་གནས་སུའོ། །དེ་བཞིན་ཁར་ནི་དྲོད་འདུས་ན། །མི་དེ་ཡི་དྭགས་གནས་སུ་སྐྱེ། །དེ་བཞིན་མཚན་མར་དྲོད་འདུས་ན། །དེ་ནི་བྱོལ་སོང་སྐྱེ་གནས་སོ།།མིག་ཏུ་དྲོད་རྣམས་འདུས་པ་ན། །མི་ཡི་གནས་སུ་སྐྱེ་བ་ཡིན། །དེ་ལྟར་རྟགས་དང་སུ་ལྡན་ན། །འདི་ནི་ངེས་པ་ཁོ་ནའོ། །དེ་དག་རྗེས་སུ་གཟུང་བའི་ཕྱིར། །གནས་ནི་རིམ་པར་དེ་དག་ལས་དྲང་བའི་ཕྱིར། །ཡི་གེ་ཨ་ནད་པའི་སྙིང་ངམ་ལྟེ་བར་ལྷའི་གནས་ནས་ཡི་སྦྱོར་བ་ཡིས། །དབུགས་དང་དེ་ཡི་ལོ་གྲངས་སམ་ཉི་ཤུ་རྩ་གཅིག་དབུགས་རེ་རེ་ལ་གྲངས་དང་སྦྱར། །གལ་ཏེ་དེ་ཡོ་ག་འམ་ནད་པའི་སྤྱི་བོར་བར་མ་ཤི་ན། །སྤྱི་བོར་ཁ་གཏད་དབུགས་ཀྱིས་ནི། །ཤེས་པ་ལུས་ཀྱི་དཀྱིལ་ནད་པའི་སྙིང་ངམ་ལྟེ་བར་ལྷའི་གནས་ནས་དུ་ཡང་། །ཨ་ནི་དམིགས་ཏེ་བསྡུ་བར་བྱ། །དེ་ཉིད་ཤི་བར་གྱུར་པའི་ཚེ། །རོ་ལ་ཟག་པ་བཅས་པའི་ཕུང་པོ་ལ། །བུམ་པ་སྨན་དང་རིན་པོ་ཆེ་སྤྱི་བོར་བཞག་ནས་ནི། །ཡི་གེ་ཨ་ཡི་འབྲུ་ཉིད་དང་། །ཡེ་ཤེས་ཆུ་རྒྱུན་དཀར་པོ་གྱིས་སྦྱངས་ནས། །དམྱལ་བའི་གནས་རྣམས་སྟོངས་ནས་ནི། །དེ་ཡང་རྟག་ཏུ་དེ་བཞིན་ནོ། །ཡི་དྭགས་རྟགས་དང་ལྡན་པ་ལ། །ཡི་གེ་བྷྱ་ཡི་སྦྱོར་བ་ཡིས། །དབུགས་དང་བཅས་ཏེ་གྲངས་ནི་བརྒྱ་ཡང་བདུན། །ལྕེ་ཡི་སྟེང་དུ་བྷྱ་བཞག་སྟེ། །ཤེས་པའི་ངོ་བོ་དེ་ཡིས་སྡུད། །དེ་བཞིན་བུམ་པའི་ཁ་ཡི་སྟེང་། །ཡེ་ཤེས་ཆུ་རྒྱུན་གྱིས་དཀར་པོ་བཀྲུས་ནས། །ཡི་དྭགས་གནས་རྣམས་སྟོངས་ནས་ནི། །མི་དེ་ཡང་ནི་དེ་ལྟར་རོ། །བྱོལ་སོང་རྟགས་དང་སུ་ལྡན་པ། །ཡི་གེ་རྒྱ་ཡི་སྦྱོར་བ་ཡིས། །འདིས་ནི་གནས་རྣམས་སྦྱང་བར་བྱ། །དབུགས་དང་བཅས་ཏེ་ལན་གྲངས་དགུ། །མཚན་མར་རྒྱ་ཡིས་བཏབ་ནས་ནི། །ཤེས་པ་རྣམས་ནི་སྟོང་པ་ཡིས། །ཡང་ཡང་རླུང་དང་བཅས་ཏེ་འཕང་། །དེ་བཞིན་བུམ་པ་མཚན་མའི་སྟེང་། །ཡེ་ཤེས་ཆུ་རྒྱུན་གྱིས་བཀྲུས་ནས། །བྱོལ་སོང་གནས་རྣམས་སྟོངས་ནས་ནི། །མི་དེ་ཡང་ནི་དེ་ལྟར་རོ། །གང་ཞིག་ལྷ་ཡི་རྟགས་བྱུང་ན། །ཡི་གེ་ཏཾ་གྱི་སྦྱོར་བ་ཡིས། །དབུགས་དང་བཅས་ཏེ་གྲངས་ནི་ཡང་། །བཅུ་གཅིག་ལྡན་པས་ཤེས་པ་སྦྱངས། །སྤྱི་བོར་ཡི་གེ་ཏཾ་བཞག་ཞེས་བསམ་ཡང་བྱུང་སྟེ། །ཤེས་པ་ཟག་མེད་མིག་དེའི་རྣམ་ཤེས་མིག་ཏུ་དྲངས། །དེ་བཞིན་བུམ་པ་སྤྱི་བོའི་སྟེང་། །ཡེ་ཤེས་ཆུ་རྒྱུན་གྱིས་སྦྱངས་ན། །ལྷ་ཡི་གནས་རྣམས་སྟོངས་ནས་ནི། །དེས་ནི་མི་ཡི་སྐྱེ་གནས་ཐོབ། །ལྷ་མིན་རྟགས་དང་སུ་ལྡན་པ། །ཡི་གེ་ཀཻ་གྱི་སྦྱོར་བ་ཡིས། །དབུགས་དང་བཅས་ཏེ་ཉི་ཤུའི་གྲངས། །མཆན་ཁུང་ཉིད་ནི་གཡས་སུ་ཡང་། །ཡི་གེ་ཀཻ་ནི་མཁས་པས་བཞག །ཤེས་པ་མཉམ་པ་ཆེན་པོར་སྤྲོ། །དེ་བཞིན་བུམ་པ་མཆན་ཁུང་སྟེ། །ཡེ་ཤེས་ཆུ་རྒྱུན་གྱིས་བཀྲུས་ན། །ལྷ་མིན་གནས་རྣམས་སྟོངས་ནས་ནི། །དེ་ཡང་མི་ཡི་སྐྱེ་གནས་ཐོབ། །དེ་ལྟར་རྗེས་སུ་བཟུང་བ་ཡིས། །རིམ་པས་གནས་གོང་ནས་གོང་དུ་ནས་འཕོས་ནས་ནི། །རིམ་པས་ཚེ་ཚད་ཉུང་གྱུར་ནས། །མི་ཡི་གནས་ནི་བདེ་བ་རྙེད། །ཕྱིས་ནས། དེ་ལྟར་ཆོ་ག་ལྡན་པའི་ཚེ། ། མི་དེ་དབུགས་དང་མ་བྲལ་ན། །ཡི་གེ་རང་གི་དབུགས་དང་བཅས་པ་ཡིས། །ཐེ་ཚོམ་མེད་པར་གནས་རྣམས་སྦྱངས། །གོང་གི།གལ་ཏེ་དབུགས་དང་བྲལ་བ་ན། །ཕུང་པོའི་གནས་རོ་ལ་གོང་གི་སུ་བུམ་པ་ཡི། །ཡེ་ཤེས་ཆུ་རྒྱུན་གྱིས་སྦྱངས་ན། །དེ་ཡང་ཐེ་ཚོམ་མི་ཟའོ། །གལ་ཏེ་ཕུང་པོ་ཞག་མང་བར་ལོན་པ་མེད་པ་ན། །འདི་ཉིད་ཤི་ནས་ཞག་གྲངས་ནི། །ཉི་ཤུ་རྩ་གཅིག་བར་དུ་ཡང༌། །བདུན་པའི་ཚེ་ན་ཆོ་ག་འབད། །དམིགས་པའི་ཏིང་འཛིན་གོང་ལྟར་ལྡན་པ་གཅེས། །ཡང་ན་བདུན་ཕྲག་བདུན་དུ་བྱ། །དེ་ཚེ་དེ་ལ་སྤྲུལ་སྐུ་དང་ལོངས་སྐུ་ཆོས་སྐུ་ལམ་ཡང་བསྟན། །ཆོས་ནི་སྣ་ཚོགས་བཤད་པར་བྱ། །དེ་ལྟར་ཆོ་ག་སུ་ལྡན་པ། །འདི་ཉིད་ལ་བདུན་ཚིགས་ཡང་ཐེ་ཚོམ་མེད། །ངེས་པར་འབྲས་བུ་ཐོབ་པའོ། །མི་རྟོག་ཐུབ་པ་ཡང་ཉོན་ཅིག ། དེ་ལྟར་གོང་དུ་བསྟན་པ་རྣམས། །ཐ་མལ་རྣམས་ཀྱི་འཆི་ལུགས་ཏེ། །རྣལ་འབྱོར་པ་ནི་འདི་ལྟར་བརྟགས། །ཐ་མའི་དབང་པོ་ཐ་མ་ནི། །སྲིད་པ་བར་དོར་འཕྲོ་མཐུད་དེ། །དཔེར་ན་རྐང་ཆག་ཝ་བཞིན་ནོ། །དེ་བཞིན་དབང་པོ་འབྲིང་པོ་རྣམས། །རི་དྭགས་ལྟ་བུའི་འཆི་ལུགས་རིའ མ་ལུང་སྟོང་དུ་ཤི་བ་ནི།རྣལ་འབྱོར་པ་ཡི་འཆི་ལུགས་སོ། །དེ་བཞིན་སེང་གེ་གངས་ཁྲོད་དུ་ལྟ་བུ་དང་། །གང་ཞིག་སུའི་རོ་ཡིན་ཆ་མེད་པར་སྤྲང་པོ་ལྟ་བུ་དང་། །དེ་བཞིན་བུ་ཆུང་ལྟར་ཤི་བ། །རྣལ་འབྱོར་འབྲིང་གི་ཤི་ས་ཡིན། ། གང་ཞིག་མཁའ་འགྲོའི་འཆི་ལུགས་དང་། །དེ་བཞིན་རིག་འཛིན་འཆི་ལུགས་དང་། །མེ་དཔུང་ལྟ་བུ་རང་ཟད་དང༌། །མི་སྣང་ནམ་མཁའ་ཁུ་རླངས་དང་། །རྫ་ཆག་པས་རྫའི་ནང་གི་ནམ་མཁའ་གར་སོང་མེད་པ།འདི་ཀུན་འབྱུང་བ་རང་ཟད་པར། །མི་སྣང་མི་ལེན་འདི་ལྟ་བུ། །རྣལ་འབྱོར་རབ་ཀྱི་སྤྱོད་ཡུལ་ཏེ། །འདི་ལ་གོམས་པས་རང་ཤུགས་རྙེད། །ཤི་ཁར་གདམས་པ་འདི་དག་ཤེས་པ་ཡིས། །ལུས་སེམས་འཕོ་བའི་མཚན་ཉིད་ཤེས། །འདི་ལྟར་གནས་པའི་རྣལ་འབྱོར་ལ། །འཆི་བ་བརྟགས་དང་མི་བརྟག་མེད། །དེ་བཞིན་འཇིགས་པ་ཀུན་བྲལ་ཏེ། །ལུས་ཀྱི་ཞེན་པའི་མཐའ་དང་བྲལ།།ལྟ་བ་ཉིད་དང་སྒོམ་པས་ཀྱང༌། །རྣལ་འབྱོར་ལྡན་ལ་ཕན་གནོད་བྲལ། །ཕན་བྲལ་གནོད་པའི་འབྲས་མེད་པས། །འདི་ལ་གནས་པའི་ཡུལ་ཡང་མེད། །རྒྱུ་དང་འབྲས་བུའི་རྣམ་སྨིན་བྲལ། །དེ་ཕྱིར་འདི་ལ་གོམས་པ་མཆོག །རང་ཤར་རང་གྲོལ་སྐྱེ་མེད་ཀློང་། །དུས་མ་འགྱུར་བར་སྣང་བ་འགྱུར། །ལྷུན་གྲུབ་ཀ་དག་ཀློང་དུ་ཐིམ། །རེ་དོགས་གཉིས་ཀྱི་མཐའ་དང་བྲལ། །རྒྱུ་འབྲས་གཉིས་ཀྱི་མཐའ་ཟད་ནས། །དབྱིངས་རིག་གཉིས་མེད་ཀ་དག་ཀློང་། །དེ་ཕྱིར་འདི་དག་རྟོགས་པས་ཆོག །བྱར་མེད་ལྷུན་རྫོགས་ཆེན་པོའོ། །ཞེས་ཉི་ཟླ་ཁ་སྦྱོར་གསང་བའི་རྒྱུད་ལས་འཆི་ཀ་མའི་བར་དོ་བསྟན་པའི་ལེའུ་སྟེ་གསུམ་པའོ།། །།དེ་ནས་མི་རྟོག་ཐུབ་པས་ཡང་གསོལ་པ། ཀྱེ་མ་སྟོན་པ་རྡོ་རྗེ་སེམས། །འཆི་ཀའི་བར་དོ་དེ་ལྟར་ན། །ཆོས་ཉིད་བར་དོ་ཅི་ལྟར་ལགས། །དོན་འདི་བདག་ལ་བཀའ་སྩོལ་ཅིག །དེ་ནས་བཅོམ་ལྡན་འདས་ཀྱིས་མི་སྣང་བ་རབ་ཏུ་འབྱེད་པའི་ཏིང་ངེ་འཛིན་ལས་བཞེངས་ནས་བཀའ་སྩལ་པ། ཀྱེ་མ་མི་རྟོག་ཐུབ་པ་ཆེན་པོ་ཉོན་ཅིག །དེ་ལྟར་ཚེའི་འདུ་བྱེད་བྱས་པ་ཐམས་ཅད་ལ་ཆོས་ཉིད་ཀྱི་བར་མ་དོ་འདིར་ཆོས་ཉིད་ཀྱི་བར་དོ་དང་སྲིད་པའི་བར་དོ་བསྟན་ ཞེས་བྱ་བ། འདི་ལྟར་སྣང་བ་འདི་ནུབ་སྟེ། །ཕུང་པོ་མེད་ཅིང་ཟག་བཅས་བྲལ། །སྣང་བ་ཐམས་ཅད་བདེ་བའི་ཞིང་། །རང་སྣང་དག་པའི་སྐུར་སྣང་སྟེ། །ཆོས་ཉིད་ཞིང་ཁམས་སྣང་བ་ལ། །རང་སྣང་དག་པའི་སྐུར་སྣང་སྟེ། །འདི་ལ་ཐེ་ཆོས་ཉིད་བར་དོ་ལ་ཚོམ་སུས་ཟ་བ། །རྒྱལ་བ་རྣམས་ཀྱི་སྐུ་ལ་བསྒྲིབ། །ཕྱིས་མི་རྙེད།ཅེས་གསུངས་སོ། །ཡང་གསོལ་པ། ཀྱེ་བཅོམ་ལྡན་འདས་དེ་ལྟ་བུའི་སྣང་བ་དེ་རང་ཅི་ལྟ་བུ་བདག་ལ་གསུང་དང་། ཡང་བཀའ་སྩལ་པ། ཀྱེ་མི་རྟོག་ཐུབ་པ་ཆེན་པོ་ཁྱོད་ཉོན་ཅིག །རང་བཞིན་དག་པའི་སྣང་བ་འདི་ལྟ་སྟེ།སྐྱེས་བུ་རྣམས་ཀྱི་རྣམ་པར་ཤེས་པ་འོད་གསལ་ལ་ཐིམ་པ་ཞེས་བྱ་སྟེ། དབུགས་ཕྱི་ནང་གི་འགྲུལ་ཐག་ཆད་མ་ཐག་ཏུ། རང་གི་དབང་པོ་རྣམས་ཀྱི་ཆ་ལས་དངོས་པོར་སྣང་བ་ནི་མེད་དེ།ཡོད་སྙམ་པའི་ཤེས་པ་ནི་རྨི་ལམ་ལྟ་བུ་འབྱུང་ངོ་། །རྡོས་བཅས་ཀྱི་ལུས་ནི་མི་ཤ་ཁྲག་རང་གམ་སྣང་སྟེ། འོད་ཀྱི་ལུས་སུ་སྣང་བའོ། །དེའི་ཚེ་དབང་པོའི་སྤྱོད་ཡུལ་དུ་གྱུར་ཚད་ཙམ་འོད་ཟེར་ལྔའི་དཀྱིལ་འཁོར་དུ་སྣང་བའོ། །དེ་ཡང་སྣང་བ་དེ་དག་ནི་ཕྱི་ནས་བལྟས་ན་ནང་གསལ་བ། ནང་ནས་བལྟས་ན་ཕྱི་གསལ་བ།ཕྱི་ནང་མེད་པ་ཀུན་ཏུ་ཟང་ཐལ་བ། ལྟེམ་བཞིན་པ། མེར་བཞིན་པ། མནན་ན་ནེམ་སྙམ་པ། བཏེག་ན་འཕར་བ་སྙམ་པ། ཤིན་ཏུ་ཡིད་འཕྲོག་པ། ཁ་དོག་གསལ་བ་ལ། ས་སོར་མ་འདྲེས་པར་རང་གསལ་བ། ཆ་མཉམ་པ་ལ་གསལ་བའི་ཆ་མ་འགགས་པ། ཡང་དག་པར་བལྟས་ན་ཤིན་ཏུ་ཕྲ་བ་དང་།འགྱུ་བ་དང་། འགུལ་བ་ལྟ་བུ་དང་། འཕྲིགས་པ་ལྟ་བུ་དང༌། རབ་ཏུ་འཚེར་བ་ལས་ལྷུན་བརྗིད་པའོ། །ཤིན་ཏུ་རྒྱ་ཆེ་ལ་དཔག་པའམ་དམིགས་སུ་མ་ཚུད་པ། འཕང་མཐོ་ལ་རྩེ་མོ་ཡངས་པ་ཞེས་བྱ་སྟེ།དཀྱིལ་འཁོར་ཐམས་ཅད་ཀྱི་འབྱུང་གནས་སུ་བཞུགས་པའོ། །དེ་ཡང་ཁ་དོག་ནི་ལྔ་སྟེ། དཀར་པོ་རང་ས་ན་གསལ་བ་ལ་ཟེར་འཕྲོ་བ་དང་། དེ་བཞིན་དུ་སེར་པོ་རང་ས་ན་གསལ་བ་ལ་ཟེར་འཕྲོ་བ་དང༌། དམར་པོ་རང་ས་ན་གསལ་བ་ལ་ཟེར་འཕྲོ་བ་དང་། ལྗང་གུ་ཉིད་རང་ས་ན་གསལ་བ་ལ་ཟེར་འཕྲོ་བ་དང༌། དེ་བཞིན་དུ་མཐིང་ག་ཉིད་རང་ས་ན་གསལ་བ་ལ་ཟེར་འཕྲོ་བ་སྟེ། དེ་དག་རེག་ལ་མ་འབྱར་བར་སོ་སོར་ཁ་དོག་རང་གསལ་བ་དང་། ཤིན་ཏུ་ལྷུན་སྡུག་པར་གནས་སོ། །དེ་ཡང་སྐྱེས་བུའི་འོད་གསལ་དེ་ཟུང་འཇུག་ལ་ཐིམ་པ་ཞེས་བྱ་སྟེ། ཡང་སྣང་བ་དེ་དག་སྐུའི་རྣམ་པར་རང་ཤར་ཏེ། སྐུ་དེ་དག་ཀྱང་མི་ཆེ་བ། མི་ཆུང་བ། ཆ་མཉམ་པ། རྒྱན་དང་། ཁ་དོག་དང༌། བཞུགས་ཚུལ་དང༌།གདན་ཁྲི་དང་། ཕྱག་རྒྱ་དང་བཅས་ཏེ། སྐུ་དེ་དག་ཀྱང་ལྔ་ལྔའི་གཟུགས་ཀྱིས་ཁྱབ་པ། ལྔ་ཚན་རེ་རེ་ལ་འོད་ཀྱི་མུ་ཁྱུད་དང་བཅས་པ། ཡབ་ཀྱི་ཆ་འཛིན་པའི་རིགས་དང་། ཡུམ་གྱི་ཆ་འཛིན་པའི་རིགས་དང་། སེམས་དཔའ་དང་། སེམས་མ་དང་། དཀྱིལ་འཁོར་ཐམས་ཅད་གཅིག་ལ་རྫོགས་པ་གནས་སོ། །དེའི་ཚེ་རང་གི་སྙིང་ག་ནས་འོད་ཤིན་ཏུ་ཕྲ་བ་ཞིག་འཆར་ཏེ། དེ་སྐུ་ཐམས་ཅད་ཀྱི་ཀར་འབྲེལ་ཏེ་འཆར་རོ། །དེ་ལ་རང་གིས་ཤེས་པ་ཟིན་ཏེ། མི་རྟོག་པའི་བསམ་གཏན་ལ་རང་བཞིན་གྱིས་གནས་ས། དེ་ནི་རིག་པ་འོད་ལ་འཇུག་པ་ཞེས་བྱ་སྟེ། སྣང་བ་དེ་ཀུན་ཀྱང་རབ་ཏུ་འཕྲིགས་པར་མངོན་པར་འགྱུར་ཏེ། སྙིང་གའི་ཟེར་ཐག་དེ་ལ་ཡང་། ཐིག་ལེ་ཕྲ་མོ་གྲངས་མེད་པ་འཆར་རོ། །དེ་ནས་ཡང་རང་གི་སྙིང་ག་ནས་འོད་ཀྱི་ཟེར་ཐག་ཚོན་སྐུད་བསྒྲིལ་བ་ཙམ་ཞིག་འཆར་ཏེ། དེ་ནས་སྐུ་དེ་ཐམས་ཅད་རང་གི་ལུས་ལ་ཐིམ་པ་སྙམ་བྱེད་པའི་སྣང་བ་འཆར་ཏེ། དེ་ནི་འོད་རིག་པ་ལ་ཆུར་འཇུག་པ་ཞེས་བྱའོ། །དེའི་ཚེ་སྐྱེས་བུ་རྣམས་ཀྱིས་ཡིད་ཆེས་པ་མ་པང་དུ་བུ་འཇུག་པ་ལྟ་བུའི་ཐབས་མཆོག་ཏུ་དྲན་པར་བྱའོ། །ཡང་རང་གི་སྙིང་ག་ནས་འོད་ཀྱི་ཐག་པ་ཤིན་ཏུ་ཕྲ་བ་ཞིག་འཆར་ཏེ། དེའི་སྟེང་གི་ནམ་མཁའ་ལ་གྱེན་དུ་ཟུག་པར་སྣང་ངོ་། །དེ་ལ་རང་གི་མིག་གིས་མ་ཡེངས་པར་བལྟས་པས། སྣང་བ་དེ་དག་མ་འདྲེས་པར། ཤིན་ཏུ་རྒྱ་ཆེ་བར་འཆར་ཏེ། དེ་ཡང་དང་པོ་མཐིང་གའི་སྣམ་བུའི་སྟེང་དུ་ཐིག་ལེ་ཟེར་དང་ལྡན་པ་མེ་ལོང་ཁ་སྦུབ་པ་ཙམ་ཤིན་ཏུ་གསལ་ལ་འཚེར་བ། དེ་ལ་ཡང་རང་བཞིན་གྱི་ཐིག་ལེ་ལྔ་ལྔས་བརྒྱན་པའོ། །ཡང་དེའི་སྟེང་དུ་དཀར་པོའི་སྣམ་བུའི་སྟེང་དུ་ཐིག་ལེ་ཤིན་ཏུ་གསལ་བ་གོང་དང་འདྲ་བ་འཆར་རོ། །སེར་པོའི་སྣམ་བུའི་སྟེང་དུ། ཡང་ཐིག་ལེ་གོང་དང་འདྲ་བར་འཆར་རོ། །དེའི་སྟེང་དུ་ཡང་དམར་པོའི་སྣམ་བུའི་སྟེང་དུ། ཐིག་ལེ་གོང་མ་ལྟར་འཆར་རོ། །དེའི་སྟེང་དུ་འོད་ཟླུམ་པོ་ཤིན་ཏུ་གསལ་བ་ཞིག་གདུགས་ལྟར་འཆར་རོ། །དེ་དག་ཀྱང་ཡེ་ཤེས་ལྔའི་སྣང་བ་སྟེ།བྱ་བ་གྲུབ་པའི་ཡེ་ཤེས་ཀྱི་རྩལ་མ་རྫོགས་པས་མི་སྣང་ངོ་། །དེ་ནི་ཡེ་ཤེས་བཞི་སྦྱོར་གྱི་སྣང་བ་ཞེས་བྱ་སྟེ།རྡོ་རྗེ་སེམས་དཔའ་ཁོང་སེང་གི་ལམ་ཞེས་བྱའོ། །དེའི་ཚེ་མི་འགྱུར་བ་གསེར་གྱི་ཐུར་མ་ལྟ་བུའི་ཐབས་མཆོག་ཏུ་དྲན་པར་བྱའོ། །དེ་ནས་རང་གི་ཤེས་པ་སྟེང་ལྷུན་གྲུབ་ཀྱི་གཞི་ཡིན་གི་འོད་ལ་ཐིམ་པས་ཤར་ལུགས་བརྒྱད་ཉམས་སུ་མྱོང་བའོ། །དེའི་ཚེ་གོང་གི་ལོངས་སྐུ་ཁྲོ་བོའི་སྣང་བ་རྣམས་ཀྱང་མཐོང་བར་འགྱུར་རོ། །ཤར་ལུགས་བརྒྱད་གང་ཞེ་ན། ཐུགས་རྗེ་ལྟར་ཤར་བས་འཁོར་འདས་རྒྱ་མ་ཆད། འོད་ལྟར་ཤར་བས་སྣང་བ་ཐམས་ཅད་ནང་ན་གསལ། སྐུ་ལྟར་ཤར་བས་ཤེས་པའི་ཁ་ཕྱིར་མ་ཤོར། ཡེ་ཤེས་ལྟར་ཤར་བས་སྣང་བ་ཐམས་ཅད་ཟང་ཐལ། གཉིས་མེད་ལྟར་ཤར་བས་རང་གི་ཤེས་པ་རྩེ་གཅིག་ཏུ་གནས། མཐའ་གྲོལ་ལྟར་ཤར་བས་མཐའ་གང་ལ་ཡང་མི་གནས། མ་དག་པ་འཁོར་བའི་སྒོ་ལྟར་ཤར་བས་སྲིད་པའི་བྱུང་ཁུངས་མ་འགགས། དག་པ་ཡེ་ཤེས་ཀྱི་སྒོ་ལྟར་ཤར་བས་ཆོས་ཉིད་མ་བུ་འབྲེལ་བའོ། །དེའི་ཚེ་ཕྱིར་མི་ལྡོག་པ་དཔག་ཆེན་གྱི་མདའ་ལྟ་བུའི་ཐབས་མཆོག་ཏུ་དྲན་པར་བྱའོ། །དེ་ལྟར་ཤར་བའི་ཚེ་རིགས་ཀྱི་བུ་དེ་ལ་མངོན་པར་ཤེས་པ་དྲུག་འཆར་ཏེ། སྔོན་གྱི་སྐྱེ་གནས་ཤེས་པ་དང༌། འཆི་འཕོ་བ་དང༌། སྐྱེ་བ་ཤེས་པ་དང་། ཕ་རོལ་གྱི་སེམས་ཤེས་པ་དང༌། སྣང་བ་ལྐོག་ཏུ་གྱུར་པ་ཐམས་ཅད་ཤེས་པ་དང༌། རིགས་དྲུག་གི་གནས་མཐོང་ཞིང་ཤེས་པ་དང༌། དབང་པོ་རྣམ་པར་དག་པའི་མངོན་པར་ཤེས་པ་དང་དྲུག་འཆར་རོ། །དེའི་ཚེ་རྗེས་སུ་དྲན་པ་དྲུག་ཀྱང་འཆར་ཏེ།ལྷ་རྗེས་སུ་དྲན་པས་དེ་ཉིད་དུ་ཡི་དམ་ལྷའི་ཞལ་མཐོང་བ་དང༌། ལམ་རྗེས་སུ་དྲན་པས་བར་མ་དོའི་ཆོས་ཉིད་ལ་དབང་བསྒྱུར་བ་དང་། སྐྱེ་གནས་རྗེས་སུ་དྲན་པས་དབང་པོ་ཐ་མ་རྣམས་རང་བཞིན་སྤྲུལ་པ་སྐུའི་ཞིང་ཁམས་སུ་དབུགས་འབྱིན་པ་དང༌། བསམ་གཏན་རྗེས་སུ་དྲན་པས་ཞག་ལྔར་བསམ་གཏན་ལ་གནས་པ་དང་། བླ་མའི་གདམས་ངག་རྗེས་སུ་དྲན་པས་རང་གི་སྣང་བ་རྣམས་དང་གཉིས་སུ་མེད་པར་སྤྱོད་པ་དང༌། བལྟ་བ་རྗེས་སུ་དྲན་པས་སྔར་འདྲིས་པའི་མི་དང་ཕྱིས་ཕྲད་པ་ཙམ་གྱིས་ངོ་ཤེས་པའོ། །དེའི་ཚེ་མི་བརྗེད་པའི་གཟུངས་རྣམས་ཀྱང་རང་གི་རྒྱུད་ལ་སྐྱེ་སྟེ། སྔོན་གྱི་ཆོས་རྣམས་ཐམས་ཅད་རྒྱུད་ལ་དུས་གཅིག་ཏུ་འཆར་རོ། །དེ་བཞིན་དུ་སྔར་མ་མཐོང་བའི་ཆོས་རྣམས་ཀྱང་འཆར་བས་ན་ཆོས་ཉིད་ཀྱི་བར་དོ་ཞེས་བྱའོ། །རྒྱུན་གྱི་ཏིང་ངེ་འཛིན་རྒྱུད་ལ་རང་བཞིན་གྱིས་འཆར་བས་རྣམ་པར་རྟོག་པ་ངན་པ་ཅི་ཡང་མི་སྐྱེའོ། །དབང་པོ་ཉི་ཤུ་རྩ་གཅིག་གི་བྱེ་བྲག་ཏུ་བརྟན་ལ་ལ་ནི་མདོག་དཀར་པོ་ལ་བརྟན་པ་ཐོབ་པ་ཞེས་བྱ་བ་རང་ཤར་ན་གསལ་པ་ཐོབ་པ་ཡང་ཡོད་དོ། །དེར་རང་གི་ཤེས་པ་མ་ཚུད་ཅིང་། སྔར་བླ་མའི་ལུང་མེད་པ་རྣམས་ནི། སྣང་བ་དེ་ལ་བྲེད་པ་དང་། སྔངས་པ་དང་། སྡུག་པ་དང་། འཇིགས་པ་དང་། འདུ་ཤེས་ཤོར་བ་ལ་སོགས་ཏེ། ཡང་འཁོར་བའི་ཉེ་བར་ལེན་པའི་ཁ་ལེན་ཏེ། ཡང་དབང་པོ་ཉི་ཤུ་རྩ་གཅིག་གིས་བྱེ་བྲག་ཏུ་འཁྲུལ་པ་ཡང་ཡོད་དོ། །དེ་ལྟར་དབང་པོ་གསུམ་ནི། རབ་ཀྱིས་སྐད་ཅིག་མ་གསུམ་ལ་གྲོལ་བར་འགྱུར་རོ། །འབྲིང་གིས་ཞག་ལྔ་ན་བརྟན་པ་ཐོབ་པ་ཡང་ཡོད་དོ། །སྐད་ཅིག་མ་ཉི་ཤུ་རྩ་གཅིག་ན་བརྟན་པ་ཐོབ་པ་ཡང་ཡིན་ནོ། །ཐ་མ་རྣམས་ནི་རང་བཞིན་སྤྲུལ་པ་སྐུའི་ཞིང་ཁམས་རྣམས་སུ་དབུགས་ཕྱུང་ནས།བར་དོ་མེད་པར་སངས་རྒྱས་པ་ཡིན་ནོ། །དེ་ནས་མི་རྟོག་ཐུབ་པས་ཡང་འདི་སྐད་ཅེས་གསོལ་ཏོ། །ཀྱེ་བཅོམ་ལྡན་འདས་དེ་དག་གི་དུས་དང་ཐབས་ཇི་ལྟ་བུ་ལགས། བདག་ལ་བསྟན་དུ་གསོལ། སྟོན་པས་བཀའ་སྩལ་པ། ཀྱེ་མི་རྟོག་ཐུབ་པ་ཁྱོད་ཉོན་ཅིག །འདི་ཡི་དུས་ནི་གསུམ་སྟེ།འཇུག་པའི་དུས་དང༌། གྲོལ་བའི་དུས་དང་།མཐར་ཕྱིན་པའི་དུས་སོ། །འཇུག་པའི་དུས་ནི་གཉིས་ཡིན་ཏེ། རིག་པ་འོད་ལ་ཕར་འཇུག་པ་དང་།འོད་རིག་པ་ལ་ཚུར་འཇུག་པའོ། །གྲོལ་བ་ནི་གསུམ་སྟེ། རིག་པ་ཉིད་རྐྱེན་རྣམས་དང་བྲལ་བས་འབྱུང་བ་ལས་གྲོལ་བ་དང༌། རིག་པ་ལ་དྲི་མ་མེད་པས་ཉོན་མོངས་པ་ལས་གྲོལ་བ་དང་། རིག་པ་ཉིད་མཐའ་གང་དུ་ཡང་མ་ལྷུངས་པས་ཕྱི་ནང་གི་ཆོས་ལ་གྲོལ་བའོ། །མཐར་ཕྱིན་པ་ནི། རིག་པ་ཉིད་ཆོས་ཐམས་ཅད་ཀྱི་སྣང་བ་དུས་གཅིག་ལ་གྲོལ་བར་བསྟན་པའོ། །ཐབས་ནི་གཉིས་ཏེ། སྔོན་རོལ་གྱི་གདམས་པའི་གནད་དང༌། འདི་དུས་ཀྱི་རིག་པ་རྣོ་བརྟུལ་གྱི་ཁྱད་དོ། །མི་རྟོག་ཐུབ་པས་ཡང་གསོལ་པ། །ཀྱེ་ཀྱེ་བཅོམ་ལྡན་རྡོ་རྗེ་འཆང་། །ཆོས་ཉིད་བར་དོ་དེ་ལྟར་ན། །སྲིད་པའི་བར་དོ་ཇི་ལྟར་ལགས། །འདི་དག་བདག་ལ་ལེགས་པར་གསུང༌། །ཆོས་ཉིད་གནས་པའི་བར་མ་དོར། །གང་གི་ཤེས་པ་མ་ཚུད་ན། །འཁོར་བའི་ལམ་ནི་ཇི་ལྟ་བུ། །འདི་ཀུན་བདག་ལ་གསུང་བར་ཞུ། །དེ་ནས་སྟོན་པས་བཀའ་སྩལ་པ། །ཀྱེ་མ་མི་རྟོག་ཐུབ་པ་ཉོན། །ངས་བསྟན་ཁྱོད་ཀྱིས་ལེགས་པར་ཟུང༌། །འདི་ཉིད་ལུང་དང་མི་ལྡན་པའི། །སེམས་ཅན་ཀུན་གྱི་འཇུག་པའི་ས། །སྲིད་པའི་བར་དོ་ཞེས་བྱ་བ། །འཁོར་བའི་གནས་ཀྱི་ལམ་སྒོ་ནི། །དཔེར་ན་ཟོ་ཆུན་བཞིན་དུ་འཁོར། །ཤ་ཁྲག་རང་གའི་སྲིད་པ་བར་མ་དོའི་ངོ་བོ་གང་ཞེ་ན་ལུས་བྲལ་ནས། །སྒྱུ་མ་ཡིད་ཀྱི་གཟུགས་ཅན་ནོ། །རྡོས་དང་བྲལ་བས་མིང་གཉིས་སོ། །སྔ་མའི་ངེས་ཚིག་ཤེས་པའི་སྣང་བ་འགགས། །ཕྱི་མ་ཉིད་ནི་མ་བྱུང་བར། །རིགས་ཅན་གང་དུ་མ་ངེས་པར། །གང་ནུབ་གང་སྣང་དེ་སྐབས་ན། །སྐད་ཅིག་གནས་པས་བར་མ་དོ། །ཕྱིས་ནི་གང་འདིའི་དུས་ཀྱི་ཆ་འཛིན་པར་ཡང་སྐྱེའི་ཆ་བྱད་འཛིན། །ཕྱིས་འབྱུང་ཆ་བྱད་ཡོངས་བཟུང་ནས། །རིགས་དྲུག་སོ་སོའི་སྣང་ཆར་འགྱུར། །འདོད་པ་ཁམས་ཀྱི་ཕྱི་སྣོད་དང༌། །བཅུད་ནི་རང་གིས་རིག་ཅིང་གསལ། །རང་གར་སྐྱེ་བའི་སྣོད་བཅུད་ཀྱང༌། །དེ་ཉིད་དུས་ན་གསལ་བའོ། །འདོད་ལྡན་སྣོད་བཅུད་གསལ་བར་སྣང་། །དབང་རྫུ་འཕྲུལ་པོའི་ཡན་ལག་ཡོངས་རྫོགས་པས། ། དངོས་པོ་ཀུན་ལ་ཐོགས་མེད་ཅིང་། །རི་བྲག་རྣམས་ལ་ཐོགས་མེད་འཇུག །གཞན་ལས་ཚེ་ནི་ཞག་བདུན་འགྱུར། །ཞག་ནི་བདུན་ཕྲག་བདུན་གྱིས་ནི། །དེ་ཡི་ཚེ་ཡི་ཚད་ཡིན་ནོ། །ལྷ་དང་མི་དེའི་ལུས་ཀྱི་ནི་ཁ་དོག་དཀར། །ལྷ་མ་ཡིན་དང་བྱོལ་སོང་སེར། །ཡི་དྭགས་འོད་ནི་དུ་བ་འདྲ། །དམྱལ་བ་སྡོང་དུམ་ལྟ་བུ་འམ། །ཡང་ན་བལ་ནག་གཡེངས་པ་འདྲ། །བྱོལ་སོང་ཡང་ན་ཁྲག་བཙོས་འདྲ། །ལྷ་མིན་ཁ་ཆར་འབབ་པ་བཞིན། །དེ་ཚེ་ཁ་ནི་འདི་ལྟ་སྟེ། །ལྷ་དང་མི་ནི་གྱེན་ལ་བལྟ། །ལྷ་མིན་བྱོལ་སོང་དེ་བཞིན་འཕྲེད། །ཡི་དྭགས་དམྱལ་བ་ཐུར་དུ་བལྟ། །འདི་དག་ད་གཟོད་སྐྱེ་བའི་དབང༌། །སྲིད་པའི་བར་དོའི་ ལས་སོག་པ་དང་མི་སོག་པ་བསྟན་ ལས་རྣམས་ནི། །སོག་དང་མི་སོག་ལྟས་འདིའོ། །རྣམ་པར་སྨིན་པའི་བག་ཆགས་མེད། །བར་མའི་དབང་གིས་རྒྱུ་མཐུན་པའི། །བག་ཆགས་རྣམས་ནི་འདིར་སོག་གོ། །དེ་ཚེ་ཤེས་པའི་ལྟས་ལས་དགེ་སྡིག་གི་ལྟས་གང་ཞེ་ན་འདིའོ། །གང་ཞིག་ལས་ནི་དག་པ་ཡི། །ཤེས་པ་ཉིད་ནི་གསལ་བ་ཡིན། །དེ་བཞིན་མ་དག་པ་མི་གསལ། །དེ་ཀུན་དགེ་སྡིག་ལས་ལས་བྱུང་། །དེ་ཉིད་མིང་དུ་ཡོད་ཅེ་ན་གི་རྣམ་གྲངས་ནི། །འདི་དག་རྣམས་སུ་རིགས་པར་བྱ། །མིང་བཞི་འདུས་པའི་བདག་ འབྱུང་བའི་ས་བོན་ཉིད་ཅན། །སྲིད་པ་ཡི་ནི་ཤ་གཟུག་དང༌། །སྒྱུ་ལུས་དྲི་ཟ་ཉེ་བར་འཁོར། །སྲིད་པའི་བར་དོ་ཕུང་མཚམས་སྦྱོར། །གཟུགས་མེད་དབང་པོ་ཀུན་ལྡན་ཤ་ཁྲག་རང་གམ་མེད་པས། །ཐོགས་པ་མེད་པར་ཀུན་ཐམས་ཅད་ལ་བལྟ་སྙིང་འདོད་ལ་འཇུག །དེ་ལྟར་བར་ལུས་རྣམས་འདི་ལྟར་འོང་སྟེ་མའི་ལུས་ཀྱི་ཚད། །བྱིས་པ་ལོ་བརྒྱད་ལོན་པ་འམ། །ལོ་བཅུ་ལོན་པའི་ལུས་ཚད་དུ། །རྨི་ལམ་ལྟ་བུའི་གཟུགས་སུ་གནས། །སྐྱེ་བཞི་ལས་གར་གཏོགས་ཞེན་གནས་ཉིད་ནི་རྣམ་བཞི་ལས། །བརྫུས་ནས་སྐྱེས་པ་ཉིད་དུ་སྟེ། །ལྷ་དང་དམྱལ་གསུམ་དུ་རྫུས་ནས་སྐྱེ་བ་བར་མ་དོ། །འདི་ཀུན་བརྫུས་པ་ལས་སྐྱེའོ། །སྤྱོད་པ་ཉིད་སྤྱོད་པའི་ཚུལ་ལམ་ནི་འདི་ལྟ་བུ། །སྔར་ཞེན་ལས་ལ་སྤྲོ་བ་སྟེ། །དེ་ཡི་རྗེས་སུ་ཞུགས་ནས་ནི། །དེ་སྤྱོད་ཡིད་ཀྱི་རྗེས་སུ་འཛིན། །དེ་ཉིད་འོད་ཀྱི་ཚད་ལས་དག་པའི་འོད་རྣམས་ནི།རྣམས་ནི། །སྔར་ཞེན་བག་ཆགས་བག་ཆུང་བ། །འདི་ཡི་འོད་ནི་དཔག་ཚད་ཕྱེད། །ཁ་དོག་དཀར་པོ་ལྷང་ལྷང་པོ། །འདི་ནི་ལྷ་མིའི་སྐྱེ་གནས་སོ། །བག་ཆགས་ཅན་ལ་གསལ་མོག་མོག་པོ་མི་སྣང་། །གང་གི་ལས་ནི་བཟང་ ཕྱི་མའི་ལུས་བཟང་པོར་འགྱུར་མི་འགྱུར་ངན་གྱིས། །བཟང་བ་དགེ་དང་ཡིད་འོང་འཕྲད། །ངན་པས་སེམས་ཅན་བག་ཆགས་ཅན། །ཡིད་དུ་མི་འོང་མངལ་དུ་འཇུག །ཕྱི་མའི་ལུས་དང་འབྲེལ་བར་ནི། །རང་ཤུགས་ཞེ་ལུས་མེད་ཀྱང་སྡང་སྐྱེ་བའི་རྒྱུ། །དེ་བཞིན་འདོད་ཆགས་རྐྱེན་གྱིས་ནི། །ཕྱི་མ་ལ་ནི་སྣང་བའི་ཚུལ། །ཁམས་ནི་རྣམ་པ་གསུམ་དག་ནས། །མིང་བཞིའི་ཕུང་པོ་མ་འགགས་ཏེ། །ཕྱི་མ་མ་བླངས་བར་མ་སྲིད། །མིང་བཞི་འདུས་པའི་ཕུང་པོ་ལས། །ཤ་ཁྲག་གཟུགས་ནི་མི་སྣང་བས། །གཟུགས་ནི་མེད་པའི་ཁམས་སུའོ། །ཕྱི་མའི་ལུས་དང་ཉེ་ཕྱི་མའི་ལུས་དང་ཇི་ལྟར་འབྲེལ་ཞེ་ན་བའི་ཚེ། །ལྷ་ཁང་ངམ་ནི་ཡང་ཐོག་གམ། །ཁང་བུ་དག་ནི་བརྩེགས་པར་མཐོང་། །མགལ་མེའམ་ནི་ཆར་པའམ། །དེ་བཞིན་གྲང་བ་ནམ་རྨུགས་པ། །སྐྱེ་བོ་འདུས་པའི་ཅ་ཅོ་དང༌། །ངན་སོང་རྣམས་ནི་སྤྱིལ་པོའམ། །ཕུགས་རྡུགས་གྲོག་པོ་སྟོང་པར་མཐོང༌། །འདི་དག་མངལ་དུ་ཚུད་པའི་ལྟས། །འགྲོ་བར་འདོད་ཀྱང་རྒྱས་འཐུམས་ཏེ། །ཐོགས་པ་ཉིད་དང་བཅས་པའོ། །དཔེར་ན་རྩྭས་འདིའི་དཔེ་ཅི་ཞེ་ན་ནི་མེ་འཛིན་དང་། །དེ་བཞིན་འདམ་འགྲོ་བ་འཛིན་གྱིས་རྫས་འཛིན་དང་། །མཁའ་འགྲོ་འདོད་པའི་དབང་གིས་ནི། །ས་ཁུང་བྲུས་པའི་རྙིས་འཛིན་ལྟར། །དབང་མེད་ཆགས་འཁོར་བར་པའི་རྙིས་འཛིན་ནོ། །ཐུབ་པ་ཉིད་ཀྱིས་ཡང་གསོལ་པ། །ཀྱེ་ཀྱེ་སྟོན་པ་རྡོ་རྗེ་སེམས། །འདི་གདམས་པ་འདི་མཐོང་དབང་པོ་ཐ་མ་ལ། །བར་མ་དོ་ཉིད་སྲིད་པའི་སྣང་འགྱུར་རམ། །འོན་ཏེ་མི་སྣང་བ་འམ་ཅི། །སྟོན་པས་གསུངས་པ་སྲིད་པ་དེ་སྣང་སྟེ། །རང་ཉོན་མོངས་པ་གར་འཛིན་པའི་བག་ཆགས་ཟད། །རང་བཞིན་སྤྲུལ་པར་དབུགས་ཤར་ཕྱོགས་མངོན་པར་དགའ་བ་ལ་སོགས་པ་ཕྱུང་སྟེ། །བར་དོ་མེད་པར་སངས་རྒྱས་རྙེད། །འདི་ཉིད་མ་མཐོང་གདམས་པ་འདི་མེད་པ་རྣམས་སེམས་ཅན་ནི། །དེ་ནས་མངལ་གྱི་སྒོར་ཚུད་ནས། །ཕ་ ཁུ་བ་དང་མ་ཡི་ཁྲག་རྒྱུ་རྐྱེན་ལས། །མེར་མེར་པོ་དང་མངལ་དུ་ཞག་བདུན་ནུར་ནུར་བདུན་པོ། །ལྟར་ལྟར་བདུན་པོ་དང་གོར་གོར་བདུན་པོ། །མཁྲང་འགྱུར་ཉིད་དང་ཉ་ལྟ་བདུན་བུ། །རུས་སྦལ་བདུན་བཞིན་དང་སྦལ་བ་བདུན་བཞིན། །དེ་བཞིན་ཞག་ནི་ཞག་བཞི་བཅུ་རྩ་དགུར་གནས་བདུན་ཕྲག་བདུན། །ལྟེ་བ་ལས་རྩ་མདུད་ལས་ནི་ལུས་རྣམས་བསྐྱེད། །ཟླ་དགུ་དེ་བཞིན་མི་རྣམས་ངོ་བཅུ་ན། །ལུས་རྫོགས་མ་ཡི་མངལ་ནས་སྐྱེ་ཐོན། །དེ་ལྟར་གཟུགས་དེ་ལྟར་ལས་དགའ་ལྡན་དང་། རྩོད་ལྡན་དང་། ཆ་མཉམ་ལྡན་དང་། མྱོས་ལྡན་དང་། སྐྱེ་ལྡན་དང་རྒྱུད་སྡུག་ལྡན་ནོ་བྱུང་བ་ཆེན་པོ་དང་ལྡན་པའོ། །ནི་ཐ་དད་དུ། །འཁོར་བ་ཉིད་ནས་འཁོར་བའོ། །མི་འཁོར་ཡེ་ཤེས་འདི་ལྟ་སྟེ། །ནམ་མཁའ་ལམ་དུ་སུ་བྱེད་པ། །འདི་ལ་རྣལ་འབྱོར་རྫོགས་པའོ། །ཞེས་ཉི་ཟླ་ཁ་སྦྱོར་གསང་བ་ཆེན་པོའི་རྒྱུད་ལས་ཆོས་ཉིད་ཀྱི་བར་དོ་དང་སྲིད་པའི་བར་དོ་བསྟན་པའི་ལེའུ་སྟེ་བཞི་པའོ།། །།དེ་ནས་འཁོར་དེ་རྣམས་ཐམས་ཅད་ཀྱིས། སྐྱེ་བ་མེད་པའི་ཆོས་ཉིད་ཐོབ་སྟེ། རྗེས་སུ་ཡི་རང་ངོ༌། །ཉི་ཟླ་ཁ་སྦྱོར་གསང་བ་ཆེན་པོའི་རྒྱུད་ཅེས་བྱ་བ། སྐྱེ་གཉིས་དག་པར་བྱེད་པ་རྫོགས་སོ།། །།ཉི་ཟླ་ཁ་སྦྱོར་གསང་བའི་རྒྱུད་ཆེན་པོ་ལ་འགྲེལ་པ་རིན་ཆེན་གསེར་ཕྲེང་བྱ་བ་ཡོད། ཉི་ཟླ་ཁ་སྦྱོར་ཉིད་ལ་མ་བུ་དྲུག དགེའོ་དགེའོ་དགེའོ།།